\NormalFont\ShortTitle{SOWONIA}

{\MT SOWONIA

\par }{\MTC Sofonias

\par }{\IMT Ekarotopo

\par }{\IP Sowonia urutõme kynexine isene Naum ahtao, Apakuke roropa. Tõmiry tokarose eya tuisa Joxia, Juta tõ esẽ eramatohto ropa Ritonõpo omiry omipona; ahno neponãmary tõ enahkase eya, Paau eahmatoh tonõ kararahse eya, Juta tõ akorehmase aeramatohkõme ropa Ritonõpo rokẽ eahmatohme eya xine. Jeimamyry 621 kynexine oehpyra ro Jezu Kyrixtu ahtao. Tõturuse ynororo Ritonõpo ẽmepyry poko, Juta wãnohtoh poko te, Jerusarẽ põkõ wãnohtoh poko roropa. Tõturuse imehnõ nonory põkõ wãnopyry poko roropa. Pirixteu tõ patary tõ tonahkasẽme exĩko. Mame Jerusarẽ põkõ tuãnohse ahtao tukurãkasẽme exĩko ropa, Ritonõpo poe kure ehtoh apoĩko ropa mã toto.

\par }{\IOT Sero pape ao

\par }{\IO Apiakaneme Ritonõpo ahtao
{\IOR{1.1—2.3}}

\par }{\IO Zomye exiketõ wãnohtopo
{\IOR{2.4-15}}

\par }{\IO Jerusarẽ põkõ pynanohtopo
{\IOR{3.1-20}}



\par }\ChapOne{1}{\PP \VerseOne{1}Sero omi tokarose Ritonõpo a Sowonia a, tuisa Joxia, Amõ mũkuru, Juta tõ tuisaryme ahtao. Sowonia, Kuxi mũkurume kynexine, Ketaria pary, Amaria pary mũkuru, tuisa Ezekia paryme roropa kynexine.


\par }{\SH Juta tõ apiakatoh po Ritonõpo a
\par }
{\PP \VS{2}Ynara ãko Ritonõpo mana:

\par }{\PP — Sero nono po ehtoh emero enahkapõko ase:

\VS{3}Ahno enahkapõko ase, onokyro tõ maro, okyno tomo, torõ tomo, kana tomo, enara. Popyra exiketõ wãnohnõko ase. Ahno enahkapõko ase emero porehme.


\par }{\PP \VS{4}— Juta tõ nonory põkõ wãnohnõko ase, Jerusarẽ põkõ roropa. Tyneponãmarykõ Paau eahmary poko ehtoh enahkapõko ase Jerusarẽ po ipunaka. Paau poko oturuketõ tuenikehsẽme exĩko mã toto emero porehme.

\VS{5}Onuhketõ tytapyĩ mypatarãnaka xixi eahmatohme te, nuno te, xirikuato tõ roropa enahkapõko ase. Mokaro enahkapõko ase jeahmananõ roropa, tõmirykõ etapõko mã toto Jesety maro repe, yrome tyneponãmarykõ Moroke esehtõko roropa mã toto tõmirykõ etaporyhtao.

\VS{6}Toeramase exiketõ ywinoino enahkapõko ase emero, oehpyra mã toto ya takorehmapotohme, jomihpyry omipona se pyra roropa mã toto.


\par }{\PP \VS{7}Moro ẽmepyry oehnõko mana, typoetory tõ apiakatopo Ritonõpo Kuesẽkomo a, toto wãnohtohme. Naeroro mynyhme ehtoko ẽpataka! Typoetory tõ zahkãko sã mana apoto apõ po tynekaroryme samo. Epetõkara toahmase eya takorehmatohme moro riry poko.

\VS{8}Ynara ãko Ritonõpo mana:

\par }{\PP — Moro ẽmepyry toehse ahtao tuisa tõ wãnohnõko ase, tuisa mũkuru tõ maro, imehnõ nono põkõ jomiry omipona pyra exiketõ poenohnanõ maro.

\VS{9}Imehnõ wãnohnõko roropa ase emero, juaro pyra exiketõ sã tyneponãmarykõ eahmary poko toto ahtao te, ematonãko, imehnõ etapãko roropa pehme tosẽkõ tapyĩ ritohme mõkomo ke.


\par }{\PP \VS{10}— Moro ẽmepyry toehse ahtao, ãko Ritonõpo mana, — ahno xitary etãko matose Kana Omõtoh tao Jerusarẽ po. Kui kary etãko roropa matose pata zokonaka kasenato po, panaikatõ konõto etãko matose ypy tõ po.

\VS{11}Oxitatoko osepekahketõ poko, mõkomo ekamonanõ emero toorihsẽme exĩko exiryke!


\par }{\PP \VS{12}— Moro toehse ahtao ezuru apoĩko ase, pata Jerusarẽ põkõ enetohme. Mokaro wãnohnõko ase typoko xine tãkye exiketomo, tuesapare exiketõ roropa emero nae toexirykõke, orẽpyra sã exiketomo, ynara kananõ tyya rokene: “Oty rĩko Ritonõpo nae? Arypyra; onypynanohpyra mana, onuãnohpyra roropa mana.”

\VS{13}Morara exiryke mokaro mõkomory tomatonanohsẽme exĩko mana, itapyĩkõ roropa tykararahsẽme exĩko mana. Imehnõ tapyi tõ amõko mã toto, yrome moro taka omõpyra mã toto; tutupikõ po uwa tõ arykãko mã toto, yrome eukuru jehnahpyry onẽpyra ekurehnõko mã toto.


\par }{\PP \VS{14}Moro Ẽmepyry imehxo Ritonõpo Ehtoh moe pyra mana, oehsasaka mana! Moro ẽmepyry oserehtohme exĩko mana, soutatu tõ jamihmãkõ kui ãko oserehnõko mã toto!

\VS{15}Moro ẽmepyry ae zehno exĩko Ritonõpo mana, iiryhmatohme exĩko mana, sam katohme, tykararahse ehtopo, tonahkase ehtoh roropa, kohmamyry xinukutume exĩko mana, akurũ tõ xinukutume samo, omoxinety samo.

\VS{16}Moro ẽmepyry ae rue osetãko, kohtãko osetapary poko soutatu tomo, pata apuru tõ kararahnõko tapuruse exiketomo apuru tõ ke, tapyi tõ kaetokohxo exiketõ maro, erase tõ osenuhmatohme.


\par }{\PP \VS{17}Ynara ãko Ritonõpo mana:

\par }{\PP — Popyra ehtoh tuhke rokẽ enehpõko ase ahno pona, wazawazame ytoytõko mã toto tonurãkarame exiketõ samo. Mokaro iirypyryme toehse toh nexiase jomihpyry omipona pyra. Morara exiryke imunuru tukuãsẽme exĩko tuna samo. Ekepyry tõ tomasẽme exĩko mã toto typahsẽ sã rokene.


\par }{\PP \VS{18}Moro ẽmepyry toehse ahtao, parata ãkorehmasaromepyra mana uuru roropa opynanohsaromepyra mana awãnohpyra Ritonõpo ehtohme, ozehno xine Ritonõpo Kuesẽkõ ahtao. Sero nono zehno toexiryke jahkãko mã ynororo apoto ke emero porehme. Epasaromepyra exĩko sero nono põkõ mana, mokaro enahkapõko mana oximõme emero porehme.




\par }\Chap{2}{\SH Juta tõ kohmatopõpyry tyyrypyrykõ rumekatohme
\par }
{\PP \VerseOne{1}Osenetupuhtoko, tuaro ehtoko, ihxitapãpyra exiketomo,

\VS{2}aarotohto xine tiriiku pihpyry arory sã tyryrykane a te, ozehno xine Ritonõpo ehtoh oehtohto opona xine, moro ẽmepyry oehtohto, zehno Ritonõpo toehse ahtao.

\VS{3}Eramatoko ropa Ritonõpo a, imehnõ motye kure osekaropyra exiketomo, emero Ritonõpo omihpyry omipona exiketomo. Zae ehtoh poko rokẽ ehtoko, imehnõ motye kure osekaropyra ehtoko. Moro sã awahtao xine otarame towomasẽme exĩko matose tuãnohse imehnõ ahtao, moro ẽmepyry ae, zehno Ritonõpo ehtoh toehse ahtao.


\par }{\SH Imeimehnõ nono põkõ wãnohtopo
\par }
{\PP \VS{4}Pata Kaza turumekasẽme exĩko mana, Axikerõ roropa patãpome exĩko. Axitote põkõ taroposẽme exĩko mã toto toiro ẽmepyry ae. Ekorõ põkõ tarosẽme exĩko mã toto mya, imehnõ poetoryme.

\VS{5}Popyra ehtoh oehnõko oya xine mana, myhene! Pirixteu tomo, tuna konõto Metiteraneu ehpio põkomo! Ritonõpo Kuesẽkõ ynara tykase awãnohtohkõ poko: “Kanaã nonory enahkapõko ase, ononorykomo; moro põkõ emero oorihnõko mã toto.

\VS{6}Ononorykõ tuna konõto ehpio po okyno tõ esaryme exĩko, onahpoty nae exĩko mana, tapyi pitiko rokẽ exĩko kaneru tõ pyno exiketõ esaryme, apurutoh roropa kaneru tõ esaryme.”

\VS{7}Juta tõ akoĩpyry, orihpyra exiketõ osesarĩko mã toto moro nono po, tuna konõto ehpio po. Moroto toky tõ pyno exĩko mã toto, Axikerõ põkõ tapyĩ tao nyhnõko mã toto. Ynara exiryke, typoetory tõ poko wenikehpyra exĩko Ritonõpo mana, toto maro exĩko ropa mana toto emãkapotohme ropa.


\par }{\PP \VS{8}Ynara ãko Ritonõpo Jamihmehxo Exikety:

\par }{\PP — Moapita tõ omiry etase, amonita tõ omiry roropa ypoetory tõ eunohnõko, toto poihtõko roropa. Epyrypãko toh mana inonorykõ poremãkary poko tyya xine.

\VS{9}Morara exiryke ywy, Ritonõpo, Izyraeu tõ Esemy, jomiry etapõko ase: Moape tõ nonory, Amõ tõ nonory roropa tonahkasẽme exĩko pata Sotoma tõ samo, Komora maro. Inonorykõ patãpome exĩko mana jũme rahkene. Ãtarykahme exĩko moroto mana, omoxino hpe roropa, eutary tõ roropa sautume rokene. Mokaro mõkomohpyry arõko ypoetory tõ akoĩpyry mana, inonohpyrykõ esẽme exĩko roropa mã toto.


\par }{\PP \VS{10}Moro sã tuãnohsẽme exĩko mã toto. Toepyrypase toto exiryke, Ritonõpo, Jamihmehxo Exikety poetory tõ tounohse eya xine exiryke, toepyrypase roropa exiryke inonorykõ poremãkary poko tyya xine.

\VS{11}Mokaro maro osetapãko Ritonõpo mana orẽpyra samo. Ineponãmarykõ emero sero nono po enahkapõko mana. Mame imeimehnõ nono põkõ emero Ritonõpo eahmãko mã toto tosarykõ po.


\par }{\PP \VS{12}Etiopia põkõ roropa totapasẽme exĩko mã toto Ritonõpo a.


\par }{\PP \VS{13}Tyjamitunuru ke Axiria enahkapõko Ritonõpo mana, inikahpozakoxi. Pata Niniwe enahkapõko mana, patãpome inomõko mana, ona tonorẽ samo exĩko, tuna pyra exikety samo.

\VS{14}Kaneru tõ oxikone oseremãko mã toto, onokyro tõ roropa, emero rokẽ, oseremãko mã toto, moroto patãpo po. Suhsuku tõ moroto exĩko mã toto tapyĩpo tõ tao, kohtãko mã toto osenuhmatoh tae Sãtaru tõ roropa kohtãko mã toto tapyi tõ omõtoh tae. Apupari emero tousẽme exĩko mã kehko tapyi tõ tae.

\VS{15}Moro sã exĩko pata Niniwe, pata epyrypakety, tyjamitunuru poko. Ynara tykase ynororo: “Imepỹ pata pyra mana jamihme exikety ysamo.” Patãpome exĩko mana, onokyro tõ esaryme. Ytoketõ morotona oserehnõko mã toto, osenuruhkãko roropa mã toto moro pata enahkatopõpyry eneryke tyya xine.




\par }\Chap{3}{\SH Jerusarẽ wãnohtopõpyry, ipynanopyry roropa
\par }
{\PP \VerseOne{1}Myhene Jerusarẽ! Popyra ehtoh oehnõko oya mana. Tosẽ omipona pyra exikety, zae ehtoh poko pyra exiketõ ke pehme tooehse mase. Opõkõ ryhmaneme roropa mase!

\VS{2}Tosẽ, Ritonõpo omiry onetara pata Jerusarẽ nexiase. Zae pyra toehtoh kurãkapory se pyra nexiase roropa eya. Typynanohnekõme Ritonõpo onenetupuhpyra nexiase. Takorehmatoh se pyra roropa nexiase eya.

\VS{3}Ituisarykõ reão tõ sã mã toto, aryryãko mã toto. Apiakane tõ jou tõ samo, zehno exiketõ sã mã toto. Okyno tosekase ahtao eya xine tõnõko mã toto etyhpyry pona, akoĩpyry onynomopyra ehtohme ẽmepyry pona.

\VS{4}Urutõ kõ epyrypaketõme mã toto; onekunohtõkõme roropa mã toto. Tapyi Kurã rĩko nuriame mã toto oturuketomo. Ritonõpo nyripohpyry omipona pyra mã toto.

\VS{5}Yrome Ritonõpo moroto ro mana, pata po. Zae ehtoh poko exikehpyra mana. Zae pyra ehtoh poko pyra mana. Kokoro rokẽ ẽmehnõko moroto mana, anamonohpyra roropa mana, zae ehtoh ripõko kyya xine mana; yrome zae pyra exiketõ popyra toehtohkõ onurumekara mã toto, ehxiropyra roropa mã toto.


\par }{\PP \VS{6}Ritonõpo ynara ãko mana:

\par }{\PP — Ahno tõ tonahkase ya, pata tõ tykararahse, nono pona toto typahse ya, tapyi tõ kaetokohxo exiketõ, erase tõ esary, osema tõ roropa. Pata tõ patãpome toehse mã kehko, tytaõke pyra ipunaka.

\VS{7}Ynara tõsenetupuhse ywy: “Seromaroro jomihpyry omipona exĩko ypoetory tõ mana. Zae pyra toehtopõpyrykõ kurãkapõko mã toto ya. Wenikehpyra exĩko mã toto tuhke rokẽ tuãnohtopõpyrykõ poko ya.” Yrome orẽpyra toh nexiase popyra ehtoh poko toehtohkõme.


\par }{\PP \VS{8}Naeroro ynara tykase Ritonõpo:

\par }{\PP — Eraximatoko, ẽmepyry oehnõko mana. Owõnõko ase imeimehnõ nonory põkõ hxirotohme. Ynara osenetupuhno tyritohme: ahno tõ emero oximõme tyripõko ase, imoihme emero tutuisake exiketõ ehtohme toto wãnohtohme. Toto zehno jehtoh waro exĩko mã toto, toto wãnohtoh kuãnõko ase toto pona. Sero nono porehme tonahkasẽme exĩko mana apoto ke, zehno jehtoh ke.


\par }{\PP \VS{9}— Morarame ahno tõ kurãkãko ropa ase tyneponãmarykõ eahmakehtohme eya xine. Ywy rokẽ jeahmãko mã toto Tosẽkõme. Jomiry omipona toto ripõko ase, jomiry omipona toto ehtohme emero porehme yronymyryme.

\VS{10}Mame ypoetory tõ sapararahme aexityã imeimehnõ nonory tõ poro oehnõko mã toto tynekarorykõ ekarotohme ya. Moino oehnõko mã toto moe pata tõ poe, Etiopia nonory poe.

\VS{11}Moro ẽmepyry toehse ahtao, amarokõ, ypoetory tõ ehxirokehnõko matose, tuhke jurumekatopõpyry pokoino oya xine. Ynara exiryke owino xine epyrypaketõ oũko ase, imehnõ motye kure osekaroketomo, mokaro panõ osenepyra ehtohme amaro xine. Jũme epyrypaketõme exipyra exĩko matose jesary po, ypy kurã po.

\VS{12}Ahno nomõko ase Jerusarẽ po, imehnõ pyno exiketomo, zae ehtoh poko se exiketõ roropa, Tosẽkõme jenetupuhnanomo.

\VS{13}Mame mokaro Izyraeu tõ akoĩpyry jũme popyra ehtoh poko pyra exĩko mã toto, ajohpe pyra exĩko mã toto. Imehnõ enekunopyry se pyra exĩko mã toto. Inapyrykõ ipune exĩko mana, towomaneke exĩko mã toto, imehnõ zuno pyra exĩko mã toto.


\par }{\SH Eremiatoh Ritonõpo eahmaryme
\par }
{\Q \VS{14}Atãkyematoko, Jerusarẽ põkomo!

\par }{\Q Izyraeu tomo, eremiatoko Ritonõpo eahmaryme!

\par }{\Q Oseahmatoko yronymyryme.


\par }{\Q \VS{15}Awãnohtohkõ totypohkapose Ritonõpo Oesẽkomo a.

\par }{\Q Oepetõkara tonyohse eya typoetory tõ winoino.

\par }{\Q Ritonõpo Oesẽkõ, Izyraeu tõ Tuisary, amaro xine mana.

\par }{\Q Popyra ehtoh oepyry zuno pyra exĩko matose.


\par }{\Q \VS{16}Ẽmepyry oehnõko mana: ynara ãko mã toto Jerusarẽ põkomo a:

\par }{\Q “Enaromyra ehtoko, Xião põkomo, penekehpyra ehtoko, orẽpyra ehtoko.


\par }{\Q \VS{17}Ritonõpo Oesẽkõ amaro xine mana.

\par }{\Q Jamihme mana, opynanohtorỹko mana.

\par }{\Q Tãkye exĩko mã opoko xine.

\par }{\Q Opyno xine toexiryke isene oritorỹko roropa mana.

\par }{\Q Eremiãko mana tãtãkyemaryme opoko xine, oseahmatoh ritoh samo.”


\par }{\BB \par }
{\Q \VS{18}Ynara ãko Ritonõpo mana:

\par }{\Q “Omuhpe exiketõ oseahmatoh poko oximõme enehpõko ase,

\par }{\Q omuhpe pyra, ohxirotopõpyrykõ tonahse.


\par }{\Q \VS{19}Moro ẽmepyry toehse ahtao mokaro wãnohnõko ase oryhmahpõkomo.

\par }{\Q Ahmitahpyryme exiketõ pynanohnõko ase.

\par }{\Q Sapararahme aexityã enehnõko ropa ase.

\par }{\Q Toehxirose mexiatose emero rokẽ po,

\par }{\Q yrome moromeĩpo oeahmatorỹko imehnõ mana.

\par }{\Q Imehxo exiketõme oritorỹko mã toto.


\par }{\Q \VS{20}Moro ẽmepyry toehse ahtao oximõme oenehtorỹko ase oenehtohkõme ropa ononorykõ pona.

\par }{\Q Kure rokẽ oritorỹko ase, amarokõ emãtohme ropa.

\par }{\Q Imehxo oehtohkõ waro exĩko imehnõ mana, emero nono põkomo.

\par }{\Q Õmirykõ etary se exĩko imehnõ mana imeimehnõ nono põkomo.”

\par }{\PP Ywy, Ritonõpo, oturuno.

\par }