\NormalFont\ShortTitle{JOEU}

{\MT JOEU

\par }{\MTC Joel

\par }{\IMT Ekarotopo

\par }{\IP Taparara tõ enahpỹme, konopo oehpyra roropa. Morara exiryke Juta tõ nonory tonahkase. Moro eneryke tyya urutõ Joeu a tonetupuhse sero nono põkõ apiakary poko Ritonõpo a, iirypyrymãkõ wãnohtohme. Izyraeu tõ toahmase eya zae pyra toto ehtoh rumekatohme ropa eya xine, aeramatohme ropa Ritonõpo a. Morara ahtao kure Izyraeu tõ rĩko ropa Ritonõpo mana, taparara tõ enahkatopõpyry ekarõko ropa mana. Izyraeu tõ emãnõko ropa, tãkye exĩko ropa toto. Mame Jerusarẽ po Ritonõpo exĩko ropa mana typoetory tõ maro.

\par }{\IP Tõmiry tokarose Ritonõpo a Tuzenu enehpory poko typoetory tõ pona emero porehme (Joeu 2.28-32). Moro poko tõturuse Jezu poetory Peturu ẽmepyry Pẽtekoxite po (Atos 2.17-21). Moro ẽmepyry ae Ritonõpo Zuzenu Kurã tyhtose Jezu poetory tõ pona tõximõse toto ahtao Jerusarẽ po.

\par }{\IOT Sero pape ao

\par }{\IO Taparara hpe, konopo oehpyra
{\IOR{1.1—2.17}}

\par }{\IO Nono kurãkãko ropa ase, ãko
{\IOR{2.18-27}}

\par }{\IO Ritonõpo ẽmepyry
{\IOR{2.28—3.21}}



\par }\ChapOne{1}{\PP \VerseOne{1}Sero nase Ritonõpo omiry, inekarohpyry Joeu, Petueu mũkuru a.


\par }{\SH Ahno xitãko tynapyrykõ enahkatopõpyry poko
\par }
{\Q \VS{2}Etatoko ke, tamuximãkomo!

\par }{\Q Otato ehtoko, Juta tomo!

\par }{\Q Sero popyra ehtoh panõ toehse nae isene kuahtao xine, kytamurukõ, pakatokõ ehtopõpyry ae ro?


\par }{\Q \VS{3}Opoenõkõ zurutoko sero popyra ehtoh poko,

\par }{\Q typoenõ zurutohme eya xine,

\par }{\Q typoenõ zurutohme roropa mokaro a sero popyra ehtoh poko.


\par }{\Q \VS{4}Akurũ sã tooehse, itamurume akurũme sã tooehse taparara tõ rokene,

\par }{\Q ahno narykatyã emero otyro tonahse eya xine.

\par }{\Q Taparara tõ osemazuhme aehtyã nynomohpyry tonahse okomino aehtyamo a.


\par }{\Q \VS{5}Apakatoko toetỹse exiketomo!

\par }{\Q Oxitatoko, eukuru jehnahpyry sato komo,

\par }{\Q uwa epery tonahkase exiryke,

\par }{\Q eukuru tyrisenã pyra exĩko mã rahkene.


\par }{\Q \VS{6}Taparara tõ tooehse toto, tuisa konõto soutatu tõ samo, tuhkehxo,

\par }{\Q orẽpyrahxo tooehse mã toto ynonory pona.

\par }{\Q Jery reão zery sã nexiase,

\par }{\Q taere mana reão zery samo.


\par }{\Q \VS{7}Uwa zoko tõ kynarykahpyrykõ tonahkase eya xine wikeira tõ roropa tonahse eya xine.

\par }{\Q Eperytaketõ pihpyry tonahse eya xine,

\par }{\Q amoriry tõ rokẽ tynomose karimutume.


\par }{\BB \par }
{\Q \VS{8}Oxitatoko oryximã samo,

\par }{\Q ihnamone exikety samo,

\par }{\Q tynio orihtopõpyry hnamone samo.


\par }{\Q \VS{9}Oturuketõ Ritonõpo poetory tõ xitãko mã toto Ritonõpo Tapyĩ tao

\par }{\Q ahno nekarotyã tonahse exiryke,

\par }{\Q tonahsẽ pyra eukuru pyra toehse roropa, enara.


\par }{\Q \VS{10}Tupito tõ po ona po roropa otyro tõ pyra toehse exiryke,

\par }{\Q ihnamõko nono mana, tiriiku tõkehko tonahkase exiryke,

\par }{\Q uwa zoko tõ oriwera zoko roropa toorihse kehko.


\par }{\BB \par }
{\Q \VS{11}Emynyhmatoko tupito poko erohketomo;

\par }{\Q oxitatoko uwa zoko tõ poko erohketomo;

\par }{\Q tiriiku pyra toehse exiryke,

\par }{\Q sewata pyra toehse roropa.

\par }{\Q Emero tarykasã tonahkase mana.


\par }{\Q \VS{12}Uwa zoko tõ toorihse mã kehko wikeira tõ roropa;

\par }{\Q romã zoko te, airiki panõ zoko kehko te,

\par }{\Q masã zoko kehko te,

\par }{\Q emero wewe eperytaketõ toorihse kehko.

\par }{\Q Tãkye ahno ehtoh tonahse,

\par }{\Q emynyhmãko mã toto ipunaka.


\par }{\SH Eramatoko ropa oorypyrykõ rumekatohme
\par }
{\Q \VS{13}Oturuketomo, apoto apõ poko erohketõme matose,

\par }{\Q upo amurutoko kamisa topuxiximã risemy, oxitatohkõme.

\par }{\Q Ritonõpo poetory tomo, omõtoko Itapyĩ taka, oxitarykõ poko oẽmehtoko,

\par }{\Q Ritonõpo Tapyĩ tao ahno nekarotyã pyra toehse exiryke tiriiku tõkehko pyra, eukuru pyra roropa.


\par }{\Q \VS{14}Imoihmãkõ eahmatoko Ritonõpo Tapyĩ taka toto ytotohme!

\par }{\Q Zurutoko toto toiro ẽmepyry ae otuhpyra toto kohmãtohme;

\par }{\Q tuisa tõ eahmatoko Juta tõ maro emero oximõtohme Ritonõpo Kuesẽkõ Tapyĩ tao,

\par }{\Q oturutoko eya kuakorehmatohkõme.


\par }{\SH Enahkatoh enetupuhtopo
\par }
{\Q \VS{15}Moro ẽmepyry oehnõko, myhẽ mana!

\par }{\Q Kuesẽkõ ẽmepyryme exĩko.

\par }{\Q Sero enahkapõko Kuesẽkõ Jamihmehxo Exikety mana.

\par }{\Q Oserehtoh konõto exĩko moro ẽmepyry ae mana!


\par }{\BB \par }
{\Q \VS{16}Anakorehmasaromepyra sytatose,

\par }{\Q kynarykahpyrykõ enahkary enẽko rokẽ sytatose.

\par }{\Q Ritonõpo Kuesẽkõ Tapyĩ tao atãkyemara mã toto,

\par }{\Q otuhtoh onyripyra roropa mã toto.


\par }{\Q \VS{17}Tupito tõ tonore mã kehko,

\par }{\Q ipuhturu tõ ahtara mana;

\par }{\Q tykyrysã tiriiku tõkehko anapoipyra sytatose.

\par }{\Q Morara exiryke tiriiku tõkehko kurãkatoh epukãko rokene.


\par }{\Q \VS{18}Pui tõ kohtãko mã toto omise toexirykõke,

\par }{\Q ytoytõko mã toto rowohpã samo,

\par }{\Q tihtitihme ytoytõko mã toto onahpoty pyra exiryke.

\par }{\Q Kaneru tõ roropa orihnõko mã toto.


\par }{\BB \par }
{\Q \VS{19}Ritonõpo, oya kohtãko ase!

\par }{\Q Wewe tõ toorihse kehko,

\par }{\Q apoto ke jahkahpyry samo,

\par }{\Q onahpoty tyahse mã emero porehme.


\par }{\Q \VS{20}Onokyro tõ oya kohtãko mana takorehmatohkõme,

\par }{\Q tuna tõ tasarahse exiryke,

\par }{\Q onahpoty tonahkase roropa exiryke emero porehme.




\par }\Chap{2}{\SH Taparara tomo, Ritonõpo ẽmepyry poko
\par }
{\Q \VerseOne{1}Rue tõ etotoko ypy Xião po, toto tuarõmatoh etotoko ypy kurã po!

\par }{\Q Tykytyky kahtoko enaromỹke oehtohkõke Juta tomo!

\par }{\Q Ritonõpo ẽmepyry oehnõko oya xine exiryke.


\par }{\Q \VS{2}Moro ẽmepyry ikohmamyry sã exĩko mana, koko ehtoh samo,

\par }{\Q akurũ xinukutumã sã exĩko mana tapure exikety samo.

\par }{\Q Taparara tõ oehnõko mã toto soutatu tõ ikuhpỹme samo jamihme roropa,

\par }{\Q akurũ xinukutumã sã ypy tõ po.

\par }{\Q Sero panõ exipitopyra nexiase moino ro,

\par }{\Q taroino exipyra ropa exĩko roropa mana.


\par }{\BB \par }
{\Q \VS{3}Emero enahnõko mã kehko, apoto samo,

\par }{\Q apoto nyahkary samo emero enahkaryhtao.

\par }{\Q Oehpyra ro toto ahtao tupito kurã sã mana,

\par }{\Q Ritonõpo narykahpyry Etẽ samo;

\par }{\Q yrome toytose ropa toto ahtao ona tonorẽ sã mana.

\par }{\Q Taparara tomo a emero tonahkasẽme exĩko mana!


\par }{\Q \VS{4}Kawaru tõ sã mã toto,

\par }{\Q kawaru tõ osetapaketõ sã tururume ytõko mã toto.


\par }{\Q \VS{5}Pyhsekyhsekyh ãko mã toto ypy tõ emory po,

\par }{\Q panaikato mã toto kahu tõ ao osetapaketõ samo,

\par }{\Q apoto po amoriry tõ tonore exiketõ sã roropa.

\par }{\Q Soutatu tõ ikuhpỹme exiketõ sã mã toto, atakenaka, etonatohme.


\par }{\Q \VS{6}Mokaro oepyryhtao, tykytyky ãko imehnõ mana emero porehme,

\par }{\Q ẽmytykõ roropa enaromỹke exĩko mana.


\par }{\Q \VS{7}Osetapãko mã toto soutatu tõ orẽpyra exiketõ samo;

\par }{\Q tururume ytõko, apuru tõ pona onuhnõko, ytokehpyra.

\par }{\Q Atakenaka ytoytõko topohme


\par }{\Q \VS{8}imehnõ onypurohmara mã toto,

\par }{\Q tosemarykõ ae ytõko mã toto.

\par }{\Q Ytoytokehpyra mã toto, typyre ke

\par }{\Q onetypohkaposaromepyra imehnõ mana.


\par }{\Q \VS{9}Xiaxiake tururume ytõko mã toto pata poro.

\par }{\Q Apuru tõ pona onuhnõko mã toto tapyi tõ taka.

\par }{\Q Osenuhmatoh ae omõnõko mã toto, omato kõ samo.


\par }{\Q \VS{10}Ytokehpyra mã toto, nono tykytyky ãko mana, kapu roropa,

\par }{\Q xixi kohmãnõko mana nuno roropa,

\par }{\Q xirikuato tõ roropa zemime hkopyra exĩko mã kehko.


\par }{\Q \VS{11}Konomeru sã soutatu tõ tyripõko Ritonõpo mana;

\par }{\Q ipoetory tõ osetapaketõ ikuhpỹme mã toto,

\par }{\Q orẽpyra aomiry omipona exiketõ mana.

\par }{\Q Ritonõpo ẽmepyry enaroximatoh imehxo mana,

\par }{\Q orekohmato konõto.

\par }{\Q Onoky moro eanahtõko nae?


\par }{\SH Oorypyrykõ irumekatoko
\par }
{\Q \VS{12}“Naeroro seromaroro,” ãko Ritonõpo Kuesẽkõ mana,

\par }{\Q “eramatoko ropa ya yronymyryme,

\par }{\Q otuhpyra roropa ehtoko õtururukohtao ya te, oxitatoko te, emynyhmatoko.


\par }{\Q \VS{13}Oorypyrykõ rumekary se oehtohkõ enetupuhpotoko;

\par }{\Q oupõkõ onyxihkara ehtoko,

\par }{\Q yrome okurohtao xine oxitatoko oorypyrykõ poko.”

\par }{\BB \par }
{\Q Eramatoko ropa Ritonõpo Kuesẽkomo a.

\par }{\Q Kure mana, awãnopyrykõ se pyra roropa mana;

\par }{\Q penekehpyra mã ynororo, kypyno xine mana;

\par }{\Q axĩ ekurãkãko ropa mana kuãnohpyra xine toehtohme.


\par }{\Q \VS{14}Otarame Ritonõpo Kuesẽkõ tõsenetupuhtoh myakamãko mana

\par }{\Q kure rokẽ typoetory tõ ritohme ropa;

\par }{\Q tykyrysã itamurume ahtanohpõko ropa mana.

\par }{\Q Mame tonahsẽ ekarõko ropa matose eukuru maro onekarorykõme Ritonõpo a.


\par }{\BB \par }
{\Q \VS{15}Rue tõ etotoko ypy Xião po;

\par }{\Q ẽmepyry imenekatoko otuhpyra oehtohkõme õtururukõ poko Ritonõpo a,

\par }{\Q ahno ikohmatoko oximõme toto ehtohme Tapyi Kurã tao!


\par }{\Q \VS{16}Ahno emero ikohmatoko oximõme toto ehtohme,

\par }{\Q tyyrypyrykõ korokapotohme eya xine.

\par }{\Q Tamuhpomãkõ ikohmatoko, toto oehtohme poetohti tõ maro,

\par }{\Q enurusenã kõ maro roropa.

\par }{\Q Pytasenãkõ ikohmatoko tytapyĩkõ tae toto oehtohme Ritonõpo Tapyĩ taka!


\par }{\Q \VS{17}Amarokõ roropa, oturuketomo Ritonõpo Tapyĩ zara po erohketomo,

\par }{\Q oxitatoko, ynara kahtoko Ritonõpo a:

\par }{\Q “Opoetory tõ onuãnohpyra exiko, Ritonõpo!

\par }{\Q Yna onyporemãkapopyra exiko imehnõ ahno neneryme,

\par }{\Q yna oneunohpyra imehnõ nonory põkõ ehtohme,

\par }{\Q ynara kara toto ehtohme: ‘Otoko hnae mokyro, Ritonõpo Oesẽkomo?’ ”


\par }{\SH Tynonory kurãkary ropa Ritonõpo a
\par }
{\PP \VS{18}Mame tynonory pyno toexiry tonepose Ritonõpo a, typoetory tõ pyno tonepose roropa mana.

\VS{19}Tozuhse toto eya, ynara tykase:

\par }{\Q “Seromaroro tykyrysã ekarõko ase oya xine,

\par }{\Q tiriiku tõkehko, uwa eukuru te, azeite roropa;

\par }{\Q otuhnõko matose, tuesapare exĩko.

\par }{\Q Taroino opoihtopopyra xine exĩko ase imehnõ ahno tomo a, jũme.


\par }{\Q \VS{20}Mya mokaro taparara tõ inikahpoe aehtyã aropõko ropa ase owinoino xine.

\par }{\Q Ona tonorẽ pona toto aropõko ase.

\par }{\Q Osemazuhme aehtyã tõmasẽme exĩko mã kehko tuna konõto Aorikyhpyry kuaka xixi tũtatoh wino,

\par }{\Q mokaro mykapo aehtyã epukãko mã toto tuna konõto Metiteraneu kuaka.

\par }{\Q Mokaro taparara ekepyry tõ tymoke exĩko mana, su ãko mã kehko.

\par }{\Q Toto enahkapõko ase yjamitunuru ke.


\par }{\BB \par }
{\Q \VS{21}“Tupito tomo, enaromyra ehtoko,

\par }{\Q atãkyematoko, ynyrihpyry imehxo ehtoh pokoino! Ywy ase Ritonõpo.


\par }{\Q \VS{22}Onokyro tomo enaromyra ehtoko,

\par }{\Q onahpoty ahtãko ropa mana,

\par }{\Q wewe tõ eperytãko ropa mã kehko,

\par }{\Q fiku tõ tuhke exĩko, uwa tõ tuhke exĩko roropa mã kehko.


\par }{\BB \par }
{\Q \VS{23}“Atãkyematoko, Jerusarẽ põkomo,

\par }{\Q ywy, Ritonõpo Oesẽkõ, nyrihpyry imehxo ehtoh pokoino.

\par }{\Q Konopo ekaroase oya xine zae konopo oehtoh po,

\par }{\Q ikonopotatoh po te, eina exisasaka ahtao roropa,

\par }{\Q konopo itamurume, osemazuhme ehtopõpyry samo.


\par }{\Q \VS{24}Kure tiriiku tõkehko apoĩko matose,

\par }{\Q uwa eukuru itamurume te, azeite itamurume roropa.


\par }{\Q \VS{25}Taparara tõ enahkatopõpyry emetakamãko ase,

\par }{\Q akurũ konõto sã taparara tõ enehpoase,

\par }{\Q soutatu tõ tuhke exiry samo, anarykatyãkõ enahkatohme.


\par }{\Q \VS{26}Tonahsẽ nae exĩko matose, tuesapare exĩko,

\par }{\Q ise pyra oehtohkõ pona.

\par }{\Q Ritonõpo Oesẽkõ eahmãko matose,

\par }{\Q kure ehtoh tuhke tokarose eya exiryke oya xine.

\par }{\Q Mame ypoetory tõ onyporemãkapopyra ropa exĩko mã toto jũme.


\par }{\Q \VS{27}Mame amaro xine jehtoh waro exĩko matose.

\par }{\Q Ywy, Ritonõpo Oesẽkõme jehtoh waro exĩko matose,

\par }{\Q imepỹ ritõ pyra mana ipunaka.

\par }{\Q Mame ypoetory tõ onyporemãkapopyra ropa exĩko mã toto jũme.”


\par }{\SH Ritonõpo Ẽmepyry
\par }
{\Q \VS{28}Ynara tykase Ritonõpo typoetory tomo a:

\par }{\Q “Moromeĩpo Juzenu enehpõko ase opona xine, emero porehme: omũkurukõ

\par }{\Q Jomiry ekarõko mã toto, oẽxirykõ roropa.

\par }{\Q Tamuhpomãkõ osenehnõko mã toto,

\par }{\Q nuasemãkõ Ritonõpo nenepotoh enẽko mã toto.


\par }{\Q \VS{29}Moro toehse ahtao namoto tõ pona roropa Juzenu enehpõko ase,

\par }{\Q orutua kõ pona, nohpo tõ pona roropa.


\par }{\Q \VS{30}Moro ẽmepyry oehtoh enetupuhtohme

\par }{\Q osenuruhkapotoh rĩko ase kapu ao, nono po roropa,

\par }{\Q munu te, apoto roropa, akurũ tõ orexĩto maro.


\par }{\Q \VS{31}Xixi kohmãnõko mana,

\par }{\Q nuno kamirarame exĩko munu samo,

\par }{\Q Ritonõpo ẽmepyry oehpyra ro ahtao,

\par }{\Q imehxo ehtopo te, oserehtoh konõto exĩko.”


\par }{\PP \VS{32}Yrome Ritonõpo a ekaroporyhtao ahno a takorehmatohme, typynanohsẽme exĩko mana. Ynara tykase Ritonõpo exiryke: ahno akoĩpyry ypy Xião po exĩko mã toto, Jerusarẽ po, Ritonõpo nymenekatyã typynanohsẽme exĩko mã toto.




\par }\Chap{3}{\SH Imehnõ nono põkõ apiakãko Ritonõpo mana
\par }
{\PP \VerseOne{1}Ritonõpo Kuesẽkõ ynara ãko:

\par }{\PP — Moro ẽmepyry toehse ahtao kure rokẽ Jerusarẽ põkõ rĩko ropa ase, Juta põkõ roropa.

\VS{2}Mame imeimehnõ nonory põkõ emero oximõme enehpõko ase toto arotohme jakanahmã Josapa pona, toto apiakatohme. Moro rĩko ase popyra Izyraeu tõ ritopõpyry pokoino eya xine, ynymenekatyã ypoetoryme: sapararahme Izyraeu tõ taropose eya xine imeimehnõ nonory pona, mame ynonory tapiakase eya xine tynonorykõme.

\VS{3}Imenekatoh tomase eya xine tynamoto tõme ypoetory tõ apiakatohme; poetohti tokamose eya xine imehnõ namotome toto ehtohme. Mame moro tineru tonahkase eya xine nohpo tõ poko, eukuru jehnahpyry poko roropa.


\par }{\PP \VS{4}— Oty se hmatou ya, Tiro põkomo, Xitõ põkõ roropa, Pirixitea põkõ roropa? Jepehmary kuhnõko matou ynyrihpyry poko oya xihne? Popyra ehtoh riryhtao oya xine ynyrihpyry emetakame, axĩ onyrihpyrykõ emetakamãko ase roropa!

\VS{5}Ykyryry kurano parata tapoise oya xine, uuru roropa arotohme oneponãmarykõ eahmatoh taka.

\VS{6}Juta tõ tarose oya xine, Jerusarẽ põkõ maro, mya toto esarykõ poe, toto ekarotohme Kerexia tõ namotome toto ehtohme.

\VS{7}Ypoetory tõ enehnõko ropa ase moino, imeimehnõ nonory poe; morotona taropose toto oya xine. Mame oritorỹko ase onyrihpyrykõ saaro.

\VS{8}Opoenõ ekamopõko ase Juta tõ namotome toto ehtohme; mame toto ekamõko roropa mã toto sapeu tomo a moe nono pona toto arotohme. Ywy ase Ritonõpo, oturuno.


\par }{\Q \VS{9}— Imeimehnõ nonory põkõ zurutoko:

\par }{\Q “Atakimatoko etonatohme;

\par }{\Q soutatu tõ ikohmatoko;

\par }{\Q toto enehpoko oximõme, oximaro toytotohkõme.


\par }{\Q \VS{10}Tupito poko erohtoh tonõ kehko anyhtanohpoko etonatoh kyryryme:

\par }{\Q tapema tomo, warata tõkehko.

\par }{\Q Ah jamihme pyra exiketõ: ‘Jamihme ase,’ nykã toto.


\par }{\Q \VS{11}Axĩ ke osehtoko,

\par }{\Q imeimehnõ nono põkõ emero,

\par }{\Q oximõtohme jakanahmã pona.

\par }{\BB \par }
{\Q “Ritonõpo, opoetory soutatu tõ jamihmãkõ enehpoko etonatohme!” ãko.


\par }{\Q \VS{12}“Imeimehnõ nonory põkõ emero,

\par }{\Q akimatoko ooehtohkõme jakanahmã Josapa pona.

\par }{\Q Moroto ywy, Ritonõpo, ahno tõ emero moro zomye exiketõ apiakãko ase.


\par }{\Q \VS{13}Mokaro ahno tõ iirypyrymehxo mã toto,

\par }{\Q naeroro tysahsahkasẽme exĩko mã toto

\par }{\Q tiriiku toehse exikety samo,

\par }{\Q isahkatoh po toehse ahtao;

\par }{\Q tytũtũmasẽme exĩko mã toto uwa tõ tũtũmary sã eukuru ritoh ao,

\par }{\Q uwa eukuru ekuãtoh pona.”


\par }{\BB \par }
{\Q \VS{14}Tuhkãkõ maro tuhkãkõ

\par }{\Q moroto mã toto Jakanahmã Atapiakatoh po.

\par }{\Q Morotona Ritonõpo ẽmepyry oehsasaka mana.


\par }{\Q \VS{15}Xixi kohmãnõko mana, nuno roropa,

\par }{\Q xirikuato tõ zemime hkopyra exĩko mã kehko.


\par }{\SH Kure rokẽ typoetory tõ rĩko Ritonõpo mana
\par }
{\Q \VS{16}Ypy Xião poe opore Ritonõpo oturũko mana,

\par }{\Q aomiry konomeru sã mana Jerusarẽ poe;

\par }{\Q nono tykytyky ãko, kapu roropa!

\par }{\Q Yrome typoetory Izyraeu tõ ewomãko mana.


\par }{\Q \VS{17}Ynara ãko Ritonõpo typoetory tomo a:

\par }{\Q “Izyraeu tomo, zuaro exĩko matose:

\par }{\Q ywy, Ritonõpo Oesẽkõme ase.

\par }{\Q Jesary Xião ypy kurã po.

\par }{\Q Jerusarẽ ypatary kurãme exĩko roropa mana;

\par }{\Q moro pata jũme onyporemãkara ropa imehnõ exĩko mana.


\par }{\Q \VS{18}Morarame moro toehse ahtao emory mã tõ pehme exĩko mã kehko uwa zoko ke,

\par }{\Q onahpoty enahnõko pui tõ mana ypy tõ po,

\par }{\Q tuna itamurume iporiry tõ ao exĩko Juta tõ nonory po.

\par }{\Q Ytapyĩ tae tuna tũtãko mana,

\par }{\Q jakanahmã Akaxia ehxikatohme.


\par }{\Q \VS{19}Ejitu turumekasẽme exĩko, ona tonorẽ samo,

\par }{\Q Etõ patãpome exĩko

\par }{\Q Juta nonory typoremãkase eya xine exiryke,

\par }{\Q ahno kurã totapase roropa eya xine exiryke.


\par }{\Q \VS{20-21}Mokaro mỹpõko ase,

\par }{\Q toto etapahpõkõ wãnohnõko ase.

\par }{\Q Yrome Juta nonory po ahno jũme exikehpyra exĩko mana,

\par }{\Q Jerusarẽ po roropa, jũme pata typõke exĩko mana.

\par }{\Q Ywy, Ritonõpo, moroto exĩko ase, ypy Xião po.”

\par }