\NormalFont\ShortTitle{3 JOÃO}

{\MT 3 JOÃO

\par }{\MTB João Nymerohpyry Oseruaono

\par }{\MTC 3 João

\par }{\IMT Ekarotopo

\par }{\IP Sero 3 João tymerose amorepane João a tope Kaju neneryme. Kaju eahmãko mana: “Kure mase, imehnõ Jezu poetory tõ takorehmase oya imehnõ amorepary poko Jezu enetuputyry poko,” ãko. Mame Tioterepe zupokãko mana, zae pyra exiryke: “Mokyro Jezu poetory amorepaxĩpo toeramase ropa tyyrypyry poko toehtohme ropa,” ãko. Mame Temetyriu eahmãko roropa mana zae ehtoh poko ynororo exiryke.

\par }{\IOT Sero pape ao

\par }{\IO Osekarotopo
{\IOR{1}}

\par }{\IO Kaju eahmary
{\IOR{2-8}}

\par }{\IO Tioterepe zupokary
{\IOR{9-10}}

\par }{\IO Temetyriu eahmary
{\IOR{11-12}}

\par }{\IO Osekazumatopo
{\IOR{13-15}}



\par }\OneChap {\PP \VerseOne{1}Ynymerohpyry moro oneneryme, konohno Kaju. Opyno ase ipunaka. Ywy ase João tamuxime exikety.


\par }{\PP \VS{2}Konohno, opyno jexiryke opoko oturũko ase Ritonõpo a kure rokẽ oehtohme akuakuruhtara oehtohme. Orẽpyra oexiry waro ase, Ritonõpo omipona oexiry, sekese oexiry, enara.

\VS{3}Moino Jezu poetory tõ tooehse xiaro. Tokãtose omoro kure. Naeroro tãkye toehse ywy: “Omi kurã omipona Kaju mã rahkene, pake aehtopõpyry saaro,” tykase toto.

\VS{4}Toipe ywy, ypoenõ Ritonõpo omipona exiry ekary etaryhtao, tãkye ase. Ypoenõme sã toehse matose ynamorepatyãme oexirykõke.


\par }{\SH Kure Kaju ekarotopõpyry
\par }
{\PP \VS{5}Konohno, opyno ase yronymyryme. Orẽpyra erohnõko mase, Jezu poetory tõ akorehmary poko. Katonõme toto ahtao kure toto rĩko ro mase. “Kure Kaju yna riasene,” tykase mokaro, Jezu poetory tomo, amaroino aehtyã xiaro.

\VS{6}Morara tykase toto, Jezu poetory oximõmãkõ netaryme taro. Amaroino aytorykõ ropa ahtao imepỹ pona tymõkomoke pyra toto anaropopyra exiko. Otytyko ekaroko eya xine, nae oehtoh tonõ ekaroko eya xine. Morara awahtao kure mase Ritonõpo a, aomipona toto erokuruke,

\VS{7}Kyrixtu omiry poko imehnõ amorepase toto ytoryke. Ynara exiryke, Jezu poetory tõ kara tỹkyryry onekaropyra eya xine mana.

\VS{8}Morara exiryke sakorehmatone toto Jezu poetoryme kuexirykõke. Mokaro akorehmaryhtao kyya xine, imaro xine sã imehnõ amorepãko sytatose Kyrixtu poko. Kyrixtu omiry ajohpe pyra mana.


\par }{\SH Tioterepe, Temetyriu
\par }
{\PP \VS{9}Pape ymeroase inunõkara Jezu poetory tõ neneryme. Mahxo Tioterepe toto esẽme toexiry se nã roropa. Ynymerohpyry se hkopyra mana.

\VS{10}Jytoryhtao oya xine ourutorỹko ase ipoko. Eya tykerekeremase yna itamurume, ixihpyryme ipunaka. Ajoajohpe rokẽ mana. Moro motye; Jezu poetory tõ onynyhmapopyra mana tytapyĩ tao. Mame imehnomo a toto nyhmaporyhtao, inyhmapohpõkõ zehno exĩko mana. Toto aropory se roropa mana oximõmãkõ htae, Jezu poetory tõ htae!


\par }{\PP \VS{11}Konohno, opyno ase. Naeroro iirypyrymãkõ osypoenohno, kurãkõ rokẽ ipoenohko. Kure imehnõ rinanõ Ritonõpo poetoryme mã toto. Yrome tyyrypyry poko exiketõ Ritonõpo onenetupuhpitopyra mã toto.


\par }{\PP \VS{12}Imehnõ Temetyriu ekãtõko kure, zae aexiryke. Yna a roropa mã kure, yna omiry ajohpe pyra roropa. Zuaro matose.


\par }{\SH Aosekazumatopõpyry
\par }
{\PP \VS{13}Itamurume oururukõ se ase repe, yrome pape merory se hkopyra ase roropa.

\VS{14}Okynã pyra jytory se ase oya xine. Moero sytase oturũko, toytose jahtao.


\par }{\PP \VS{15}“Torẽtyke pyra Kaju tõ tyriko,” ãko ase Ritonõpo a opoko xine. “Sekese rokẽ tyriko toto,” ãko ase opoko xine.

\par }{\PP “Kure pãna mano?” kary se oepe tõ mana oya. “Kure pãna matou?” kary se roropa ynanase amarõkomo a, yna epe tomo a emero. Enara rokene.

\par }