\NormalFont\ShortTitle{JONA}

{\MT JONA

\par }{\MTC Jonas

\par }{\IMT Ekarotopo

\par }{\IP Sero
{\BK{Jona}}, ekarõko Ritonõpo omipona pyra urutõ ehtopõpyry poko. Pata imehxo Niniwe kynexine, axirio tõ tuisary esaryme. Izyraeu epetõkara roropa mokaro kynexine. Mame Niniwe põkomo a Jona tonyohse Ritonõpo a tõmiry kurã ekarose inetarykõme repe. Yrome toytory se pyra Jona nexiase. Otarame toto pyno Ritonõpo exiry tonetupuhse eya, toto onenahkara ekurehnõko. Mame Ritonõpo omipona pyra toehse ynororo, yrome Jona tuãnohse Ritonõpo a. Moromeĩpo aomipona toehse.

\par }{\IP Ritonõpo omiry tokarose ahtao eya Niniwe põkomo a toeramase toto tyyrypyrykõ winoino. Mame onenahkapopyra Ritonõpo toehse. Sero ekarõko kapu Esẽme Ritonõpo ehtoh poko, tuna konõto te, nono te, onokyro tomo te, ahno roropa. Ekarõko roropa sero nono põkõ pyno Ritonõpo ehtoh poko. Kypynanopyrykõ se mana. Eraximãko mana ahno rypyry korokatohme, juteu tõ pynanohtohme, juteutõkara roropa.

\par }{\IOT Sero pape ao

\par }{\IO Jona epary Ritonõpo poe
{\IOR{1.1-17}}

\par }{\IO Jona oturutopõpyry Ritonõpo a
{\IOR{2.1-10}}

\par }{\IO Jona otururu Niniwe põkõ netaryme
{\IOR{3.1-10}}

\par }{\IO Niniwe pyno Ritonõpo ehtopõpyry
{\IOR{4.1-11}}



\par }\ChapOne{1}{\SH Jona epatopõpyry Ritonõpo winoino
\par }
{\PP \VerseOne{1}Morarame ynara tykase Ritonõpo Amitai mũkuru, Jona a:


\par }{\PP \VS{2}— Aimo, atakimako oytotohme pata konõto Niniwe pona moro põkõ zurutohme. Mokaro wãnohnõko ase popyra toto ehtoh waro toehse jexiryke, tykase Ritonõpo.


\par }{\PP \VS{3}Mame Jona tãtakimase repe, yrome toepase ynororo Ritonõpo winoino. Ytopyra ynororo toehse pata Niniwe pona. Toytose ynororo Jope pona, tuna konõto ehpikoxi. Moroto wapu tonese eya Expania pona ytokety, ytosasaka nexiase. Toytotoh topehmase eya, tõtyrise wapu aka ynororo toytotohme wapu aõkõ maro Expania pona myahxo Ritonõpo winoino repe. “Otarame jenepyra Ritonõpo mana wapu ao jahtao xinukutume exiryke moro ao,” tykase Jona otarame.

\VS{4}Toytopitose toh repe, yrome okynã pyra tyryrykane konõto tonehpose Ritonõpo a. Pohkane konõto roropa toehse tuna konõto po. Orẽpyra pohkane exiryke wapu toehkotyry se toehse.

\VS{5}Tonaroxitapãse wapu aõkomo. Kui tykase toto: “Yna akorehmako!” tykase toto, kohtãko tyneponãmarykomo a repe. Mame mõkomo typahpitose eya xine, zohzohmehxo wapu ehtohme. Jona rokẽ nyhnõko nexiase tuenikaroro wapu ao. Tuaro pyra nexiase.


\par }{\PP \VS{6}Mame tyhtose wapu tuisary ahtao Jona tonese eya, ynara tykase:

\par }{\PP — Oty katoh nyhnõko rokẽ mah? Owõko ty! Oturuko oneponãmary a, kypynanohtohkõme eya. Otarame kypyno xine ynororo ahtao kuorihmapopyra xine mana, tykase ynororo Jona a.


\par }{\PP \VS{7}Mame ynara tykase wapu poko erohketõ oseya rokene:

\par }{\PP — Imenekatoh sematone zae pyra exikety menekatohme, zuaro kuehtohkõme, onoky zae pyra ehtoh pokoino serara tyryrykane konõto kypona xine noehno.

\par }{\PP Morara tyrise eya xine, mame Jona tymenekase.

\VS{8}Naeroro tõturupose toto eya, ynara tykase toto:

\par }{\PP — Kaxiko yna a: onoky rypyry pokoino serara tyryrykane konõto noehno? Oty poko mah taro? Ozeino moehno? Otoko ononory nae? Onokãkõ oekyry tõ nae? tykase toto.


\par }{\PP \VS{9}— Ywy ase epereume, tykase Jona. — Ritonõpo eahmaneme ase. Emero Rihpõme ynororo: kapu te, tuna konõto te, nono, enara.


\par }{\PP \VS{10}Mame tõsekarose Jona toepary poko Ritonõpo, Tosẽ winoino. Morara kary etaryke tyya xine tõserehse toto wapu aõkomo itamurumehxo. Ynara tykase toto:

\par }{\PP — To! Zae pyra mexiase ipunaka! tykase.


\par }{\PP \VS{11}Orẽpyrahxo tyryrykane konõto exĩko nexiase popyrahxo pohkane roropa exĩko nexiase. Naeroro tõturupose wapu poko erohketõ Jona a:

\par }{\PP — Otara orĩko ynanae tuna konõto mynyhpãtohme ropa? tykase toto Jona a.


\par }{\PP \VS{12}Ynara tykase Jona:

\par }{\PP — Kuematoko zue aka. Tomase jahtao nakuaka mynyhpãnõko tyryrykane mana, pohkane tõ roropa. Zuaro ase. Yyrypyry pokoino serara tyryrykane konõto noehno opona xine.


\par }{\PP \VS{13}Aomipona toexirykõ se pyra wapu poko erohketomo. Koeh koeh tykapitose toto orẽpyra repe, wapu arory se toh nexiase tuna konõto ehpikoxi. Yrome tokurehse toto jamihmehxo tyryrykane toehse exiryke.

\VS{14}Naeroro tykohtase toto Ritonõpo a opore, ynara tykase toto:

\par }{\PP — Ritonõpo yna anaorihmapopyra exiko mose tomase yna a ahtao. Omoro mase Ritonõpo, onyrihpyryme sero tyryrykane konõto. Mose emãko ynanase zue aka aomi poe ro sero tyryrykane mynyhpãtohme.


\par }{\PP \VS{15}Moromeĩpo Jona tapoise wapu poko erohketomo a. Nakuaka tomase ynororo eya xine. Mame axĩ pohkane tymynyhpãse, tyryrykane roropa.

\VS{16}Moro eneryke tyya xine Ritonõpo zuno toehse toto. Okyno totapase eya xine tynekarorykõme Ritonõpo a, tõmirykõ totapose roropa eya xine Ritonõpo netaryme, aomipona toehtohkõme.


\par }{\PP \VS{17}Mame kanaimo konõto tonyohse Ritonõpo a Jona enahtohme. Mokyro ao oseruao tõmehse ynororo kanaimo wakuru ao.




\par }\Chap{2}{\SH Jona oturutopõpyry Ritonõpo a
\par }
{\PP \VerseOne{1}Moroto kanaimo wakuru ao tõturuse Jona Ritonõpo a. Ynara tykase ynororo:


\par }{\Q \VS{2}“Ritonõpo Jesemy, jetuarimaryhtao kykohmase, kuezukuase roropa.

\par }{\Q Zue ao jahtao, aorihtyã esary poe, kui tykase ywy:

\par }{\Q ‘Kypynanohko!’ ase oya.

\par }{\Q Mame jomiry totase oya.


\par }{\Q \VS{3}Kuemase zue konõto kuaka, tuna konõto kurohtaka.

\par }{\Q Moroto tuna a toworise ywy emero porehme.

\par }{\Q Pohkane jamihme exiketõ, okyryry emero toytose jupuhpyry epozakuroko.


\par }{\Q \VS{4}Jũme tomase tõsekarose ywy owinoino, myame roropa,

\par }{\Q Atapyĩ kurã onenepyra ropa jehtohme.


\par }{\Q \VS{5}Tuna zueme exiryke tumyhkase ywy,

\par }{\Q tynerymase ywy tuna konõto a,

\par }{\Q otyro nakuaõkõ jupuhpyry amẽnõko nexiase.


\par }{\Q \VS{6}Tyhtose ywy ypy tõ zopikoxi,

\par }{\Q imepỹ nono pona, moroto omõtoh tapuruse mana jũme.

\par }{\Q Yrome omoro, Ritonõpo Jesemy,

\par }{\Q kypynanopyase orihpyra jehtohme,


\par }{\Q \VS{7}Orihsasaka jahtao, wenikehpyra opoko exiase,

\par }{\Q Ritonõpo, oturuase oya,

\par }{\Q mame kuetase Atapyĩ kurã tao awahtao.


\par }{\Q \VS{8}Mokaro tyneponãmarykõ xihpyry eahmananomo a

\par }{\Q turumekase omoro Tosẽkõme.


\par }{\Q \VS{9}Yrome ywy oeahmaryme eremiãko ase.

\par }{\Q Oya ynekarory ekarõko roropa ase.

\par }{\Q Jomihpyry ae ro, kure orĩko ase

\par }{\Q Ypynanohneme oexiryke, Ritonõpo, Jesemy.”


\par }{\PP \VS{10}Morarame Ritonõpo omi poe kanaimo tonarutase ropa, Jona tomase eya isawã pona tuna konõto ehpikoxi.




\par }\Chap{3}{\SH Niniwe po Jona ehtopõpyry
\par }
{\PP \VerseOne{1}Mame tõturuse ropa Ritonõpo Jona a. Ynara tykase ynororo eya:


\par }{\PP \VS{2}— Owõko, oytotohme pata konõto Niniwe pona. Moro pata põkõ zuruta jomiry poko, ynekarory oya.


\par }{\PP \VS{3}Naeroro tãtakimase Jona, pata Niniwe pona toytotohme Ritonõpo omi poe. Niniwe pata zumo kynexine, tupupuru po ytoytoryhtao oseruao ẽmepyry aropõko pata akuohtohme irãnakuroko.

\VS{4}Moro pata pona toeporehkase Jona. Toytopitose ynororo, ynara tykase opore:

\par }{\PP — 40me ẽmepyry ise ro, Niniwe põkõ enahkatohme! tykase Jona toto netaryme.


\par }{\PP \VS{5}Mame morara kary etaryke tyya xine, Ritonõpo tonetupuhse Niniwe põkomo a. Otuhpyra toehse toto toemynyhmarykõke tyyrypyrykõ poko. Upo, kamisa topuxiximã risẽ tamuruse eya xine, tamuximãkomo a te, tuisame pyra exiketomo a roropa emero, tyyrypyrykõ rumekary se toexirykõke Ritonõpo neneryme.


\par }{\PP \VS{6}Mame Jona omihpyry tarose ahtao Niniwe tuisary a towõse ynororo tuisa apõ poe, tupõ kurã touse eya, upo kamisa topuxiximã risẽ tamuruse eya, oruno htaka typorohse ynororo sekese pyra toehtoh enepotohme Ritonõpo a.

\VS{7}Tõmiry taropose roropa eya pata Niniwe põkõ netaryme: “Ynara tyripõko ase, otuisarykomo, jakorehmananõ maro: Otuhpyra ehtoko, emero porehme. Tuna onẽpyra ehtoko roropa amarokomo. Morararo oekykõ roropa pui tomo, kaneru tomo emero anautuhmara ehtoko, tuna onẽpopyra ehtoko roropa, enara.

\VS{8}Upo amurutoko kamisa topuxiximã risẽ rokene, oekykõ roropa! Mame oturutoko yronymyryme Ritonõpo a te, zae pyra oehtohkõ irumekatoko oorypyrykõ roropa.

\VS{9}Otarame Ritonõpo nupunato kuenetorỹko ropa mana. Otarame kyzehno xine exikehnõko mana. Morarahtao kuenahkapopyra xine exĩko roropa mana,” tykase tuisa.


\par }{\PP \VS{10}Mame tyyrypyrykõ turumekase Niniwe põkomo a. Moro eneryke tyya, ynara tykase Ritonõpo ipoko xine: “Toto onenahkapopyra ase tyyrypyrykõ poko pyra toehse toto exiryke.” Naeroro Niniwe põkõ onuãnohpyra toehse Ritonõpo.




\par }\Chap{4}{\SH Tohne Jona ehtopõpyry
\par }
{\PP \VerseOne{1}Niniwe põkõ typynanohse Ritonõpo a exiryke tãkye pyra toehse Jona, tohne toehse roropa ynororo.


\par }{\PP \VS{2}Ynara tykase ynororo:

\par }{\PP — Ritonõpo, Jesemy, zuaro exiase ynonory poe oehpyra ro jahtao, serara exiry enetuputyase, imehnõ pyno oexiry waro exiase. Morara exiryke jepary se exiase Expania pona! Kure oexiry waro exiase, axĩ pyra iirypyrymãkõ wãnohnõko mase. Penekehpyra mase te, tyyrypyrykõ rumekary se ropa ahno ahtao axĩ ityoromãko mase, toto onuãnohpyra ekurehnõko mase.

\VS{3}Naeroro ajohpãme sã kuorihmapoko, kurehxo ya joorikyry mana, isene jehtoh kure hkopyra mana, tykase Jona.


\par }{\PP \VS{4}Ynara tykase Ritonõpo eya:

\par }{\PP — Otara toehse oya? Oty pokoino zehno mexino? tykase Ritonõpo.


\par }{\PP \VS{5}Mame tutũtase Jona pata poe xixi tũtatoh wino. Moroto typorohse ynororo. Moromeĩpo tapyi pitiko tyrise eya porohtohme jerutumã zopino, xixi jetuhxo exiryke. Eraximãko nexiase, enetohme, otara Niniwe exiry.

\VS{6}Mame otyro tahtanohpose Ritonõpo a Jona epoehme samo, jerutume pohto ehtohme, jetuhkopyra xixi ehtohme. Tãkye toehse Jona moro otyro pokoino.

\VS{7}Yrome yrokokoro pakeimo, otyro mity tonahse oruko a, Ritonõpo omi poe. Otyro toorihse roropa.

\VS{8}Imeĩpo tõnuhse xixi ahtao tyryrykane tonehpose Ritonõpo a, axitunety, xixi tũtatoh wino. Tapotũkehse sã Jona nexiase axitũ xixi exiryke zupuhpyry pona. Naeroro tohne toexiryke toorikyry se toehse Jona nexiase. Ynara tykase ynororo Ritonõpo a:

\par }{\PP — Ajohpãme sã joorikyry sehxo hano. Popyra ya serara jehtoh nase.


\par }{\PP \VS{9}Yrome ynara tykase Ritonõpo eya:

\par }{\PP — Aimo, zae oya yzehno oehtoh otyro orihtopõpyry pokoino? tykase.

\par }{\PP — Ỹ, tykase Jona, zae ro ase, tohne jahtao. Tyekĩtapãse jexiryke joorikyry se ase! tykase.


\par }{\PP \VS{10}Mame ynara tykase Ritonõpo eya:

\par }{\PP — Moro otyro axĩ tahtase toiro kohmamyry ae. Yrokokoro osenepyra toehse ropa. Ipoko erohpyra mexiase, anahtanohpopyra mexiase. Yrome nupunato moro otyro eneryke oya, emynyhmãko mase ipoko.

\VS{11}Moro motye kuhse zae ro ase Niniwe põkõ poko toenupunase jahtao. Moro tao poeto tõ rokẽ ahtao, 120 miu motye nae nase zae ehtoh waro pyra ro exiketomo, eky tõ roropa tuhke nae, tykase Ritonõpo Jona a.

\par }