\NormalFont\ShortTitle{2 JOÃO}

{\MT 2 JOÃO

\par }{\MTB João Nymerohpyry Asakoromano

\par }{\MTC 2 João

\par }{\IMT Ekarotopo

\par }{\IP Sero 2 João tymerose amorepane João a Jezu poetory tõ oximõmãkõ neneryme, osepyno toto ehtohme.

\par }{\IP Enaroximãko roropa João mana: “Ajoajohpãkõ namorepatoh onetara ehtoko. Toto omipona pyra ehtoko roropa ipunaka,” ãko mana.

\par }{\IOT Sero pape ao

\par }{\IO Osekarotopo
{\IOR{1-3}}

\par }{\IO Zae ehtoh, imehnõ pyno exiry
{\IOR{4-11}}

\par }{\IO Aosekazumatopõpyry
{\IOR{12-13}}



\par }\OneChap {\PP \VerseOne{1}Ynymerohpyry moro oneneryme xihxi, opoenõ neneryme roropa. Ritonõpo nymenekahpyryme mase. Ywy ase João tamuximehxo exikety.

\par }{\PP Opyno xine ase ipunaka. Ywy ro rokẽ kara, emero Jezu omipona exiketõ opyno xine roropa nase. Moro omi zae mana, Jezu omiry.

\VS{2}Jezu omiry kukurohtao xine exiryke, opyno xine ynanase. Aomiry kukurohtao xine exikehpyra mana, jumãme.


\par }{\PP \VS{3}Ynara ãko ase Ritonõpo a: “Papa Kapuaono, kure rokẽ yna tyriko. Yna poko oenupunako. Torẽtyke pyra yna tyriko õmiry enetupuhtohme yna a, imehnõ pyno roropa yna ehtohme,” ãko ase. Morara ãko ase Jezu Kyrixtu a, Ritonõpo mũkuru nymyry a.


\par }{\SH Zae exiry imehnõ pyno exiry poko
\par }
{\PP \VS{4}Opoenõ tõ Jezu omipona mã toto, emero pyra repe. Aomipona exiketõ waro jexiryke, tãkye toehse ywy toto poko, Ritonõpo nekarohpyry omipona toto exiryke.

\VS{5}Morara exiryke ynara ãko ase oya xihxi, imehnõ pyno sehtone. Ritonõpo poe sero ymerono oneneryme. Seromato kara sero repe, pakato ro, osemazuhme Ritonõpo nekarohpyry ro, moro ymerono.

\VS{6}Jomiry metatose apitoryme, ynara katopõpyry ya: “Kure imehnõ tyritoko,” katopõpyry metatose ya, Jezu Kyrixtu enetupuhpitoryhtao oya xine. Imehnõ kure riryhtao kyya xine, Ritonõpo omipona sytatose.


\par }{\PP \VS{7}Tuhke onekunohtõkõ nae ytoytoketomo. “Jezu Kyrixtu tonuruse ahnome,” kara exiketomo. Mokaro mã onekunohtõme mã toto, Kyrixtu zehno exiketomo.

\VS{8}Tomeseke ehtoko oenekunohpyra xine imehnõ ehtohme. Tonekunohse awahtao xine eya xine, yna erohtopõpyry ahnikapõko matose. Yrome oenekunohpyra xine imehnõ ahtao, tãkye exĩko ynanase yna erohtamitu apoiryke yna a Ritonõpo a, emero porehme.


\par }{\PP \VS{9}Jezu Kyrixtu namorepatopõpyry rumekananõ mã Ritonõpo poetoryme pyra exĩko. Morararo Kyrixtu namorepatopõpyry motyẽkananomo. Yrome onurumekara exiketõ Kumykõ poetoryme mana. Imũkuru nymyry poetoryme roropa mã toto.

\VS{10}Tyorõ amorepatõ tooehse ahtao oya xine, Kyrixtu namorepatopõpyry kara ekarone tooehse ahtao, ynara kara ehtoko: “Omõko ytapyĩ taka,” kara ehtoko eya. “Torẽtyke pyra exiko, Ritonõpo amaro mana,” kara roropa ehtoko eya.

\VS{11}Morara karyhtao oya xine isaaro matose, akorehmaneme roropa matose iirypyry poko.


\par }{\SH Aosekazumatopõpyry
\par }
{\PP \VS{12}Itamurume oururukõ se ase repe. Yrome ase pape merory se hkopyra. Okynã pyra jytory se ase myaro. Oximaro kuahtao xine oturũko sytatose tãkye kuehtohkõme ipunaka.


\par }{\PP \VS{13}Apaxiry roropa Ritonõpo nymenekahpyryme mana.

\par }{\PP “Kure pãna mã repe,” ãko nase apaxiry poenomo oya oturupõko toto. Enara rokene.

\par }