\NormalFont\ShortTitle{NAUM}

{\MT NAUM

\par }{\MTC Naum

\par }{\IMT Ekarotopo

\par }{\IP Naum urutõme kynexine isene ro Apakuke ahtao Sowonia roropa. Sero ao Naum ekarõko pata Niniwe poremãkatoh poko. Pata imehxo Niniwe kynexine, Axiria nonory esẽ esaryme. 150me jeimamyry ae imeimehnõ nonory põkõ esẽme Axiria kynexine. Mame 612mã po oehpyra ro Jezu Kyrixtu ahtao, Niniwe typoremãkase papironio tomo a. Moro poko, axirio tõ wãnohtopõpyry Ritonõpo a, tonetupuhse Naum a, Izyraeu tõ tyyryhmase eya xine exiryke pitiko rokẽ pyra. Orẽpyra sã Naum tõturuse Niniwe poremãkatoh poko.

\par }{\IOT Sero pape ao

\par }{\IO Niniwe põkõ apiakary poko
{\IOR{1.1-15}}

\par }{\IO Pata Niniwe poremãkatopo
{\IOR{2.1—3.19}}



\par }\ChapOne{1}{\SH Naum nymerohpyry Niniwe tõ poko
\par }
{\PP \VerseOne{1}Sero mã Ritonõpo omihpyry Niniwe tõ poko, enepotoh tokarose ahtao Naum a, pata Euko pono a.


\par }{\SH Tohne Ritonõpo ehtoh Niniwe põkõ poko
\par }
{\Q \VS{2}Ritonõpo Kuesẽkõ toiro mana,

\par }{\Q imehnõ ritõ panõ se pyra mana ipunaka.

\par }{\Q Topetõkara wãnohnõko mana, toto zehno toexiryke.

\par }{\Q Topetõkara epehmãko Ritonõpo mana,

\par }{\Q tohne tahtao toto wãnohnõko mana.


\par }{\Q \VS{3}Inehmỹke pyra Ritonõpo mana,

\par }{\Q axĩ pyra tohne exĩko,

\par }{\Q yrome jamihme mana,

\par }{\Q popyra exiketõ enẽko mana,

\par }{\Q toto wãnopyry eya ekurehpyra mana.

\par }{\BB \par }
{\Q Tyryrykane konõto maro ytoytõko mana,

\par }{\Q tyryrykane jamihmãkomo;

\par }{\Q akurũ putoh kane sã mana tanỹse ipupuru a.


\par }{\Q \VS{4}Tuna konõto mynyhpãkapõko Ritonõpo mana, anorỹko mana.

\par }{\Q Tuna tõ apaikapõko Ritonõpo mana.

\par }{\Q Onahpoty ona Pasã po te, ypy Karameru po roropa orihnõko mana,

\par }{\Q ekuru tõ ypy Ripano po aremãnõko kehko.


\par }{\Q \VS{5}Ritonõpo ẽpataka, ypy tõ tykytyky ãko mana,

\par }{\Q somohmã tõ atakuhmõko mã kehko.

\par }{\Q Oseneporyhtao nono tykytyky ãko,

\par }{\Q ipõkõ emero nono pona epukãko mana.


\par }{\Q \VS{6}Zehno Ritonõpo ahtao xikihme ẽpataka

\par }{\Q ehsaromepyra mã toto, isene ro ehsaromepyra sytatose emero.

\par }{\Q Zehno aexiry kuãnõko mana iporiry sã apotoimo, ẽpataka topu tõ ehmõko rokene.


\par }{\BB \par }
{\Q \VS{7}Kure Ritonõpo Kuesẽkõ mana.

\par }{\Q Popyra ehtoh toehse ahtao,

\par }{\Q typoetory tõ pynanohnõko mana.

\par }{\Q Mokaro pyno exĩko mana tupise ahtao eya xine osewomapotohme.


\par }{\Q \VS{8}Tuna zueme ehtoh samo topetõkara enahkãko mana.

\par }{\Q Tyzehno exiketõ enyohnõko mana aorihtyã esaka.


\par }{\SH Ritonõpo toto zehno ehtopo
\par }
{\Q \VS{9}Oty poko osenetupuhnõko matou

\par }{\Q tyritohme Ritonõpo a, iporemãkatohme?

\par }{\Q Morohne enahkapõko mana porehme.

\par }{\Q Ritonõpo epetõkara owõpyra ropa mã toto!


\par }{\Q \VS{10}Omoxino tõ emuhxihmase sã kaetoko,

\par }{\Q onahpoty sã toorihse ahtao,

\par }{\Q amarokõ porehme tonahkasẽme exĩko matose!


\par }{\PP \VS{11}Pata Niniwe poe orutua tooehse popyra ehtoh riry se exikety, etonatoh se mokyro mana Ritonõpo poremãkary poko.

\VS{12}Yrome ynara ãko Ritonõpo mana typoetory, Izyraeu tomo a:

\par }{\Q “Axirio tõ tonahkasẽme exĩko mã toto,

\par }{\Q jamihme toto ahtao ro, tuhke roropa,

\par }{\Q osenepyra exĩko mã toto.

\par }{\Q Amarokõ tynomose ya etuarimatohme repe,

\par }{\Q yrome moro onyripyra ropa ase.


\par }{\Q \VS{13}Seromaroro opynanohtorỹko ase axirio tõ winoino,

\par }{\Q jamihme toto ahtao ro.

\par }{\Q Omyhpokatorỹko ase toto poetoryme pyra oehtohkõme.”


\par }{\Q \VS{14}Axiria tuisary poko ynara tykase Ritonõpo:

\par }{\Q “Emũkuara exĩko mana,

\par }{\Q naeroro mokyro esety poko wenikehnõko mã toto.

\par }{\Q Ritõ panõ enahkapõko ase,

\par }{\Q oneponãmarykõ eahmatoh tao.

\par }{\Q Axirio tõ ekepyry zonẽtoh ahkãko ase typahsẽme sã rokẽ toto exiryke.”


\par }{\PP \VS{15}Enetoko ke! Ypy tõ poro omi arone oehnõko mana. Omi kurã enehnõko mana, omi kurã osepeme ehtoh poko. Juta tomo, oseahmatoh tyritoko. Onekarorykõ enehtoko onekaroryme Ritonõpo a, omihpyry ae ro. Ononorykõ pona jũme popyra exiketõ omõpyra ropa exĩko mã toto; tonahkase porehme exiryke.




\par }\Chap{2}{\SH Pata Niniwe poremãkatoh poko
\par }
{\Q \VerseOne{1}Niniwe põkomo, oepetõkara toeporehkase,

\par }{\Q oryhmane toehse osetapase amaro xine.

\par }{\Q Erase tõ tyritoko tapyi kaetokohxo exiketõ taka;

\par }{\Q osema tõ enetoko roropa!

\par }{\Q Soutatu tõ enehpotoko typyrekõ apoitohme etonatohme.


\par }{\PP \VS{2}Izyraeu tõ imehxo ehtoh enehpõko ropa Ritonõpo mana, Kuesẽkomo. Imehxo toehtopõpyry sã exĩko ropa mana, tymõkomory kurã emero anaropyra ro epetõkara ahtao, sero nono onynomopyra ro ahtao wewe amorihkahpyry exikety samo.


\par }{\Q \VS{3}Osewomatoh tahpire exiketõ arõko epetõkara soutatu tõ mana,

\par }{\Q zupõkõ kamirarame roropa mana.

\par }{\Q Typyreke mã toto pata Niniwe põkõ maro etonatohme.

\par }{\Q Ikyryry tõ, kahu tõ etonatoh zemime mã kehko, apoto samo,

\par }{\Q jeky tõ kawaru tõ penekehnõko mã toto tehme toehtohkõ poko.


\par }{\Q \VS{4}Axiny kahu tõ etonatoh kyryry ytõko mana osema tõ ae,

\par }{\Q xiaxiake ytõko mã toto amerehmã akuohnõko.

\par }{\Q Ezuru sã mã toto saereh ãko nenenehkane samo.


\par }{\BB \par }
{\Q \VS{5}Tyripotoh ekarõko epetõkara tuisary typoetory tomo a,

\par }{\Q tamuximãkomo a;

\par }{\Q tururume ytõko mã toto pata apuru tõ pona,

\par }{\Q ipuipurohmãko mã toto tururume toytorykõke.

\par }{\Q Apuru tõ rĩko mã toto, tõsewomatohkõme.


\par }{\Q \VS{6}Apurutoh tonõ tuna kuao totapuruhmakase,

\par }{\Q tuisa tapyĩ konõto tao oserehnõko emero mã toto.


\par }{\BB \par }
{\Q \VS{7}Tuisa neponãmary tapoise,

\par }{\Q tarose epetõkara a;

\par }{\Q ipoko exiketõ pusuh ãko,

\par }{\Q xitãko utukuimo samo,

\par }{\Q tupuropurukõ etapãko mã toto ihnamoryme.


\par }{\Q \VS{8}Tuna tũtary samo, tuna apuru tytahkase ahtao,

\par }{\Q moro sã tururume epãko mã toto pata Niniwe poe!

\par }{\Q “Oetypohko! Oetypohko!” kohtãko imehnõ mã repe,

\par }{\Q yrome eramara mã toto emero porehme.


\par }{\Q \VS{9}Parata apoitoko! Uuru arotoko!

\par }{\Q Pata pehme mana mõkomo kurã ke,

\par }{\Q miu motye otytyko kurãkõ nae mana.


\par }{\BB \par }
{\Q \VS{10}Pata Niniwe tonahkase, turumekase, patãpome toehse!

\par }{\Q Ikurohtao xine enaromỹke,

\par }{\Q esekumurukõ tykytyky ãko,

\par }{\Q tyjamihkehse mã toto.

\par }{\Q Ẽmytykõ karimutume mã toto.


\par }{\Q \VS{11}Otara toehse moro Axiria patary nae?

\par }{\Q Reão tõ esaryme sã nexiase.

\par }{\Q Moro tao reão poenõ tynahpase.

\par }{\Q Moroto reão tõ toytose tynohpory maro ipoenõkõ

\par }{\Q towomase, imehnõ zuno pyra.


\par }{\Q \VS{12}Okyno tosekase reão a,

\par }{\Q ipũ tapiakase eya tynohpory zohme ipoenõ zohme roropa;

\par }{\Q tosary pehme toehse ikarimory ke.


\par }{\PP \VS{13}Ynara tykase Ritonõpo, Jamihmehxo Exikety Niniwe põkomo a:

\par }{\PP — Ywy oepekõkara ase. Okyryrykõ kahu etonatoh zahkapõko ase. Osoutatu tõ orihnõko mã toto õsetaparykohtao. Omõkomohpyry emero tomatonanohse oya xine imehnõ wino, arõko ase mya. Mame jũme typoetory tõ anaropopyra ropa otuisary exĩko mana imehnõ nonory tõ pona.




\par }\Chap{3}{\SH Ihnamotoh Niniwe enatyry poko
\par }
{\Q \VerseOne{1}Awãnohtoh oehnõko oya xine,

\par }{\Q Niniwe põkomo, myhene!

\par }{\Q Imehnõ ryhmahpõkõme matose,

\par }{\Q apatarykõ ajohpe ehtoh ke pehme mana,

\par }{\Q imeimehnõ etapananõ ke roropa,

\par }{\Q imehnõ onyryhmakehpyra matose.


\par }{\Q \VS{2}Etatoko ke: kawaru tõ pipohnõko mã toto axihxo toto ytotohme,

\par }{\Q panaikato kahu tõ pupuru tomo!

\par }{\Q Kawaru tõ tururume oehnõko,

\par }{\Q kahu tõ maro etonatoh kyryryme oehnõko mã toto.


\par }{\Q \VS{3}Kawaru po ytoketõ osetapapitõko mã toto,

\par }{\Q tytapemake zemime exiketomo,

\par }{\Q tywaratake zemime exiketõ roropa.

\par }{\Q Aorihtyã ekepyry emero rokẽ po,

\par }{\Q tuhke ekepyry tomo, miu motye, ikuhpỹme.

\par }{\Q Osetapãko soutatu tomo aorihtyã ekepyry tõ pona.


\par }{\Q \VS{4}Pata Niniwe, imeimehnõ poko exikety sã, tuãnohsẽme exĩko mana!

\par }{\Q Enekure exiketyme, enekunohto roropa.

\par }{\Q Pyaxime toehtoh ke tõmiry omipona

\par }{\Q imehnõ nonory põkõ tyripose eya,

\par }{\Q osepeme toto maro ehxĩpo,

\par }{\Q tymyhpose toto eya.


\par }{\BB \par }
{\Q \VS{5}Ritonõpo, Jamihmehxo Exikety ynara ãko:

\par }{\Q “Niniwe, awãnohnõko ase.

\par }{\Q Oupõ oũko ase, tupoke pyra oenepotohme imehnõ nonory põkomo a emero porehme,

\par }{\Q ohxirory enetohme eya xine.


\par }{\Q \VS{6}Popyra exiketyme sã orĩko ase,

\par }{\Q xikurome ehtoh emãko ase opona;

\par }{\Q oenekehpyra exĩko tuhkãkõ mana,

\par }{\Q osenuruhkãko mã toto, enaromỹke.


\par }{\Q \VS{7}Oeneryke epãko mã toto emero,

\par }{\Q ynara ãko mã toto:

\par }{\Q ‘Niniwe tonahkase mana!’

\par }{\Q Onoky ipyno exĩko nae?

\par }{\Q Onoky mokyro emuhkehkapõko nae?”


\par }{\PP \VS{8}Niniwe põkomo, pata Tepa motye kure osekarõko matou, Ejitu kowenu patary? Apatary sã towomase moro pata nexiase tuna ke: tuna Niro apuru sã nexiase, pata ewomãko.

\VS{9}Pata Tepa imehxo nexiase Ejitu kowenu esaryme, Etiopia esẽme roropa; imehnõ pata tõ emero motye nexiase sero nono po, Ripia põkõ roropa osepeme nexiase imaro.

\VS{10}Moro sã ahtao ro Tepa põkõ tarose imepỹ nono pona imehnõ namotome; tynonorykõ poe tarose toh nexiase; ipoenõ takurihmose osema tõ ae emero. Imenekatoh tomase epetõkara a tamuximãkõ apiakatohme typoetoryme toto ehtohme, imeĩpo tarose toto tymyhse keti ke tynamotokõme.


\par }{\PP \VS{11}Niniwe, omoro roropa toetỹse exiketyme ytoytõko mase, oepary kuhnõko mase otonẽtohme oepetõkara winoino.

\VS{12}Osoutatu tõ tapyĩ tõ jamihmãkõ emero wikeira zoko sã mã toto, topere, pehme epery tahpirãse ahtao: zoko kywyh kywyh karyhtao ohpahnõko mana ise exikety mytaka.

\VS{13}Osoutatu tõ jamihme pyra mã toto, nohpo tõ samo, pata omõtoh tonõ totapuruhmakase mã kehko. Omõnõko oepetõkara mana, ise tahtao xine, omõtoh ikiritihmatoh tonõ tyahkase exiryke apoto ke.


\par }{\PP \VS{14}Tuna ikurãkatoko ẽ tõ ao enahpyra ehtohme pata tapuruse ahtao epetõkara soutatu tomo a, jamihmehxo soutatu tõ tapyĩ tyritoko. Orino itũtũmatoko, apuhtoh tonõ ikurãkatoko roropa tijoro tõ ritohme.

\VS{15}Moro riryhtao ro oya xine orihnõko matose apoto ke, apoto ke pyra ahtao osetapanohtao orihnõko matose; oenahkatorỹko oepekõkara mana, tykyrysã enahkary sã taparara tomo a.

\par }{\PP Emãtoko taparara tõ samo, emãtoko wexixi tõ samo!

\VS{16}Amaro xine mõkomo ekamonanõ tuhke toehse, ikuhpỹme xirikuato sã kapu ao. Yrome seromaroro toytose toto, taparara tõ samo: taporihke pohpoh ãko mã toto, esyryhmãko mã toto.

\VS{17}Otuisarykõ, kowenu poko erohketõ roropa taparara sã etypohnõko mã toto apuru tõ pokona kuenime toehse ahtao; yrome xixi tõnuhse ahtao taporihke ytõko mã toto aza rokẽ, zuaro pyra matose.


\par }{\PP \VS{18}Axiria tuisary, otuisary tõ toorihse mã toto, kowenatu tõ maro, soutatu tõ tuisary tõ roropa toorihse toto. Opoetory tõ sapararahme mã toto ypy tõ po, toto pyno exikety pyra mana, toto oximõme enehpotohme ropa.

\VS{19}Opi pyra mana ãpurotopõpyry tõ epinohtohme; naeroro ekurãkasaromepyra mã toto. Oehxirotopõpyry etaryke imeimehnomo a atãkyemãko mã toto, tahtah ãko mã toto. Ynara exiryke: ahno emero sam tykamexipose oya xine, popyra oehtohkõ enahpỹme nexiase.

\par }