\NormalFont\ShortTitle{NEEMIA}

{\MT NEEMIA

\par }{\MTC Neemias

\par }{\IMT Ekarotopo

\par }{\IP Sero pape
{\BK{Neemia}} atapiakãko nase oseruao: 1) Jerusarẽ apuru ritopõpyry ropa poko Neemia tomo a, tyripose exiryke Perexia esemy a kowenatume tyrise ynororo ahtao Juta tõ nonory po. 2) Ritonõpo Omiry sekerematopõpyry Extara a te, ahno imoihmãkõ osekarotopõpyry roropa iirypyryme toehtohkõ korokapotohme. 3) Neemia nyrityã tõkehko poko kowenatume ynororo ahtao. Yronymyryme Ritonõpo tonetupuhse eya Tosẽme, oturukehpyra ehse ynororo eya.

\par }{\IOT Sero pape ao

\par }{\IO Neemia oepyry ropa
{\IOR{1.1—2.20}}

\par }{\IO Apuru ritopõpyry ropa
{\IOR{3.1—7.73}}

\par }{\IO Aomiry sekeremary
{\IOR{8.1—10.39}}

\par }{\IO Neemia nyrityã tõkehko
{\IOR{11.1—13.31}}



\par }\ChapOne{1}{\SH Jerusarẽ poko Neemia otururu Ritonõpo a
\par }
{\PP \VerseOne{1}Sero nase Neemia, Hakaria mũkuru ehtopõpyry poko.

\par }{\PP Nuno kisereu po, jeimamyry 20mã po tuisame Arataxerexe ahtao, Perexia esẽme, Susã po exiase, pata tamuru po, kowenu esary po. Ywy ase Neemia.

\VS{2}Mame jakorõ Hanani toeporehkase Juta nonory poe imehnõ juteu tõ maro. Naeroro tõturupose toto ya moero ehtoh poko te, Jerusarẽ poko, morotõkõ poko roropa, Papironia poe aytotyã poko.

\VS{3}Ynara tokarose toto ya: “Juteu tõ akoĩpyry etuarimãko mã toto. Toto htomãko roropa imeimehnõ nonory poe morotona aytotyamo. Pata Jerusarẽ apuru tõ tykararahse mã kehko, omõtoh roropa onukurãkara tyahse rokẽ mã kehko apoto ke.”

\VS{4}Morara kary etaryke ya, typorohse rokẽ exiase tyxitase ywy.

\par }{\PP Sã tyxitase, sã tyxitase ywy. Otuhpyra toehse ywy omise pyra jemynyhmaryke. Ynara tykase ywy Ritonõpo Kapu Esemy a:


\par }{\PP \VS{5}— Ritonõpo, Kapu Esemy! Tuisa Imehxo mase. Osenuruhkãko ynanase onyrityã eneryke yna a. Õmihpyry omipona exikehpyra mase. Opoetory tõ pynanohnõko mase, opyno exiketomo, Õmihpyry omipona exiketõ roropa.

\VS{6}Kueneko, Ritonõpo, jotururu etako. Oturukehpyra ase oya saereme, koko roropa opoetory, Izyraeu tõ poko. Osekarõko ase oya. Yna, Izyraeu tõ, tyyrypyhpyke toehse oneneryme. Ytamuru tõ maro ywy iirypyryme toehse.

\VS{7}Ynanyrityã iirypyryme oya mana. Õmihpyry omipona pyra toehse yna. Onyripohpyry yna a, Moeze, opoetory nymerohpyry ae, omipona pyra toehse yna.

\VS{8}Wenikehpyra exiko õmihpyry poko eya: “Jurumekaryhtao oya xine, Izyraeu tomo, amarokõ pahnõko ase imehnõ nonory poro.

\VS{9}Yrome moromeĩpo toeramase ropa awahtao xine jomipona oehtohme ropa ynyripohpyry ritohme oya xine, oenehtorỹko ropa ase osa ynymenekahpyry pona jeahmatohme, sapararahme toehse awahtao xine ro nono etyhpyry pona,” katopõpyry oya Moeze a. Moro onymoipyra toehse yna.


\par }{\PP \VS{10}— Ritonõpo, opoetoryme moxiã mã toto, onymenekatyamo. Typynanohse toto oya imehnõ winoino ajamitunuru ke orẽpyra oexiryke.

\VS{11}Seromaroro jotururu oya etako opoetory tõ otururu roropa emero oeahmary se exiketomo. Kuakorehmako seroae ise jehtoh apoitohme ya kure rokẽ tuisa konõto ehtohme ya.

\par }{\PP Morara ahtao erokuase tuisa okuru poko.




\par }\Chap{2}{\SH Jerusarẽ pona Neemia ytotopõpyry
\par }
{\PP \VerseOne{1}Morarame 4me nuno taropose ahtao, jeimamyry 20me tuisame Arataxerexe ahtao ynara toehse ya; Tuisa Arataxerexe otuhnõko nexiase kokonie pukuro. Uwa eukuru jehnahpyry tapoise ya ekarotohme tuisa a. Akye pyra jehtoh onenepitopyra tuisa nexiase.

\VS{2}Naeroro tõturupose ynororo, ynara tykase ya:

\par }{\PP — Oty katohme sekese pyra mahno? Akuruhtara mase; naeroro tãkye pyra rokẽ mase.

\par }{\PP Mame tõserehse ywy.

\VS{3}Ynara tykase ywy eya:

\par }{\PP — Tuisa, jũme isene oehtoh se ase! Tãkye nymyry ehsaromepyra ase ytamuru tõ zonẽtopõpyry, pata Jerusarẽ tyhtomase ahtao, omõtoh tonõ tyahkase roropa ahtao apoto ke?


\par }{\PP \VS{4}— Oty se hma? tykase tuisa ya.

\par }{\PP Oturuase Ritonõpo Kapuaono a.

\VS{5}Mame ynara tykase ywy tuisa a:

\par }{\PP — Azamaro jahtao, ynekaropory oya ekarory se awahtao, kuaropoko Juta nonory pona, ytamuru tõ zonẽtopõpyry pona, tykase ywy.


\par }{\PP \VS{6}Mame tuisa konõto, ipyty typorohse imaro, ỹme nexiase. Tõturupose ya ynororo: “Otãto nuno, otãto jeimamyry roropa aropory oya oehtohme ropa?”

\par }{\PP Moro ekaroase eya.

\VS{7}Mame ynara ekaropoase eya:

\par }{\PP — Ajohpame sã pape ekaroko ya arotohme kowenatu tõ neneryme Eupyrati-Oeste nonory po, zurutohme kure jytotohme Juta nonory pona.

\VS{8}Pape ekaropoase roropa Asape neneryme, itu erasemy, wewe ekaropotohme eya tapyi jamihmã omõtoh ritohme Ritonõpo Tapyĩ ewomatohme te, pata apuru ritohme roropa, ytapyĩ roropa ritohme jesaryme. Morohne emero tokarose tuisa a ya ynekaropohpyry eya, ymaro Ritonõpo exiryke.


\par }{\PP \VS{9}Soutatu tõ tamuximãkõ taropose tuisa konõto a ymaro toto ytotohme te, soutatu tõ roropa kawaru po ytoketomo. Naeroro ynanytoase Eupyrati-Oeste nonory pona. Moroto pape tõ ekaroase kowenatu tõ neneryme tuisa konõto nymerohpyry.

\VS{10}Yrome Sãparate, Pete-Horõ pono te, Topia maro, Amõ nonory esẽ tohne toehse zuaro toehse ahtao ahno oepyry poko Izyraeu tõ akorehmase.


\par }{\PP \VS{11}Toeporehkase ywy Jerusarẽ pona. Mame oseruao ẽmepyry ae

\VS{12}josenetupuhtoh onekaropyra exiase imehnomo a, Ritonõpo nyrihpyry ukurohtaka pata kurãkary ropa poko. Towõse ywy koko jytotohme onoa, imehnõ ymaro exiketõ maro. Toiro rokẽ okyno aroase, jumẽtu rokene, epo jytotohme.

\VS{13}Tutũtase ywy koko Omõtoh Jakanahmã ae xixi omõtoh wino, ytoase ikurenaka Tuna eutary Zakareimo kuroko Omõtoh Typahsẽ pona. Ytoytoryhtao pata apuru enẽko exiase tytohkase aexityã te, omõtoh tonõ roropa jahkatyã apoto ke.

\VS{14}Morotoino toeramase ywy inikahpozakoxi Omõtoh Tuna Enatyry pona te, Tuisa Tunary Pẽkamã pona roropa. Moroto jeky, jumẽtu tosemary onenepyra tokurehse typahsã rãnakuroko,

\VS{15}morara exiryke tyhtose ywy jakanahmã Keterõ pona. Moro irãnakuroko ytoase pata apuru enẽko rokẽ exiase. Mame eramase ropa jesemahpyry ae ropa. Pata pona tomõse ropa ywy Omõtoh Jakanahmã ae.


\par }{\PP \VS{16}Pata tuisary tõ zuaro pyra toh nexiase jytotopõpyry poko te, ynyrihpyry poko, enara. Morara ahtao juteu tõ onurupyra ro exiase: oturuketomo te, tuisa tomo te, kowenu poetory tomo te, imehnõ roropa imeĩpo pata kurãkary poko akorehmary se exiketomo.

\VS{17}Yrome ynara tykase ywy eya xine:

\par }{\PP — Enetoko ke! Etuarimãko sytatose! Kypatarykõ Jerusarẽ tytohtohkase mana. Omõtoh tonõ tyahkase kehko. Ehmaropa apuru tõ ritohme ropa ehxiropyra kuehtohkõme.


\par }{\PP \VS{18}Mame toto zuruase kure jyritopõpyry poko Ritonõpo a te, jakorehmatopõpyry poko roropa eya. Ekaroase roropa tuisa konõto omihpyry poko ya.

\par }{\PP — Ehmaropa erohpitose apuru tõ riry ropa poko, tykase toto.

\par }{\PP Tãtakimase toto erohpitotohme.


\par }{\PP \VS{19}Yrome zuaro toehse Sãparate ahtao, Topia maro, arape Jesẽ roropa yna erohtoh poko, toexianase toto. Yna tounohse roropa eya xine. Ynara tykase toto:

\par }{\PP — Oty riry se hmatou? Tuisa konõto epetõkarame exĩko matou? tykase toto.


\par }{\PP \VS{20}Ynara tykase ywy eya xine:

\par }{\PP — Ritonõpo Kapuaõ yna akorehmãko mana yna erohtoh poko otyhkatohme kure. Ipoetoryme ynanase. Erohpitõko ynanase pata apuru riry poko. Yrome tosake pyra matose Jerusarẽ po, moro tao tapyi esẽme ehsaromepyra matose. Izyraeu tõ ekyryme pyra roropa matose. Ritonõpo tapyĩ poko te, okyno zahkary poko ynanekaroryme Ritonõpo eahmaryme, morohne poko ehsaromepyra matose ipunaka.




\par }\Chap{3}{\SH Apuru tõ riry ropa
\par }
{\PP \VerseOne{1}Pata apuru tõ tyrise ropa kehko nexiase ynara samo: Omõtoh Kaneru tyrise ropa Eriaxipe tomo a. Oturukety imehxo exiketyme kynexine ynororo, imaro oturuketõ nexiase. Moromeĩpo moro omõtoh tokarose eya xine Ritonõpo a, Omõtoh apuru tyrise eya xine tosaka xine. Mame pata apuru tyrise ropa eya xine, tapyi Kaetokohxo Exikety 100mã pona, tapyi Kaetokohxo Exikety Hananeu pona roropa.


\par }{\PP \VS{2}Mokaro mykapo Jeriko põkõ toerohse pata apuru riry ropa poko. Mokaro mykapo toerohse Zakua, Iniri mũkuru pata apuru riry poko.


\par }{\PP \VS{3}Mame Omõtoh Kana tõ tyrise Hasenaa tomo a, oxiekyry tõ maro. Omõtoh apõ tyrise eya xine xikihme exiketõ te, omõtoh apuru tõ roropa, kurimene risẽ maro apurutohme.


\par }{\PP \VS{4}Moromeĩpo pata apuru zokonaka oseruao tyrise orutua komo a:

\par }{\PP Apitorymã tyrise Meremote a, Uria mũkuru, Hakoze pary. Mokyro mykapo Mesurã toerohse, Perekia mũkuru, Mesezapeu pary. Mokyro mykapo Zatoke toerohse, Paana mũkuru.


\par }{\PP \VS{5}Mokyro mykapo orutua kõ, Tekoa põkõ toerohse nexiase. Yrome mokaro tamuximãkõ toerokurukõ se pyra toh nexiase tomarykõ ke tyrohmanohpose toto ahtao erohtoh erasamo a.


\par }{\PP \VS{6}Mokaro mykapo toerohse Joiata, Paseia mũkuru, Mesurã maro, Pesotia mũkuru, Omõtoh Pakato riry poko. Wewe konõto tõ tyrise eya xine esaka xine, omõtoh apuru tõ roropa, kurimene risẽ maro, enara.


\par }{\PP \VS{7}Mokaro mykapo toerohse Meratia, Kipeão pono te, Jatõ, Meronote pono te, Kipeão pata põkõ maro te, Mixipa põkõ maro mya kowenatu Eupyrati-Oeste tapyĩ pona.


\par }{\PP \VS{8}Mokaro mykapo toerohse Uzieu, Haraia mũkuru, uuru poko erohkety. Mokyro mykapo toerohse Hanania, ixtaratu poko erohkety, mya Apuru Topuxiximã pona.


\par }{\PP \VS{9}Moro mykapo toerohse Repaia, Huru mũkuru, kowenatume, Jerusarẽ nonory zokonaka tuisaryme.


\par }{\PP \VS{10}Moro mykapo toerohse Jetaia, Harumape mũkuru, tytapyĩ pũto. Moro mykapo toerohse Hatu, Hasapaneia mũkuru.


\par }{\PP \VS{11}Moro mykapo toerohse Maukia, Harĩ mũkuru te, Hasupe roropa Paate-Moape mũkuru. Pata apuru poko toerohse toto te, Kaetokohxo exikety Ekeitoh tonõ poko roropa.


\par }{\PP \VS{12}Moro mykapo toerohse Sarũ, Haroe mũkuru, kowenatume Jerusarẽ nonory zokonaka zakorõ tuisaryme. Takorehmase ynororo tõxiry tomo a toerohtoh poko.


\par }{\PP \VS{13}Omõtoh Jakanahmã tyrise Hanũ tomo a, Zanoa põkõ maro. Omõtoh apõ tõ tyrise eya xine te, apurutoh tonõ roropa tosaka xine tyrise eya xine, kurimene risẽ maro. Mame pata apuru tyrise roropa eya xine 500 meturume, Omõtoh Typahsẽ pona.


\par }{\PP \VS{14}Moro Omõtoh Typahsẽ tyrise ropa Maukia a, Rekape mũkuru, kowenatume, Pete-Hakerẽ nonory tuisaryme. Omõtoh apõ tyrise eya, apurutoh tonõ roropa tosaka xine kurimene risẽ maro.


\par }{\PP \VS{15}Omõtoh Tuna Enatyry tyrise Sarũ a, Kou-Hoze mũkuru, kowenatume Mixipa nonory tuisary. Amotoh tyrise eya omõtoh pona. Apurutoh tonõ tyrise tosaka xine kurimene risẽ maro. Sera tunary po pata apuru tyrise roropa Sarũ a, tuisa tupi ehpikuroko, opyi pona, Tawi Patary myhtokoxi yhtotoh pona.


\par }{\PP \VS{16}Moro mykapo toerohse Neemia, Azepuke mũkuru, kowenatume Pete-Zua nonory zokonaka tuisaryme. Pata apuru tyrise eya mya Tawi ekepyry zonẽtopõpyry pona te, tuna pẽkamã pona te, soutatu tõ tapyĩ pona, enara.


\par }{\SH Rewita tõ erohtopõpyry
\par }
{\PP \VS{17}Moro mykapo Rewita tõ roropa toerohse: Reũ, Pani mũkuru toerohse pata apuru riry poko; Mokyro mykapo toerohse Hasapia, kowenatume, Keira nonory zokonaka tuisaryme.


\par }{\PP \VS{18}Mokyro mykapo toerohse Pawai, Henatate mũkuru, kowenatume, Keira nonory zokonaka akorõ tuisaryme.


\par }{\PP \VS{19}Moro mykapo toerohse Ezea, Jesua mũkuru, kowenatume Mixipa tuisaryme, onuhtoh etonie soutatu tõ pyre esaka, moro poe mya apuru eramatoh pona.


\par }{\PP \VS{20}Moro eriety poe toerohse Paruke, Zapai mũkuru apuru riry poko mya Eriaxipe, Oturukety imehxo exikety tapyĩ omõtoh pona;


\par }{\PP \VS{21}Moro mykapo toerohse Meremote, Uria mũkuru, Hakoze pary apuru riry poko Eriaxipe tapyĩ omõtoh poe tapyi etyhpyry pona.


\par }{\SH Oturuketõ erohtopõpyry
\par }
{\PP \VS{22}Oturuketõ roropa toerohse pata apuru riry ropa poko. Jerusarẽ zomye tosake exiketõ moro mykapo toerohse toh nexiase.


\par }{\PP \VS{23}Moro mykapo toerohse Pẽjamĩ tomo, Hasupe maro tytapyĩkõ ẽpataka. Moro mykapo toerohse Azaria, Maaseia mũkuru, Anania pary tytapyĩ ẽpataka.


\par }{\PP \VS{24}Moro mykapo toerohse Pinui, Henatate mũkuru mya Azaria tapyĩ poe pata apuru eriety pona.


\par }{\PP \VS{25-26}Moro mykapo toerohse Parau, Uzai mũkuru pata apuru eriety poe, tuisa tapyĩ kaetokohxo exikety poe, nono kae ehtoh poe, soutatu tõ zarã pũto.

\par }{\PP Moro mykapo toerohse Petaia, Paro mũkuru mya, xixi tũtatoh wino Omõtoh Tuna tõ pũto, tapyi kaetokohxo exikety pũto roropa, Ritonõpo Tapyĩ ewomatopo. Moroto kynexine pata zokonaka Opeu pũto, Ritonõpo Tapyĩ poko erohketõ esarykomo.


\par }{\SH Imehnõ roropa
\par }
{\PP \VS{27}Moro mykapo toerohse ropa Tekoa põkomo, pata apuru riry poko ropa tapyi kaetokohxo exikety, Ritonõpo Tapyĩ ewomatoh poe, moroto apuru, Opeu pũtokoxi.


\par }{\PP \VS{28}Moro mykapo oturuketõ toerohse Kawaru tõ Omõtoh poe inikahpozakoxi. Toerohse toto tytapyĩkõ ẽpataka.


\par }{\PP \VS{29}Moro mykapo toerohse Zatoke, Imea mũkuru tytapyĩ ẽpataka. Moro mykapo toerohse Semaia, Sekania mũkuru, Omõtoh Xixi tũtatoh wino ewomaneme exikety.


\par }{\PP \VS{30}Moro mykapo toerohse Hanania, Seremia mũkuru, Hanũ maro Zarape mũkuru omazũpona. Moroto nexiase toto erohtoh asakoro aehtopo.

\par }{\PP Moro mykapo toerohse Mesurã, Perekia mũkuru tytapyĩ etonie.


\par }{\PP \VS{31}Moro mykapo toerohse Maukia, uuru poko erohkety. Toerohse ynororo pata apuru riry poko Ritonõpo Tapyĩ poko erohketõ tapyĩ pona. Moro tapyi osepekahketõ esaryme roropa kynexine. Erase Omõtoh pũto kynexine osa kae exikety pũto roropa, pata apuru eriety po inikahpozakoxi, xixi tũtatoh winakoxi.


\par }{\PP \VS{32}Moro mykapo toerohse uuru poko erohketõ te, osepekahketõ maro. Apuru tyrise eya xine etyhpyry pona, osa apuru eriety poe Omõtoh Kaneru pona.




\par }\Chap{4}{\SH Neemia Epetõkara
\par }
{\PP \VerseOne{1}Morarame pata apuru riry poko juteu tomo a, zuaro toehse Sãparate ahtao, tyenonohse ynororo, yna typoihtopitose eya.

\VS{2}Tope tõ netaryme, Samaria põkõ soutatu tõ netaryme roropa, ynara tykase ynororo:

\par }{\PP — Oty rĩko hna mokaro juteu tõ kahpyry? Otarame pata rĩko ropa toh mana, nary! Otarame okyno tõ zahkary ke eya xine tynekarorykõme, axĩ toerohtohkõ otyhkatomã toto, osenetupuhnõko mã toto. Otarame ypy tõ typahsã wino topu tõ rĩko mã toto tapyi tõ ritohme ropa, nary rokene! tykase Sãparate a, tounohse toto.


\par }{\PP \VS{3}Imaro Topia nexiase Amõ pono. Ynara tykase ynororo:

\par }{\PP — Oty rĩko toh nae pata apurume? Onokyro pitiko, raposa itohtohkãko mana! tykase Topia.


\par }{\PP \VS{4}Mame ynara tykase ywy Ritonõpo a: “Ritonõpo, mokaro omiry etako yna poihtory eya xine! Yna eunohtoh eya xine iramapoko ropa epona xine. Ah ĩkyryry tõ tomatonanohse nexĩ kehko. Ah imehnõ toto arõ toto, typoetorykõme imepỹ nonory pona.

\VS{5}Mokaro zae pyra ehtoh onykorokara exiko! Iirypyryme toto ehtoh poko wenikehpyra exiko, yna zuroryke eya xine, yna nyriry tõ eunopyryke roropa eya xine.”


\par }{\PP \VS{6}Mame erohkehpyra ynanexiase pata apuru tõ riry poko. Okynã pyra apuru zokonaka tõtyhkase, kae exiry. Yronymyryme toerohse toto, tãkye toto exiryke.


\par }{\PP \VS{7}Jerusarẽ apuru riry poko erohkehpyra yna ehtoh waro toehse Sãparate tõ ahtao, Topia maro, Arapia põkõ maro, Amõ põkõ maro, Axitote põkõ maro tyekĩtapãse toh nexiase, orame exiketõ tapuruse yna a exiryke.


\par }{\PP \VS{8}Tõximõse toto tõturutohkõme, tõsetapatohkõme Jerusarẽ põkõ maro, yna otupitohme.

\VS{9}Yrome tõturuse yna Ritonõpo a. Orutua kõ tyrise yna a enenanõme, yna epetõkara enetohme saereme ahtao, koko, enara.


\par }{\PP \VS{10}Juta tõ toremiase toh nexiase. Ynara tykase toto:

\par }{\Q “Topu tõ puimananõ pake totaehse mã toto,

\par }{\Q yrome typahsẽ moro nae ro,

\par }{\Q enahpỹme sã mana,

\par }{\Q apuru poko erohnõko;

\par }{\Q otara ahtao otyhkãko?

\par }{\Q Otarame otyhkara ekurehnõko.”


\par }{\PP \VS{11}Osenepyra yna a tõsekarose yna epetõkara. Tuaro pyra yna tokarose roropa eya xine, omatome aepyrykohtao yna poremãkapose, yna etapase roropa, yna erohtoh etypohkapotohme repe.

\VS{12}Tuhke pixo juteu tõ tooehse yna a, yna epetõkara rãnao exiketomo, yna zuruse yna epetõkara omiry poko yna ryhmary se toto ehtoh poko.

\VS{13}Naeroro erohketõ typyrehtose ya: tapema ke te, warata ke te, taky ke pyrou tõ maro. Mame oximõme oxiekyry tõ tyrise ya pata apuru mykakoxi, ikurãkary poko otyhkara ro ahtao.


\par }{\PP \VS{14}Torẽtyke toto ehtoh eneryke ya ynara tykase ywy eya xine, tamuximãkomo a te, toto tuisary tomo a roropa:

\par }{\PP — Enaromyra ehtoko. Toto zuno pyra ehtoko. Ritonõpo Kuesẽkõ Imehxo nase, orẽpyra mana. Osetapatoko oekyry tõ pynanohtohme: opoenomo te, opyxiã tomo te, oesarykomo, enara.


\par }{\PP \VS{15}Mame yna epetõkara zuaro toehse toh nexiase yna ryhmary se toto ehtoh poko tuaro yna ehtoh poko. Tonetupuhse eya xine tõsenetupuhtohkõ yna poko tykararahse Ritonõpo a. Naeroro toeramase ropa ynanase porehme yna erohtoh poko, pata apuru kurãkary ropa poko.


\par }{\PP \VS{16}Moromeĩpo zokonaka yna orutua kõ toerohse pata apuru kurãkary ropa poko, imehnõ enenanõme toehse. Mame yna epetõkara toehse ahtao erohketõ towomase eya xine tywarata ke te, osewomatoh ke te, tytakykõ ke pyrou tõ maro, tupõ osewomatoh ke roropa, enara. Mame tuisa tõ roropa erohketõ akorehmary se toehse toh nexiase

\VS{17}pata apuru riry poko toerohse toto ahtao. Toiro oma ke topu tõkehko tupuimase erohketomo a; zakorõ tomary ke typyrekõ arõko toh nexiase.

\VS{18}Mokaro erohketõ emero tytapemake toh nexiase imetỹkõ myhtoh eary poko. Mokyro, enene, rue etone epetõkara aepyry eneryhtao tyya, upũto nexiase.

\VS{19}Ynara tykase ywy erohketomo a, tamuximãkomo a, tuisa tomo a roropa:

\par }{\PP — Atameke sytatose kuerohtohkõ poko apuru tõ po kuahtao xine.

\VS{20}Naeroro rue etaryhtao oya xine oximõme ehtoko jomye. Kuesẽkõ Ritonõpo etonãko mana kuepekõkara maro, kypynanohnekõme aexiryke.


\par }{\PP \VS{21}Morara exiryke kokoro rokẽ, ẽmepyry poe ikohmamyry pona, xirikuato tõ enepitoryhtao, erohketõ zokonaka toerohse apuru tõ poko, imehnõ zokonaka eneneme toehse ahtao, typyreke warata ke.


\par }{\PP \VS{22}Morara ahtao ynara tykase ywy erohtoh erasamo a: amarokõ emero ãkorehmananõ maro oẽmehtoko Jerusarẽ po. Morarame erohnõko sytatose saereme ahtao. Koko eneneme exĩko sytatose.

\VS{23}Yna zupõ onoupyra ynanexiase, ywy te, ymaro exiketomo te, ypoetory tomo te, soutatu tomo jewomananomo, emero tupoke rokẽ tynyhse yna. Typyreke exikehpyra ynanexiase yna emahpo.




\par }\Chap{5}{\SH Tymõkomokãkara rohmanohpory poko
\par }
{\PP \VerseOne{1}Moromeĩpo juteu tõ tykerekeremapitose tuhkãkomo a, orutua komo a, nohpo tomo a, enara.

\VS{2}Ynara tykase toitoine exiketomo:

\par }{\PP — Yna tapyĩ taõkõ tuhke nase. Tonahsã se ynanase, tiriiku tõkehko, isene ro yna ehtohme, tykase toto.


\par }{\PP \VS{3}Imehnõ ynara tykase:

\par }{\PP — Yna emitapãpyra ehtohme yna tupi tõ tokamose yna a, yna narykahpyry uwa zoko tõkehko, yna tapyĩ tõ roropa tonahsẽ epekahtohme, tykase toto.


\par }{\PP \VS{4}Imehnõ roropa ynara tykase:

\par }{\PP — Tineru tokaropose yna a axĩtao rokẽ tuisa konõto epehmatohme kowenu tinerume tupito tõ poko yna narykahpyry uwa tõ poko roropa.

\VS{5}Oxisã ynanase imehnõ juteu tõ maro repe. Yna poenõ kure roropa mã toto, mokaro poenõ sã repe. Yrome yna poenõ irohmanohpõko ynanase topehke pyra. Toitoine yna ẽxiry tõ tokamose yna a tineru poko, imehnõ namotome. Otupĩko ynanase yna tupi tõ tupuxihkase exiryke yna wino yna narykahpyry uwa tõ roropa.


\par }{\PP \VS{6}Morara kary etaryke ya tyekĩtapãse ywy.

\VS{7}Orẽpyra sã toto tuisary tõ tupokase ya, ynara tykase ywy eya xine:

\par }{\PP — Oekyry tõ htomãko matose. Epehpyry motye epehmaporyhtao oekyry tomo a tonahsẽ poko, eukuru poko roropa aosanumãko matose. Morara popyra mana.

\par }{\PP Mame taoximõnohpose toto ya morara zae pyra ehtoh kurãkatohme.

\VS{8}Ynara tykase ywy:

\par }{\PP — Tineru nae kuahtao xine kuekyrykõ topekahse kyya xine imehnõ ahno wino, toto namotome toehse toto ahtao. Yrome seromaroro oekyry tõ tyripõko matose osekarotohme anamotome toto ehtohme, tykase ywy.

\par }{\PP Yrome jezuhpyra tamuximãkomo, mynyhme rokẽ toh nexiase.


\par }{\PP \VS{9}Mame ynara tykase ywy:

\par }{\PP — Onyrihpyrykõ zae pyra nase ipunaka! Ritonõpo omipona ehtoko zae oehtohkõme. Morara awahtao xine kuepetõkara, juteutõkara kykerekeremasaromepyra exĩko mã toto.

\VS{10}Ahno a tineru ekaroase, tiriiku roropa axĩtao rokẽ repe. Morara tyrise ymaro exiketomo a te, ypoetory tõ a roropa, morohne tokarose ahno a axĩtao rokene. Seromaroro morohne onepehmapopyra ropa sehtone eya xine.

\VS{11}Amarokõ roropa onepehmapopyra ropa ehtoko eya xine, tineru te, uwa eukuru te, azeite, enara. Itupi tõ roropa ekarotoko ropa eya xine seromaroro, uwa ke inarykatyamo te, oriwera tõ inarykatyamo te, itapyĩkõ roropa.


\par }{\PP \VS{12}Ynara tykase tamuximãkomo:

\par }{\PP — Kure. Morara tyrĩko ynanase onyripohpyry ae ro. Esarykõ ekarõko ropa ynanase eya xine. Ynanekarohpyry roropa onepehmapopyra ropa ynanase, tykase toto.

\par }{\PP Morara exiryke oturuketõ tonehpose ya tuisa tõ omiry etatohme eya xine, ekurehpyra toto ehtohme, tõmihpyrykõ omipona toto ehtohme.

\VS{13}Mame jupõ zamareary touse ya, moro tytohtohmase ya. Ynara tykase ywy:

\par }{\PP — Ynara amarokõ tytohtohmasẽme exĩko Ritonõpo a õmihpyrykõ omipona pyra exiketyme awahtao xine zae ehtoh ritohme. Mokyro tapyĩ puxihkãko Ritonõpo mana. Tymõkomoke pyra inomõko mana.

\par }{\PP Mame morotõkomo a tozuhse:

\par }{\PP — Kure. Morara zae mã yna a!

\par }{\PP Mame Ritonõpo toahmase eya xine. Tõmihpyrykõ omipona toehse roropa toh nexiase.


\par }{\SH Zae Neemia ehtopõpyry
\par }
{\PP \VS{14}12me jeimamyry ae kowenatume jahtao Juta nonory po, jeimamyry 20mã poe Arataxerexe tuisa konõtome ahtao jeimamyry 32mã pona, kowenatu tonahsẽ anapoipyra exiase wekyry tõ maro, moro apoipory se kowenu ahtao ro yna a.

\VS{15}Osemazuhme, kowenatume pyra ro jahtao, imehnõ kowenatu tomo a ahno tyrohmanohpose tupimã ke. 40me parata tonehpose tyya xine ahno a kokoro rokẽ tynapyrykõ epekahtohme tõkurukõ maro. Ipoetory tomo a roropa ahno tyrohmanohpose. Yrome tyoro exiase Ritonõpo omipona jexiryke.

\VS{16}Erokuase yronymyryme pata apuru riry ropa poko. Jesaryme imehnõ esary anapoipyra exiase. Ypoetory tõ emero toerohse toto akorehmatohme pata apuru riry poko.

\VS{17}Morararo kokoro rokẽ tõtuhse juteu tõ ytapyĩ tao 150me tuisa tõ maro imehnõ oehketõ maro jenese imeimehnõ nonory poe.

\VS{18}Kokoro rokẽ toiro pui totapapose ya te, 6me kaneru kurano te, kuratiri tuhke roropa. 10me ẽmepyry taropose ahtao eukuru kurã tyripose ya. Yrome tupime ahno erohtoh waro jexiryke osepehmapopyra exiase eya xine kowenatu epehpyryme.


\par }{\PP \VS{19}Oya, Ritonõpo, ynara ãko ase: “Wenikehpyra exiko ynyrihpyry kurã poko moxiã akorehmatohme.”




\par }\Chap{6}{\SH Neemia kuhtopõpyry Epetõkara a
\par }
{\PP \VerseOne{1}Mame pata apuru taotyhkanohse yna a. Orame pyra toehse, yrome omõtoh apuru etapuru tõ onyripyra ro toh nexiase esaka. Moro waro toehse Sãparate tõ Topia maro, Jesẽ maro, imehnõ yna epetõkara maro.

\VS{2}Naeroro tõmiry tonehpose ya Sãparate a, Jesẽ maro. Toahmase ywy eya xine jytotohme oximõtohme toto maro imepỹ pata pona, jakanahmã Ono pona. Yrome popyra jyriry se toh nexiase.

\VS{3}Jomiry aronanõ aropoase eya xine ynara katohme:

\par }{\PP — Ritonõpo nyripohpyry poko erohnõko ase. Onurumekasaromepyra ase jytotohme myaro. Jerohtoh onurumekara ase oturutohme rokẽ amaro xine.


\par }{\PP \VS{4}4me aehtoh pona morara tõmirykõ tonehpose ropa ya, eya xine. Moro saaro tozuhse ropa ya oxisamo.


\par }{\PP \VS{5}Mame tõmiry tonehpose ropa Sãparate a ya 5 pona ropa. Sero tymerose pape pokona, tonehse ya Sãparate poetory a, toiro.

\VS{6}Moro pape totapuruhmakase nexiase. Ynara tymerose:

\par }{\PP “Ynara juruno Jesẽ: Ahno emero oturũko mã toto opoko xine. Tuisa konõto omipona pyra exĩko juteu tõ mana. Morara exiryke pata apuru rĩko mã toto. Ynara nase roropa ynororo opoko: Toto tuisary konõtome oexiry se mase,

\VS{7}urutõ tymenekase roropa oya Jerusarẽ po, morotõkõ zurutohme tuisa konõtome oehtoh poko Juta nonory po. Tuisa Arataxerexe moro waro exĩko sãtã mana. Morara exiryke oeahmary se ase kymoro rokẽ oximõtohme oturutohme moro poko.”


\par }{\PP \VS{8}Ezuhtoh aropoase eya. Ynara tykase ywy:

\par }{\PP — Õmihpyry emero zae pyra mana. Ajohpe mase. Õsenetupuhtoh rokẽ moro.


\par }{\PP \VS{9}Enaromỹke yna riry se toh nexiase yna erohtoh poko pyra yna ehtohme.

\par }{\PP “Seromaroro, Ritonõpo, jamihmehxo yna tyriko!”


\par }{\PP \VS{10}Morara ahtao, Semaia, Teraia mũkuru, Meetapeu pary tũtasaromepyra nexiase tytapyĩ tae. Naeroro mokyro enese ytoase. Ynara tykase ynororo ya:

\par }{\PP — Eropa otonẽse Ritonõpo Tapyĩ taka, Osa Kurã taka. Moro tao omõtoh tonõ apurũko sytase osewomatohme, mokaro a oetaparyino. Ynara exiryke: koko oehnõko mã toto oetapase rahkene, tykase ynororo.


\par }{\PP \VS{11}Ynara ase eya:

\par }{\PP — Ywy moro sã pyra ase, epaketyme pyra ase, otonẽtohme. Epaketyme jekarõko mah? osepynanohtohme otonẽketyme Ritonõpo Tapyĩ tao? Morara onyripyra ase ipunaka.


\par }{\PP \VS{12}Moro poko tõsenetupuhse jahtao, tuaro toehse ywy. Ritonõpo poe pyra Semaia omiry nexiase. Topehmase rokẽ ynororo Topia a Sãparate a roropa moro omi ekarotohme ya.

\VS{13}Tineru tokarose eya xine jerehmapotohme, yyrypyry poko jehtohme. Mame morara toehse jahtao, ykerekeremary ynaroro, zae pyra toehse jahtao.


\par }{\PP \VS{14}“Ritonõpo Jesemy, wenikehpyra exiko Topia tõ nyrihpyry poko Sãparate maro toto wãnohtohme. Wenikehpyra exiko nohpo Noatia poko imehnõ urutõ kõ poko roropa enaromỹke jyriry se toto ehtoh poko.”


\par }{\SH Apuru riry poko aotyhkatopõpyry
\par }
{\PP \VS{15}Pata apuru tõ poko tõtyhkase ẽmepyry 25mã po, nuno eruu po, 52me ẽmepyry taropose ahtao tyriry poko.

\VS{16}Moro waro toehse yna epetõkara ahtao, typoremãse sã toh nexiase. Tonetupuhse eya xine, Ritonõpo a takorehmase yna exiryke moro erohtoh taotyhkanohse yna a rahkene.


\par }{\PP \VS{17}Morara ahtao pape tõ tuhke tymerose juteu tõ tuisary tomo a Topia neneryme. Inymerohpyry tõ roropa tapoise eya xine.

\VS{18}Juteu tõ tuhke Topia epeme toh kynexine, juteu paniryme exiryke esety Sekania, Ara mũkuru. Moro motye roropa imũkuru Joanã typytase Mesurã ẽxiry maro, Perekia mũkuru.

\VS{19}Jẽpataka tõturuse toto Topia nyrityã kurã poko. Eya tokarose roropa jomiry emero eya xine. Pape tonehzomose ropa Topia a yneneryme, enaromỹke jyritohme repe.




\par }\Chap{7}{\PP \VerseOne{1}Morarame pata apuru tyrise ahtao te, omõtoh tonõ apuru tõ tyrise roropa ahtao esaka te, soutatu tõ tymenekase ahtao omõtoh erase tõ te, eremiaketõ, rewita tõ roropa toerohtohkõ poko tyrohmanohpose toto ahtao,

\VS{2}orutua kõ asakoro tymenekase ya pata Jerusarẽ tuisaryme toto ehtohme: jakorõ Hanani te, Hanania, soutatu tõ tuisary, tapyi jamihmã tao. Ritonõpo omipona exiketyme kynexine, zae exiketyme roropa, imehnõ motye.

\VS{3}Mokaro asakoro turuse ya, pata Jerusarẽ omõtoh etapuruhmakatohme xixi tõnuhse ahtao rokene, axitũ toehpitose ahtao. Mame toto a apurutohme ropa kokonie pukuro, tysorotohtose ehtohme, moroto ro erase tõ ahtao. Imehnõ erase tõ tymenekapose eya xine ahno Jerusarẽ põkõ rãnao, eraseme toto ehtohme osa tõ tao te, imehnõ roropa eraseme ehtohme tytapyĩkõ etonie.


\par }{\SH Aehtyamo Papironia poe
\par }
{\R (Extara 2.1-70)

\par }{\PP \VS{4}Mame pata Jerusarẽ zumo nexiase, yrome pata põkõ tuhke pyra nexiase. Tuhke pyra roropa tapyi tõ nexiase tukurãkase ropa exiketomo.

\VS{5}Ritonõpo a osenetupuhtoh tyrise ukurohtaka ahno enehpotohme oximõme, tuisa tõ maro, tamuximãkõ maro, toto ekyry tõ esetykõ enetohme. Pape enease ropa tymerose, apitoryme aehtyã ropa Papironia poe esetykomo. Ynara tymerose moro pape pokona:


\par }{\PP \VS{6}Izyraeu tõ tarose ahtao Napukotonozo a typoetoryme Papironia pona, Juta põkõ tuhke tarose eya. Mokaro tooehse ropa Jerusarẽ pona Juta patary tõ pona roropa, tosaka xine.

\VS{7}Ituisary tõ ynara nexiase: Zoropapeu te, Jozue te, Neemia te, Azaria te, Raamia te, Naamani te, Moatekai te, Piusã te, Mixiperete te, Pikiwai te, Neum te, Paana, enara.


\par }{\PP \VS{8}Sero nase tymerose atakenaka, Izyraeu tõ oxiekyry tõ, Papironia poe aehtyamo, tuisa tõ esety tymerose, atapona tuhke imaro xine exiketõ roropa:

\par }{\SH Oxiekyry tomo:
\par }
{\PP Paro tomo 2.172me,

\VS{9}Sepatia tomo 372me,

\VS{10}Ara tomo 652me,

\VS{11}Paate-Moape (Jesua pakomotyã Moape roropa) 2.818me,

\VS{12}Erão tomo 1.254me,

\VS{13}Zatu tomo 845me,

\VS{14}Zakai tomo 760me,

\VS{15}Pinui tomo 648me,

\VS{16}Pepai tomo 628me,

\VS{17}Azakate tomo 2.322me,

\VS{18}Atonikã tomo 667me,

\VS{19}Pikiwai tomo 2.067me,

\VS{20}Atim tomo 655me,

\VS{21}Atea tomo (esety akorõ Ezekia) 98me

\VS{22}Hasũ tomo 328me,

\VS{23}Pesai tomo 324me,

\VS{24}Haripe tomo 112me,

\VS{25}Kipeão tomo 95me.


\par }{\SH Pata tomo
\par }
{\PP \VS{26}Tooehse ropa ahno, itamuru tõ ynara pata tõ po nexiase: Perẽ po, Netopa po roropa 188me.

\VS{27}Anatote po 128me,

\VS{28}Pete-Azamawete po 42me,

\VS{29}Kiriate-Jearĩ po, Sepira po, Peerote po roropa 743me,

\VS{30}Rama po, Kepa po roropa 621me,

\VS{31}Mikima po 122me,

\VS{32}Peteu po Ae maro 123me,

\VS{33}Nepo po 52me,

\VS{34}Imepỹ Erão po 1.254me,

\VS{35}Harĩ po 320me,

\VS{36}Jeriko po 345me,

\VS{37}Rote po, Hatite po Ono maro 721me,

\VS{38}Senaa po 3.930me.


\par }{\SH Oturuketomo
\par }
{\PP \VS{39}Sero nase oturuketõ ekyry tõ aehtyamo Papironia poe: tuisa esety, imaro xine exiketõ tuhke exiry, enara: Jetaia tomo (Jesua pakomotyamo) 973me,

\VS{40}Imea tomo 1.052me,

\VS{41}Pasua tomo 1.247me,

\VS{42}Harĩ tomo 1.017me.


\par }{\SH Rewita tomo.
\par }
{\PP \VS{43}Sero nase rewita tõ oxiekyry tõ aehtyamo Papironia poe Jesua tomo, Katamieu tõ maro (Hotawia pakomotyamo) 74me,

\VS{44}Rue etonanomo, eremiaketõ roropa, (Asape pakomotyamo) 148me,

\VS{45}Ritonõpo Tapyĩ omõtoh erase tomo, (Sarũ tõ pakomotyamo, Atea maro, Taumõ maro, Akupe maro, Hatita maro, Sopai maro, enara) atapona 138me toh nexiase.


\par }{\SH Erohketõ Ritonõpo Tapyĩ poko
\par }
{\PP \VS{46}Sero nase Ritonõpo Tapyĩ poko erohketõ ekyry tõ, aehtyamo Papironia poe. Tuisa tõ esety tõ tymerose: Zia te, Hasupa te, Tapaote,

\VS{47}Kero te, Xia te, Patõ te,

\VS{48}Repana te, Hakapa te, Saumai te,

\VS{49}Hanã te, Jiteu te, Kaa te,

\VS{50}Reaia te, Rezĩ te, Nekota te,

\VS{51}Kazã te, Uza te, Paseia te,

\VS{52}Pesai te, Meunim te, Nepixĩ te,

\VS{53}Pakepuke te, Hakupa te, Harua te,

\VS{54}Pasarite te, Meita te, Harasa te,

\VS{55}Parako te, Xisera te, Tema te,

\VS{56}Nexia te, Hatipa, enara.


\par }{\SH Saromão poetory
\par }
{\PP \VS{57}Sero nase Saromão poetory tõ ekyry tõ aehtyamo Papironia poe: Tuisa tõ esety rokẽ tymerose: Sotai te, Soperete te, Perita te,

\VS{58}Jaara te, Tarakõ te, Jiteu te,

\VS{59}Sepatia te, Hatiu te, Pokerete-Hazepaĩ te, Amõ, enara.


\par }{\PP \VS{60}Atapona mokaro Ritonõpo Tapyĩ poko erohketõ ekyry tõ, Saromão poetory ekyry tõ maro 392me nexiase.


\par }{\PP \VS{61-62}Imehnõ aehtyamo, oxiekyry tõ Teraia tomo, Topia tõ maro te, Nekota tõ maro 642me ahno nexiase, pata tõ Teu-Mera poe, Teu-Harasa poe, Kerupe poe, Atõ poe, Imea poe, enara. Yrome Izyraeu tõme toto ehtoh enetupuhpotoh pyra toh nexiase, Izyraeu pakõme nymyry toto exiry waro ehtohme.


\par }{\PP \VS{63}Oturuketõ ekyry tõ Hopaia tomo, Hakoze tõ maro, Paazirai tõ roropa pape tõ onenepyra toh nexiase tytamurukõ ehtoh waro toto ehtohme. (Mokaro Paazirai tõ tamuru typytase kynexine Paazirai pata Kireate põ ẽxiry maro. Tymeretamuru esety tapoise eya tosetyme.)

\VS{64}Oturuketõme erohsaromepyra toh nexiase tytamurukõ waro nymyry pyra toexirykõke.

\VS{65}Oturuketõ napyry kurã, ahno nekarotyã Ritonõpo a onenahpopyra kowenatu nexiase eya xine imepỹ oturukety, imehxo exikety oehtohto, imenekary waro exikety Urim poko, Tumĩ maro.


\par }{\PP \VS{66}Atapona Izyraeu tõ aehtyã 42.360me nexiase.

\VS{67}Ipoetory tõ atapona 7.337me nexiase. Eremiaketõ 245me nexiase.

\VS{68}Kawaru tõ 736me nexiase. Mura tomo 245me nexiase.

\VS{69}Kameru tomo 435me nexiase. Jumẽtu tomo 6.720me nexiase.


\par }{\PP \VS{70}Tuhkãkomo a tytinerũ tokarose akorehmatohme Ritonõpo Tapyĩ ritohme ropa. Uuru tokarose kowenatu a 8,4 kirume te, 50me paxiha tõkehko Ritonõpo eahmary poko ehtohme, oturuketõ zupõ 530me.

\VS{71}Oxiekyry tõ tamuximãkomo a uuru tokarose Ritonõpo a 168 kirume te, parata roropa 1.257 kirume tokarose eya xine.

\VS{72}Imehnõ ahno a uuru tokarose 168 kirume te, parata roropa 1.142 kirume te, upo roropa 67me, oturuketõ zupõme.


\par }{\PP \VS{73}Morarame mokaro juteu tõ emero tõsesarise toh nexiase Juta patary tõ po, pata pitiko po roropa. Oturuketõme toh nexiase te, rewita tomo te, Ritonõpo Tapyĩ erase tomo te, eremiaketomo te, ahno rokẽ roropa te, Ritonõpo Tapyĩ poko erohketomo, enara.




\par }\Chap{8}{\SH Ritonõpo Omihpyry sekerematopõpyry Extara a
\par }
{\PP \VerseOne{1}Morarame nuno 7mã toehse ahtao juteu tõ emero toh nexiase typatarykõ po. Ẽmepyry apitorymã po nuno 7mã po tõximõse toto emero Jerusarẽ po, Omõtoh Tuna tõ ẽpataka. Ritonõpo Omihpyry tonehpose eya xine oturukety Extara a, amorepaneme aexiryke, Ritonõpo nymeropohpyry Moeze a ekarotohme Izyraeu tomo a.

\VS{2}Moro pape tonehse Extara a oximõmãkomo a: orutua komo, nohpo tomo, poetohti tõ maro, enetuputyry waro exiketomo.

\VS{3}Mame moroto, jarao, omõtoh ẽpataka Ritonõpo nymeropohpyry tysekeremase Extara a imoihmãkõ netaryme, ẽmehtopõpyry poe tãxiahtao pona. Kure rokẽ totase eya xine.


\par }{\PP \VS{4}Xikihme Extara nexiase zara pitiko po, wewe risẽ po. Moro zara pitiko tyrise eya xine moro poko ehtohme. Extara apotunuru wino xikihme nexiase Matitia te, Sema te, Anaia te, Uria te, Hiukia te, Maaseia, enara.

\par }{\PP Xikihme roropa opozery wino nexiase: Petaia te, Misaeu te, Maukia te, Hasũ te, Hasapatana te, Zakaria te, Mesurã, enara.


\par }{\PP \VS{5}Moroto Extara nexiase zara pitiko po, kaehxo, imoihmãkõ epoe. Mokyro enẽko toh nexiase emero. Pape totapuruhmakase ahtao eya, xikihme toehse toto emero.

\VS{6}Ynara tykase Extara:

\par }{\PP — Kure mase Ritonõpo, sykatone. Imehxo mase, yna Esemy!

\par }{\PP Tomarykõ tanỹse imoihmãkomo a. Ynara tykase toto:

\par }{\PP — Ije! Aõ! (Amem! Amem!)

\par }{\PP Tosekumurukõ po typorohse toh nexiase, tõmytykõ po nono pokoxi Ritonõpo eahmaryke Tosẽkõme.


\par }{\PP \VS{7}Imeĩpo towõse ropa toto xikihme tosao xine. Tamorepase toto rewita tomo a Ritonõpo Nyripohpyry poko, Aomihpyry poko: Jesua a, Pani a, Serepia a, Jamĩ a, Akupe a, Sapetai a, Hotia a, Maaseia a, Kerita a, Azaria a, Jozapate a, Hanã a, Peraia a, enara.

\VS{8}Ritonõpo Omiry, Moeze nymerohpyry sekeremãko toh nexiase, Aomiry apiakãko toh nexiase. Toto amorepãko roropa toh nexiase zae isekeremahpyry enetupuhtohme eya xine.


\par }{\PP \VS{9}Ritonõpo omiry sekeremary etaryke tyya xine, toemynyhmase toto tukurohtao xine. Tyxitapitose toto. Naeroro turuse toto kowenatu Neemia a, oturukety Extara a roropa, Ritonõpo omiry poko amorepane, rewita tomo a roropa, amorepane akorehmananomo. Ynara tykase toto:

\par }{\PP — Sero ẽmepyry Ritonõpo Kuesẽkõ eahmatohme nase. Morara exiryke xitara sehtone, emynyhmara roropa sehtone.

\VS{10}Ytotoko atapyĩkõ taka. Otuhtoh konõto tyritoko. Anapyrykõ apiakatoko eukuru roropa ekarotohme imehnomo a, tynahke pyra exiketomo a. Seroae Ritonõpo kurã eahmatohme mana; naeroro emynyhmara ehtoko. Atãkyematoko Ritonõpo poko, morara awahtao xine jamihme matose exĩko.


\par }{\PP \VS{11}Ahno rãnakuroko toytose Rewita tomo xitaketõ mynyhpãkapose.

\par }{\PP — Emynyhmara ehtoko. Kure Ritonõpo ehtoh poko tãkye rokẽ ehtoko.

\VS{12}Naeroro toytose toto, emero tytapyĩkõ taka, otuhse te, eukuru ẽse, atãkyematohme. Tynahke exiketõ a tynapyrykõ tapiakase ekarotohme imehnomo a, Ritonõpo omiry sekerematopõpyry tonetupuhse eya xine exiryke.


\par }{\SH Oseahmatoh Tapyi Pisarara poko
\par }
{\PP \VS{13}Yrokokoro toytose toto, oxiekyry tõ tamuximãkomo, oturuketõ maro, rewita tõ maro, Extara a, atamorepase imaro, Ritonõpo nyripohpyry poko.

\VS{14}Ritonõpo nyripohpyry Moeze a tonese eya xine, ynara tymerose: tapyi tõ pitiko ao Izyraeu tõ nyhnõko mã toto, Oseahmatoh Tapyi Pisarara poko ahtao.


\par }{\PP \VS{15}Naeroro omi taropose eya xine Jerusarẽ poro porehme, imehnõ pata tõ pona roropa porehme. Ynara tykase toto:

\par }{\PP — Ytotoko ypy tõ pona wewe amoriry tõ enehse, pinieiro tomo, oriwera tomo, murta tomo, airiki panõ tõkehko, imehnõ roropa tapyi tõ pitiko tyritohme, Moeze nyripohpyry ae ro.


\par }{\PP \VS{16}Naeroro toytose toto amoriry tõ enehse. Tapyi pitiko tyrise eya xine tytapyĩkõ zarã po, tytapyĩkõ myhtokoxi te, Ritonõpo Tapyĩ zarã po, nono pipahmã po Omõtoh Tuna tõ ẽpataka te, Omõtoh Eparaĩ ẽpataka, enara.

\VS{17}Papironia poe aehtyamo a emero tapyi tõ pitiko tyrise. Morohne taka tomõse toto Otuhtoh enahtoh pona ro. Moino ro, Jozue, Num mũkuru ehtopõpyry poe, moro panõ onyripyra Izyraeu toh nexiase. Tãkye toh nexiase emero porehme.

\VS{18}Kokoro rokẽ ẽmepyry apitorymã poe etyhpyry pona Ritonõpo Omiry zokonaka tysekeremase eya xine. Tõseahmase toto 7me ẽmepyry ae. Mame ẽmepyry 8mã po tõximõse toto, Ritonõpo eahmaryme otuhtoh konõto etyhpyryme Moeze nymerohpyry ae ro.




\par }\Chap{9}{\SH Ahno osekarory tyyrypyrykõ poko
\par }
{\PP \VerseOne{1-2}Mame ẽmepyry 24mã po, nuno 7mã po, tõximõse Izyraeu tomo, otuhpyra ehtohme, toemynyhmatohkõme tyyrypyrykõ poko. Osemazuhme tãtapiakase toto juteutõkara wino. Toemynyhmarykõ enetupuhpotohme upo tamuruse eya xine, kamisa topuxiximã risemy. Tupuhpyrykõ pona nono tyrise roropa eya xine. Mame towõse toto xikihme, tyyrypyrykõ tokaropitose eya xine, tytamurukõ rypyhpyry tõ roropa.

\VS{3}Okynahxo, 3 orame exisasaka Ritonõpo Omiry tysekeremase toto a, imoihmãkõ netaryme. Moromeĩpo 3 orame ropa tõsekarose toto, tyyrypyrykõ tokarose eya xine, kure Ritonõpo tokarose roropa eya xine eahmaryme.


\par }{\PP \VS{4}Rewita tõ xikihme toh nexiase tyzarã pitiko po, kae. Tõturuse toto opore samo Ritonõpo a, Tosẽkomo a. Ynara toh nexiase zara po: Jesua te, Pani te, Katamieu te, Sepania te, Puni te, Serepia te, Pani te, Kenani, enara.


\par }{\PP \VS{5}Mame ahno tykohmase rewita tomo a Ritonõpo eahmatohme. Ynara toh nexiase rewita tomo: Jesua te, Katamieu te, Pani te, Hasapaneia te, Serepia te, Hotia te, Sepania te, Petaia, enara. Ynara tykase toto:

\par }{\Q “Owõtoko! Ritonõpo Oesẽkõ eahmatoko!

\par }{\Q ‘Kure mase, Ritonõpo,’

\par }{\Q kakehpyra ehtoko jũme.

\par }{\Q Ah emero sero nono põkõ, ‘Kure mase,’ nykã toto eya,

\par }{\Q Imehxo aexiryke, eahmary kyya xine ipune pyra ahtao ro.”


\par }{\SH Aoturutopõpyry kõ Ritonõpo a
\par }
{\PP \VS{6}Ynara tykase Izyraeu tõ Ritonõpo eahmaryme:

\par }{\Q “Ritonõpo, omoro rokẽ yna Esẽme mase.

\par }{\Q Kapu tyrise oya, xirikuato tõ roropa.

\par }{\Q Sero nono tyrise oya, tuna konõto roropa, emero zae exiketõ roropa.

\par }{\Q Isene toto tyrise oya, emero porehme.

\par }{\Q Tosekumurukõ po kapuaõkõ porohnõko mã toto oeahmaryme.


\par }{\BB \par }
{\Q \VS{7}“Oya, Ritonõpo, Aparã tymenekase,

\par }{\Q touse ynororo oya Ua wino, Papironia poe;

\par }{\Q Esety tymyakãmase oya Aparãome.


\par }{\Q \VS{8}Ỹme aexiry oya, tonese oya.

\par }{\Q Õmihpyry metapoase eya.

\par }{\Q Sero nono ekarõko ase Aparão a, makene:

\par }{\Q Kanaã põkõ nonory, heteu tõ nonory, amoreu tõ nonory,

\par }{\Q perizeu tõ nonory, jepuseu tõ nonory, kirikaseu tõ nonory,

\par }{\Q ipakomotyã esaryme ehtohme.

\par }{\Q Morara tyrise oya, omihpyry ae ro, ekurehpyra oexiryke.


\par }{\BB \par }
{\Q \VS{9}“Yna tamuru tõ etuarimatopõpyry tonese oya Ejitu po.

\par }{\Q ‘Yna ipynanohko!’

\par }{\Q katopõpyry okohmaryme eya xine totase oya tuna konõto Tahpiremã ehpiõ po.


\par }{\Q \VS{10}Tõsenuruhkase toto ajamitunuru eneryke tyya xine Ejitu tuisary wãnopyryme,

\par }{\Q Kowenu tuisary akorehmananõ wãnopyryme roropa, Ejitu põkõ maro,

\par }{\Q zuaro oexiryke opoetory tõ rohmanohpotopõpyry eya xine.

\par }{\Q Morara exiryke imehxo oexiry waro toehse sero nono põkõ mã emero,

\par }{\Q seroae ro imehxo oexiry waro mã toto emero porehme.


\par }{\Q \VS{11}Tuna konõto tapiakase oya yna tamuru tõ ẽpataka,

\par }{\Q Tarose toto oya tuna kuroko, osema ae akuohtohme, nono tonorẽ poro.

\par }{\Q Mokaro ekahmananõ tynerymapose oya zue ao.

\par }{\Q Tyneryse toto topu neryry samo pohkane konõto kuao.


\par }{\Q \VS{12}Akurũ ke toto tarose oya saereme ahtao,

\par }{\Q koko apoto xikihmã ke, tykohmãse ahtao.

\par }{\Q Osema saerehkatohme, zae osema ae toto ytotohme.


\par }{\Q \VS{13}Ypy Xinai pona tyhtose omoro, kapu ae Opoetory tõ zurutohme.

\par }{\Q Õmihpyry kurã mekaroase eya xine

\par }{\Q zae ehtoh poko tamorepase toto oya.


\par }{\Q \VS{14}Tamorepase toto oya ẽmepyry 7mã apiakary poko,

\par }{\Q opoko ehtohme, oeahmatohme eya xine.

\par }{\Q Opoetory, Moeze ae, onyripohpyry mekaroase eya xine.


\par }{\Q \VS{15}Omise toehse toto ahtao,

\par }{\Q kapu ae tonahsẽ menehpoase inapyrykomo,

\par }{\Q topu poe tuna tutũtanohpose oya tutunazehnase toto ahtao.

\par }{\Q Tynonorykõ tapoipose oya tosarykõme, õmihpyry ae ro, itamuru tomo a.


\par }{\Q \VS{16}Yrome yna tamuru tõ epyrypaketõme toh nexiase

\par }{\Q putupyra exiketõ sã toehse toto

\par }{\Q õmihpyry omipona se pyra toh kynexine, Onyripohpyry tomo.


\par }{\Q \VS{17}‘Arypyra, Õmiry omipona pyra ynanase,’ tykase toto.

\par }{\Q Tuenikehse toto onyrihpyry poko emero;

\par }{\Q tuenikehse toh kynexine ajamitunuru enepotopõpyry poko.

\par }{\Q Toepyryparykõme, imepỹ tymenekase eya xine tutuisarykõme,

\par }{\Q Ejitu pona toto arotohme ropa,

\par }{\Q topehke pyra imehnõ namotome toehtohkõme ropa.

\par }{\Q Yrome omoro, Ritonõpo, yna rypyry korokaneme mase.

\par }{\Q Kurãme mase, yna pyno exiketyme.

\par }{\Q Okynã sã yna zehno pyra mase,

\par }{\Q opoetory tõ pynanopyry enahpyra mana.

\par }{\Q Morara exiryke toto onurumekara mexiase.


\par }{\Q \VS{18}Pui mũkuru panõ tyrise eya xine, uuru risemy.

\par }{\Q ‘Ritõ mose ro’ tykase toto,

\par }{\Q ‘Kuenepyhpõkomo Ejitu nonory poe.’

\par }{\Q Ritonõpo, tyhtomase mexiase eya xine.


\par }{\Q \VS{19}Yrome toto onurumekara mexiase ona tonorẽ po,

\par }{\Q ahno pyno itamurume oexiryke.

\par }{\Q Akuru onupuxihkara mexiase apoto roropa

\par }{\Q osema enepotohme eya xine saereme ahtao, koko, enara.


\par }{\Q \VS{20}Ouzenu kurã mekaroase eya xine

\par }{\Q toto amorepaneme zae ehtoh poko toto ehtohme;

\par }{\Q Tonahsẽ manã mekaroase eya xine

\par }{\Q tuna roropa tutunazehnase toto ahtao.


\par }{\Q \VS{21}40me jeimamyry taropose eya xine ona tonorẽ po,

\par }{\Q tynahpase toto oya, omise pyra toto ehtohme.

\par }{\Q Toto zupõ onenahkara roropa kynexine,

\par }{\Q ipupurukõ zaozao pyra toh kynexine.


\par }{\BB \par }
{\Q \VS{22}“Oya ahno typoremãkapose eya xine, tuisa konõto tomo,

\par }{\Q katonõ nonory, tosarykõ ehpiõ po,

\par }{\Q Hexipõ nonory typoremãkase Izyraeu tomo a,

\par }{\Q tuisa Seõ nonory roropa,

\par }{\Q Pasã nonory roropa, moroto Oke tuisame ahtao.


\par }{\Q \VS{23}Oya ipoenõ tomãkapose, tuhke ikuhpỹme, xirikuato sã kapu ao.

\par }{\Q Mame tonehse toto oya sero nono pona,

\par }{\Q õmihpyry ae ro, itamuru tomo a.


\par }{\Q \VS{24}Kanaã nonory typoremãkase eya xine;

\par }{\Q oya morotõkõ typoremãkapose.

\par }{\Q Opoetory tomo a, ajamitunuru mekarone,

\par }{\Q typenetatohkõ ritohme Kanaã põkomo a, ituisary tomo a roropa.


\par }{\Q \VS{25}Pata tõ jamihmãkõ tapoise eya xine

\par }{\Q tapuruse toto ahtao ro, tupito tõ kurã roropa,

\par }{\Q tapyi tõ maro tymõkomoke pehme,

\par }{\Q tuna pẽkamã tõ tahkase toto ahtao, oriwera tomo, wewe eperytaketomo,

\par }{\Q uwa zoko ke tarykase exiketomo.

\par }{\Q Typenetatohkõ tonahsẽme tonahse eya xine,

\par }{\Q tupunase toto, tõseahmase toto

\par }{\Q onekarohpyry kurã ke porehme.


\par }{\BB \par }
{\Q \VS{26}“Yrome opoetory tõ orumekary se toehse,

\par }{\Q owino toeramase toto;

\par }{\Q õmiry omipona pyra toehse toh kynexine.

\par }{\Q Toeramase toto õmihpyry omipona toehxĩpo xine.

\par }{\Q Õmiry poko urutõ kõ totapase eya xine,

\par }{\Q zae ehtoh poko tutuarõtase toto ahtao,

\par }{\Q ‘Ehmaropa Ritonõpo a ropa,’ tykase toto ahtao.

\par }{\Q Tyzehno xine orine toto, tynyrihpyrykõ ke, tõmihpyrykõ ke roropa.


\par }{\Q \VS{27}Morara exiryke tokarose toto oya toto epetõkara a, toto poremãkatohme, irohmanohpotohme.

\par }{\Q Yrome toetuarimarykohtao, okohmane toto takorehmapotohkõme,

\par }{\Q tozuhse toto oya, kapu ae.

\par }{\Q Toto pyno exikehpyra oexiryke,

\par }{\Q toto akorehmananõ tonyohse oya, toto pynanohtohme epetõkara wino.


\par }{\Q \VS{28}Mame osepeme toehse ropa toto ahtao tykatonomorykõ maro,

\par }{\Q tyyrypyrykõ poko toehse ropa toto, õmiry omipona pyra.

\par }{\Q Morarame toto typoremãkapose ropa oya, topetõkara a.

\par }{\Q Mame toeramase ropa toto ahtao,

\par }{\Q tyyrypyrykõ rumekatohme ropa,

\par }{\Q toto pynanohtohme ropa oya,

\par }{\Q Aomirykõ totase oya, kapu ao,

\par }{\Q toto typynanohzomose ropa oya,

\par }{\Q toto pyno exikehpyra oexiryke.


\par }{\Q \VS{29}Turuse toto oya: ‘Kurehxo exiry Jomiry omipona awahtao xine,’

\par }{\Q yrome aepyryparykõke Õmihpyry turumekase eya xine.

\par }{\Q Õmihpyry omipona ahtao isene exĩko ynanase.

\par }{\Q Orumekary se toh kynexine, putupyra exiketõ samo,

\par }{\Q Õmihpyry omipona pyra toehse toto.


\par }{\Q \VS{30}Tuhke jeimamyry ae turuse toto oya,

\par }{\Q penekehpyra mexiase.

\par }{\Q Urutõ kõ ae tõturuse Ouzenu toto netaryme repe,

\par }{\Q yrome onetara toh kynexine.

\par }{\Q Naeroro toto mekarone imehnõ nono põkomo a toto poremãkatohme eya xine.


\par }{\Q \VS{31}Mãpyra, toto pyno exikehpyra oexiryke,

\par }{\Q toto onurumekara mexiase

\par }{\Q toto onenahkara roropa mexiase.

\par }{\Q Omoro mase Ritonõpo,

\par }{\Q opoetory tõ pyno exikehpyra, kurãme oexiryke!


\par }{\BB \par }
{\Q \VS{32}“Ritonõpo, yna Esemy, Imehxo Exiketyme mase!

\par }{\Q Osenuruhkãko ynanase, ajamitunuru eneryke yna a!

\par }{\Q Õmihpyry yna tamuru tomo a anamonohpyra mase.

\par }{\Q Moino typoremãkase yna ahtao, axirio tomo a tarona, toetuarimase yna!

\par }{\Q Yna tuisary tomo, yna tamuximãkomo, oturuketomo te, urutõ kõ roropa,

\par }{\Q yna tamuru tomo te, yna ekyry tomo emero toetuarimase yna!

\par }{\Q Wenikehpyra exiko yna etuarimatoh poko!


\par }{\Q \VS{33}Zae mase ipunaka yna wãnopyry poko;

\par }{\Q zae ro mexiase, iirypyryme toehse yna ahtao ro.


\par }{\Q \VS{34}Onyripohpyry omipona pyra yna tamuru tõ kynexine,

\par }{\Q yna tuisary tomo te, tamuximãkomo, oturuketõ roropa.

\par }{\Q Õmiry onetara toh kynexine, turuse toto ahtao oya.


\par }{\Q \VS{35}Kure oexiryke opoetory tomo a, tuisa tõ tyrise oya toto esẽme.

\par }{\Q Moroto toh kynexine nono konõto po, nono kurã po, onekarohpyry;

\par }{\Q yrome oeahmara toh kynexine, tyyrypyrykõ onurumekara, popyra toto ehtopõpyry poko.


\par }{\Q \VS{36}Seromaroro imehnõ namotome ynanase,

\par }{\Q sero nono onekarohpyry po, nono kurã, tỹkyryry zamaro exikety,

\par }{\Q ipoe otuhnõko ynanase.


\par }{\Q \VS{37}Tykyrysã tõkehko arõko tuisa tomo,

\par }{\Q onekarotyã yna a

\par }{\Q ynarohmanohpotohme yna rypyry pokoino.

\par }{\Q Typenetatohkõ rĩko mã toto yna a te, yna eky tõ poko, pui tõkehko poko, enara.

\par }{\Q Naeroro yna ryhmatopõpyryke otupĩko ynanase.”


\par }{\SH Tosetykõ merotopõpyry tõmirykõ etaporyme
\par }
{\PP \VS{38}Morara exiryke, morohne toehse exiryke, kymarokõ Izyraeu tõ, kuomirykõ merõko sytatose Ritonõpo omihpyry omipona kuehtohkõme. Mame moro pokona tosetykõ merõko kutuisarykõ mana, rewita tõ maro, oturuketõ roropa, enara.




\par }\Chap{10}{\PP \VerseOne{1}Mame tosety merohpõ osemazupu, kowenatu Neemia, Hakaria mũkuru nexiase. Mokyro mykapo Zetekia nexiase. Mokaro mykapo imehnomo a tosetykõ tymerose. Ynara toh nexiase:


\par }{\PP \VS{2}Oturuketomo: Seraia te, Azaria te, Jeremia te,

\VS{3}Pasua te, Amaria te, Maukia te,

\VS{4}Hatu te, Sepania te, Maruke te,

\VS{5}Harĩ te, Meremote te, Opatia te,

\VS{6}Tanieu te, Kinetõ te, Paruke te,

\VS{7}Mesurã te, Apia te, Miamĩ te,

\VS{8}Maazia te, Piukai te, Semaia, enara.


\par }{\PP \VS{9}Rewita tomo: Jesua, Azania mũkuru te, Pinui, Henatate ekyry tõ wino te, Katamieu te,

\VS{10}Sepania te, Hotia te, Kerita te, Peraia te, Hanã te,

\VS{11}Mika te, Reope te, Hasapia te,

\VS{12}Zakua te, Serepia te, Sepania te,

\VS{13}Hotia te, Pani te, Peninu, enara.


\par }{\PP \VS{14}Tamuximãkomo: Paro te, Paate-Moape te, Erão te, Zatu te, Pani te,

\VS{15}Puni te, Azakate te, Pepai te,

\VS{16}Atonia te, Pikiwai te, Atim te,

\VS{17}Atea te, Ezekia te, Azua te,

\VS{18}Hotia te, Hasũ te, Pezai te,

\VS{19}Haripe te, Anatote te, Nopai te,

\VS{20}Makapia te, Mesurã te, Hezia te,

\VS{21}Mesezapeu te, Zatoke te, Jatua te,

\VS{22}Peratia te, Hanã te, Anaia te,

\VS{23}Ozeja te, Hanania te, Hasupe te,

\VS{24}Haroe te, Pirea te, Sopeke te,

\VS{25}Reũ te, Hasapana te, Maaseia te,

\VS{26}Aia te, Hanã te, Anã te,

\VS{27}Maruke te, Harĩ te, Paana, enara.


\par }{\SH Toto netapohpyry
\par }
{\PP \VS{28}Kymarokomo, Izyraeu tomo te, oturuketomo te, rewita tomo te, Ritonõpo Tapyĩ erase tomo te, Itapyĩ poko erohketõ maro te, eremiaketomo te, imehnõ maro, emero Ritonõpo Omihpyry omi poe tãtapiakase exiketomo juteutõkara wino, yna nonory po toto ahtao ro: kypyxiãkõ maro, kypoenõkõ maro, tuãtase toto ahtao, enetuputyry waro toto ahtao,

\VS{29}oximõnõko sytatose kutuisarykõ maro kuomirykõ etapotohme Ritonõpo netaryme: aomihpyry omipona kuehtohkõme, inekarohpyry Moeze a. Ritonõpo Kuesẽkõ Nyripohpyry omipona exĩko sytatose emero porehme. Aomipona pyra toehse kuahtao xine kuãnohtorỹko Ritonõpo mana popyra ehtoh enehporyke eya.


\par }{\PP \VS{30}Kuẽxirykõ onekaropyra exĩko sytatose juteutõkara pyxiãme te, mokaro ẽxiry tõ onymenekara roropa exĩko sytatose kumũkurukõ pyxiãme.


\par }{\PP \VS{31}Ẽmepyry 7mã oserematoh po osepekahpyra exĩko sytatose. Tiriiku tõkehko enepyryhtao juteutõkara a, ekamotohme 7mã po onepekahpyra exĩko sytatose. Imepỹ ẽmepyry tapiakase ahtao Ritonõpo eahmatohme ipoetory tomo a, moro po osepekahpyra exĩko sytatose.

\par }{\PP Jeimamyry 7mã po kutupikõ poko erohpyra exĩko sytatose. Mame imehnõ nepehmary ro ahtao, moro onepehmapopyra exĩko sytatose.


\par }{\PP \VS{32}Jeimamyry ae rokẽ 4 karamame parata ekarõko sytatose emero Ritonõpo Tapyĩ tinerũme.


\par }{\PP \VS{33}Ynara ekarõko sytatose Ritonõpo eahmatohme Itapyĩ tao: pão tomo kynekarorykõme Ritonõpo a te, kokoro rokẽ tiriiku te, sewata maro, okyno tomo zahkatohme tytororo kynekarorykõme kokoro rokene te, imehnõ okyno tõ kynekarorykõme ẽmepyry 7mã po te, oseahmatoh Nuno Kasenato po, imehnõ oseahmatoh po roropa te, imehnõ kynekarorykõ roropa Ritonõpo a te, kynekarorykõ roropa Izyraeu tõ rypyry korokapotohme te, emero rokẽ Ritonõpo Tapyĩ kyryryme roropa ise ahtao.


\par }{\PP \VS{34}Emero jeimamyry ae kymarokomo, Izyraeu tomo te, oturuketomo te, rewita tõ maro, imenekatoh emãko apotopokõ poko erohketõ menekatohme okyno tõ zahkatohme Ritonõpo Tapyĩ tao, kynekarorykõme Ritonõpo Kuesẽkomo a, Inyripohpyry ae ro.


\par }{\PP \VS{35}Emero jeimamyry ae tiriiku, apitoryme toehse exikety enehnõko sytatose Ritonõpo Tapyĩ taka kynekarorykõme te, sewata roropa apitoryme toehse exikety te, wewe tõ epery tõkehko roropa apitoryme toehse exiketomo.


\par }{\PP \VS{36}Kumũkurukõ osemazupu tonuruse exiketõ enehnõko sytatose Ritonõpo Tapyĩ taka, oturuketõ a mokaro ekarotohme Ritonõpo a, Inyripohpyry ae ro. Kuekykõ mũkuru tõ osemazupu tonuruse exiketõ roropa ekarõko sytatose Ritonõpo a, pui mũkuru osemazupu tonuruse exiketomo te, kaneru mũkuru osemazupu tonuruse exiketomo te, poti mũkuru osemazupu tonuruse exiketomo, enara.


\par }{\PP \VS{37}Pão enehnõko sytatose oturuketomo a Ritonõpo Tapyĩ taka, tyrise tiriiku apitorymã toehse exikety ke, emero jeimamyry ae te, uwa eukuru jehnahpyry ekarõko roropa sytatose, tyrisenano, kynekarorykõme te, azeite te, wewe epery tõ roropa.

\par }{\PP 10me ahtao toiro ekarõko sytatose rewita tomo a tỹkyryry tapoise ahtao kyya xine, Ritonõpo Omihpyry ae ro.

\VS{38}Oturukety toiro Arão paryme, rewita tõ maro exĩko moro zokonaka apoiryhtao eya xine. Mame morohne tapoise ahtao 10me ahtao toiro tarosẽme exĩko rewita tomo a ikurãkatohme Ritonõpo Tapyĩ taka, Ritonõpo Tapyĩ tao enahtohme.

\VS{39}Morohne ahno nekarotyã arõko toto, Izyraeu tomo te, rewita tomo ikurãkatoh taka: tiriiku tõkehko te, uwa eukuru jehnahpyry te, azeite, enara. Moro tao Ritonõpo Tapyĩ mõkomory mana. Moroto oturuketõ esary toerohtoh poko toto ahtao te, omõtoh erasamo te, eremiaketõ roropa, enara.

\par }{\PP Ritonõpo Kuesẽkõ Tapyĩ onurumekara sytatose.




\par }\Chap{11}{\SH Jerusarẽ po exiketomo
\par }
{\PP \VerseOne{1}Izyraeu tõ tuisary tõ moroto rokẽ kynexine toto Jerusarẽ po. Imehnomo a imenekatoh tomase, 10me tapyi tõ ahtao toiro tapyi taõkõ menekatohme ytotohme Jerusarẽ pona osesaritohme, Ritonõpo nymenekahpyry tosaryme. Imehnõ nexiase imehnõ pata tõ po, pata tõ pitiko po roropa.

\VS{2}Jerusarẽ po toytory se exiketõ ahtao, kure rokẽ tyripose toto morotona imoihmãkomo a.


\par }{\PP \VS{3}Izyraeu tõ nexiase imehnõ pata tõ po, oturuketõ roropa te, rewita tomo te, Ritonõpo Tapyĩ poko erohketõ te, Saromão poetory tõ pakomotyamo, enara. Tosarykõ po toh nexiase.

\par }{\PP Juta tõ tuisary tõ, Jerusarẽ po exiketõ ynara nexiase:


\par }{\PP \VS{4}Juta pakomotyamo:

\par }{\PP Ataia, Uzia mũkuru, Zakaria pary. Itamuru tõ kynexine: Amaria te, Sepatia te, Maarareu, enara, Pereze, Juta mũkuru pakomotyamo;


\par }{\PP \VS{5}Maaseia, Paruke mũkuru, Kou-Hoze pary. Itamuru tõ kynexine: Hazaia te, Ataia te, Joiaripe te, Zakaria, enara, Sera, Juta mũkuru pakomotyamo.


\par }{\PP \VS{6}Pereze pakomotyã 468me orutua kõ nexiase, soutatume exiketomo.


\par }{\PP \VS{7}Pẽjamĩ pakomotyamo: Saru, Mesurã mũkuru, Joete pary. Itamuru tõ kynexine Petaia te, Koraia te, Maaseia te, Itieu te, Jesaia, enara;


\par }{\PP \VS{8}Kapai roropa Sarai maro, Saru ekyry tomo, enara.

\par }{\PP Atapona 928me orutua komo, Pẽjamĩ tomo toh nexiase Jerusarẽ po;

\VS{9}Joeu, Zikiri mũkuru toto tuisaryme nexiase. Juta, Senua mũkuru tuisa akorehmaneme nexiase.


\par }{\PP \VS{10}Oturuketomo:

\par }{\PP Jetaia, Joiaripe mũkuru, Jakĩ maro;


\par }{\PP \VS{11}Seraia, Hiukia mũkuru, Mesurã pary. Itamuru tõ kynexine: Zatoke te, Meraiote te, Aitupe, oturuketõ tuisary Ritonõpo Tapyĩ tao.

\VS{12}Atapona 822me orutua komo, erohketõme toh nexiase Ritonõpo Tapyĩ tao;

\par }{\PP Ataia, Jeroão mũkuru, Peraria pary. Itamuru tõ kynexine Anazi te, Zakaria te, Pasua te, Maukia, enara.

\VS{13}Atapona 242 orutua kõ nexiase, typoenoke exiketomo;

\par }{\PP Amasai, Azareu mũkuru, Azai pary. Itamurukõ kynexine Mexiremote te, Imea, enara.

\VS{14}128me orutua kõ nexiase, oxiekyry tomo, soutatu tõ orẽpyra exiketomo. Toto tuisary nexiase Zapitieu, orẽpyra exiketõ ekyry.

\VS{15}Rewita tomo:

\par }{\PP Semaia, Hasupe mũkuru, Azarikã pary. Itamuru tõ kynexine Hasapia te, Puni, enara;


\par }{\PP \VS{16}Sapetai te, Jozapate roropa rewita tõ emese kure exiketomo. Erohketõ tuisaryme toh nexiase Ritonõpo Tapyĩ poko jarao.


\par }{\PP \VS{17}Matania, Mika mũkuru, Zapiti pary, Asape ekyryme nexiase. Ritonõpo Tapyĩ tao eremiaketõ tuisaryme nexiase, toto eremiary poko, “Kure mase, Ritonõpo,” kary poko eya xine Ritonõpo eahmaryme;

\par }{\PP Pakepukia, Matania akorehmaneme nexiase.

\par }{\PP Apata, Samua mũkuru, Karau pary. Jetutũ ekyryme nexiase ynororo.


\par }{\PP \VS{18}Atapona 284 rewita tõ nexiase pata kurã Jerusarẽ po.


\par }{\PP \VS{19}Ritonõpo Tapyĩ omõtoh erase tomo: Akupe te, Taumõ maro, jekyry tõ maro: 172 orutua kõ atapona.


\par }{\PP \VS{20}Imehnõ Izyraeu tõ nexiase tosarykõ po, imehnõ pata tõ po, pata pitiko po roropa Juta nonory po, imehnõ oturuketomo te, imehnõ rewita tomo, enara.

\VS{21}Ritonõpo Tapyĩ poko erohketõ toh nexiase Opeu po, Jerusarẽ po. Toerohtohkõ tuisary tõ nexiase Zia te, Kixipa, enara.


\par }{\PP \VS{22}Mokaro rewita tõ Jerusarẽ po exiketõ tuisary nexiase Uzi, Pani mũkuru, Hasapia pary. Itamurukõ kynexine Matania te, Mika, enara. Asape ekyryme nexiase ynororo. Mokaro nexiase eremiaketomo, eremiatoh rinanomo, Ritonõpo eahmary poko Itapyĩ tao.

\VS{23}Tuisa konõto nyripohpyry nexiase, imoihmãkõ akorehmananõ atakenaka etyorõmãko mã toto kokoro rokẽ eremiatoh poko, Ritonõpo eahmary poko Itapyĩ tao.


\par }{\PP \VS{24}Petaia, Mesezapeu mũkuru, Zera ekyryme, Juta parỹpyryme roropa toerohse Izyraeu tõ akorehmaneme, Perexia tuisary konõto ẽpataka.


\par }{\SH Imehnõ pata tõ põkomo
\par }
{\PP \VS{25}Izyraeu tõ tuhke toh nexiase pata tõ po tutupikõ pũto. Juta tõ nexiase Kiriate-Arapa po te, Tipõ po te, Jekapazeeu te, pata tõ pitiko po roropa, moro pata tõ pũto.

\VS{26}Tõsesarise toto: Jesua po te, Morata po te, Pete-Parete po te,

\VS{27}Hazaa-Suau po te, Peresepa po te, pata pitiko tõ po roropa moro pata tõ zomye.

\VS{28}Zikirake po toh nexiase te, Mekona po te, pata pitiko tõ po roropa moro pata tõ pũto te,

\VS{29}Ene-Rimõ po te, Zora po te, Jaramute po te,

\VS{30}Zanoa po te, Aturã po te, pata pitiko tõ po roropa moro pata tõ pũto. Pata Rakixi po toh nexiase te, tutupi tõ po roropa ameke pyra; pata Azeka po te, pata pitiko tõ po roropa moro pata pũto. Ynara nexiase, Juta tõ moroto ehse toh nexiase Peresepa poe ikurenaka, jakanahmã Hinõ pona inikahpozakoxi.


\par }{\PP \VS{31}Pẽjamĩ tõ nexiase moroto Kepa poe inikahpozakoxi te, Mikima pona te, Aia pona te, Peteu pona te, pata tõ pitiko po roropa moro pata tõ pũto te,

\VS{32}Anatote po te, Nope po te, Anania po te,

\VS{33}Hazoa po te, Rama po te, Kitaĩ po te,

\VS{34}Hatite po te, Zepoĩ po te, Neparate po te,

\VS{35}Rote po te, Ono maro, jakanahmã Emese kure Erohketõ esary po.

\VS{36}Toitoine rewita tõ roropa, Juta tõ nonory po aepyhpyã taropose toh nexiase Pẽjamĩ tõ nonory pona.




\par }\Chap{12}{\SH Oturuketõ esetykõ rewita tõ maro
\par }
{\PP \VerseOne{1}Papironia poe oturuketõ tooehse toh nexiase rewita tõ maro, Zoropapeu, Saratieu mũkuru maro, Jozue, Oturukety Tuisamehxo exikety maro.


\par }{\PP \VS{2}Ynara toh nexiase oturuketomo: Seraia te, Jeremia te, Extara te, Amaria te, Maruke te, Hatu te,

\VS{3}Sekania te, Reũ te, Meremote te,

\VS{4}Ito te, Kinetoi te, Apia te,

\VS{5}Miamĩ te, Maatia te, Piuka te,

\VS{6}Semaia te, Joiaripe te, Jetaia te,

\VS{7}Saru te, Amoke te, Hiukia te, Jetaia, enara.

\par }{\PP Mokaro tuisamehxo toh nexiase, oturuketõ rãnao isene Jozue ahtao.


\par }{\PP \VS{8}Rewita tomo:

\par }{\PP Ynara tymenekase toh nexiase erohtohme eremiatoh poko Ritonõpo eahmary poko: Jesua te, Pinui te, Katamieu te, Serepia te, Juta te, Matania, enara.


\par }{\PP \VS{9}Ynara tymenekase toh nexiase eremiatohme oximõme mokaro ezuhneme: Pakepukia te, Uni te, imehnõ imarõkõ maro, rewita tomo.


\par }{\SH Jozue, Oturukety imehxo exikety pakomotyamo
\par }
{\PP \VS{10}Jozue toemũkuase Joiakĩme, Joiakĩ toemũkuase Eriaxipeme, Eriaxipe toemũkuase Joiatame.

\VS{11}Joiata toemũkuase Jonatame. Jonata toemũkuase Jatuame.


\par }{\SH Oturuketõ oxiekyry tõ tuisary tomo
\par }
{\PP \VS{12-21}Oturuketõ tuisarymehxo exiketyme Joiakĩ ahtao, ynara toh nexiase oturuketõ ekyry tõ tuisaryme:

\par }{\LI Meraia: Seraia tõ oturukety.

\par }{\LI Hanania: Jeremia tõ oturukety.

\par }{\LI Mesurã: Extara tõ oturukety.

\par }{\LI Joanã: Amaria tõ oturukety.

\par }{\LI Jonata: Maruki tõ oturukety.

\par }{\LI Joze: Sepania tõ oturukety.

\par }{\LI Atina: Harĩ tõ oturukety.

\par }{\LI Heukai: Meraiote tõ oturukety.

\par }{\LI Zakaria: Ito tõ oturukety.

\par }{\LI Mesurã: Kinetõ tõ oturukety.

\par }{\LI Zikiri: Apia tõ oturukety.

\par }{\LI Piutai: Miniamĩ tõ oturukety Moatia tõ maro.

\par }{\LI Samua: Piuka tõ oturukety.

\par }{\LI Jonata: Semaia tõ oturukety.

\par }{\LI Matenai: Joiaripe tõ oturukety.

\par }{\LI Uzi: Jetaia tõ oturukety.

\par }{\LI Karai: Sarai tõ oturukety.

\par }{\LI Hepea: Amoke tõ oturukety.

\par }{\LI Hasapia: Hiukia tõ oturukety.

\par }{\LI Netaneu: Jetaia tõ oturukety.


\par }{\SH Typoenõke exiketomo, rewita tomo oturuketõ roropa
\par }
{\PP \VS{22}Typoenõke exiketõ rewita tomo, oturuketõ roropa, isene Oturuketõ Imehxo Exiketõ ahtao: Eriaxipe te, Joiata te, Joanã te, Jatua, enara. Mokaro esetykõ tymerose, tuisa papẽ ao tuisa konõtome Tariu ahtao Perexia po.

\VS{23}Rewita tõ typoenõke exiketõ esetykõ tymerose tuisa papẽ ao, Joanã, Eriaxipe mũkuru ehtoh pona rokene.


\par }{\SH Ritonõpo Tapyĩ poko erohtoh apiakary poko
\par }
{\PP \VS{24}Mame Rewita tõ tapiakase tuhke pixo oximõmãkõ ehtohme. Tyrohmanohpose toto Hasapia a te, Serepia a te, Jesua a te, Pinui a te, Katamieu a, enara. Mame eremiaketõ tapiakase asakoro oximõmãkõ ehtohme; toiro oximõmãkõ a toremiase, zakorõ a tozuhse. Eremiaryhtao, “Kure mase Ritonõpo,” tykase toto, tuisa Tawi, Ritonõpo poetory nyripohpyry ae ro.


\par }{\PP \VS{25}Ynara toh nexiase, mõkomo esary erase tõ Ritonõpo Tapyĩ omõtoh pũto: Matania te, Pakepukia te, Opatia te, Mesurã te, Taumõ te, Akupe, enara.


\par }{\PP \VS{26}Mokaro isene toh nexiase isene Joiakĩ, Jozue mũkuru, Jozatake pary ahtao, kowenatume Neemia ahtao te, isene roropa Extara, oturuketyme ahtao, Ritonõpo omihpyry poko amorepaneme roropa.


\par }{\SH Pata apuru tõ ekarotopõpyry Ritonõpo a
\par }
{\PP \VS{27}Pata Jerusarẽ apuru ekarotohme Ritonõpo a, rewita tõ tonehpose tosae xine oseahmatohme, oximõmãkõ maro. Toremiase toto, kure Ritonõpo ehtoh poko, “Kure mase Ritonõpo,” kary poko, toremiarykõme, paratu tõ maro, haapa tõ maro, rira tõ maro.

\VS{28}Rewita tõ eremiaketõ, oxiekyry tõ tõximõse toh nexiase. Tosae xine tooehse toh nexiase, Jerusarẽ zomye tõsesarise toexirykõke. Tooehse roropa toto pata tõ pitiko poe, pata Netopa zomye te,

\VS{29}Pete-Kiukau poe te, Kepa poe te, Azamawete poe, enara.

\VS{30}Mame toekurikase toh nexiase oturuketomo, rewita tomo, enara, nuriame pyra toehtohkõme Ritonõpo a. Morarame imoihmãkõ kure tyripose eya xine te, pata omõtoh tonõ kure tyripose te, pata apuru roropa kure tyripose eya xine.


\par }{\PP \VS{31}Juta tõ tamuximãkõ taunuhmapose ya, Neemia, oximõtohme pata apuru po, eremiaketõ maro. Toto tapiakase ya asakoro oximõmãkõme ehtohme toto ytotohme pata zomye, pata apuru pũtokuroko, “Kure mase Ritonõpo,” katohme, eremiaryme Ritonõpo eahmaryme.

\par }{\PP Toiro oximõmãkõ toytose apotunuru wino Omõtoh Typahsẽ pokoxi.

\VS{32}Eremiaketõ mykapo toytoytose Hosaia. Mokyro mykapo toytoytose Juta tõ tamuximãkõ zokonaka te,

\VS{33}oturuketõ roropa ytoytõko, rue tõ etõko: Azaria te, Extara te, Mesurã te,

\VS{34}Juta te, Pẽjamĩ te, Semaia te, Jeremia, enara.

\VS{35}Mokaro mykapo tooehse Zakaria, Jonata mũkuru, Semaia pary. (Itamurukõ kynexine: Matania te, Mikaia te, Zakua te, Asape ekyry tomo, enara.)

\VS{36}Zakaria mykapo toytose imehnõ jekyry tomo: Semaia te, Azareu te, Mirarai te, Kirarai te, Maai te, Netaneu te, Juta te, Hanani, enara. Harpa tõ tarose eya xine, emero, rira tõ maro, eremiatoh etotohme, Ritonõpo poetory Tawi etotopõpyry samo. Extara Ritonõpo omiry poko atamorepakety toytose osemazuhme, toto aroneme.

\VS{37}Omõtoh Tuna Enatyry po tõnuhse toto opyi poro, Tawi patary pona ytotoh ae. Toytose toto Tawi tapyĩ konõto kuroko, apuru pona ropa Omõtoh Tuna tõ pona, pata ehpio xixi tũtatoh wino.


\par }{\PP \VS{38}Zakorõ oximõmãkõ, Ritonõpo eahmananõ toytose opozery wino pata apuru poro. Toto tokahmase yna a imoihmãkõ zokonakãkõ maro. Toytose yna Tapyi Kaetokohxo exikety Ekeitoh tonõ poe Apuru Topuxiximã pona.

\VS{39}Morotoino toytose yna Omõtoh Eparaĩ epozakuroko te, Omõtoh Jesana epozakuroko te, Omõtoh Kana tõ epozakuroko te, Tapyi Kaetokohxo exikety Hananeu kuroko te, Tapyi Kaetokohxo exikety 100mã kuroko te, Omõtoh Kaneru pona. Mame toytokehse yna Omõtoh pũto, Ritonõpo Tapyĩ taka ytotohme.


\par }{\PP \VS{40}Naeroro oximõmãkõ asakoro, eremiaketõ Ritonõpo eahmaryme toeporehkase toto Ritonõpo Tapyĩ esaka. Oximõme yna maro, tamuximãkõ maro,

\VS{41}oturuketõ nexiase, rue tõ etonanomo: Eriakĩ te, Maaseia te, Miniamĩ te, Mikaia te, Erioenai te, Zakaria te, Hanania, enara.

\VS{42}Maaseia roropa te, Semaia te, Ereaza te, Uzi te, Joanã te, Maukia te, Erão te, Ezea, enara. Eremiaketõ, tutuisarykõ Jezeraia maro, toremiase toto myatokohxo.


\par }{\PP \VS{43}Moro ẽmepyry ae okyno tuhke tyahkase eya xine tynekarorykõme Ritonõpo a. Oseahmãko toh nexiase, tãkye toexirykõke. Ritonõpo poe atãkyemãko toh nexiase. Nohpo tõ roropa poetohti tõ maro oseahmãko toh nexiase, toto panaikatõ totase imehnomo a moe exiketomo a.


\par }{\SH Ritonõpo Tapyĩ poko erohketõ napyry kehko
\par }
{\PP \VS{44}Moro ẽmepyry ae orutua kõ tymenekase mõkomo esary eraseme toto ehtohme Ritonõpo Tapyĩ tao. Moro tao ahno nekarotyã tukurãkase: Ritonõpo Tapyĩ kyryryme te, 10me ahtao toiro tokarosẽme te, tỹkyryry apitorymã tanỹse aexityã jeimamyry ae, enara. Mokaro a ahno nekarory apoise toytose toto, tupito tõ pona, pata tõ zomye, Moeze nyripohpyry ae ro, oturuketõ napyryme te, rewita tõ napyryme, enara. Juta tõ tãkye toh nexiase oturuketõ nyrihpyry poko, rewita tõ nyrihpyry poko roropa,

\VS{45}Ritonõpo nyripohpyry tyrise exiryke eya xine imoihmãkõ kurãkary poko te, iirypyry korokapory poko Ritonõpo a, enara. Eremiaketõ roropa Ritonõpo Tapyĩ tao, erase tõ roropa, toerohtohkõ tyrise eya xine tyrohmanohpotopõpyry ae ro tuisa Tawi a, imũkuru Saromão a roropa.

\VS{46}Tuisa Tawi ehtopõpyry poe, eremiakety Asape poe roropa pake, ahno takorehmase eremiaketomo a, eremiatoh poko Ritonõpo eahmaryme te, “Kure mase Ritonõpo,” kary poko, eremiaryme, enara.

\VS{47}Isene Zoropapeu ahtao te, Neemia isene ahtao roropa, tynekarorykõ tokarose ahno a kokoro rokene, eremiaketõ napyryme te, Ritonõpo Tapyĩ erase tõ napyryme roropa. Tynekarorykõ kurã tokarose eya xine rewita tomo a, mame morohne tapiakase rewita tomo a zokonaka ekarotohme oturuketomo a.




\par }\Chap{13}{\SH Atapiakatopõpyry juteutõkara wino
\par }
{\PP \VerseOne{1}Morarame Moeze nyripohpyry sekeremãko toh nexiase imoihmãkõ netaryme. Ynara tysekeremase eya xine: “Jũme moapita tõ oximõpopyra ehtoko Ritonõpo poetory tõ maro te, amonita tõ roropa jũme oximõpopyra ehtoko imaro xine.”

\VS{2}Morara tykase Moeze tonahsã onekaropyra, tuna maro Amõ tõ exiryke, Moape tõ roropa Izyraeu tomo a tutũtase toto ahtao Ejitu poe. Mãpyra Paraão a tineru topehmase eya xine popyra Izyraeu tõ ripotohme eya. Yrome popyra toto ripotopõpyry tymyakãmase Ritonõpo a kure rokẽ toto riryke.

\VS{3}Morara isekeremary etaryke tyya xine, juteutõkara taropose eya xine tywinoino xine.


\par }{\SH Zae ehtoh tyripotopõpyry Neemia a
\par }
{\PP \VS{4}Morara exipyra ahtao ro, Oturukety Eriaxipe, mõkomo esary tõ erasemy Ritonõpo Tapyĩ tao, osepeme toehse kynexine Topia maro oxiekyryme toehtohkõ samo.

\VS{5}Morara exiryke osa konõto tokarose eya Topia esaryme Ritonõpo Tapyĩ tao. Apitoryme moro osa ao ahno nekarotyã tukurãkase: tiriiku tõkehko te, ixtaratu tõkehko te, Ritonõpo mõkomory Ipoko ehtohme Itapyĩ tao te, ahno nekarohpyry oturuketõ otuhtohme te, tykyrysã 10me ahtao toiro tonehse eya xine, uwa eukuru jehnahpyry te, azeite roropa tokarosẽme rewita tomo a, eremiaketomo a, Ritonõpo Tapyĩ erase tomo a, enara.

\VS{6}Morara toehse Jerusarẽ po pyra jahtao, jeimamyry 32me tuisa konõtome Arataxerexe ahtao Papironia po, toytose ropa ywy morotona, ynyrihpyry poko Jerusarẽ po ekarotohme eya. Yrome imeĩpo okynahtao, aomi poe ytoase ropa Jerusarẽ pona ropa.

\VS{7}Mame tooehse ropa jahtao Jerusarẽ pona zuaro toehse ywy Eriaxipe nyrihpyry poko popyra, osa ekarory eya Topia a, esaryme Ritonõpo Tapyĩ tao.

\VS{8}Tyekĩtapãse ywy moro eneryke ya, Topia mõkomory emero tomase ya jarãnaka.

\VS{9}Imeĩpo moro osa tukurikapose ya nuriame pyra ehtohme, Ritonõpo Tapyĩ mõkomory enehtohme ropa moro taka, tiriiku tõkehko ahno nekarotyamo te, ixtaratu tõkehko roropa.


\par }{\PP \VS{10}Zuaro toehse roropa ywy eremiaketõ Ritonõpo Tapyĩ tae toytose ropa toto imehnõ rewita tõ maro Jerusarẽ poe tutupikõ pona ropa, ahno nekarohpyry toto napyryme ipune pyra exiryke.

\VS{11}Tamuximãkõ tupokase ya Ritonõpo Tapyĩ turumekapose eya xine exiryke. Mame rewita tõ tonehpose ropa ya eremiaketõ maro Ritonõpo Tapyĩ taka ropa toto erohtohme ropa moro tao.

\VS{12}Mame tykyrysã 10me ahtao toiro tonehpitose ropa Izyraeu tomo a Ritonõpo Tapyĩ taka tiriiku tõkehko te, uwa eukuru jehnahpyry te, azeite, enara.

\VS{13}Orutua kõ tymenekase ya mõkomo esary eraseme toto ehtohme: oturukety Seremia te, Zatoke omi merone te, toiro rewita roropa esety Petaia, enara. Mokaro akorehmaneme tymenekase ya Hanã, Zakua mũkuru, Matania pary. Mokaro zae ehtoh waro exiase. Anamonohpyra toh nexiase. Zae rokẽ tonahsẽ apiakary waro toh nexiase tymaro xine erohketõ maro oturuketomo te, rewita tomo, enara.


\par }{\PP \VS{14}“Ritonõpo Jesemy, wenikehpyra exiko ynyrityã poko Atapyĩ kurãkary ropa poko te, oeahmary ropa poko Atapyĩ tao.”


\par }{\SH Ẽmepyry 7mã kurãkary ropa poko
\par }
{\PP \VS{15}Morarame ahno tonese ya Jerusarẽ po, uwa epery euhkary poko erohnõko ẽmepyry 7mã po. Imehnõ toky tõ jumẽtu tõ po tykyrysã puimãko toh nexiase: tiriiku tõkehko te, uwa eukuru te, uwa epery te, fiku tomo te, otyro tõkehko arotohme pata Jerusarẽ pona. Naeroro tyripose toto ya, tykyrysã onekamopyra toto ehtohme ẽmepyry 7mã po.


\par }{\PP \VS{16}Orutua kõ nexiase pata Tiro poe aehtyã Jerusarẽ pona. Kana tõkehko tonehse eya xine Jerusarẽ pona ekamotohme juteu tomo a ẽmepyry 7mã po.

\VS{17}Mame juteu tõ tamuximãkõ tupokase ya. Ynara tykase ywy eya xine:

\par }{\PP — Enetoko ke! Azahkuru matose sero poko. Ẽmepyry 7mã rĩko matose nuriame Ritonõpo a!

\VS{18}Morara exiryke atamurukõ tuãnohse Ritonõpo a, sero pata typoremãkapose roropa. Seromaroro ẽmepyry 7mã rĩko matose nuriame, Izyraeu tõ zehnohxo Ritonõpo ehtohme.


\par }{\PP \VS{19}Morara exiryke pata omõtoh tonõ tapurupose ya kohmãsasaka ahtao 7mã exipitoryhtao, etapuruhmakatohme ropa 7mã tonahse ahtao rokene. Ypoetory tõ emero pyra tyripose ya omõtoh tonõ po, mõkomo onenehpopyra toto ehtohme pata pona ẽmepyry 7mã po.

\VS{20}Mame osepekahketõ tõmehse toiro toh nexiase jarao, omõtoh tonõ ẽpataka, mõkomo ekamonanomo. Toitoine tõmehzomose ropa toto jarao sexta-feira tykohmãse ahtao.

\VS{21}Yrome turuse toto ya. Ynara tykase ywy:

\par }{\PP — Oty katohme jarao ẽmehnõko matou? Ekurehnõko matose. Zomory ãpoipõko ase soutatu tomo a.

\par }{\PP Moromeĩpo oehzomopyra toh nexiase ẽmepyry 7mã po.

\VS{22}Mame rewita tõ toekurikapose ya nuriame pyra toto ehtohme Ritonõpo a. Tyripose toto ya pata omõtoh eraseme toto ehtohme, zuaro yna ehtohme ẽmepyry 7mã kurãkary poko Izyraeu tomo a.

\par }{\PP “Ritonõpo Jesemy, wenikehpyra exiko ypoko, ynyrihpyry poko roropa. Ypyno exiko roropa, opoetory tõ pyno Exiketyme oexiryke.”


\par }{\SH Ipytatopõpyry kõ kurãkary ropa poko
\par }
{\PP \VS{23}Morarame juteu tõ tonese ya, typytase exiketõ juteutõkara maro: nohpo tõ Axitote põkõ maro te, Amõ põkõ maro te, Moape põkõ maro, enara.

\VS{24}Ipoenõ zokonaka Axitote omiry waro rokẽ nexiase, imepỹ omiry roropa, juteu tõ omiry waro pyra toh nexiase.

\VS{25}Mokaro orutua kõ tupokase ya, popyra ehtoh tonehpose ya toto pona roropa, toitoine typipohse toto ya, zũsetykõ tumukase roropa ya. Toto omiry totapose ya Ritonõpo netaryme jũme juteutõkara ẽxiry anapoipyra toto ehtohme tumũkurukõ pyxiãme, typyxiãkõme, enara.

\VS{26}Ynara tykase ywy eya xine:

\par }{\PP — Nohpo tõ juteutõkara apoiryke tuisa Saromão a typyxiãme iirypyryme toehse ynororo. Imehnõ motye tuisamehxo kynexine ynororo repe. Ipyno Ritonõpo exiryke tyrise ynororo Izyraeu tõ tuisaryme porehme. Morara ahtao ro tyyrypyhpyke toehse ynororo nohpo tõ juteutõkara apoiryke eya typyxiãme.

\VS{27}Naeroro Saromão iirypyryme ehtopõpyry sã pyra sehtone; Ritonõpo omipona sehtone, pytara sehtone juteutõkara maro.


\par }{\PP \VS{28}Joiata, Eriaxipe mũkurume nexiase, Oturukety imehxo exikety. Yrome Joiata mũkuru toiro typytase Sãparate ẽxiry maro, Pete-Horõ pono. Morara exiryke Joiata aropoase Jerusarẽ poe.


\par }{\PP \VS{29}“Ritonõpo Jesemy, wenikehpyra exiko: nuriame oturuketyme ehtoh tyripose mokaro a te, Õmihpyry etapotopõpyry nuriame tyrise eya xine, Õmihpyry rewita tomo a te, oturuketomo a, enara.”


\par }{\PP \VS{30}Mokaro ahno tukurãkapose ya juteutõkara maro pyra toto ehtohme. Oturuketõ tyrohmanohpose ya, rewita tõ roropa, toerohtohkõ waro toto ehtohme porehme.

\VS{31}Apotopokõ rakananõ tyrohmanohpose roropa ya, apotopokõ enehtohme eya xine, tynekarorykõ zahkatohme, amonohkara toto ehtohme. Tamorepase toto ya tynekarorykõ enepyry poko, tiriiku tõkehko aeperytapitoryme, wewe epery aeperytapitoryme roropa.

\par }{\PP “Wenikehpyra exiko senohne poko, Ritonõpo Jesemy. Kure rokẽ kyriko!” tykase ywy Ritonõpo a.

\par }