\NormalFont\ShortTitle{NUMERU}

{\MT NUMERU

\par }{\MTB Izyraeu tõ Tuhke Ehtoh Kuhtopõpyry

\par }{\MTC Números

\par }{\IMT Ekarotopo

\par }{\IP Sero
{\BK{Numeru}} ao Izyraeu tõ tukuhse tuhke toto ehtoh waro ehtohme toesyryhmase toto ahtao Ejitu nonory poe (Numeru 1). Imeĩpo tukuhse ropa toh kynexine 40me jeimamyry taropose ahtao, eporehkasasaka toto ahtao Kanaã pona (Numeru 26). Ekarõko mana Izyraeu tõ ytotopõpyry poko Kate-Panea pona repe, yrome omõsaromepyra toh kynexine Kanaã pona. Tuhke jeimamyry taropose eya xine toytorykõ poko. Mame toeporehkase toto tuna Joatão pũtokoxi, xixi tũtatoh wino. Moroto tõsesarise Izyraeu tõ zokonaka, imehnõ zokonaka tuna Joatão akuotyry se toh kynexine Ritonõpo nekarory pona tosarykõme.

\par }{\IP Ekarõko Izyraeu tõ enaromỹke ehtoh poko tupime toehse ahtao toytorykõ poko. Tahxime toeramase toto Ritonõpo wino; Aomiry omipona pyra toehse toto, Moeze ekahmary se pyra toehse. Yrome Ritonõpo nymenekahpyryme Moeze kynexine Izyraeu tõ aroneme. Ekarõko roropa anamonohpyra Ritonõpo ehtopõpyry poko, typoetory tõ pyno toehtopõpyry poko roropa ajoajohpe toto ahtao ro.

\par }{\IOT Sero pape ao

\par }{\IO Ypy Xinai rumekapitory
{\IOR{1.1—9.23}}

\par }{\IO Xinai poe Moape pona
{\IOR{10.1—21.35}}

\par }{\IO Moape po Izyraeu tomo
{\IOR{22.1—32.42}}

\par }{\IO Ejitu poe Moape pona
{\IOR{33.1-49}}

\par }{\IO Joatão akuohtohto
{\IOR{33.50—36.13}}



\par }\ChapOne{1}{\SH Ahno tuhke ehtoh kuhtopõpyry apitorymano
\par }
{\PP \VerseOne{1}Mame jeimamyry asakoro taropose ahtao, Izyraeu tõ esyryhmatopõpyry poe Ejitu poe, nuno asakoro aehtoh po, ẽmepyry apitorymano, Ritonõpo tõturuse Moeze a ona Xinai po, tapyi pitiko Tymaro oturutoh tao. Ynara tykase ynororo:


\par }{\PP \VS{2}— Arão maro Izyraeu tõ ikuhtoko, oxiekyrymãkomo, itapyĩ taõkomo, enara.

\VS{3}Orutua kõ esety imerotoko 20me jeimamyry nae exiketomo, emero tuãtase exiketomo, soutatume exiketomo.

\VS{4}Tamuxime exiketõ imenekako, toiro tuisame exikety toiro oxiekyrymãkõ wino ãkorehmatohkõme.

\VS{5-16}Ynara mã toto orutua komo, tyekyrykõ tuisaryme exiketomo, ãkorehmatohkõme:

\par }{\LI Rupẽ tõ tuisary Erisua, Seteua mũkuru.

\par }{\LI Ximeão tõ tuisary Serumieu, Zurisatai mũkuru.

\par }{\LI Juta tõ tuisary Nasõ, Aminatape mũkuru.

\par }{\LI Isakaa tõ tuisary Netaneu, Zuaa mũkuru.

\par }{\LI Zepurõ tõ tuisary Eriape, Herõ mũkuru.

\par }{\LI Eparaĩ tõ tuisary Erisama, Amiute mũkuru.

\par }{\LI Manase tõ tuisary Kamarieu, Petasua mũkuru.

\par }{\LI Pẽjamĩ tõ tuisary Apitã, Kiteoni mũkuru.

\par }{\LI Tã tõ tuisary Aiezea, Amisatai mũkuru.

\par }{\LI Asea tõ tuisary Pajieu, Okarã mũkuru.

\par }{\LI Kate tõ tuisary Eriasape, Teueu mũkuru.

\par }{\LI Napatari tõ tuisary Aira, Enã mũkuru.

\par }{\PP Mokaro tymenekase tuisame toto ehtohme tyekyry tõ akorehmaneme toto ehtohme Izyraeu tõ rãnao.


\par }{\PP \VS{17-18}Naeroro nuno asakoromã po, ẽmepyry apitorymã po Moeze a Arão maro mokaro 12mãkõ maro, ahno imoihmãkõ taoximõnohpose toto, toto kuhtohme, oxiekyrymãkõ oximõme, tapyi taõkõ oximõme, orutua kõ, 20me jeimamyry nae exiketõ esetykõ merotohme.

\VS{19}Moro sã tukuhse toh nexiase ona Xinai po, Ritonõpo omi poe Moeze a.

\VS{20-43}Orutua kõ 20me jeimamyry nae exiketõ, soutatume exiketõ esetykõ tymerose oximaro tyekyry tõ maro.

\par }{\PP Osemazuhme Rupẽ tõ, Jako mũkuru apitorymã tymerose. Atapona toto ehtoh tymerose:

\par }{\LI Rupẽ tomo, 46.500.

\par }{\LI Ximeão tomo, 59.300.

\par }{\LI Kate tomo, 45.650.

\par }{\LI Juta tomo, 74.600.

\par }{\LI Isakaa tomo, 54.400.

\par }{\LI Zepurõ tomo, 57.400.

\par }{\LI Eparaĩ tomo, 40.500.

\par }{\LI Manase tomo, 32.200.

\par }{\LI Pẽjamĩ tomo, 35.400.

\par }{\LI Tã tomo, 62.700.

\par }{\LI Asea tomo, 41.500.

\par }{\LI Napatari tomo, 53.400.


\par }{\PP \VS{44-46}Orutua kõ 20me jeimamyry nae exiketõ, soutatume exiketõ 603.550me nexiase.


\par }{\SH Rewita tomo
\par }
{\PP \VS{47}Yrome rewita tõ esetykõ onymeropyra toh nexiase imehnõ oxiekyry tõ maro.

\VS{48}Ynara tykase Ritonõpo exiryke Moeze a:


\par }{\PP \VS{49}— Orutua kõ tuãtase exiketõ, soutatume exiketõ kukuruhtao oya, rewita tõ onukuhpyra exiko.

\VS{50}Yrome rewita tõ tyripoko Ytapyĩ Kurã kurãkananõme, imõkomory maro. Morohne aronanõme toto tyripoko, ipoko toto erohtohme Tapyi zomye toto osesaritohme.

\VS{51}Ytotoh toehse ahtao rewita tõ ymaro oturutoh kararahnõko mã toto. Toeporehkase awahtao xine osesaritoh pona Ytapyĩ amõko ropa rewita tõ mana imehnõ oehpyra ehtohme Ytapyĩ Kurã pũtokoxi aorikyrykõino.

\VS{52}Imehnõ Izyraeu tõ tehme exĩko mã toto tosarykõ po, kamisã risẽ pãteira pũto tyekyry tõ maro.

\VS{53}Yrome rewita tõ osesarĩko mã toto ymaro oturutoh zomye eraseme, imehnõ rewita tõ kara oehpyra ehtohme moro pũtokoxi Izyraeu tõ zehno jexiryino.


\par }{\PP \VS{54}Moro tyrise Izyraeu tomo a emero Ritonõpo nyripohpyry ae ro Moeze a.




\par }\Chap{2}{\SH Oxiekyrymãkõ esary poko osesariryhtao
\par }
{\PP \VerseOne{1}Ynara tykase Ritonõpo Moeze a Arão maro:


\par }{\PP \VS{2}— Osesariryhtao Izyraeu tomo a tykamisã, pãteira pũto exĩko mã toto, oxiekyrymãkõ maro, tyekyry tõ kamisã pãteira pũto. Osesarĩko mã toto Ymaro Oturutoh Kurã zomye, atameke pohto ehtohme.


\par }{\PP \VS{3-8}— Xixi tũtatoh wino mokaro Juta tõ maro exiketõ tosarykõ rĩko mã toto oximaro, tyekyry tõ maro, Juta tõ kamisã, pãteira pũto. Ynara mã toto tutuisarykõ maro soutatu tõ maro:

\par }{\LI Juta tõ soutatu tomo: 74.600 mãkomo, tuisa Nasõ maro, Aminatape mũkuru.

\par }{\LI Isakaa tõ soutatu tomo: 54.400 mãkomo, tuisa Netaneu maro, Zuaa mũkuru.

\par }{\LI Zepurõ tõ soutatu tomo: 57.400 mãkomo, tuisa Eriape maro, Herõ mũkuru.


\par }{\PP \VS{9}— Juta tõ maro ytoketõ atapona 186.400me ytoytõko osemazuhme.


\par }{\PP \VS{10-15}— Ikurenae ytoytoketõ Rupẽ tõ tykamisã, pãteira maro. Ynara mã toto tutuisarykõ maro, soutatu tõ maro:

\par }{\LI Rupẽ tõ soutatu tomo: 46.500 mãkomo, tuisa Erisua maro, Seteua mũkuru.

\par }{\LI Ximeão tõ soutatu tomo: 59.300 mãkomo, tuisa Serumieu maro, Zurisatai mũkuru.

\par }{\LI Kate tõ soutatu tomo: 45.650 mãkomo, tuisa Eriasape maro, Teueu mũkuru.


\par }{\PP \VS{16}— Rupẽ tõ maro ytoketõ atapona 151.450me ytoytõko okomino, Juta tõ mykapo.


\par }{\PP \VS{17}— Mame mokaro asakoro oximõmãkõ mykapo Ymaro Oturutoh arõko rewita tõ mana. Oximaro ytõko mã toto atakenaka toehtopõpyrykõ sã totypohse toto ahtao osesarise tykamisã, pãteira pũto.


\par }{\PP \VS{18-23}— Xixi omõtoh wino ytoytoketõ Eparaĩ tõ tykamisã, pãteira maro ynara mã toto tutuisarykõ maro soutatu tõ maro:

\par }{\LI Eparaĩ tõ soutatu tomo: 40.500 mãkomo, tuisa Erisama maro, Amiute mũkuru.

\par }{\LI Manase tõ soutatu tomo: 32.200 mãkomo, tuisa Kamarieu maro, Petasua mũkuru.

\par }{\LI Pẽjamĩ tõ soutatu tomo: 35.400 mãkomo, tuisa Apitã maro, Kiteoni mũkuru.


\par }{\PP \VS{24}— Eparaĩ tõ maro ytoketõ atapona 108.100me ytoytõko oximõmãkõ oseruaome samo rewita tõ mykapo.


\par }{\PP \VS{25-30}— Inikahpoẽkõ ytoytoketõ Tã tõ tykamisã, pãteira maro ynara mã toto tutuisarykõ maro soutatu tõ maro:

\par }{\LI Tã tõ soutatu tomo: 62.700 mãkomo, tuisa Aiezea maro, Amisatai mũkuru.

\par }{\LI Asea tõ soutatu tomo: 41.500 mãkomo, tuisa Pajieu maro, Okarã mũkuru.

\par }{\LI Napatari tõ soutatu tomo: 53.400 mãkomo, tuisa Aira maro, Enã mũkuru.


\par }{\PP \VS{31}— Tã tõ maro ytoketõ atapona 157.600me toh nexiase. Etyhpyryme ytoytõko toh nexiase.


\par }{\PP \VS{32}Atapona Izyraeu tõ esetykõ tymerose soutatu tõme: 603.550me nexiase.

\VS{33}Ritonõpo omi poe Moeze a rewita tõ onukuhpyra toh nexiase imehnõ Izyraeu tõ maro.


\par }{\PP \VS{34}Moro saaro Ritonõpo nyripohpyry Moeze a, moro tyrise Izyraeu tomo a emero. Tõsesarise toh nexiase tyekyry tõ maro tykamisã, pãteira pũto. Mame toytoytose toto oximõme tyekyry tõ maro.




\par }\Chap{3}{\SH Arão mũkuru tomo
\par }
{\PP \VerseOne{1}Ynara Arão poenõ nexiase, Moeze poenõ roropa tõturuse Ritonõpo ahtao Moeze maro ypy Xinai po.

\VS{2}Arão poenõ esetykõ ynara nexiase: Natape, apitorymano; ĩkapo Apiu te, Ereaza te, Itamaa, enara.

\VS{3}Typopase toh nexiase, tymenekase roropa, oturuketyme toto ehtohme Ritonõpo ẽpataka.

\VS{4}Yrome Natape tõ Apiu maro toorihse ona Xinai po tynekarorykõ ekaroryhtao Ritonõpo a apoto tyorõ maro, Ritonõpo nyripohpyry apoto kurã maro pyra. Tumũkue pyra toh nexiase. Naeroro Ereaza tõ, Itamaa roropa toerohse oturuketõme isene ro Arão ahtao.


\par }{\SH Rewita tõ erohtopo
\par }
{\PP \VS{5}Ynara tykase Ritonõpo Kuesẽkõ Moeze a:


\par }{\PP \VS{6}— Rewita tõ enehpoko ekarotohme oturukety Arão a, ipoetoryme toto ehtohme akorehmatohme aerohtoh poko.

\VS{7}Erohnõko mã toto ymaro Oturutoh poko te, oturuketõ akorehmãko mã toto te, ahno emero akorehmãko roropa mã toto.

\VS{8}Erohnõko mã toto Ytapyĩ mõkomory poko emero te, toerohtohkõ poko roropa Izyraeu tõ myakãme.

\VS{9}Toiro rokẽ erohtoh ekarõko ase rewita tomo a: Arão tõ omipona toto ehtopo, ipoenõ maro, ipakomotyã maro.

\VS{10}Naeroro Arão tõ rokẽ ripõko mase ymaro oturuketõme, ipoenõ maro ipakomotyã maro. Imepỹ orutua moro erohtoh poko tukuhse ahtao, mokyro tapiakasẽme exĩko aorihmapotohme.


\par }{\PP \VS{11}Ynara tykase roropa Ritonõpo Moeze a:


\par }{\PP \VS{12-13}— Rewita tõ seromaroro ypoetoryme mã toto. Ejitu tõ osemazuhme aenurutyã totapase ahtao ya, Izyraeu tõ poenõ, osemazuhme aenurutyã tapiakase ya ypoetoryme toto ehtohme, eky tõ osemazuhme aenurutyã maro. Seromaroro Izyraeu tõ osemazuhme aenurutyã myakãme rewita tõ ypoetoryme mã toto. Ywy ase Ritonõpo Oesẽkomo.


\par }{\SH Rewita tõ tuhke ehtoh kuhtopõpyry
\par }
{\PP \VS{14}Ona Xinai po Moeze a tõturuse Ritonõpo, Izyraeu tõ Esemy, ynara tyripose eya:

\VS{15}Rewita tõ oxiekyry tõ esetykõ imeroko, tapyi taõkõme, orutua kõ emero, toiro nuno motye exiketomo.

\VS{16}Naeroro toto tukuhse Moeze a Ritonõpo nyripohpyry omipona.

\VS{17}Rewi tumũkue oseruao kynexine: Jeresõ te, Koate te, Merari, enara.

\VS{18}Jeresõ mũkuru tõ ynara kynexine: Ripani te, Ximei, enara.

\VS{19}Koate mũkuru tõ asakoropane kynexine: Anarão te, Isara te, Eperõ te, Uzieu, enara.

\VS{20}Merari tumũkue kynexine asakoro: Mari te, Muxi, enara. Mokaro rewita tõ ekyry tõ tamurume toh kynexine.


\par }{\PP \VS{21-22}Jeresõ poe Ripani tõ toehse, Ximei tõ roropa. Mokaro ekyry tõ orutua kõ toiro nuno motye exiketõ ynara nexiase: 7.500me.

\VS{23}Mokaro esaryme nexiase Ritonõpo maro Oturutoh moino akoxi, xixi omõtoh wino.

\VS{24}Eriasape, Raeu mũkuru mokaro tuisaryme nexiase.

\VS{25}Mokaro Jeresõ ekyry tõ toerohse Ritonõpo Tapyĩ poko, moro Tapyi amotoh zao exikety te, Tapyi amotoh jarao exikety roropa te, kamisa tõ poko omõtoh kyryry roropa,

\VS{26}kamisa tõ poko zara ehpikuroko exikety Tapyi Kurã zomye, apoto apõ maro te, kamisa tõ poko roropa omõtoh kyryry zara pona te, eary tõ poko roropa.


\par }{\PP \VS{27}Koate ekyry tõ ynara nexiase: Anarão tomo te, Isara tõ maro te, Eperõ tõ maro te, Uzieu tõ maro, enara.

\VS{28}Mokaro tuhke exiry, orutua kõ rokene, toiro nuno motye exiketõ ynara toh nexiase: 8.600me. Ritonõpo maro Oturutoh poko toerohse toh nexiase.

\VS{29}Mokaro ekyry tõ, koatita tõ esary nexiase Tapyi Kurã poe ikurenae.

\VS{30}Mokaro tuisary Erisapã, Uzieu mũkuru nexiase.

\VS{31}Mokaro toerohse Ritonõpo omihpyry ẽ poko, meza poko, wyi apony te, saerehkatoh apony te, apoto apõ tomo, oturuketõ kyryry erohtohme Osa Kurã tao te, kamisa poko Osa Kurã Kuhse omõtoh kyryry. Morohne emero poko toerohse toh nexiase.


\par }{\PP \VS{32}Mokaro rewita tuisary tõ tuisaryme nexiase Ereaza, Arão mũkuru. Mokaro erohketõ Ritonõpo maro Oturutoh tao, Osa Kurã tao, tuisaryme nexiase.


\par }{\PP \VS{33}Merari ekyry tõ ynara nexiase: Mari tomo te, Muxi tomo, enara.

\VS{34}Mokaro tuhke ehtoh, orutua kõ rokene, toiro nuno motye exiketõ ynara nexiase: 6.200me.

\VS{35}Merari ekyry tõ tuisary: Zurieu, Apiaiu mũkuru nexiase. Mokaro esary nexiase Tapyi Kurã poe inikahpozakoxi.

\VS{36}Toerohse toh nexiase Tapyi Kurã kyryry wewe risẽ poko: tapua tomo te, itararany tomo te, xikihme exiketomo te, apõ tomo te, erohtoh kyryry emero poko.

\VS{37}Toerohse roropa toto xikihme exiketõ poko zara po, Tapyi zomye, apõ tõ poko, inepuru tomo te, eary tomo, enara.


\par }{\PP \VS{38}Moeze tõ esary nexiase Tapyi Kurã ẽpataka, Arão tõ maro, imũkuru tõ maro, xixi tũtatoh wino. Toerohse toto Osa Kurã tao Izyraeu tõ akorehmary poko. Yrome imepỹ mokaro erohtoh poko tukuhse ahtao, mokyro tapiakasẽme exĩko totapasẽme ehtohme.


\par }{\PP \VS{39}Ritonõpo nyripohpyry omipona Moeze nexiase Arão maro. Rewita tõ esetykõ tymerose eya xine, orutua kõ emero toiro nuno motye exiketomo; 22.000me toh nexiase.


\par }{\SH Izyraeu tõ tymyakãmase rewita tomo a
\par }
{\PP \VS{40}Mame ynara tykase Ritonõpo Moeze a:

\par }{\PP — Izyraeu tõ osemazuhme aenurutyã esetykõ imeroko, orutua komo, toiro nuno motye exiketomo, ypoetoryme toto exiryke emero.

\VS{41}Yrome mokaro myakamãko ase rewita tõ ke, ypoetoryme toto ehtohme. Ywy ase Ritonõpo Oesẽkomo. Rewita tõ eky tõ tyriko roropa imehnõ Izyraeu tõ eky tõ osemazuhme aenurutyã myakãme.


\par }{\PP \VS{42}Ritonõpo omi poe Izyraeu tõ mũkuru tõ osemazuhme aenurutyã tymerose Moeze a.

\VS{43}Mokaro toiro nuno motye exiketõ atapona: 22.273me nexiase.


\par }{\PP \VS{44}Moromeĩpo ynara tykase Ritonõpo Moeze a:


\par }{\PP \VS{45}— Rewita tõ tyriko mokaro Izyraeu tõ mũkuru tõ osemazuhme aenurutyã myakãme, rewita tõ eky tõ roropa tyriko imehnõ Izyraeu tõ eky tõ myakãme. Moxiã rewita tõ ypoetoryme mã toto. Ywy ase Ritonõpo Oesẽkomo.

\VS{46}Yrome Izyraeu tõ mũkuru tõ osemazuhme aenuruhpyryme exiketõ rewita tõ motye mã toto, 273me. Morara exiryke mokaro poko epehmãko mase.

\VS{47-48}5me parata epehmãko mase toiro ahno poko. Moro tineru ekaroko Arão tomo a imũkuru tõ maro.


\par }{\PP \VS{49}Naeroro moro tineru tapoise Moeze a.

\VS{50}15,5 kirume parata,

\VS{51}moro tokarose eya Arão tomo a imũkuru tõ maro, Ritonõpo nyripohpyry ae ro eya.




\par }\Chap{4}{\SH Koatita tõ erohtopo
\par }
{\PP \VerseOne{1}Ynara tykase Ritonõpo Moeze a:


\par }{\PP \VS{2}— Rewita tõ, koatita tõ ikuhko, oxiekyryme exiketomo, jũkõ tapyĩ taõkomo, enara.

\VS{3}Orutua kõ esety imeroko 30me jeimamyry nae exiketomo, 50me jeimamyry ehtoh pona erohtohme Ytapyĩ Kurã poko.

\VS{4}Koatita tõ erohtoh Ytapyĩ tao ynara mana: ykyryry tõ kurã kuhse pyno exĩko mã toto.


\par }{\PP \VS{5}— Atapyĩkõ tymyhpokase ahtao atakimatohme Arão tõ ytõko imũkuru tõ maro Ytapyĩ taka, kamisa tyhwyme exikety apoĩko mã toto jomihpyry ẽ ẽpataka exikety. Moro kamisa ke Jomihpyry ẽ zõtõko mã toto.

\VS{6}Mame moro pona ãty rĩko mã toto onokyro pihpyry risẽ kurano. Mame moro pona kamisa rĩko mã toto ezuezumano. Moromeĩpo mara tõ rĩko mã toto parihmã tõ aka, kaxo epurume.


\par }{\PP \VS{7}— Kamisa ezuezumã rĩko roropa mã toto meza pona, wyi apõ pona tynekaroryme tokarosẽme aexityã Ritonõpo a. Moro pona paratu tõkehko tyrĩko mã toto: tijera tõ ixtaratu ẽ maro te, kopu tomo te, uwa eukuru jehnahpyry ẽ tomo, enara. Moro po pão jũme exikehpyra exĩko mana.

\VS{8}Moromeĩpo moro pona kamisa kamiraramã rĩko mã toto. Moro kamisa po ãty rĩko mã toto onokyro pihpyry kurã risemy. Moromeĩpo mara tõ rĩko mã toto epurume parihmã tõ meza kyryry aka.


\par }{\PP \VS{9}— Mame kamisa ezuezumã apoĩko mã toto, saerehkatoh apõ zõtõko mã toto nãparina tõ maro, jahpi te, mauru panõ tõ sahkatohme, nãparina aryry te, ezehkatoh tonomo te, azeite ẽ tomo, enara.

\VS{10}Moromeĩpo morohne emero jõtõko mã toto onokyro pihpyry kurã risẽ ke mara tõ pona tyritohme arotohme.

\VS{11}Apoto apõ uuru risẽ pona kamisa ezuezumã rĩko mã toto. Mame moro pona ãty rĩko mã toto onokyro pihpyry kurã risemy. Moromeĩpo mara tõ rĩko mã toto epurume parihmã tõ aka, apoto apõ kyryry aka.

\VS{12}Mame Osa Kurã kyryry tõ emero apoĩko mã toto, jõtotohme kamisa ezuezumã ke. Mame morohne zõtõko onokyro pihpyry kurã risẽ ao tyritohme mara tõ pona arotohme.


\par }{\PP \VS{13}— Mame oruno oũko mã toto apoto apõ poe, epona kamisa kamiraramã ritohme.

\VS{14}Moro pona apoto apõ poko erohtoh kyryry kehko tyrĩko mã toto: apoto ẽ tomo te, kaafu tomo te, pa tomo, paxiha tomo, enara. Morohne pona ãty rĩko mã toto onokyro pihpyry kurã risemy. Mame mara tõ rĩko mã toto parihmã tõ aka, apoto apõ epurume.

\VS{15}Atapyĩkõ tykararahse ahtao atakimatohme, Koate poenõ oehnõko mã toto Ritonõpo mõkomory kurã arotohme tõtyhkase Arão tõ ahtao rokẽ Tapyi Kurã jõtory poko imõkomory maro emero. Koate ekyry tõ morohne kurã anapopyra tyripoko toto aorikyrykõino.

\par }{\PP — Morohne tyripoko Koate tomo a Tapyi Kurã esyryhmatoh toehse ahtao.


\par }{\PP \VS{16}— Ereaza, oturukety Arão mũkuru, moro Tapyi Kurã poko erohketõ esẽme exĩko mana, azeite esẽme roropa nãparina eukuru te, ixtaratu esẽme, tiriiku tõkehko esẽme, ahno nekarotyã Ritonõpo a te, azeite esẽme roropa ipopatohme, emero Tapyi Kurã tao exiketomo tokarose ahtao Ritonõpo a.


\par }{\PP \VS{17}Ynara tykase Ritonõpo Moeze a Arão maro:


\par }{\PP \VS{18}— Koate ekyry tõ anaorihmapopyra ehtoko

\VS{19}ameke pyra aepyrykõke ykyryry tõ kurã pona. Mokaro orikyrykõino Arão tõ omõnõko mã toto imũkurukõ maro Tapyi Kurã taka zurutohme eya xine oty ritohme te, oty arotohme, enara.

\VS{20}Yrome koatita tõ omõsaromepyra mã toto osenuhmatohme morohne kurã jõtoryhtao Arão tomo a aorikyrykõino.


\par }{\SH Jeresõ tõ erohtopo
\par }
{\PP \VS{21}Mame ynara tykase Ritonõpo Moeze a:


\par }{\PP \VS{22}— Jeresõ ekyry tõ ikuhko, oxiekyryme exiketomo te, tumykõ tapyĩ taõkomo roropa.

\VS{23}Toto esetykõ imeroko orutua kõ 30me jeimamyry nae exiketõme ahtao 50me jeimamyry ehtoh pona erohtohme Tapyi Kurã tao Ritonõpo maro Oturutoh tao.

\VS{24}Jeresõ ekyry tõ erohnõko mã toto Ritonõpo Tapyĩ tao, imõkomory arory poko, enara.

\VS{25}Moro Tapyi arõko mã toto, Tapyi amotoh zao exikety te, jarao exikety roropa te, amotoh onokyro pihpyry kurã risemy te, tyhwyme exikety kamisa risẽ roropa omõtoh kyryry.

\VS{26}Tyhwyme exiketõ kamisa risẽ roropa zara po te, tyhwyme exikety kamisa omõtoh kyryry zara pona Tapyi zomye, apoto apõ maro te, eary tõ roropa te, erohtoh kyryry emero roropa.

\VS{27}Jeresõ ekyry tõ erohtoh emero, mõkomo arory poko te, toerokurukõ poko roropa emero rĩko mã toto Arão tõ omipona imũkuru tõ maro. Tyripõko mã toto morohne arory poko eya xine.

\VS{28}Morohne mã Jeresõ ekyry tõ erohtoh moro Tapyi Kurã tao. Moro erohtoh esẽme exĩko Itamaa, oturukety Arão mũkuru.


\par }{\SH Merari ekyry tõ erohtopo
\par }
{\PP \VS{29}Mame ynara tykase Ritonõpo Moeze a:

\par }{\PP — Merari ekyry tõ ikuhko, jũkõ tapyĩ taõkomo te, oxiekyryme exiketomo,

\VS{30}orutua kõ esety imeroko emero 30me jeimamyry nae exiketõ 50me jeimamyry ehtoh pona, toto erohtohme Ritonõpo Tapyĩ Kurã tao.

\VS{31}Ynara arõko mã toto toerohtoh poko Tapyi Kurã poko: wewe risẽ kehko, tapua tomo te, xikihme exiketõ inepurume exiketomo, Tapyi apõ tõ roropa;

\VS{32}xikihme exiketõ zara po, Tapyi zomye exiketõ te, apõ tomo te, xikihme exiketomo te, eary tomo te, mõkomo roropa emero erohtoh kyryry. Pape imeroko ekarotohme emero erohketomo a ikyryry tõ emero anaropotyã eya.

\VS{33}Morohne mã Merari ekyry tõ erohtohme mana Tapyi Kurã poko. Moro erohtoh esẽme Itamaa exĩko mana, oturukety Arão mũkuru.


\par }{\SH Rewita tõ kuhtopõpyry Moeze a
\par }
{\PP \VS{34-48}Morarame Ritonõpo nyripohpyry omi poe rewita tõ tukuhse Moeze a Arão maro, Izyraeu tõ tuisaryme toexirykõke. Oseruao oxiekyry tõ tukuhse eya xine: Koate tomo te, Jeresõ tomo te, Merari tomo, enara. Jũkõ tapyĩ taõkõ tukuhse eya xine. Orutua kõ esety tymerose eya xine 30me jeimamyry nae exiketõ 50me jeimamyry ehtoh pona, erohtohme Tapyi Kurã poko. Ynara tuhke toto ehtoh nexiase:

\par }{\LI Koatita tomo: 2.750 mãkomo.

\par }{\LI Jeresonita tomo: 2.630 mãkomo.

\par }{\LI Merarita tomo: 3.200 mãkomo.

\par }{\LI Atapona: 8.580 mãkomo.


\par }{\PP \VS{49}Mokaro orutua kõ esety tymerose pape pokona Ritonõpo nyripohpyry ae ro Moeze a. Mame erohtoh tokarose Moeze a mokaro a emero imõkomory waro toto ehtohme, arotohme. Morohne tyrise Moeze a Ritonõpo nyripohpyry omipona.




\par }\Chap{5}{\SH Ahno nuriame exiketomo
\par }
{\PP \VerseOne{1}Ynara tykase Ritonõpo Moeze a:


\par }{\PP \VS{2}— Oturuko Izyraeu tomo a tyrohsẽ hpe exiketõ ipihpyry poko aropotohme tosarykõ poe te, kunu hpe exiketomo, munu hpe exiketõ roropa te, nuriame exiketõ roropa ekepyry tapose exiryke eya.

\VS{3}Mokaro aropoko oesarykõ poe moino akoxi oesarykõ nuriame onyripyra toto ehtohme, moroto jesaryme exiryke ypoetory tõ maro.


\par }{\PP \VS{4}Morohne tyrise Izyraeu tomo a, Ritonõpo omipona; mokaro taropose eya xine tosarykõ poe.


\par }{\SH Azahkuru toehtopõpyry epehmary ropa
\par }
{\PP \VS{5}Ynara tykase ropa Ritonõpo Moeze a:


\par }{\PP \VS{6}— Oturuko Izyraeu tomo a, ynara kaxiko eya xine: azahkuru toehse awahtao xine imepỹ poko, Ritonõpo zamaro pyra mase, iirypyryme mase.

\VS{7}Naeroro oorypyry ekaroko Ritonõpo a. Mame moro epehmãko ropa mase imotye roropa 20\%me mokyro a.

\VS{8}Yrome mokyro toorihse ahtao itapyĩ taõkõ pyra ahtao roropa moro tineru ekaroko Ritonõpo a, oturukety kyryryme ehtohme. Moro epehpyry maro okyno ekarõko mana etapatohme tynekaroryme Ritonõpo a tyyrypyry korokapotohme.

\VS{9}Morarame ahno nekarotyã Ritonõpo a oturuketõ kyryryme exĩko mokyro a tokarose ahtao.

\VS{10}Oturuketõ emero ahno nekarohpyry apoĩko mã toto tykyryryme tokarose ahtao eya xine.


\par }{\SH Typyty zumoxike inio ahtao
\par }
{\PP \VS{11}Ynara tykase Ritonõpo Moeze a:


\par }{\PP \VS{12}— Oturuko Izyraeu tomo a, ynara kaxiko eya xine: Typye orutua ahtao, mame ipyty imepỹ poko toehse ahtao,

\VS{13}imepỹ orutua maro iirypyryme toehse ynororo. Yrome inio zuaro pyra onenepyra imehnõ exiryke;

\VS{14}otarame typyty poko zumoxike toehse inio. Imepỹ maro pyra ipyty ahtao ro

\VS{15}ipyty enehpoko inio a oturukety ẽpataka inekarory maro, toiro kirume sewata tapose aexihpyry maro. Azeite onyripopyra exiko oturukety a moro sewata pona ixtaratu onyripopyra exiko roropa, zae ehtoh enetupuhpotohme moro ekaroryke eya.


\par }{\PP \VS{16}— Mokyro nohpo arõko oturukety apoto apõ ẽpataka, Ritonõpo ẽpataka.

\VS{17}Tuna kurã arykãko mana ẽ aka, orino risẽ aka, nono pixo rĩko roropa mana Tapyi Kurã poe moro tuna kuaka.

\VS{18}Mame mokyro nohpo xikihme ro apoto apõ ẽpataka, zũsety myhpokãko mana, moro sewata ekarõko mana emary aka, moro tuna itunety nono maro apoĩko oturukety mana, popyra ehtoh enehpotopo.


\par }{\PP \VS{19}— Mame ynara ãko oturukety nohpo a: “Ajohpe pyra imehnõ poko pyra awahtao towomasẽme exĩko mase, sero tuna oryhmara mana.

\VS{20}Yrome imepỹ poko toehse awahtao iirypyryme mase

\VS{21}ah Ritonõpo awãnohno oekyry tõ rãnao. Ah omone nakyhno. Ah awakuru tyaose nexino.

\VS{22}Sero tuna tõse ahtao oya awakuru tyaosẽme exĩko, omone akyhnõko mana.” Mame nohpo ynara ãko: “Aõ, ah Ritonõpo morohne sã nyripono!”


\par }{\PP \VS{23}— Mame okyno pihpyry pona moro popyra tyripotoh imerõko oturukety mana. Moro omi kurikãko mana moro tuna kuaka.

\VS{24}Imeĩpo moro tuna itunety ẽnõko nohpo mana. Sam ãko nohpo mana zuakuru ao.

\VS{25}Yrome moro tuna onẽpopyra ro ahtao moro sewata apoĩko ropa oturukety mana nohpo emary poe, anỹtohme Ritonõpo ẽpataka, apoto apõ pona tyritohme.

\VS{26}Tomary ao sewata apoĩko mana jahkatohme apoto apõ po. Mame etyhpyryme moro tuna ẽpõko mana nohpo a.

\VS{27}Imepỹ poko toehse ynororo ahtao sam kamexipõko moro tuna mana. Zuakuru tyaosẽme exĩko mana. Imone akyhnõko mana. “Popyra mokyro mana,” ãko mã jekyry tõ ipoko.

\VS{28}Yrome imehnõ poko exipitopyra ynororo ahtao jetũ pyra exĩko mana. Poetoẽme exĩko ro mana.


\par }{\PP \VS{29}— Moro Ritonõpo nyripohpyry zumoxike ehtoh poko, orutua pyty tynio kuroko imepỹ poko toehse ahtao te,

\VS{30}zumoxike toehse orutua ahtao. Mame typyty arõko mana Ritonõpo ẽpataka oturukety a morohne ritohme eya.

\VS{31}Mame mokyro inio ehxiropyra exĩko mana. Yrome ipyty imepỹ poko toehse ahtao tuãnohsẽme exĩko mana.




\par }\Chap{6}{\SH Ritonõpo nyripohpyry nazireume ehtoh poko
\par }
{\PP \VerseOne{1}Mame ynara tykase Ritonõpo Moeze a:


\par }{\PP \VS{2}— Oturuko Izyraeu tomo a. Ynara kaxiko eya xine: orutua komo, nohpo tõ roropa, osekarory se awahtao xine Ritonõpo a nazireume ehtohme, tapiakase oehtohme, Ritonõpo omipona ehtoh poko rokẽ oehtohme yronymyryme,

\VS{3}uwa eukuru jehnahpyry onẽpyra ehtoko. Uwa eukuru onẽpyra, uwa epery onenahpyra, uwa asarananohpohpyry tõ roropa onenahpyra ehtoko.

\VS{4}Nazireume awahtao xine uwa epery tõkehko onenahpyra ehtoko, ipuhturu te, ipihpyry roropa onenahpyra exĩko matose.


\par }{\PP \VS{5}— Tapiakase awahtao nazireume oũsety onysahkara exiko, osetypokara exiko roropa. Tõtyhkase awahtao rokẽ nazireume oehtoh poko morohne rĩko ropa mase, oũsety sahkãko.

\VS{6-7}Oũsety onysahkara ehtoh enetupuhpotohme mana ãpiakatopõpyry poko Ritonõpo omiry omipona rokẽ oehtohme. Morara exiryke tomeseke exiko nuriame pyra oehtohme Ritonõpo a, aorikyhpyry ekepyry pũto pyra exiko: omy ekepyryme ahtao ro te, asa ekepyryme ahtao ro, ãkorõ ekepyryme ahtao, orui roropa te, ooryxiry ekepyryme ahtao roropa, enara.

\VS{8}Nazireume awahtao tapiakase mase Ritonõpo Oesẽ omiry omipona rokẽ oehtohme.


\par }{\PP \VS{9}— Imepỹ orikyryhtao mõtoino rokẽ opũto, nuriame oũsety toehse ahtao moro pokoino nazireume oexiryke, ynara tyrĩko mase: 7me ẽmepyry taropose ahtao oũsety sahkãko mase, osetypokãko roropa mase ekurikatohme ropa nuriame pyra oehtohme ropa.

\VS{10}Yrokokoro, ẽmepyry 8mã po parutopuru asakoro enehnõko mase moro pyra ahtao utuku poenõ asakoro enehnõko mase oturukety a Ritonõpo Tapyĩ omõtoh taka.

\VS{11}Toiro zahkãko oturukety mana tynekaroryme iirypyry epehpyryme, zakorõ zahkãko mana tytororo okurãkatoh epehpyryme, nuriame toehse oexiryke, ekepyry pũto awahtao. Moro ẽmepyry ae ro oũsety ekarõko ropa mase Ritonõpo a.

\VS{12}Osekarõko ropa mase Ritonõpo Oesemy a, nazireume, Ritonõpo omiry omipona rokẽ oehtohme. Moro ẽmepyry tõ apitoryme nazireume oehtopõpyry onukuhpyra exĩko matose oũsety nuriame toehse exiryke tokarose ahtao Ritonõpo a. Ikuhpitõko ropa mase. Mame oorypyry korokapotohme ropa, kaneru mũkuru enehnõko mase toiro jeimamyry exikety, onekaroryme Ritonõpo a.


\par }{\PP \VS{13}— Ynyripohpyry sero Nazireume ehtoh poko, tõtyhkase ahtao ynara tyrĩko: ytõko mase Ymaro Oturutoh omõtoh taka

\VS{14}okyno tõ oseruao ahmitara exiketõ ekarõko mase Ritonõpo Oesẽkomo a: toiro kaneru mũkuru toiro jeimamyry exikety zahkatohme tytororo te, toiro kaneru toiro jeimamyry exikety zahkatohme oorypyry korokapotohme te, toiro kaneru onekaroryme osepeme ehtohme.

\VS{15}Pão tõ enehnõko roropa mase ruto pehme, tyrise pão porutatoh maro pyra: pão tõ topuxixime exiketõ tiriiku risẽ azeite maro te, pão tõ pitiko pipahme exiketomo azeite pitiko epona te, tiriiku tõkehko maro, uwa eukuru jehnahpyry maro, enara.


\par }{\PP \VS{16}— Morohne emero arõko oturukety Ritonõpo ẽpataka. Moroto okyno zahkãko mana tynekaroryme iirypyry korokatohme, zakorõ roropa zahkatohme tytororo.

\VS{17}Kaneru zahkãko roropa mana tynekaroryme Ritonõpo a osepeme ehtohme, tynekarory ekarõko roropa mana, pão tõ ruto pehme, tyrise pão porutatoh maro pyra. Tiriiku tõkehko ekarõko roropa mana tynekaroryme, uwa eukuru jehnahpyry maro.

\VS{18}Ritonõpo Tapyĩ omõtoh tao mokyro nazireume exikety tũsety sahkãko mana. Tũsety apoĩko mana tyritohme apoto htaka tynekarory zahkatoh taka osepeme ehtohme.


\par }{\PP \VS{19}— Mame kaneru zokonaka tupuruse ahtao moro tõsẽ apoĩko, zokonaka, oturukety mana nazireume exikety emary aka tyritohme, pão asakoro maro ruto poe, toiro zumono, toiro zumõkara, enara. (Moro tyrise mokyro nazireume exikety zũsety tysahkase ahtao.)

\VS{20}Moromeĩpo mokyro oturukety morohne ekarõko mana tynekaroryme kurã Ritonõpo a. Mokarohne kurã tokarosẽme exĩko oturukety zohme kaneru puropuru maro, ipety maro oturukety zohme, Ritonõpo nyripohpyry ae ro. Moromeĩpo mokyro nazireume exikety uwa eukuru jehnahpyry ẽnõko mana ise tahtao.


\par }{\PP \VS{21}— Moro Ritonõpo nyripohpyryme mana nazireume toexiry se exikety poko Ritonõpo Tosẽ omiry omipona rokẽ toehtohme. Yrome tõmiry totapose ahtao nazireu a imepỹ kyryry ekarory poko morohne maro, ah mokyro tõmihpyry omipona nexino.


\par }{\SH Kure ahno tyripory oturukety a
\par }
{\PP \VS{22}Ynara tykase Ritonõpo Moeze a:


\par }{\PP \VS{23}— Oturuko Arão tomo a, imũkuru tõ maro kure rokẽ Izyraeu tõ ripotohme ynara samo:


\par }{\Q \VS{24}“Kure rokẽ oriporykõ se ase Ritonõpo a, oewomarykõ se ase roropa eya.


\par }{\Q \VS{25}Kure ehtoh oya ekaropõko ase Ritonõpo a, awãnohpopyra xine roropa ase eya.


\par }{\Q \VS{26}Nupunato oeneporykõ se ase Ritonõpo a, opyno xine aehtohme, osepeme oehtohkõme imehnõ maro, emero.”


\par }{\PP \VS{27}Ynara tykase Ritonõpo:

\par }{\PP — Moro sã Arão tõ, imũkuru tõ maro kure rokẽ Izyraeu tõ ripõko mã toto ya. Mame kure rokẽ toto rĩko ase.




\par }\Chap{7}{\SH Oxiekyry tõ tuisary tõ nekarotyamo
\par }
{\PP \VerseOne{1}Morarame tõtyhkase Moeze ahtao Ritonõpo Tapyĩ riry poko, Ritonõpo Tapyĩme Kurã typopase eya, Tapyi mõkomory maro, apoto apõ mõkomory maro. Morohne tapiakase eya Ritonõpo poko rokẽ ehtohme.

\VS{2}Mame oxiekyrymãkõ tuisary tomo a, tamuximehxo toexirykõke, Moeze akorehmaneme roropa toh nexiase tyekyry tõ kuhtopõpyry poko,

\VS{3}tynekarorykõ tonehse Ritonõpo Tosẽkomo a: 6me kahosa tomo, pui tõ maro 12me. Asasakoro tuisa tõ a toiro kahosa tokarose, toiro tuisa a toiro pui tokarose roropa. Morohne emero tyrise eya xine Tapyi ẽpataka.

\VS{4}Ynara tykase Ritonõpo Moeze a:


\par }{\PP \VS{5}— Kahosa tõ apoiko pui tõ maro erohtohme Tapyi poko. Morohne ekaroko rewita tomo a toto akorehmatohme toerohtohkõ poko.


\par }{\PP \VS{6}Naeroro rewita tomo a moro kahosa tõ tokarose Moeze a, pui tõ maro.

\VS{7}Jeresõ pakomotyamo a asakoro kahosa tõ tokarose eya 4me pui tõ maro mokaro erohtoh pokoino.

\VS{8}Merari pakomotyamo a, toto erohtoh pokoino, 4me kahosa tõ tokarose Moeze a 8me pui tõ maro. Mokaro erohtoh esẽme Itamaa nexiase, oturukety Arão mũkuru.

\VS{9}Yrome Koate pakomotyamo a morohne onekaropyra Moeze nexiase, Ritonõpo mõkomory kurã toto motary tõ po rokẽ tupuimapose exiryke Ritonõpo omi poe.


\par }{\PP \VS{10}Tuisa tomo a tynekarorykõ tonehse oseahmatohme, apoto apõ ekarory poko Ritonõpo a ikyryryme kurano. Morohne enepyry se toehse toto ahtao apoto apõ pona,

\VS{11}ynara tykase Ritonõpo Moeze a:

\par }{\PP — Kaxiko eya xine 12me toto exiryke 12me ẽmepyry ae tynekarory tõ enehnõko mã toto. Atakenaka toiro ẽmepyry ae toiro tuisa tynekarory enehnõko mana moro apoto apõ apiakaryme ykyryryme kurano.


\par }{\PP \VS{12-83}Ynara tynekarory tonehse eya xine atakenaka:

\par }{\LI Ẽmepyry apitorymã po Juta tõ tuisary Nasõ, Aminatape mũkuru.

\par }{\LI 2mã po Isakaa tõ tuisary Netaneu, Zuaa mũkuru.

\par }{\LI 3mã po Zepurõ tõ tuisary Eriape, Herõ mũkuru.

\par }{\LI 4mã po Rupẽ tõ tuisary Erisua, Seteua mũkuru.

\par }{\LI 5mã po Ximeão tõ tuisary Serumieu, Zurisatai mũkuru.

\par }{\LI 6mã po Kate tõ tuisary Eriasape, Teueu mũkuru.

\par }{\LI 7mã po Eparaĩ tõ tuisary Erisama, Amiute mũkuru.

\par }{\LI 8mã po Manase tõ tuisary Kamarieu, Petasua mũkuru.

\par }{\LI 9mã po Pẽjamĩ tõ tuisary Apitã, Kiteoni mũkuru.

\par }{\LI 10mã po Tã tõ tuisary Aiezea, Amisatai mũkuru.

\par }{\LI 11mã po Asea tõ tuisary Pajieu, Okarã mũkuru.

\par }{\LI 12mã po Napatari tõ tuisary Aira, Enã mũkuru.

\par }{\PP Mokaro nekarotyã oxisã kehko nexiase: toiro paratu parata risemy 1,5 kirume; toiro paxiha parata risemy 800 karamame; tuisa konõto kuhtoh ae ro. (Moro paratu, paxiha roropa tonehse eya xine pehme tiriiku ke azeite maro, tynekaroryme) te, paratu uuru risemy 115 karamame ixtaratu ke pehme te, toiro pui mũkuru te, toiro kaneru te, toiro kaneru mũkuru 1 anome exikety zahkatohme apoto apõ po te, toiro poti zahkatohme iirypyry korokapotohme te; osepeme, 2me pui tomo, 5me kaneru tomo, 5me poti tomo te, 5me kaneru mũkuru tomo toiro jeimamyry nae exiketomo.


\par }{\PP \VS{84-85}Atapona Izyraeu tõ tuisary tõ nekarohpyry moro apoto apõ apiakary poko Ritonõpo nyripohpyry poko ynara nexiase: 12me paratu tomo parata risemy te, 12me paxiha tõ parata risemy te, atapona omoxinety 27,5 kirume nexiase;

\VS{86}12me paratu tõ uuru risemy, omoxinety 1 kiru 380 karamame (Moro paratu tõ pehme kehko nexiase ixtaratu ke);

\VS{87}tynekarorykõ zahkatohme tytororo: 12me kaneru tomo te, 12me kaneru mũkuru tõ 1 anome exiketomo te, tiriiku tõkehko maro moro tynekarorykõ maro ehtohme; iirypyry korokapotohme, 12me poti tomo te,

\VS{88}tynekarorykõ osepeme ehtohme, 24me pui tomo te, 60me kaneru tomo, 60me poti tomo te, 60me kaneru mũkuru tõ toiro jeimamyry nae exiketomo, enara.


\par }{\PP \VS{89}Mame tomõse Moeze ahtao Ritonõpo maro Oturutoh taka, oturuse Ritonõpo maro, Ritonõpo omiry totase eya. Oturũko nexiase, aomihpyry ẽ apuru poe, mokaro kerupĩ tõ rãnae. (Moro sã tõturuse Ritonõpo Moeze maro.)




\par }\Chap{8}{\SH Nãparina tõ riry poko
\par }
{\PP \VerseOne{1}Ynara tykase Ritonõpo Moeze a:


\par }{\PP \VS{2}— Arão zuruko moro 7me nãparina tõ riryhtao saerehkatoh apõ pona, tyripoko saerehkatohme moro apõ wapokoxi.


\par }{\PP \VS{3}Moro tyrise Arão a, aomiry omipona, nãparina tõ tyrise eya saerehkatohme moro zuapokoxi.

\VS{4}Moro nãparina apõ tyrise nexiase emero uurume tapitapĩse Ritonõpo nenepohpyry sã Moeze a.


\par }{\SH Rewita tõ apiakatopõpyry toerohtoh poko toehtohkõme
\par }
{\PP \VS{5}Ynara tykase Ritonõpo Moeze a:


\par }{\PP \VS{6}— Rewita tõ apiakako imehnõ Izyraeu tõ winoino toto kurãkatohme.

\VS{7}Toto kurãkatohme tuna pitiko emako toto pona, zũsety emero isahkako toto zoko poko te, zupõkõ ikurikapoko roropa. Moro ke tukurãkasẽme exĩko mã toto, nuriame pyra.

\VS{8}Mame pui mũkuru apoĩko mã toto, tiriiku kurã maro, azeite maro. Imepỹ pui mũkuru apoĩko mase onekaroryme oorypyrykõ korokapotohme.

\VS{9}Mame Izyraeu tõ emero oximõme enehpõko mase, rewita tõ ripõko mase Tapyi Kurã ẽpataka.

\VS{10}Mame Izyraeu tõ tomarykõ rĩko mã toto rewita tõ zupuhpyry pona.

\VS{11}Mokaro rewita tõ apiakãko Arão mana toto ekarotohme ya, Izyraeu tõ nekaroryme kurano. Ahtao rewita tõ exĩko mã toto ypoetoryme.

\VS{12}Tomarykõ rĩko rewita tõ mana mokaro pui asakoro zupuhpyry pona. Toiro tokarosẽme exĩko iirypyry korokapotohme, zakorony tyahkasẽme exĩko tytororo rewita tõ kurãkatohme.


\par }{\PP \VS{13}Rewita tõ apiakako onekarorykõme kurã ya. Mame Arão tomo imũkuru tõ maro toto tuisaryme exĩko mã toto.

\VS{14}Rewita tõ apiakako imehnõ Izyraeu tõ winoino, ypoetoryme toto ehtohme.

\VS{15}Moromeĩpo rewita tõ tukurãkase ahtao te, tapiakase roropa toto ahtao ypoetoryme kurã omõnõko mã toto erohtohme ymaro oturutoh taka.

\VS{16}Tapiakase toh nexiase imehnõ Izyraeu tõ winoino ypoetoryme toto ehtohme Izyraeu tõ mũkuru tõ osemazuhme aenurutyã myakãme. Ypoetoryme mã toto.

\VS{17}Ejitu tõ mũkuru tõ osemazuhme aenurutyã totapase ahtao ya, Izyraeu tõ mũkuru tõ osemazuhme aenurutyã emero tapyi tao tapiakase ya ypoetoryme toto ehtohme, eky tõ osemazuhme aenurutyã maro.

\VS{18}Rewita tõ tapoise ya Izyraeu tõ mũkuru tõ osemazuhme aenurutyã myakãme.

\VS{19}Seromaroro rewita tõ ekarõko ase Arão tomo a imũkuru tõ maro Izyraeu tõ nekaroryme aerohtohme Ytapyĩ tao Izyraeu tõ akorehmatohme iirypyrykõ korokapotohme te, toto ewomatohme roropa popyra ehtoh oehpyra ehtohme toto wãnohtohme Osa Kurã pũtokoxi aepyrykohtao.


\par }{\PP \VS{20}Naeroro Ritonõpo nyripohpyry Moeze a rewita tõ poko, emero tyrise Moeze a te, Arão a te, Izyraeu tõ maro rewita tomo a.

\VS{21}Toekurãkase toh nexiase rewita tomo, tupõkõ tukurikase roropa eya xine. Mame toto tapiakase Arão a tynekaroryme kurã Ritonõpo a, okyno tõ tyahkase Arão a iirypyrykõ korokapotohme.

\VS{22}Ritonõpo nyripohpyry Moeze a rewita tõ poko, emero tyrise eya xine Ritonõpo omihpyry omipona. Moro sã tymenekase rewita tomo aerohtohme Tapyi Kurã tao, Arão tõ poetoryme imũkuru tõ maro.


\par }{\PP \VS{23}Ynara tykase Ritonõpo Moeze a:


\par }{\PP \VS{24}— Ynara tyripõko ase rewita tomo a: 25me jeimamyry nae toto ahtao erohpitõko mã toto Ytapyĩ Kurã tao,

\VS{25}50me jeimamyry nae ahtao toerohtoh rumekãko mã toto.

\VS{26}Moromeĩpo 50me jeimamyry motye toto ahtao tope tõ akorehmãko ro mã toto toerohtoh poko Tapyi Kurã tao. Yrome tuisame pyra exĩko mã toto moro erohtoh poko. Moro sã rewita tõ erohtoh apiakãko mase toto erohtohme.




\par }\Chap{9}{\SH Oseahmatoh Paxikoa 2mano
\par }
{\PP \VerseOne{1}Morarame jeimamyry 2mã po Izyraeu tõ ytotopõpyry poe Ejitu nonory poe, nuno apitorymã po Ritonõpo tõturuse Moeze maro ona Xinai po. Ynara tykase:


\par }{\PP \VS{2-3}— Ẽmepyry 14mã po sero nuno po, kohmãsasaka ahtao, otuhtoh konõto “Epozakuroko” tyripoko Izyraeu tomo a ynyripohpyry ae ro moro poko.


\par }{\PP \VS{4}Naeroro Epozakuroko Paxikoa otuhtoh tyripose Moeze a Izyraeu tomo a.

\VS{5}Ẽmepyry 14mã po, nuno apitorymã po oseahmatoh tyrise Izyraeu tomo a kohmãsasaka ahtao, ona Xinai po. Emero tyrise Izyraeu tomo a Ritonõpo nyripohpyry ae ro Moeze a.


\par }{\PP \VS{6}Yrome orutua kõ nexiase nuriame, aorikyhpyry ekepyry tapose eya xine exiryke. Naeroro Paxikoa poko ehsaromepyra toh nexiase moro ae. Toytose toto oturuse Moeze a, Arão maro.

\VS{7}Ynara tykase toto:

\par }{\PP — Nuriame ynanase aorikyhpyry ekepyry tapose exiryke yna a. Ajohpe pyra, ynanekarory onekarosaromepyra ynanae Ritonõpo a imehnõ Izyraeu tõ maro moro ẽmepyry po, onymenekahpyry po?


\par }{\PP \VS{8}Mame tozuhse toto Moeze a. Ynara tykase:

\par }{\PP — Apoaporo, oturũko ase Ritonõpo a zuaro jehtohme, oty ripõko ynororo oya xine.


\par }{\PP \VS{9}Mame ynara tykase Ritonõpo Moeze a:


\par }{\PP \VS{10}— Ynara kaxiko Izyraeu tomo a: nuriame toehse awahtao xine opoenomo te, apakomotyã roropa nuriame toehse ahtao ahno ekepyry tapose exiryke eya te, moe ynororo ahtao roropa te, mya ayaytoryhtao roropa, moro toehse ahtao otuhnõko ro mã toto Paxikoa poko, Ritonõpo eahmaryme.

\VS{11}Toiro nuno eraximako. Moromeĩpo Paxikoa oseahmãko matose, ẽmepyry 14mã po, nuno 2mã po, kohmãsasaka ahtao. Mame moro poko awahtao xine okyno õnõko matose wyi maro, iporutatoh maro pyra exikety ke, otyro ary itunety maro.

\VS{12}Tõsẽ akoĩpyry onukurãkara ehtoko yrokokoro pona, okyno zehpyry onytahkara ehtoko roropa. Moro Paxikoa tyritoko ynyripohpyry ae ro.

\VS{13}Yrome ynara toehse ahtao, ahno nuriame pyra ahtao, mya ytoytopyra ynororo ahtao, Paxikoa otuhtoh onyripyra ahtao, mokyro aropõko matose owinoino xine, tynekarory onenehpyra exiryke ya zae ekarotoh po toehse ahtao. Tuãnohsẽme exĩko mokyro mana iirypyry emetakame.


\par }{\PP \VS{14}— Imepỹ nonory poe exikety, tosake toehse exikety amaro xine, tõtukuru se ynororo ahtao Paxikoa poko amaro xine, ynyripohpyry omipona exĩko mana moro poko. Moro saaro matose imepỹ nonory poe aehtyã samo, ynyripohpyry omipona ehtoko.


\par }{\SH Akurũ Tapyi Kurã epoe
\par }
{\R (Exutu 40.34-38)

\par }{\PP \VS{15}Mame Ritonõpo Tapyĩ tyrikehse ahtao akurũ toehse epozakoxi. Tykohmãse ahtao moro akurũ apoto sã nexiase ẽmepyry pona.

\VS{16}Morarame kokoro rokẽ moro sã nexiase tõmehse ahtao akurume nexiase Tapyi epoe, koko apoto sã nexiase.

\VS{17}Tõnuhse moro akurũ ahtao Tapyi poe Izyraeu tõ toytopitose. Mame totypohse akurũ ahtao moroto tõsesarise toh nexiase.

\VS{18}Toytopitose toto, totypohse roropa toto Ritonõpo nyripohpyry omipona. Mame tehme toh nexiase moroto, moro akurũ tehme ahtao Tapyi epoe.

\VS{19}Okynahxo Tapyi epoe akurũ ahtao, Ritonõpo omipona Izyraeu tõ nexiase. Ytopyra toh nexiase moro poe.

\VS{20}Toitoine moro akurũ okynã nexiase Tapyi epoe tuhke pyra ẽmepyry pona. Morarame tehme toh nexiase te, toytose ropa toh nexiase Ritonõpo omiry omipona.

\VS{21}Toitoine moro akurũ okynã pyra nexiase Tapyi epoe, kokonie pukuro poe ẽmepyry pona yrokokoro. Tõnuhse ahtao ẽmepyryme ahtao toytopitose toto. Tahxime tõnuhse akurũ ahtao, saereme ahtao te, tykohmãse ahtao roropa toytopitose toto.

\VS{22}Yrome totypohse akurũ ahtao Tapyi epoe asakoro ẽmepyry te, nuno tytororo te, jeimamyry porehme, totypohse pixo moro akurũ ahtao, Izyraeu tõ roropa tehme toh nexiase. Ytoytopyra toh nexiase. Yrome tõnuhse yroro ahtao ytõko toh nexiase.

\VS{23}Ritonõpo nyripohpyry ae ro totypohse toh nexiase, toytose roropa toh nexiase. Ritonõpo nyripohpyry Moeze a moro omipona Izyraeu tõ nexiase toto.




\par }\Chap{10}{\SH Rue tõ asakoro parata risemy
\par }
{\PP \VerseOne{1}Ritonõpo Izyraeu tõ Esẽ ynara tykase Moeze a:


\par }{\PP \VS{2}— Rue asakoro tyriko parata apimyhpyry risemy. Moro rue tõ ke ahno kohmãko mase oximõtohme te, toto kohmãko ropa mase esyryhmatohme.

\VS{3}Asakoro rue totose ahtao ahno emero oximõnõko mã toto amaro Tapyi Kurã omõtoh taka.

\VS{4}Yrome toiro rokẽ rue totose ahtao, oxiekyrymãkõ tuisary tõ rokẽ oximõnõko mã toto amaro.

\VS{5}Rue tõ totose ahtao mytyhse samo, jamihme sã roropa oxiekyrymãkõ, tosake exiketõ xixi tũtatoh wino ytopitõko mã toto.

\VS{6}Mame rue tõ totose ropa ahtao mytyhse samo jamihme sã roropa oxiekyrymãkõ, tosake ikurenae exiketõ ytopitõko mã toto. Enetupuhtohme toytorykõ poko moro rue etory mytyhse sã exĩko, jamihme sã roropa;

\VS{7}yrome ahno emero kohmatohme oximõme rue tõ etõko okynahme samo.

\VS{8}Oturuketõ moro rue etoneme exĩko mã toto, Arão poenomo, ipakomotyã roropa.

\par }{\PP — Ynara tyripõko ase oya xine, Izyraeu tomo, jũme omipona oehtohkõme.

\VS{9}Amarokõ õsetaparykohtao ononorykõ po, Õsewomarykõ poko oepetõkara winoino sero rue tõ etotoko etonatoh poko. Ywy, Ritonõpo Oesẽkomo ãkorehmatorỹko ase, oepetõkara poremãkatohme.

\VS{10}Ãtãkyemarykohtao roropa, Nuno Kasenato poko õseahmarykohtao, tyorõ otuhtoh roropa riryhtao oya xine, rue tõ etotoko onekarorykõ zahkaryhtao tytororo apoto apõ po te, osepeme ehtoh zahkaryhtao roropa oya xine. Mame ãkorehmatorỹko ase, ywy ase Ritonõpo Oesẽkomo.


\par }{\SH Izyraeu tõ ytotopõpyry ona Xinai poe
\par }
{\PP \VS{11}Mame jeimamyry 2me aehtoh po Ejitu rumekatopõpyry poe, ẽmepyry 2me aehtoh po, nuno 2me aehtoh po, akurũ tõnuhse Tapyi Kurã poe.

\VS{12}Moro ae Izyraeu tõ toytopitose ona Xinai poe. Mame moro akurũ totypohse ona Parã po.


\par }{\PP \VS{13}Moro saaro, toytopitose toto apitoryme samo, Ritonõpo nyripohpyry ae ro Moeze a.

\VS{14}Osemazuhme toytose Juta kamisã pãteira maro ytoytoketomo oxikone, oxiekyrymãkomo. Ituisarykõ nexiase Nasõ, Aminatape mũkuru.

\VS{15}Netaneu, Zuaa mũkuru, Isakaa ekyry tõ tuisaryme nexiase;

\VS{16}Eriape, Herõ mũkuru, Zepurõ ekyry tõ tuisaryme nexiase.


\par }{\PP \VS{17}Mame Tapyi Kurã tymyhpokase. Rewita tomo, Jeresõ ekyry tomo, Merari ekyry tõ maro toytopitose toto Tapyi arory poko.


\par }{\PP \VS{18}Mokaro mykapo Rupẽ tõ kamisã pãteira maro ytoytoketõ toytose, oxiekyry tõ oxikone. Ituisarykõ Erisua nexiase, Seteua mũkuru.

\VS{19}Serumieu, Zurisatai mũkuru, Ximeão ekyry tõ tuisaryme nexiase.

\VS{20}Eriasape, Teueu mũkuru, Kate ekyry tõ tuisaryme nexiase.


\par }{\PP \VS{21}Moromeĩpo rewita tõ, Koate ekyry tõ toytose, Tapyi Kurã mõkomory kurã arõko toh nexiase. Mame toeporehkase toto ahtao osa kasenato pona, moro Tapyi Kurã tamose nexiase.


\par }{\PP \VS{22}Mame Eparaĩ tõ kamisã pãteira maro exiketõ toytose oxiekyrymãkõ oximõme tutuisarykõ maro, Erisama, Amiute mũkuru.

\VS{23}Kamarieu, Petasua mũkuru, Manase ekyry tõ tuisaryme nexiase.

\VS{24}Apitã, Kiteoni mũkuru, Pẽjamĩ ekyry tõ tuisaryme nexiase.


\par }{\PP \VS{25}Moromeĩpo etyhpyryme Tã tõ kamisã pãteira maro exiketõ toytose oxiekyrymãkõ oxikone tutuisarykõ maro Aiezea, Amisatai mũkuru.

\VS{26}Pajieu, Okarã mũkuru, Asea ekyry tõ tuisaryme nexiase.

\VS{27}Aira, Enã mũkuru, Napatari ekyry tõ tuisaryme nexiase.

\VS{28}Moro sã Izyraeu tõ atakenaka toytopitose toto, oxiekyrymãkõ oxikone.


\par }{\SH Hopape, Moeze akono
\par }
{\PP \VS{29}Mame ynara tykase Moeze tokono a, Hopape a, Jetoro mũkuru, Mitiã pono:

\par }{\PP — Ytõko ynanase Ritonõpo nekarory pona. Inetapohpyry ae kure rokẽ Izyraeu tõ rĩko mana tymõkomoke itamurume toto ehtohme. Naeroro yna maro eropa, Ritonõpo a yna riryhtao kure, kure orĩko roropa ynanase.


\par }{\PP \VS{30}Ynara tykase Hopape:

\par }{\PP — Arypyra. Ytõko ropa ase jesaka ropa, wekyry tomo a.


\par }{\PP \VS{31}— Ajohpãme sã morara kara exiko, tykase Moeze. — Sero ona emero waro mase. Osa tõ kurã waro roropa mase yna osesaritohme; yna aroneme exiko.

\VS{32}Yna maro oytoryhtao Ritonõpo nekarory yna a apiakãko ynanase zokonaka okyryryme ehtohme.


\par }{\SH Typoetory arõko Ritonõpo mana
\par }
{\PP \VS{33}Morarame toytose Izyraeu tõ ahtao Xinai poe, Ritonõpo ypy poe, toytose toto oseruao ẽmepyry ae. Ritonõpo omihpyry ẽ aronanõ toytose osemazuhme osa menekatohme osesaritohme.

\VS{34}Toytose toto ahtao Ritonõpo akurũ mokaro epoe nexiase saereme ahtao.


\par }{\PP \VS{35}Tahxime Ritonõpo omihpyry ẽ taropitose ahtao ynara tykase Moeze: “Ritonõpo, yna Esemy owõko! Sapararahme oepetõkara aropoko! Ah ozehno exiketõ nepã toto oẽpatae oytoryhtao.”

\VS{36}Mame totypohse Ritonõpo omihpyry ẽ ahtao, ynara tykase Moeze: “Osehko ropa, Ritonõpo yna Esemy, tuhke miumãkõ Izyraeu tomo a.”




\par }\Chap{11}{\SH Tykerekeremase toto Tapera po
\par }
{\PP \VerseOne{1}Mame toetuarimarykõ poko tykerekeremase Ritonõpo eya xine. Aomirykõ etaryke tyya, tohne toehse Ritonõpo nexiase. Apoto tomapose eya toto pona. Moro apoto a tyahkase mokaro rãnao, toitoine tyahkase toh nexiase tosarykõ etyhpyry po.

\VS{2}Kui tykase toto, tykohtase Moeze a takorehmapotohkõme; tõturuse Moeze ahtao Ritonõpo a, apoto tozehse.

\VS{3}Moroto tosehpase eya xine Taperame, moroto apoto tonehpose Ritonõpo a exiryke toto rãnaka.


\par }{\SH Moeze akorehmananomo, 70mãkomo
\par }
{\PP \VS{4}Izyraeu tõ maro imehnõ nonory põkõ nexiase, ytõko imaro xine. Tõsẽ poko typenetase toh nexiase. Izyraeu tõ maro tykerekeremapitose, ynara tykase toto tyxitarykõme:

\par }{\PP — Tõsẽ sehxo ynanano!

\VS{5}Ejitu po kana nae sexiatose tuhke, tuesapare sexiatose kana ke, topehke pyra roropa nexiase. Omuhpe sytatose pepino poko te, merão roropa te, otyro ary te, sepora tomo te, ariu roropa!

\VS{6}Yrome seromaroro tapotũkehse sytatose. Tonahsẽ pyra toehse sytatose, manã rokẽ nae kokoro rokene!


\par }{\PP \VS{7}(Manã ipuhturu pitiko sã nexiase karimutume, sewemehme sã pitiko.

\VS{8-9}Toepukase koko ahtao konopo samo. Yrokokoro pakeimo ahno toytose moro wyi panõ apoise tytapyĩkõ zomye. Moro manã tapose eya xine ako aka te, moĩjo aka roropa. Mame tahnose eya xine oripo ao te, wyi panõ pipahme exikety tyrise roropa eya xine, kure nexiase pão samo tupuruse ahtao azeite maro.)


\par }{\PP \VS{10}Mame mokaro xitary totase Moeze a. Emero tapyĩ taõkõ tyxitase tytapyĩ omõtoh tao. Tohne toehse Ritonõpo, Moeze roropa torekohmase.

\VS{11}Ynara tykase ynororo Ritonõpo a:

\par }{\PP — Oty katohme popyra jyrĩko mah sero samo? Oty katoh torekohmase mahno ypoko? Oty katohme sero erohtoh tupimã mekaroase ya mokaro emero arory poko?

\VS{12}Mokaro onyripyra exiase, toto enurumaponeme pyra roropa exiase. Oty katoh suhsu ekaroneme jyripõko mah, syhryme mokaro arotohme poeto pisarara samo mya moro nono pona, onekarory eya xine õmihpyry ae ro itamuru tomo a?

\VS{13}Otokoino tõsẽ apoĩko hano ekarotohme mokaro zohme? Ya oehnõko mã toto tyxitarykõme, tõsẽ ekaropõko mã toto.

\VS{14}Ywy toiroro mokaro emero onypynanohsaromepyra ase, omoxihxo mã toto ya!

\VS{15}Sero sã jyriryhtao oya ypyno exiko kuetapako jũme rokene! Azamaro jahtao ypyno exiko sam kakehtohme ya!


\par }{\PP \VS{16}Ynara tykase Ritonõpo Moeze a:

\par }{\PP — 70me orutua kõ imenekako, zae exiketomo, tuisame exiketomo ahno neneryme, enehtohme ya, Tapyi Kurã taka. Amaro xikihme toto tyripoko.

\VS{17}Mame yhtõko ase oturuse amaro moroto. Juzenu, ynekarohpyry oya apoĩko ase zokonaka ekarotohme eya xine. Mame ãkorehmãko mã toto oerohtoh poko ahno pyno oexiry poko, toiroro pyra oehtohme mokaro arory poko oya.

\VS{18}Seromaroro ynara kaxiko ahno a: “Atapiakatoko oorypyrykõ winoino nuriame pyra oehtohkõme kokoro. Tõsẽ õnõko matose. Oxitarykõ totase Ritonõpo a ynara kary maro: ‘Tõsẽ poko penetãko ynanase, Ejitu po kure nexiase.’ Naeroro tõsẽ ekarõko oya xine mana. Otuhnõko matose.

\VS{19}Tõsẽ õnõko matose toiro ẽmepyry ae rokẽ pyra, 2me rokẽ pyra, 5me pyra, 10me pyra te, 20me pyra.

\VS{20}Yrome toiro nuno pune tõsẽ õnõko matose, tũtatoh pona oeunarykõ ae, ise pyra oehtohkõ pona. Moro sã exĩko Ritonõpo se pyra toehse oexirykõke, arãnao xine jahtao. Tykerekeremase roropa oya xine: ‘Oty katohme Ejitu turumekase kyya xine? Kurehxo exiry moroto ro kuahtao xine,’ ãko.”


\par }{\PP \VS{21}Ynara tykase Moeze:

\par }{\PP — 600 miume orutua kõ arõko ase. Mokaro zoh ekarõko mah, tõsẽ õtohme eya xine nuno pune?

\VS{22}Kaneru tõ tuhke, pui tõ tuhkãkõ maro totapasẽme exĩko nae toto pune ehtohme? Kana tõ emero tuna konõto kuao tanỹsẽme exĩko nae mokaro zohme?


\par }{\PP \VS{23}Moeze tozuhse Ritonõpo a. Ynara tykase:

\par }{\PP — Yjamitunuru ipune pyra toehse nahe? Seromaroro ynyriry enẽko mase jomihpyry ae ro, “Naary!” kara oehtohme.


\par }{\PP \VS{24}Mame Moeze tutũtase Ritonõpo omihpyry ekarotohme ahno a. 70me orutua kõ, tuisamehxo exiketõ tonehpose eya Tapyi Kurã zomye.

\VS{25}Mame Ritonõpo tyhtose akurũ ao oturuse eya. Tuzenu tapoise eya tynekarohpyry Moeze a zokonaka ekarotohme mokaro 70mãkomo a. Tuzenu tokarose ahtao Ritonõpo a eya xine, tõturupitose toto opore urutõ kõ samo, Ritonõpo omiry ekaroryme axĩtao rokene.


\par }{\PP \VS{26}Yrome asakoro orutua kõ mokaro maro pyra toh nexiase. Tytapyĩkõ pũto nexiase toto. Toiro esety Eutate nexiase, zakorõ Metate nexiase. Ritonõpo Zuzenu toehse ahtao toto pona opore tõturupitose toto urutõ kõ samo.

\VS{27}Moro eneryke tururume toytose nuasemano ekarotohme Eutate tõ poko Metate maro, toto otururu poko urutõ kõ samo tytapyikõ pũto.


\par }{\PP \VS{28}Mame Jozue, Num mũkuru, moino ro Moeze akorehmaneme exikety, ynara tykase:

\par }{\PP — Moeze, jesemy, moro sã kamexipopyra exiko mokaro a!


\par }{\PP \VS{29}Ynara tykase Moeze:

\par }{\PP — Oty katohme torẽtyke mahno? Tuisame jehtoh poko jewomary se hma? Kurehxo ya exiry Ritonõpo poetory tõ emero urutõme toto ahtao, Ritonõpo Zuzenu tokarose roropa ahtao eya xine!

\VS{30}Mame toytose ropa Moeze tomo mokaro 70mãkõ maro, Izyraeu tõ tuisary tõ maro tosaka xine ropa.


\par }{\SH Aramixi tõ enehpotopõpyry Ritonõpo a
\par }
{\PP \VS{31}Mame tyryrykane tonehpose Ritonõpo a tuna konõto wino. Moro tyryrykane a aramixi tõ tonehse tuhke mokaro tapyi tõ zomye. Mokaro ke nono pehme toehse. Tõnuhse toto ahtao toiro meturume toytose toto nono epozakuroko.

\VS{32}Naeroro tykohmãse toto aramixi apoiry poko, tõmehse roropa toto, tykohmãse ropa toto mokaro apoiry poko eya xine; tuhke tapoise eya xine, toiro ahno ahtao miu kirume sã tapoise eya. Mame xixi aka mokaro pũ tyrise eya xine anorytohme.

\VS{33}Itamurume tõsẽ nae ro ahtao mokaro zehno toehse Ritonõpo. Tyrohsẽ ke tuãnohse toto eya, tuhkãkõ toorihse.

\VS{34}Morara exiryke moroto tosehpase eya xine Kiporote-Ataawa, ynara katohme “Penetaketõ Zonẽtopõpyry”; moroto tõsẽ poko ipenetatyã ekepyry tonẽse exiryke.


\par }{\PP \VS{35}Moromeĩpo Izyraeu tõ toytose Hazerote pona osesarise.




\par }\Chap{12}{\SH Miriã wãnohtopõpyry
\par }
{\PP \VerseOne{1}Mame Moeze tykerekeremase Miriã tomo a Arão maro, typytase Moeze exiryke nohpo, Etiopia põ maro.

\VS{2}Ynara tykase toto:

\par }{\PP — Ritonõpo tõturuse Moeze ae rokẽ pyra. Tõturuse roropa ynororo kymoro ae.

\par }{\PP Mame mokaro otururu totase Ritonõpo a.

\VS{3}(Moeze epyrypara ipunaka, imehnõ motye imehxo toexiry poko epyrypara nexiase.)


\par }{\PP \VS{4}Ynara tykase Ritonõpo Moeze tomo a, Arão maro, Miriã maro:

\par }{\PP — Osehtoko, amarokõ oseruao, ymaro oturutoh taka! Naeroro toytose toto.

\VS{5}Tyhtose Ritonõpo akurũ ao Tapyi omõtoh taka. Mame Arão tykohmase eya Miriã maro. Toeporehkase toto ahtao,

\VS{6}ynara tykase Ritonõpo:

\par }{\PP — Seromaroro, etatoko ke jotururu oya xine. Urutõ tõ nae ahtao arãnao xine osenepõko ase eya xine enepotoh ae te, oturũko ase roropa toto maro aosenetykõ ae.

\VS{7}Yrome ypoetory Moeze maro moro sã pyra mana, tymenekase ya ynororo ypoetory tõ emero esẽme ehtohme.

\VS{8}Naeroro imaro oturũko ase osẽpataka, topohme, tupimãkõ ke pyra, enetupuhpotoh ke pyra; tonese roropa ywy eya! Oty katohme zuno pyra hmatokene ypoetory Moeze kerekeremary poko oya xine?


\par }{\PP \VS{9}Mame toytose Ritonõpo tohne mokaro poko.

\VS{10}Moro akurũ toytose ahtao Tapyi epoe axĩ Miriã pihpyry tyrohsẽ hpe toehse, karimutume akurũ samo. Arão a tonese Miriã, tyrohsemyimo hpe rahkene.

\VS{11}Ynara tykase Arão Moeze a:

\par }{\PP — Ajohpame sã tuisa, yna onuãnohpopyra exiko azahkuru yna ehtoh poko, ajoajohpe toehse yna exiryke.

\VS{12}Ajohpame sã poeto aepukahpyry sã Miriã onyripopyra exiko, zokonaka tonahkase aexihpyry sã aenururuhtao.


\par }{\PP \VS{13}Naeroro ynara tõturuse Moeze Ritonõpo a:

\par }{\PP — Ritonõpo ajohpãme sã ikurãkako ropa!


\par }{\PP \VS{14}Ynara tykase Ritonõpo Moeze a:

\par }{\PP — Jumy ituh tykase ahtao ẽmyty pona, toehxirose ynororo exiry 7me ẽmepyry. Naeroro ah ynororo taroposẽme nexino owinoino xine 7me ẽmepyry. Imeĩpo enehko ropa.


\par }{\PP \VS{15}Mame 7me ẽmepyry taropose Miriã a ameke tapyi tõ wino. Tehme rokẽ toh nexiase mokyro enehtoh ropa pona itapyĩ taka ropa.


\par }{\PP \VS{16}Moromeĩpo toytose toto Hazerote poe ona Parã pona osesarise.




\par }\Chap{13}{\SH Nono enenanõ 12mãkomo
\par }
{\R (Teuteronomiu 1.19-33)

\par }{\PP \VerseOne{1}Ritonõpo Izyraeu tõ Esẽ ynara tykase Moeze a:


\par }{\PP \VS{2}— Orutua kõ aropoko Kanaã nonory enetohme, moro nono ekarõko ase Izyraeu tomo a. Toiro orutua imenekako tuisame exikety Jako poenomotyã punero.


\par }{\PP \VS{3}Ona Parã poe mokaro tonyohse Moeze a nono enetohme Ritonõpo Tosẽkõ nyripohpyry ae ro. Tuisame toh nexiase Izyraeu tõ oxiekyrymãkõ tuisaryme

\VS{4-15}Ynara toh nexiase:

\par }{\LI Rupẽ tõ tuisary Samua, Zakua mũkuru.

\par }{\LI Ximeão tõ tuisary Sapate, Hori mũkuru.

\par }{\LI Juta tõ tuisary Karepe, Jepone mũkuru.

\par }{\LI Isakaa tõ tuisary Ikau, Joze mũkuru.

\par }{\LI Eparaĩ tõ tuisary Ozeja, Num mũkuru.

\par }{\LI Pẽjamĩ tõ tuisary Pauti, Rapu mũkuru.

\par }{\LI Zepurõ tõ tuisary Katieu, Soti mũkuru.

\par }{\LI Manase tõ tuisary Kati, Suxi mũkuru.

\par }{\LI Tã tõ tuisary Amieu, Kemari mũkuru.

\par }{\LI Asea tõ tuisary Setua, Mikaeu mũkuru.

\par }{\LI Napatari tõ tuisary Napi, Wopixi mũkuru.

\par }{\LI Kate tõ tuisary Keueu, Maki mũkuru.


\par }{\PP \VS{16}Moro sã mokaro orutua kõ esety nexiase. Mokaro tonyohse Moeze a nono enetohme. Ozeja, Num mũkuru esety tymyakãmase eya Jozueme.


\par }{\PP \VS{17}Mokaro tonyohse ahtao Moeze a nono enetohme ynara tykase eya xine:

\par }{\PP — Ytotoko inikahpozakoxi nono ikurenae poro, onuhtohme ypy tõ poro.

\VS{18}Enetoko kure moro nono ehtoh poko. Ahno, moro nono põkõ enetoko: jamihme toh nae? jamihme pyra? tuhke nae? tuhke pyra?

\VS{19}Enetoko roropa moro nono: otyro zamaro nae? Otyro zamaro pyra nae? pata tõ enetoko: apuru tõ nae? arypyra nae?

\VS{20}Nono enetoko ropa, oty sã nae? Kure arykatohme? Popyra? Wewe tõ roropa enetoko. Orẽpyra ehtoko otyro epery enehtatoko roropa moro poe (Uwa epery tõ toehse ehtoh exipitõko nexiase).


\par }{\PP \VS{21}Naeroro mokaro orutua kõ toytose toh nexiase nono enese ona Zim poe inikahpozakoxi Reope pona, onuhtoh Hamate pũtokoxi.

\VS{22}Toytose toto nono ikurenae poro Eperõ pona. Moroto anakĩ tõ nexiase ahno konõto pakomotyamo: Aimã te, Sesai te, Taumai, enara. (Eperõ pata tyrise kynexine osemazuhme, okomino 7me jeimamyry taropose ahtao pata Zoã tyrise Ejitu po.)

\VS{23}Moromeĩpo toeporehkase toto jakanahmã Exikou pona. Moroto uwa amoriry tysahkase eya xine uwa epery tõ maro zumo, omoxihxo, asakoro orutua kõ se nexiase ipuimatohme tyhwyme mara poko. Imehnõ epery tõ tarose roropa eya xine: romã tomo, fiku tomo, enara.

\VS{24}(Moroto tosehpase eya xine Jakanahmã Exikoume, uwa amoriry konõto tysahkase moroto exiryke eya xine.)


\par }{\PP \VS{25}Morarame moro nono tonese ahtao eya xine 40me ẽmepyry ae,

\VS{26}toytose ropa toto. Tooehse ropa toto Kate pona, ona tonorẽ Parã pona. Moroto Moeze nexiase, Arão maro, Izyraeu tõ maro emero. Tõturuse toto imaro xine tynenehpyrykõ poko. Moro epery tõkehko tonepose eya xine, tynenepyhpyrykõ moro nono poe.

\VS{27}Ynara tykase toto Moeze a:

\par }{\PP — Ynanytoase moro nono pona yna aropotopõpyry ae ro oya. Ajohpe pyra, otyro zamaro moro nono mana, kure kuhse mana. Seny otyro epery kehko.

\VS{28}Yrome moro põkõ jamihme mã toto, ipatarykõ zumo mana, tapuruse roropa. Moro motye roropa ahno konõto pakomotyã ynanenease moroto.

\VS{29}Amarekita tõ moroto nono ikurenae po. Heteu tõ ypy tõ po mã toto, jepuseu tõ maro te, amoreu tõ maro. Kanaã põkõ tuna konõto Metiteraneu pũto mã toto, tuna Joatão ehpiõ po roropa.


\par }{\PP \VS{30}Mame Moeze tykerekeremase toto a yrome toto tymynyhpãkapose Karepe a ynara karyke:

\par }{\PP — Ehmaropa etonatohme seromaroro moro nono põkõ poremãkatohme. Jamihme sytatose, orẽpyra exĩko sytatose!


\par }{\PP \VS{31}Yrome imehnõ mokaro imaro aytotyã ynara tykase:

\par }{\PP — Arypyra. Osetapasaromepyra sytatose mokaro maro, jamihmehxo mã toto, kymotye xine.


\par }{\PP \VS{32}Moro ke ajohpe omi tokarose eya xine Izyraeu tomo a moro nono poko tynenehpyrykõ poko. Ynara tykase toto:

\par }{\PP — Moro nono põkõ osenahkãko mã toto. Mosahxo roropa moro põkõ tonese yna a.

\VS{33}Moroto ahno konõto ynanenease roropa, Anake pakomotyamo. Mokaro pũto taparara sã ynanexiase yna a. Eya xine roropa taparara sã rokẽ ynanexiase.




\par }\Chap{14}{\SH Ajoajohpe Izyraeu tõ ehtopõpyry poko
\par }
{\PP \VerseOne{1}Mame tyxitarykõ poko kui kary poko roropa tõmehse toh nexiase.

\VS{2}Moeze tõ tykerekeremase nexiase Arão maro. Ynara tykase toto:

\par }{\PP — Kurehxo exiry toorihse kuahtao xine Ejitu po, sero ona tonorẽ po roropa!

\VS{3}Oty katohme kymarokõ tonehse xiaro Ritonõpo Kuesẽkomo a sero nono pona? Orihnõko sytatose osetapary poko, kypyxiãkõ kypoenõ roropa apoĩko imehnõ mana typoetory tõme. Kurehxo exiry Ejitu pona kytorykõ ropa.


\par }{\PP \VS{4}Ynara tykase toto oseya xine:

\par }{\PP — Imepỹ tuisa symenekatone Ejitu pona kytotohkõme ropa!


\par }{\PP \VS{5}Mame tosekumuru po typorohse Moeze tomo, Arão maro tõmytykõ nono pokoxi imoihmãkõ ẽpataka.

\VS{6}Jozue a, Num mũkuru, Karepe a roropa, Jepone mũkuru tupõkõ tyxihkase toemynyhmarykõ enetupuhpotohme. Tuisa tõ nexiase asakoro, nono enese aytotyamo.

\VS{7}Tõturuse toto imoihmãkomo a. Ynara tykase toto:

\par }{\PP — Moro nono, ynanenehpyry kure kuhse mana.

\VS{8}Ritonõpo Kuesẽkõ kuakorehmarykohtao, kuarotorỹko mana moro nono pona. Moro ekarõko kyya xine mana kuesarykõme, nono kurano, otyro zamaro exikety.

\VS{9}Yrome Ritonõpo onurumekara ehtoko, moro nono põkõ zuno pyra ehtoko. Toto poremãkapõko sytatose. Tupime pyra exĩko mana Ritonõpo kymaro xine exiryke. Mokaro neponãmarykõ pake typoremãkase eya. Towomaneke pyra toehse mokaro mana; naeroro enaromyra ehtoko, tykase Karepe, Jozue maro.


\par }{\PP \VS{10}Imoihmãkõ emero toto etapary se toh nexiase topu ke. Yrome ezuru jamihmã tonese eya xine emero, Ritonõpo Tapyĩ epoe.


\par }{\SH Moeze otururu Ritonõpo a ahno pynanohtohme
\par }
{\PP \VS{11}Ynara tykase Ritonõpo Moeze a:

\par }{\PP — Otara ahtao jurumekakehnõko moxiã nae? Otara ahtao jenetupuhpitõko toh nae, tuhke yjamitunuru enepoase eya xine?

\VS{12}Tyrohsẽ enehpõko ase mokaro enahkapotohme. Yrome opoenõ, apakomotyã roropa rĩko ase imoihme, mokaro motye; jamihme roropa, mokaro motye.


\par }{\PP \VS{13}Yrome Ritonõpo tozuhse Moeze a, ynara tykase ynororo:

\par }{\PP — Ajamitunuru ke moxiã menehpoase Ejitu poe. Ejitu põkõ zuaro toehse ahtao onyriry poko moxiamo a,

\VS{14}moro ekarõko mã toto sero nono põkomo a. Tuaro toehse mã toto omoro, Ritonõpo, opoetory tõ rãnao oexiry poko, osenepõko mase eya xine akurũ ao tyhtose awahtao yna epoe. Zuaro roropa mã toto oytory poko osemazuhme akurũ ao saereme ahtao, apoto ao, xikihme exikety ao tykohmãse ahtao.

\VS{15}Opoetory tõ etaparyhtao oya, moro ekarory etãko imehnõ nonory põkomo. Mame ynara ãko mã toto:

\VS{16}Typoetory tõ totapase eya ona po, toto anarosaromepyra toexiryke moro nono pona, sero nono ekarõko ase oya xine oesarykõme, kaxĩpo.

\VS{17}Seromaroro, Ritonõpo, ajohpãme sã ajamitunuru enepoko onetapohpyry ae ro ynara karyhtao:

\VS{18}“Ywy, Ritonõpo, penekehpyra ase, imehnõ pynanohnõko ase; popyra toto ehtoh korokãko ase, iirypyry roropa. Yrome iirypyrymãkõ onyripyra ase zae ehtoh poko exiketõ samo. Popyra exiketõ rypyry epehmapõko ase imũkuru tomo a, ipakomotyamo a, imũkuru tõ pakomotyamo a roropa, asakoropane zumakahpõkomo a.”

\VS{19}Naeroro seromaroro, Ritonõpo, sero ahno rypyry ikorokako imehnõ pyno exikehpyra oexiryke, onyrihpyry sã Ejitu poe tarona.


\par }{\PP \VS{20}Ynara tykase Ritonõpo:

\par }{\PP — Onekaropohpyry ae ro iirypyrykõ korokãko ase.

\VS{21}Yrome isene jexiryke, taro jexiryke roropa amaro, imehxo jehtoh sero nono pehkaryke, jomiry etapõko ase:

\VS{22}mokaro orutua kõ emero eporehkara mã toto moro nono pona. Ysaerehkatoh tonese eya xine, yjamitunuru roropa Ejitu po ona po roropa repe. Yrome jukukuase toto 10me, penekehpyra jexiry tukuhse eya xine, jomiry omipona se pyra toexirykõke.

\VS{23}Jũme mokaro omõpyra exĩko mã toto moro nono pona, moro ekarõko ase, katopõpyry atamurukomo a. Mokaro emero jurumekahpõkõ moro nono onenepyra ekurehnõko mã toto.

\VS{24}Yrome ypoetory Karepe tyoro sã tuzenuke mana emero rokẽ sã pyra. Anamonohpyra jomiry omipona toehse mã ynororo. Naeroro moro pata pona tyripõko ase, inenehpyry pona. Ipakomotyã roropa ripõko ase moro nono esẽme.

\VS{25}Seromaroro amarekita tõ moroto mã toto, kananeu tõ maro jakanahmã tõ po; Naeroro kokoro ytotoko ropa ona tonorẽ pona ropa, tuna Akapa etonie ropa.


\par }{\SH Typoetory tõ wãnohtopõpyry Ritonõpo a
\par }
{\PP \VS{26}Ritonõpo, toto Esẽ ynara tykase Moeze tomo a Arão maro:


\par }{\PP \VS{27}— Ykerekerematopõpyry Izyraeu tomo a totase ya. Penekehnõko ase mokaro, popyra exiketõ ykerekeremary poko.

\VS{28}Ynara kaxiko eya xine: “Jomiry etapõko ase oya xine, onekaropohpyrykõ ya ekarõko ase oya xine. Ywy, Ritonõpo, oturuno.

\VS{29}Orihnõko matose, oekepyry tõ sapararahme exĩko mã toto ona po. Tykerekeremase ywy oya xine. Naeroro amarokõ emero 20me jeimamyry motye exiketõ omõpyra matose moro nono pona.

\VS{30}Jomihpyry totapose ya moro nono ekarory poko oya xine oesarykõme. Yrome amarokõ emero omõpyra matose moro nono pona. Karepe rokẽ Jepone mũkuru, Jozue maro, Num mũkuru ytõko mã toto moro nono pona.

\VS{31}Omũkuru tõ tapoisẽme exĩko imehnõ poetoryme mekaroatose. Yrome mokaro omũkuru tõ arõko ase moro nono pona, ise pyra oehtopõpyrykõ pona, moroto toto esaryme exĩko mana.

\VS{32}Yrome amarokõ orihnõko matose, oekepyrykõ taro exĩko sero ona po.

\VS{33}Taro omũkuru tõ ytoytõko mã toto 40me jeimamyry. Tamonohse oya xine, naeroro sam ãko matose, amarokõ emero oorihtohkõ ponãmero taro.

\VS{34}40me jeimamyry aropõko matose oetuarimarykõ poko oorypyrykõ pokoino. 40me ẽmepyry maropoatose moro nono enery poko oya xine. Naeroro toiro ẽmepyry ahtao toiro jeimamyry etuarimãko matose. Zuaro exĩko matose ymaro osepeme pyra oehtohkõ poko.

\VS{35}Jomiry etapõko ase oya xine, popyra exiketomo, oximõme jurumekary se exiketomo: amarokõ emero orihnõko matose, tonahkasẽme exĩko matose sero ona tonorẽ po. Ywy, Ritonõpo oturuno.”


\par }{\PP \VS{36-37}Mokaro orutua kõ, Moeze naropotyã moro nono enese, ajohpe tõturuse moro poko imoihmãkomo a. Morara exiryke tykerekeremase toto Ritonõpo netaryme Moeze poko. Naeroro tyrohsẽ tonehpose Ritonõpo a kure pyra toto ehtohme, toorihse roropa toto.

\VS{38}Mokaro 12mãkõ, nono enese aytotyã wino, Jozue rokẽ Karepe maro tõxinamase isene ro.


\par }{\SH Izyraeu tõ typoremãkase
\par }
{\R (Teuteronomiu 1.41-46)

\par }{\PP \VS{39}Mame Ritonõpo omiry tokarose ahtao Moeze a Izyraeu tõ netaryme tãkye pyra toehse toh nexiase ipunaka.

\VS{40}Yrokokoro pakeimo toytopitose toto somokyhmã pona, ynara karyke:

\par }{\PP — Seromaroro ehmaropa Ritonõpo nekarohpyry pona. Ajohpe pyra iirypyryme sexiatose.


\par }{\PP \VS{41}Yrome ynara tykase Moeze:

\par }{\PP — Naeroro oty katohme aomiry omipona se pyra hmatou? Orẽnõko matose.

\VS{42}Ytopyra ehtoko moro somokyhmã pona. Ritonõpo amaro xine pyra mana. Oepetõkara oporemãkapõko mã toto.

\VS{43}Amarekita tõ moroto mã toto, kananeu tõ maro etonatohme amaro xine, oetapatohkõme. Ritonõpo amaro xine pyra mana, turumekase ynororo oya xine exiryke.


\par }{\PP \VS{44}Yrome putupyrahme sã toytose toto ypy tõ pona; Ritonõpo omihpyry ẽ ytopyra nexiase. Moeze roropa ytopyra nexiase.

\VS{45}Mame Amarekita tõ kananeu tõ roropa moro ypy tõ põkõ osetapano poko toh nexiase. Izyraeu tõ typoremãkase eya xine. Tokahmase toto eya xine Horoma pona.




\par }\Chap{15}{\SH Ritonõpo nyripohpyry ahno nekarory tõ poko
\par }
{\PP \VerseOne{1}Mame Ritonõpo tõturuse Moeze a:


\par }{\PP \VS{2}— Ynara tyripõko mase, sero omipona Izyraeu tõ ehtohme toeporehkase awahtao xine moro nono pona, ynekarory pona oesarykõme.


\par }{\PP \VS{3}Okyno enepyryhtao oya xine onekaroryme Ritonõpo a: pui orutua te, kaneru te, poti ahtao, mokyro ekarõko mase: jahkatohme tytororo apoto apõ po te, otarame õmihpyry omipona oehtohme te, otarame mokyro ekarory se rokẽ oexiryke te, otarame oseahmatoh po onekaroryme mana. Typoxine mokaro exĩko mã toto Ritonõpo a.

\VS{4-5}Mame kaneru enepyryhtao oya jahkatohme onekaroryme Ritonõpo a, poti enepyryhtao roropa, mokyro maro tiriiku enehko toiro kirume, azeite maro 1 riturume, uwa eukuru jehnahpyry maro 1 riturume.

\VS{6}Toiro kaneru maro onekaroryme tiriiku enehko 2 kirume otoxie azeite maro 1¼ rituru te,

\VS{7}uwa eukuru jehnahpyry 1¼ riturume roropa. Morohne typoxine exĩko mana Ritonõpo a.

\VS{8}Pui mũkuru ekaroryhtao jahkatohme onekaroryme Ritonõpo a te, õmihpyry omipona oehtohme te, osepeme ehtohme,

\VS{9}imaro tiriiku enehtoko 3 kirume tapose aexihpyry kurano otoxie azeite maro 1¾ riturume

\VS{10}moro maro roropa uwa eukuru jehnahpyry 1¾ riturume. Moro tyahkase ahtao typoxine exĩko mana Ritonõpo a, Oesẽkomo.


\par }{\PP \VS{11}Moro sã tyrĩko matose pui orutua maro te, kaneru orutua maro te, kaneru mũkuru maro te, poti mũkuru maro, enara.

\VS{12}Toiro okyno motye ekaroryhtao oya xine onekarorykõme, imaro xine itamurumehxo tiriiku tõkehko enehnõko matose tuhke mokaro ehtoh samo.

\VS{13}Izyraeu tõ emero moro sã tyrĩko mã toto tynekarorykõ enepyryhtao jahkatohme, typoxine ehtohme Ritonõpo a.

\VS{14}Moro saaro imehnõ nonory põkõ amaro xine exiketõ asã xine tyrĩko mã toto tynekarorykõ enepyryhtao, tiriiku tõkehko maro, typoxine exikety Ritonõpo a.

\VS{15}Ynyripohpyry omipona tyrĩko mã mokaro, asã xine, imepỹ nono poe aehtyamo, amaro xine exiketomo. Toiro jomihpyry mana eya xine, oya xine roropa jũme etyorõmara mana, opoenõ poenomo a roropa. Ritonõpo a oxisã matose mokaro maro;

\VS{16}moro ynyripohpyry omipona oehtohkõme mana, mokaro roropa, asã xine.


\par }{\PP \VS{17}Ritonõpo, Izyraeu tõ Esẽ tõturuse ropa Moeze a:

\VS{18}Tynyripohpyry tokarose eya aomipona Izyraeu tõ ehtohme toeporehkase toto ahtao moro nono pona, inekarory eya xine esarykõme.

\VS{19}Morarame tonahsẽ enapyryhtao oya xine, moroto toehse aexihpyry, zokonaka apiakãko matose ekarotohme onekarorykõme kurã Ritonõpo a.

\VS{20}Wyi riryhtao oya xine, moro wyi osemazuhme tyrise ahtao tiriiku ekeisenã ke, moro ekarõko matose onekarorykõme kurã Ritonõpo a.

\VS{21}Amarokomo, opoenomo te, apakomotyã roropa moro pão ekarõko matose Ritonõpo a onekarorykõme kurã eya.


\par }{\PP \VS{22}Mame tyyrypyhpyke toehse awahtao xine, tuamekaro rokẽ oexirykõke: ynyripohpyry Moeze a omipona pyra toehse awahtao xine,

\VS{23}emero Ritonõpo nyripohpyry oya xine, Moeze a, apitorymã poe moro tyripotoh turuse ahtao Ritonõpo a tarona, opoenõ poenomo a, ynara tyrĩko matose:

\VS{24}awamekaro xine rokẽ iirypyryme toehse awahtao xine, zuaro pyra imoihmãkõ ahtao, toiro pui mũkuru ekarõko mã toto jahkatohme, typoxine ehtohme Ritonõpo a, tiriiku maro, uwa eukuru jehnahpyry maro, Ritonõpo nyripohpyry ae ro te, toiro poti mũkuru maro tyyrypyrykõ korokapotohme.

\VS{25}Naeroro mokaro nekarory zahkãko oturukety mana, imoihmãkõ nekaroryme, iirypyrykõ korokapotohme. Tykorokasẽme exĩko mã toto. Iirypyryme toexirykõ se pyra tahtao xine iirypyryme toehse, naeroro tynekarorykõ tyahkapose eya xine tyyrypyrykõ korokapotohme Ritonõpo a, tonahsẽme sã roropa eya.

\VS{26}Izyraeu tõ emero, imehnõ roropa imepỹ nono poe amaro xine exiketõ tykorokasẽme exĩko, iirypyryme toehse oexirykõke emero awamekaro xine rokẽ awahtao xine.


\par }{\PP \VS{27}Toiro ahno iirypyryme toehse ahtao tuenikaroro rokene, poti enehnõko mana toiro jeimamyry exikety jahkatohme tyyrypyry korokapotohme.

\VS{28}Okyno zahkãko oturukety mana apoto apõ po mokyro rypyry korokapotohme tuenikaroro rokẽ iirypyryme aexihpyry, mame tykorokasẽme exĩko mana.

\VS{29}Ritonõpo nyripohpyry toiro mana tuenikaroro iirypyryme toehse exiketõ poko Izyraeume exiketyme ahtao imepỹ nono poe exiketyme roropa amaro xine ahtao.


\par }{\PP \VS{30}Yrome tyyrypyry poko toehse ahno ahtao, tuaro ahtao Izyraeume exikety ahtao, imepỹ nono poe exiketyme ahtao amaro xine, tuãnohsẽme exĩko Ritonõpo omiry omipona pyra toehse exiryke. Taorihmaposẽme exĩko mana,

\VS{31}Ritonõpo nyripohpyry turumekase exiryke eya. Aomihpyry omipona pyra toehse toexiryke tuãnohsẽme exĩko mana tynyrihpyry emetakame.


\par }{\SH Toerokuru poko exikety oserematoh ae
\par }
{\PP \VS{32}Mame ona po Izyraeu tõ ahtao orutua tonese eya xine apotopokõ apoĩko oserematoh ae.

\VS{33}Mokyro tarose enenanomo a Moeze a Arão maro imoihmãkõ maro.

\VS{34}Orutua kõ tyrise eya xine mokyro eraseme ekaropotohto Ritonõpo a oty ritohme eya, zuaro pyra ro toexirykõke.

\VS{35}Mame ynara tykase Ritonõpo Moeze a:

\par }{\PP — Mokyro totapasẽme mana; ah imoihmãkõ mokyro etapã toto topu tõ ke ameke tapyi tõ poe!


\par }{\PP \VS{36}Naeroro Ritonõpo nyripohpyry ae ro Moeze a, mokyro tarose eya xine tapyi tõ poe, totapase ynororo eya xine topu tõ ke aorihtoh pona.


\par }{\SH Aretyry
\par }
{\PP \VS{37}Ynara tykase ropa Ritonõpo Moeze a:


\par }{\PP \VS{38}— Oturuko Izyraeu tomo a, ipakomotyamo a roropa aretyry tõ ritohme tupõ ehpiry tõ pokona. Emero aretyry tõ pokona eary ezuezume tyripotoko.

\VS{39}Mame moro aretyry tõ eneryhtao oya xine, osenetupuhnõko matose emero Oesẽkõ nyripohpyry poko oya xine omipona oehtohkõme. Anamonohpyra ehtoko jomiry omipona oehtohkõ poko, openetatohkõ poko pyra ehtoko, oenurukõ penetatoh poko pyra roropa ehtoko.

\VS{40}Moro aretyry tõ ãkorehmatorỹko jomihpyry tõ poko wenikehpyra oehtohkõme, jomipona oehtohkõme. Ahtao, ahno apiakasẽ sã exĩko matose ypoetoryme rokẽ rahkene.

\VS{41}Ywy ase Ritonõpo Oesẽkomo. Kuenepyatose Ejitu poe ypoetoryme oehtohkõme, Oesẽkõme roropa jehtohme. Ywy ase Ritonõpo Oesẽkomo.




\par }\Chap{16}{\SH Ritonõpo rumekatopõpyry Kora tomo a
\par }
{\PP \VerseOne{1-2}Kora, Isara mũkuru, Koate ekyry, Rewi pakomotyã ekyry ajoajohpe toehse. Typenekehse ynororo Moeze tutuisarykõme ehtoh poko. Tõximõse ynororo oseruao orutua kõ maro, Rupẽ pakomotyamo. Asakoro toh nexiase Eriape mũkuru tomo, Tatã te, Apirão maro; imepỹ nexiase Om, Perete mũkuru. Imehnõ orutua kõ 250mãkõ toahmase roropa Kora a, tamuximãkomo, orẽpyra exiketomo, tuisamãkomo.

\VS{3}Oximõme toytose toto oturuse Moeze tõ maro Arão maro. Ynara tykase toto:

\par }{\PP — Epo hnae tuisamehxo oehtohkomo! Moxiã emero Ritonõpo Kuesẽkõ poetoryme mã toto. Typoetory tõ rãnao Ritonõpo mana. Naeroro oty katohme tuisamehxo osekarõko matou, Ritonõpo poetory tõ esãme?


\par }{\PP \VS{4}Morara kary etaryke Moeze a tosekumuru po typorohse ynororo tõmyty po nono pokoxi oturutohme Ritonõpo a.

\VS{5}Ynara tykase ynororo Kora tomo a, imaro exiketõ maro:

\par }{\PP — Kokoro pakeimo typoetory tõ enepõko Ritonõpo mana, tapiakase exiketõ tymaro aerohtohme. Tynymenekahpyry enehpõko Ritonõpo mana apoto apõ pũtokoxi toto ehtohme.

\VS{6-7}Kokoro pakeimo ixtaratu zahkatoh apoitoko, omoro Kora amaro exiketõ maro, ikarany tyritoko zaka ixtaratu maro arotohme apoto apõ pũtokoxi. Mame enẽko sytatose onoky kywino xine Ritonõpo nymenekahpyryme nae. Seromaroro epo hnae, amarokõ tymotyẽkase mexiatose, rewita tomo!


\par }{\PP \VS{8}Ynara tykase roropa Moeze Kora a:

\par }{\PP — Etatoko ke seromaroro rewita tomo!

\VS{9}Amarokõ tapiakase Ritonõpo Kuesẽkomo a, imehnõ Izyraeu tõ winoino tupũtokoxi oehtohkõme, erohtohme Tytapyĩ Kurã tao, typoetory tõ akorehmary poko. Morohne oya xine ipune pyra nae?

\VS{10}Moro oerokurukõ kurã tokarose Ritonõpo a oya xine, rewita tomo. Seromaroro oturuketõme oexirykõ se roropa hmatou?

\VS{11}Arão kerekeremaryhtao oya xine, Ritonõpo Kuesẽkõ kerekeremãko matose, amaro exiketõ maro. Inyripohpyry omipona pyra exĩko matose.


\par }{\PP \VS{12}Mame Tatã tõ tonehpose Moeze a, Apirão maro, Eriape mũkuru tomo. Yrome omi arone tozuhse eya xine:

\par }{\PP — Ytopyra ynanase!

\VS{13}Epo mana. Nono kurã poe, otyro zamaro exikety poe kuenepyatose yna orihmapotohme sero ona tonorẽ po. Moro motye yna aropõko mase tuisamehxo awahtao samo.

\VS{14}Ajohpe pyra, yna onenehpyra mekuretyase nono kurã pona, otyro zamaro exikety pona, tupito tõ onekaropyra mexiase yna a ona kurã maro yna esaryme ehtohme. Moro motye yna enekunopyry se mahno. Ytopyra ynanase!


\par }{\PP \VS{15}Mame Moeze tyekĩtapãse, ynara tykase ynororo Ritonõpo Tosemy a:

\par }{\PP — Mokaro omiry onetara exiko tynekarorykõ enepyryhtao oya. Mokaro onenekunohpitopyra exiase, ekykõ jumẽtu anapoipitopyra roropa exiase!


\par }{\PP \VS{16}Mame Kora a ynara tykase Moeze:

\par }{\PP — Kokoro osehko amaro 250mãkõ maro Ritonõpo Tapyĩ Kurã taka. Arão roropa moroto exĩko mana.

\VS{17}Amarokõ emero ixtaratu zahkatoh apoitoko, ixtaratu tyritoko zaka arotohme apoto apõ pũtokoxi.


\par }{\PP \VS{18}Naeroro tykyryrykõ, ixtaratu zahkatoh tapoise eya xine, ikarany tyrise eya xine zaka ixtaratu maro, xikihme toh nexiase emero Tapyi omõtoh tao Moeze tõ maro Arão maro.

\VS{19}Mame mokaro emero taoximõnohpose Kora a, Moeze tõ maro osẽpataka toehse toto Arão maro Ritonõpo Tapyĩ omõtoh tao. Mame Ritonõpo saerehkatoh konõto tonese eya xine emero.

\VS{20}Ynara tykase Ritonõpo Moeze tomo a Arão maro:


\par }{\PP \VS{21}— Ameke ehtoko moxiã winoino, toto enahkatohme ya axiny.


\par }{\PP \VS{22}Yrome tosekumuru po typorohse Moeze tomo Arão maro tõmytykõ po nono pokoxi, ynara tykase toto:

\par }{\PP — Ritonõpo isene ehtoh ekaroneme mase ahno a emero. Toiro rokẽ ahno iirypyryme ehtoh pokoino opoetory tõ emero zehno exĩko mah?


\par }{\PP \VS{23}Ynara tykase Ritonõpo Moeze a:


\par }{\PP \VS{24}— Oturuko imoihmãkomo a ameke toto ehtohme Kora tõ tapyĩ winoino, Tatã tapyĩ winoino, Apirão tapyĩ winoino roropa, enara.


\par }{\PP \VS{25}Mame Moeze toytose imehnõ tamuximãkõ maro Tatã tõ esaka Apirão maro.

\VS{26}Ynara tykase Moeze imoihmãkomo a:

\par }{\PP — Ameke ehtoko mokaro, popyra exiketõ tapyĩ winoino, ikyryrykõ anapopyra ehtoko ipunaka; tomeseke pyra awahtao xine amarokõ roropa tonahkasẽme exĩko matose mokaro popyra ehtoh pokoino.


\par }{\PP \VS{27}Naeroro ameke toytose imoihmãkomo Kora tõ tapyĩ winoino, Tatã maro, Apirão maro.

\par }{\PP Tatã tõ tutũtase Apirão maro, tehme toh nexiase tytapyĩ omõtoh tao, typyxiãkõ maro typoenõ maro.

\VS{28}Mame ynara tykase Moeze imoihmãkomo a:

\par }{\PP — Ourutorỹko ase zuaro exĩko matose ywy poe pyra senohne emero toehse. Ritonõpo nyripohpyry omipona senohne tyrise ya.

\VS{29}Mokaro orutua kõ orikyry emero rokẽ orikyry sã ahtao, toto onuãnohpyra Ritonõpo ahtao, jenyohpyra Ritonõpo nexiase.

\VS{30}Yrome tyoro sã tyrise ahtao eya enetupuhpotohme, sero nono ẽtakaryhtao mokaro enahtohme itapyĩ taõkõ maro, imõkomory maro, tomõse toto ahtao isene ro aorihtyã esaka, zuaro exĩko matose Ritonõpo turumekase moxiamo a.


\par }{\PP \VS{31}Morarame tõturukehse Moeze ahtao nono totapuruhmakase mokaro zopino,

\VS{32}tonahse toto itapyĩ taõkõ maro, Kora ekahmananõ maro emero, imõkomory maro.

\VS{33}Moro sã tyhtose toto isene ro nono aka aorihtyã esaka imõkomory maro emero porehme. Mame nono tapuruse ropa, osenepyra toehse toh nexiase.

\VS{34}Mokaro kui kui kary etaryke tyya xine tururume toytose Izyraeu tomo, moroto aexityamo. Kui ãko roropa toh nexiase, ynara tykase toto:

\par }{\PP — Epatoko! Kuenahkatorỹko nono mana!


\par }{\PP \VS{35}Mame apoto tonehpose Ritonõpo a mokaro 250mãkõ orihmapotohme, ixtaratu zahkahpõkomo.


\par }{\SH Ixtaratu zahkatoh tonomo
\par }
{\PP \VS{36}Mame ynara tykase Ritonõpo Moeze a:


\par }{\PP \VS{37}— Oturuko Ereaza a, oturukety Arão mũkuru a, moro metau risẽ ixtaratu zahkatoh kehko apoitohme eya apoto zahkatopõpyry poe, oruno akoĩpyry pahtohme eya, Ritonõpo kyryryme kurã, moro ixtaratu zahkatoh tonõ exiryke.

\VS{38}Ritonõpo kyryry kurãme toehse toh nexiase tokarose toto ahtao Ritonõpo a apoto apõ po. Naeroro moro ixtaratu zahkatoh tonõ apoiko mokaro tyahkase aexityã ekepyry winoino, tyyrypyrykõ emetakame tyahkase toto. Mame moro ixtaratu zahkatoh tonõ etapako metau risemy, paratu kãseme ehtohme apoto apõ apurume tyritohme. Izyraeu tõ enetupuhpotohme exĩko mana, enaroximatohme.


\par }{\PP \VS{39}Naeroro moro ixtaratu zahkatoh tonõ tapoise Ereaza a. Tapĩpose kehko eya paratu kãsemã apoto apõ apuru ritohme.

\VS{40}Ritonõpo oturutopõpyry ae ro Moeze a, Izyraeu tõ enaroximatohme toehse moro, imehnõ pyra, Arão poenõ rokẽ ipakomotyã roropa oehtohme ixtaratu zahkatohme Ritonõpo ẽpataka. Imehnõ tuãnohse exiry Kora tõ wãnohtopõpyry samo, imarõkõ maro.


\par }{\SH Ahno pynanohtopõpyry Arão a
\par }
{\PP \VS{41}Yrome yrokokoro Izyraeu tõ emero tykerekeremapitose toto Moeze tõ poko Arão maro. Ynara tykase toto:

\par }{\PP — Ritonõpo Kuesẽkõ poetory tõ totapase oya xine!


\par }{\PP \VS{42}Morarame tõximõse imoihmãkõ ahtao Moeze tõ kerekeremase Arão maro toeramase toto Ritonõpo Tapyĩ winakoxi. Akurũ tonese eya xine Tapyi epoe. Ritonõpo saerehkatoh konõto tõsenepose eya xine.

\VS{43}Moeze tõ toytose Arão maro Tapyi omõtoh ẽpataka xikihme.

\VS{44}Mame ynara tykase Ritonõpo Moeze a:


\par }{\PP \VS{45}— Ytotoko mokaro winoino. Toto enahkãko ase seromaroro rahkene!

\par }{\PP Yrome tosekumuru po typorohse Moeze tomo Arão maro tõmytykõ po nono pokoxi.

\VS{46}Ynara tykase Moeze Arão a:

\par }{\PP — Okyryry ixtaratu zahkatoh apoiko, ikarã tyriko zaka apoto apõ poe, ixtaratu roropa tyriko ikarã pona. Axĩ ke ytoko ahno tõ pona onekarory zahkatohme mokaro rypyry korokapotohme. Axiny! Toto zehno Ritonõpo ehtoh osenepopitõko mana. Tyrohsẽ toehpitose mana!


\par }{\PP \VS{47}Naeroro tykyryry, ixtaratu zahkatoh tapoise Arão a Moeze omihpyry omipona. Tururume toytose ynororo ahno rãnaka. Tyrohsẽ oehpitory tonese ahtao Arão a, ixtaratu tyrise eya ikarã pona, tynekarory tokarose eya Ritonõpo a mokaro ahno rypyry korokapotohme.

\VS{48}Moro ke tyrohsẽ tymynyhpãse, moroto Arão nexiase xikihme ahno rãnao, xia isene exiketomo, mya aorihtyã ekepyry tomo, enara.

\VS{49}Mokaro toorihse aexityã tuhke exiry 14.700me nexiase, Kora tõ toorihse aexityã maro pyra.

\VS{50}Mame tyrohsẽ tonahse ahtao, Arão toytose ropa Ritonõpo Tapyĩ omõtoh taka, moroto Moeze exiryke.




\par }\Chap{17}{\SH Arão myxiry
\par }
{\PP \VerseOne{1}Mame ynara tykase Ritonõpo Moeze a:


\par }{\PP \VS{2}— Oturuko Izyraeu tomo a, 12me oxiekyrymãkõ tuisary tomo a imyxiry enehtohme, 12me imyxiry tõ ehtohme atapona. Mame tuisa esety imeroko imyxiry pokona.

\VS{3}Moromeĩpo Arão esety imeroko Rewi tõ myxiry pokona. Toiro myxiry exĩko toiro oxiekyrymãkõ tuisary esety ke.

\VS{4}Mame moro imyxiry tõ tyriko Tapyi Kurã tao, jomihpyry ẽ ẽpataka kuoseporytoh po.

\VS{5}Morarame ynymenekahpyry myxiry arỹtãko mana. Moro eneryke tyya xine okerekeremakehnõko Izyraeu tõ mana, typenekehse ywy okerekeremary etaryke ya.


\par }{\PP \VS{6}Naeroro Moeze tõturuse Izyraeu tomo a. Ituisary tomo a tymyxiry tõ tokarose eya, oxiekyrymãkõ tuisary 12me toh nexiase, imyxiry tõ 12me roropa nexiase. Arão myxiry mokaro myxiry tõ maro nexiase.

\VS{7}Moro imyxiry tõ tyrise Moeze a Ritonõpo Tapyĩ taka, aomihpyry ẽ ẽpataka.


\par }{\PP \VS{8}Yrokokoro Moeze tomõse Tapyi Kurã taka. Imyxiry tonese eya Arão esety ke ipoko, Rewi ekyry tõ tuisary kyryryme tarỹtase. Tokutase roropa, topere toehse roropa, amẽtoa tõ toehsehxo exiketomo.

\VS{9}Mame moro imyxiry tõ tarose emero Moeze a Ritonõpo ẽpatae Izyraeu tomo a. Tonese eya xine. Mame tymyxiry tõ tapoise ropa eya xine.


\par }{\PP \VS{10}Mame ynara tykase Ritonõpo Moeze a:

\par }{\PP — Tyriko ropa moro imyxiry Arão esety ke tymerose exikety jomihpyry ẽ ẽpataka. Moroto exĩko mana Izyraeu tõ ajoajohpe exiketõ enaroximatohme; ykerekeremakehnõko mã toto aorikyrykõino.


\par }{\PP \VS{11}Mame moro tyrise Moeze a Ritonõpo nyripohpyry omipona.


\par }{\PP \VS{12}Ynara tykase imoihmãkõ Moeze a:

\par }{\PP — Orihnõko ynanase! Orihketõme ynanase! Kymarokõ emero orihnõko sytatose.

\VS{13}Ritonõpo Tapyĩ pũtokoxi ytokety orihnõko mana. Morara ahtao kymarokõ emero orihketõme sytatose!




\par }\Chap{18}{\SH Ritonõpo nyripohpyry oturuketomo a rewita tõ maro
\par }
{\PP \VerseOne{1}Ynara tykase Ritonõpo Arão a:

\par }{\PP — Amarokõ tymenekase ya Ytapyĩ poko oerohtohkõme: omoro, omũkuru tomo, imehnõ rewita tõ maro. Tomeseke ehtoko zae rokẽ oehtohkõme Ytapyĩ poko oerohtohkõ poko. Azahkuru awahtao xine amarokõ rokẽ tuãnohsẽme exĩko. Yrome omoro Arão, omũkuru tõ maro rokẽ tymenekase ya oturuketõme. Azahkuru toehse awahtao xine oturuketõ erohtoh poko amarokõ rokẽ tuãnohsẽme exĩko matose.

\VS{2}Imehnõ rewita tõ enehko, oekyry tomo ãkorehmatohkõme omũkuru tõ maro Ytapyĩ tao oerohtohkõ poko.

\VS{3}Mokaro rewita tõ erohnõko mã toto onyripohpyry poko, erohnõko roropa mã toto Ytapyĩ poko. Yrome ykyryry tõ kurã pũtokoxi toto onenehpopyra exĩko Osa Kurã tao, apoto apõ po roropa. Morohne pũtokoxi toehse toto ahtao orihnõko matose, mokaro roropa orihnõko mã toto.

\VS{4}Mokaro rewita tõ erohnõko mã toto amaro Ytapyĩ erohtoh poko emero poko, yrome imehnõ onyrohmanohpopyra exiko amaro xine.

\VS{5}Omoro rokẽ omũkuru tõ maro erohnõko matose Osa Kurã tao, apoto apõ poko roropa Izyraeu tõ zehno ropa jexiryino.

\VS{6}Izyraeu tõ poe oekyry tõ tymenekase ya, rewita tomo ynekaroryme oya xine, oturuketomo. Mokaro rewita tõ tapiakase ya mã toto erohtohme Tapyi Kurã poko.

\VS{7}Yrome omoro omũkuru tõ maro erohnõko oturuketõ erohtoh poko apoto apõ poko, ykyryry tõ poko roropa Osa Kurã Kuhse tao. Morohne poko erohnõko matose tapiakase oexirykõke ya oturuketõme oehtohkõme. Yrome imehnõ orihnõko mã toto tooehse toto ahtao ykyryry kurã pũtokoxi.


\par }{\SH Oturuketõ epehpyry Ritonõpo poe
\par }
{\PP \VS{8}Ynara tykase Ritonõpo, Izyraeu tõ Esẽ Arão a:

\par }{\PP — Seromaroro ahno nekarohpyry tõ tonehse ahtao ya, jahkara ahtao, morohne ekarõko ase oya, emero, omũkuru tomo a roropa, apakomotyamo a, enara, õtykõme ehtohme jũme.

\VS{9}Ykyryry tõ kurã poe, jahkara ahtao ynara apoĩko matose: ahno nekarory tõ tiriiku tõkehko te, inekarory tõ tyyrypyry korokapotohme te, inekarory tõ onyhxiropyra ehtohme, emero tonehse ahtao ahno a tynekaroryme ya ekarõko ase oya, omũkuru tomo a roropa.

\VS{10}Morohne õnõko matose Osa Kurã tao. Orutua kõ rokẽ otuhnõko mã toto moro poko. Tonahsẽ kurãme exĩko oya xine mana ypoe.


\par }{\PP \VS{11}Morohne maro imehnõ nekarohpyry tonehse ahtao Izyraeu tomo a õtykõme exĩko. Morohne ekarõko ase oya, omũkuru tomo a, oẽxiry tomo a roropa jũme samo. Oekyry tõ emero toekurãkase exiketõ otuhnõko mã toto.

\VS{12}Emero kurehxo exiketõ ekarõko ase oya, osemazuhme toperytase aexityã tonehse ahtao ya Izyraeu tomo a: azeite kurehxo exikety, uwa eukuru jehnahpyry kurehxo exikety, tiriiku kurehxo exikety, enara.

\VS{13}Osemazuhme toehse tykyrysã ahtao, tokarose ahtao ya, moro anapyrykõme exĩko. Mame atapyĩ taõkõ emero toekurãkase exiketõ morohne enahnõko mã toto.


\par }{\PP \VS{14}Izyraeu tõ nonory po emero, tapiakase ahtao ahno nekaroryme Ritonõpo Oesẽkõ kyryryme, ekarõko ase oya.


\par }{\PP \VS{15}Emero osemazuhme aenuruhpyry ahno mũkurume, okyno mũkurume roropa Izyraeu tõ nekaroryme ya exĩko. Yrome ahno epehmãko mã toto typoenõ pynanohtohme, okyno nuriame exiketõ pynanohtohme roropa epehmãko esẽ mana.

\VS{16}Moro epehpyry ahno mũkuru pynanohtohme topehmasẽme exĩko oya toiro nuno toehse poeto ahtao. 5me parata epehmãko mã toto, (55 karamame parata tukuhse ahtao Ritonõpo Tapyĩ tao).

\VS{17}Yrome pui mũkuru osemazuhme aenuruhpyry te, kaneru tõ roropa, poti tõ roropa tokarose ahtao ya, mokaro poko onepehmara esẽ mana ipynanohtohme. Jekyme mã toto, totapasẽme exĩko jahkatohme. Imunuru tomasẽme exĩko apoto apõ pokona, ikasery tyahkasẽme exĩko onekaroryme, tonahsẽme sã ya, typoxine exĩko mana ya.

\VS{18}Mokyro pũ õtyme exĩko mana imehnõ ahno nekarotyã kurã samo: ipuropuru te, ipety apotunuru wino maro õtyme ehtoh samo.


\par }{\PP \VS{19}Izyraeu tõ nekarory tõ tonehse ahtao ya, morohne ekarõko ase oya, omũkuru tomo a, oẽxiry tomo a roropa, jũme. Moro jomiry etapõko ase jũme etyorõmara ehtohme. Naeroro sautume esehpãko ase jũme etyorõmara exiryke.


\par }{\PP \VS{20}Mame ynara tykase Ritonõpo Arão a:

\par }{\PP — Nono esẽme exipyra exĩko mase Izyraeu tõ nonory po, tupito pyra, ona pyra, imehnõ Izyraeu tõ sã pyra. Izyraeu tõ rãnao ywy ase oesarykõme samo, atapyĩkõme sã roropa, otupikõme sã roropa, enara.


\par }{\SH Rewita tõ epehpyry
\par }
{\PP \VS{21}Ynara tykase Ritonõpo Arão a:

\par }{\PP — Omame porehme exiketõ ousemy toiro exikety ekarõko ase rewita tomo a. Moro tineru tokarose ahtao Izyraeu tomo a ya, moro tokarosẽme exĩko rewita tomo a Tapyi Kurã poko toto erohtamitume.

\VS{22}Taroino imehnõ Izyraeu tõ onenehpopyra exiko Tapyi Kurã pũtokoxi aorikyrykõino, moro iirypyryme exiryke eya xine.

\VS{23}Yrome rewita tõ rokẽ erohnõko mã toto Ytapyĩ Kurã poko. Tomeseke exĩko mã toto zae rokẽ toerohtohkõ poko toto ehtohme, toto wãnopyryino. Sero ynyripohpyry jũme mana, ipakomotyã pona. Rewita tõ nono esẽme exipyra exĩko mã toto jũme Izyraeu tõ nonory po.

\VS{24}Ynara exiryke: Izyraeu tõ omame porehme exiketõ ousemy toiro exikety ekarõko mã toto ya tynekarorykõme, moro ekaroase rewita tomo a nono myakãme samo toto kyryryme ehtohme. Morara exiryke moro tykase ywy, nono esẽme pyra rewita tõ exĩko mã toto.


\par }{\SH Omame porehme exiketõ ousemy toiro exikety
\par }
{\PP \VS{25}Ritonõpo, Izyraeu tõ Esẽ turupose Moeze a

\VS{26}rewita tõ zurutohme ynara:

\par }{\PP — Izyraeu tõ nekarohpyry tõ tapoise ahtao oya xine, omame porehme exiketõ ousemy toiro exikety, Ritonõpo nekarohpyryme oya xine, omame porehme exiketõ ousemy toiro exikety apiakãko matose ekarotohme onekarorykõme kurã Ritonõpo a.

\VS{27}Moro onekarohpyrykõ tupito poko erohkety nekarory sã mana tykyrysã apoipitoryhtao, uwa eukuru jehnahpyry tyripitoryhtao roropa eya.

\VS{28}Naeroro emero omame porehme exiketõ ousemy toiro exikety apoiryhtao oya xine Izyraeu tõ nekarohpyry tõ poe, amarokõ roropa onekarorykõ ekarõko matose Ritonõpo a, Oesẽkomo a. Moro ekarõko matose oturukety Arão a.

\VS{29}Imehnõ nekarohpyry tõ tapoise ahtao oya xine, zokonaka, kurehxo exikety ekarotoko ya.

\VS{30}Imeĩpo kurehxo exikety tokarose oya xine ahtao ya, akoĩpyry emero okyryryme exĩko, tupito poko erohkety samo, zokonaka tokarose ahtao eya tynekaroryme, akoĩpyry emero imaro exĩko mana.

\VS{31}Moro akoĩpyry enahnõko matose oekyry tõ maro emero rokẽ po oepehpyrykõme exiryke.

\VS{32}Morohne enapyryhtao oya xine iirypyryme pyra matose, kurehxo exikety tapiakase oya xine ahtao onekarorykõme Ritonõpo a. Zae pyra exĩko matose Izyraeu tõ nekarohpyry tõ enapyryhtao oya xine kurehxo exikety onekaropyra ro awahtao xine ya. Ynyripohpyry omipona pyra awahtao xine orihnõko matose.




\par }\Chap{19}{\SH Pui ẽxiry zahkary poko
\par }
{\PP \VerseOne{1}Ritonõpo, Izyraeu tõ Esẽ tõturuse Moeze tomo a Arão maro,

\VS{2}ynara tyripotohme Izyraeu tomo a:

\par }{\PP — Pui ẽxiry wãtasenã enehtoko kamiraramano, ãtakamahpyryme pyra exikety, erohpitopyra exikety tupito po.

\VS{3}Mame mokyro ekarotoko oturukety Ereaza a, arotohme ahno esary poe jarãnaka, moroto pui totapasẽme exĩko ineneryme.

\VS{4}Mame munu apoĩko Ereaza mana, tomary ke, omahxiky ke emãko mana 7me, Tapyi Kurã omõtoh winakoxi.

\VS{5}Moromeĩpo mokyro pui zoko tytororo tyahkasẽme exĩko: ipihpyry te, ipunu te, munu te, zuahxiririny, zuehtoto maro tyahkasẽme exĩko oturukety ẽpataka.

\VS{6}Apupari zokonaka apoĩko oturukety mana ematohme apoto htaka, otyro hissopo amoriry maro te, kaneru hpoty zonopyhpyryme aexihpyry tahpiremy. Morohne emãko mana apoto pona pui zahkaryhtao.

\VS{7}Mame tupõ kurikãko oturukety mana, epỹko roropa mana. Moromeĩpo omõnõko ropa mana ahno esaka ropa, yrome iirypyry onykorokara ro exĩko ikohmãtoh pona.

\VS{8}Mokyro roropa pui zahkahpono roropa tupõ kurikãko mana, epỹko roropa mana. Yrome nuriame exikehpyra exĩko mana xixi omõtoh pona.

\VS{9}Mame orutua nuriame pyra exikety moro oruno, pui zahkasẽ apoĩko mana arotohme jarãnaka ahno esary poe Osa Kurã pona. Moroto tukurãkasẽme exĩko Izyraeu tõ imoihmãkõ kyryryme, moro oruno ke tuna rĩko nuriame ehtoh kurikapotohme, iirypyryme ehtoh korokapotohme.

\VS{10}Mame mokyro oruno apoihpono, pui erunory, tupõ kurikãko mana, yrome nuriame aehtoh tykorokasẽme exĩko mana xixi omõtoh pona rokene. Morohne tymerosẽme exĩko jũme moro ynyripohpyry omipona Izyraeu tõ ehtohme te, moro omipona imehnõ nonory põkõ ehtohme roropa, Izyraeu tõ maro exiketomo.


\par }{\SH Aorihtyã ekepyry tapose ahtao
\par }
{\PP \VS{11}— Aorihtyã ekepyry tapose ahtao ahno a nuriame exĩko mana 7me ẽmepyry pona.

\VS{12}Ẽmepyry oseruao taropose ahtao te, 7me ẽmepyry taropose ahtao roropa ekurikãko mana moro tuna ekurikatoh ke nuriame pyra ehtohme. Yrome ekurikara mokyro ahtao ẽmepyry oseruao taropose ahtao te, 7mã pona roropa nuriame exikehpyra mana.

\VS{13}Aorihtyã ekepyry tapose ahtao ahno a, mame ekurikara mokyro ahtao nuriame exikehpyra mana, epona tuna ekurikatoh onemara exiryke. Nuriame Ritonõpo Tapyĩ Kurã rĩko mokyro mana. Mokyro anaorihmapopyra ahtao taroposẽme exĩko mana Izyraeu tõ maro pyra ehtohme.


\par }{\PP \VS{14}— Toorihse ahno ahtao tapyi tao, moro taka õmomyrykohtao nuriame exĩko matose 7me ẽmepyry pona.

\VS{15}Oripo ahtao, tuna eny roropa totapuruhmakase ahtao nuriame exĩko mana.

\VS{16}Ona po aorihtyã ekepyry tapose ahtao, totapase ahtao, tamoreme toorihse ahtao roropa ahno zehpyry tapose ahtao, zonẽtoh tapose ahtao, nuriame exĩko mokyro mana 7me ẽmepyry pona.


\par }{\PP \VS{17}— Ekurikatohme nuriame pyra ehtohme ropa, oruno apoiko mokyro pui ẽxiry kamiraramã zahkatopõpyry erunory. Mokyro tyahkase ahno rypyry korokapotohme. Moro oruno tyriko oripo aka. Mame tuna kurã emako epona.

\VS{18}Aorihtyã ekepyry tapose ahtao ahno a, imepỹ orutua, nuriame pyra exikety hissopo amoriry apoĩko, zumyhkatohme moro tuna ekurikatoh kuaka. Mame moro hissopo ke tuna emãko moro tapyi pona, imõkomory pona te, ahno pona, emero moro tapyi tao exiketõ pona. Ahno zehpyry tapose ahtao te, zonẽtopõpyry tapose ahtao moro tuna ekurikatoh tomasẽme exĩko epona imepyny a, nuriame pyra exikety a.

\VS{19}Ẽmepyry 3mã po te, ẽmepyry 7mã po roropa, nuriame pyra exikety moro tuna emãko nuriame exikety pona. Mame 7me ẽmepyry pona mokyro nuriame pyra exĩko mana, tupõ kurikãko mana, epỹko mana, mame xixi tomõse ahtao tykorokasẽme exĩko mana.


\par }{\PP \VS{20}— Yrome nuriame toehse ahno ahtao, mame ekurikara mokyro ahtao nuriame exikehpyra mana epona tuna ekurikatoh onemara exiryke. Mokyro Ritonõpo Tapyĩ Kurã nuriame tyrĩko mana. Naeroro mokyro taroposẽme exĩko mana Izyraeu tõ winoino.

\VS{21}Sero ynyripohpyry oya xine omipona ehtoko jũme. Mame mokyro moro tuna emane nuriame pyra ehtohme, tupõ kurikãko mana. Moro tuna apohpono nuriame exĩko ro mana xixi omõtoh pona.

\VS{22}Emero tapose aexihpyry nuriame exikety a, nuriame exĩko; mokyro nuriame exikety apohpono nuriame exĩko roropa mana xixi omõtoh pona.




\par }\Chap{20}{\SH Tuna se Meripa po
\par }
{\R (Exutu 17.1-7)

\par }{\PP \VerseOne{1}Mame nuno apitorymã po Izyraeu tõ emero toytose ona tonorẽ Zim pona. Tõsesarise toh nexiase Kate po. Moroto Miriã toorihse; ekepyry tonẽse nexiase.


\par }{\PP \VS{2}Moroto tuna pyra nexiase; naeroro tõximõse toto, Moeze tõ tykerekeremase Arão maro.

\VS{3}Ynara tykase toto:

\par }{\PP — Kurehxo exiry toorihse yna ahtao Ritonõpo Kuesẽkõ ẽpataka imehnõ kuekyrykõ maro.

\VS{4}Oty katohme Ritonõpo poetory tõ menepyase sero ona tonorẽ pona? Kuenepyatose xiaro orihtohme yna eky tõ mahro?

\VS{5}Oty katohme yna menepyase Ejitu poe xiaro, osa xihpyry pona, tykyrysã pyra taro, wikeira tõ pyra, uwa zoko tõ pyra, romã tõ pyra? Morohne motye tuna pyra mana taro kuokurukõme!


\par }{\PP \VS{6}Naeroro Moeze tõ toytose Arão maro imoihmãkõ poe Tapyi Kurã omõtoh taka. Tosekumuru po typorohse toto tõmytykõ po nono pokoxi. Mame Ritonõpo saerehkatoh tõsenepose eya xine.

\VS{7}Ynara tykase Ritonõpo Moeze a:


\par }{\PP \VS{8}— Omyxiry apoiko moro jomihpyry ẽ ẽpataka, Arão maro ahno enehpoko oximõme. Mame imoihmãkõ neneryme oturuko topuimo a, tuna tũtatohme topuimo poe. Moro sã tuna apoĩko matose topuimo poe ekarotohme ahno a aukurukõme te, okyno tõ okurume, enara.


\par }{\PP \VS{9}Naeroro Ritonõpo nyripohpyry omi poe tymyxiry tapoise Moeze a Ritonõpo ẽpataka aexihpyry.

\VS{10}Ahno imoihmãkõ tanonohpose eya Arão maro topuimo ẽpataka, mame ynara tykase Moeze:

\par }{\PP — Etatoko ke, Ritonõpo omiry omipona pyra exiketomo! Tuna tũtanohpõko matou yna a sero topuimo poe?


\par }{\PP \VS{11}Mame tomary tanỹse Moeze a. Topuimo totatotapase eya asakoro, tymyxiry ke, tuna tutũtase itamurume. Mame tõse ahno a, okyno tomo a, enara.


\par }{\PP \VS{12}Yrome ynara tykase Ritonõpo Moeze a, Arão maro:

\par }{\PP — Jenetupuhpyrahme sã mexitou. Yjamitunuru kurã onenetupuhpopyra mexitou Izyraeu tomo a. Morara exiryke Izyraeu tõ anaropyra exĩko matose moro nono pona ynekarory pona esarykõme.


\par }{\PP \VS{13}Moro toehse Meripa po, moroto Izyraeu tõ tykerekeremase Ritonõpo Tosẽkõ poko. Moroto tyjamitunuru kurã tonepose Ritonõpo a eya xine.


\par }{\SH Etõ tuisary ỹme pyra ehtopõpyry
\par }
{\PP \VS{14}Morarame pata Kate poe, tõmiry aronanõ tonyohse Moeze a Etõ tuisary a ynara katohme:

\par }{\PP — Sero omi oekyry tõ poe mana, Izyraeu tõ poe. Zuaro mase yna etuarimatopõpyry poko emero.

\VS{15}Zuaro mase yna tamuru tõ ytotopõpyry poko Ejitu pona, moroto toehse yna, tuhke jeimamyry. Yna tamuru tõ, yna roropa tyrohmanohpose Ejitu põkomo a, tyyryhmase yna eya xine.

\VS{16}Naeroro Ritonõpo a yna akorehmary ynanekaropoase. Yna a ekaropotopõpyry totase eya. Tynenyokyhpyry tonyohse eya yna syryhmatohme Ejitu poe. Seromaroro pata Kate po ynanase, ononory ehpiõ po.

\VS{17}Ajohpame samo, ah ynanytoxi ononory kuroko. Yna, yna eky tõ roropa osema ae rokẽ ytõko ynanase. Tupito tõ pona ytopyra exĩko ynanase, uwa tõ anarykahpyry tõ pona ytopyra. Tuna eutary tõ poe onẽpyra exĩko ynanase. Oesarykõ po yna ahtao osema konõto ae rokẽ ytõko ynanase.


\par }{\PP \VS{18}Yrome tozuhse Etõ tuisary a, ynara tykase:

\par }{\PP — Yna nonory rãnakuroko ytopyra matose. Irãnakuroko toytose awahtao xine etonãko sytatose.


\par }{\PP \VS{19}Mame ynara tykase Izyraeu tõ eya:

\par }{\PP — Osema konõto ae rokẽ ytoytõko ynanase. Tuna enyryhtao yna a yna eky tomo a roropa, otunary epehmãko ynanase. Pupu po rokẽ yna ytory se ynanase oesarykõ rãnakuroko.


\par }{\PP \VS{20}Yrome Etõ tuisary ynara tykase:

\par }{\PP — Arypyra. Ytopyra matose!

\par }{\PP Mame Etõ tõ tooehse soutatu tõ jamihme exiketõ maro etonase Izyraeu tõ maro.

\VS{21}Moro sã Izyraeu tõ anaropopyra etomita tõ nexiase tosarykõ rãnakuroko. Naeroro Izyraeu tõ toytose imepỹ osema ae.


\par }{\SH Arão orihtopõpyry
\par }
{\PP \VS{22}Mame Izyraeu tõ emero toytose pata Kate poe ypy Hoa pona,

\VS{23}Etõ tõ nonory ehpiõ po. Moroto ynara tykase Ritonõpo Moeze tomo a Arão maro:


\par }{\PP \VS{24}— Arão omõpyra mana moro nono pona, ynekarory pona Izyraeu tomo a. Orihnõko mana ynara exiryke: tuna poko Meripa po jomiry omipona pyra mexiatose.

\VS{25}Arão enehko, imũkuru Ereaza maro, toto onuhmapotohme ypy Hoa pona.

\VS{26}Mame Arão zupõ apoiko, moro amurutohme Ereaza zupõme. Moroto Arão orihnõko mana.


\par }{\PP \VS{27}Moeze a moro tyrise Ritonõpo nyripohpyry ae ro. Tõnuhse toto ypy Hoa pona ahno imoihmãkõ neneryme.

\VS{28}Oturukety Arão zupõ tapoise Moeze a, moro upo amurutohme Ereaza a. Moroto Arão toorihse ypy emory po. Moromeĩpo Moeze tyhtose ropa Ereaza maro.

\VS{29}Mame zuaro toehse imoihmãkõ ahtao Arão orihtopõpyry poko tyhnamose ynororo eya xine emero, 30me ẽmepyry ae.




\par }\Chap{21}{\SH Tuisa Arate poremãkatopõpyry
\par }
{\PP \VerseOne{1}Mame Kanaã tuisary, Arate esẽ zuaro toehse ahtao Izyraeu tõ oepyry poko Atarĩ esemary ae, toytose ynororo osetapase Izyraeu tõ maro. Tuhke pyra Izyraeu tõ tarose eya typoetoryme.

\VS{2}Naeroro Izyraeu tõ ynara tykase Ritonõpo a:

\par }{\PP — Yna akorehmaryhtao oya mokaro poremãkatohme ipatary tõ enahkãko ynanase ipunaka.


\par }{\PP \VS{3}Aomirykõ totase Ritonõpo a, Izyraeu tõ takorehmase eya kananeu tõ poremãkatohme. Naeroro toto tonahkase Izyraeu tomo a ipatary tõ maro. Moroto tosehpase eya xine Horomame.


\par }{\SH Okoime, metau risemy
\par }
{\PP \VS{4}Mame ypy Hoa poe Izyraeu tõ toytose osema ae, tuna Akapa winakoxi Etõ nonory ehpikuroko toytotohkõme. Yrome osema ae toytorykohtao typenekehse toh nexiase.

\VS{5}Ritonõpo tykerekeremase toto a, Moeze tykerekeremase roropa eya xine, ynara tykase toto:

\par }{\PP — Oty katohme Ejitu poe tonehse yna Ritonõpo a, Moeze a roropa? Kuorihtohkõme sero ona tonorẽ po, wyi pyra ehtoh po, tuna pyra roropa ehtoh po? Typenekehse sytatose sero tonahsẽ xihpyry poko!


\par }{\PP \VS{6}Naeroro okoi tõ orihmatõ kõ tonehpose Ritonõpo a ahno rãnaka; tosekase toto eya xine, tuhke Izyraeu tõ toorihse toh nexiase.

\VS{7}Naeroro toytose toto Moeze a oturuse imaro, ynara tykase toto:

\par }{\PP — Iirypyryme toehse ynanase, Ritonõpo kerekeremaryke yna a, okerekeremaryke roropa yna a. Oturuko Ritonõpo a okoi tõ arotohme ropa yna winoino.

\par }{\PP Tõturuse Moeze Ritonõpo a ahno pyno ehtohme.

\VS{8}Ynara tykase Ritonõpo eya:

\par }{\PP — Okoi panõ tyriko metau risemy, wewe ixikihmahpyry pokona exixihmapoko. Mame esekatyamo a moro enepoko toto ekurãkatohme ropa.


\par }{\PP \VS{9}Naeroro okoi panõ tyrise Moeze a metau risemy. Toxixihmase eya wewe pokona. Mame mokaro okoi nesekatyamo a Moeze nyrihpyry okoi panõ tonese ahtao toekurãkase ropa ynaroro.


\par }{\SH Ypy Hoa poe jakanahmã Moape tõ esary pona
\par }
{\PP \VS{10}Mame moro poe Izyraeu tõ toytose Opote pona nyhse.

\VS{11}Morotoino Opote poe toytose toto patãpo Aparĩ pona, ona tonorẽ pona Moape tõ nonory poe xixi tũtatoh wino.

\VS{12}Morotoino toytose toto jakanahmã Zerete pona.

\VS{13}Morotoino toytose toto osesarise tuna Aranõ ehpikoxi inikahpozakoxi ona tonorẽ po amoreu tõ esary pũto (Tuna Aranõ Moape tõ nonory apiakãko mana amoreu tõ esary winoino).

\VS{14}Morara exiryke ynara tymerose Ritonõpo Nymeropohpyry pokona etonatoh poko: “Pata Waepe, Supa nonory po, jakanahmã tõ roropa; tuna Aranõ

\VS{15}yhtotoh roropa jakanahmã tõ pata Ara pona, Moape nonory ehpiõ winakoxi.”

\VS{16}Morotoino toytose toto osa pona, esety Peea, moroto ynara tykase Ritonõpo Moeze a:

\par }{\PP — Oximõme mokaro enehpoko, tuna ekarõko ase eya xine.


\par }{\PP \VS{17}Naeroro Izyraeu tõ toremiase moro poko:

\par }{\Q “Eutary tomo, tuna ekaroko,

\par }{\Q soesoekaneme ehtoko,

\par }{\Q aomikãko sytatose eremiatoh ke.


\par }{\Q \VS{18}Eutary tahkase tuisa poenomo a,

\par }{\Q tuisa tomo a tymara ke,

\par }{\Q tymyxiry ke rahkene.”

\par }{\PP Morotoino ona tonorẽ poe toytose toto Matana pona.

\VS{19}Morotoino Matana poe toytose toto Naarieu pona, morotoino Naarieu poe Pamote pona.

\VS{20}Morotoino Pamote poe toytose toto jakanahmã pona, Moape nonory pona, ypy Pixika emory myhtokoxi, moro emory poe ona tonorẽ osenẽko mana.


\par }{\SH Seõ poremãkatopõpyry Oke maro
\par }
{\R (Teuteronomiu 2.26—3.11)

\par }{\PP \VS{21}Mame omi aronanõ taropose Izyraeu tomo a Seõ zuruse. Ynara tykase toto eya:


\par }{\PP \VS{22}— Ajohpame sã ah ynanytoxi ononory rãnakuroko. Tupito tõ poro ytopyra exĩko ynanase, uwa zoko tõ anarykatyãkõ poro ytopyra roropa ynanase. Tuna onẽpyra ynanase eutary tõ poe; osema konõto ae rokẽ ytõko ynanase oesarykõ rãnakuroko.


\par }{\PP \VS{23}Yrome tynonory rãnakuroko Izyraeu tõ anaropopyra Seõ nexiase. Typoetory tõ emero oximõme tyripose eya etonatohme Izyraeu tõ maro ona tonorẽ po. Toytose ynororo Jasa pona etonatohme Izyraeu tõ maro.

\VS{24}Yrome tõsetaparykohtao tuhke amoreu tõ totapase Izyraeu tomo a. Toto esary tapoise eya xine tuna Aranõ poe tuna Japoke pona, Amõ nonory ehpiõ pona. Moroto apuru tõ nexiase, Amõ tõ nonory ehpiõme.

\VS{25}Morara exiryke amoreu tõ patary tõ tapoise Izyraeu tomo a emero. Moro pata tõ tyrise eya xine typatarykõme, Hexipõ te, pata pisarara roropa Hexipõ zomye exiketomo.

\VS{26}Hexipõ nexiase Seõ patary, amoreu tõ tuisary patary. Osemazuhme tõsetapase ynororo nexiase moapita tuisary maro. Moape tõ nonory tapoise eya tosaryme ehtohme tuna Aranõ pona.

\VS{27}Morara exiryke tuaro exiketõ moro poko ynara ãko mã toto:

\par }{\Q “Osehtoko Hexipõ pona,

\par }{\QB tuisa Seõ patary pona!

\par }{\Q Moro pata rĩko ropa mana,

\par }{\Q kure rokẽ Seõ patary exĩko ropa mana.


\par }{\Q \VS{28}Apoto tutũtase exiryke Hexipõ poe,

\par }{\QB apoto tuisa Seõ patary poe,

\par }{\Q isoutatu tõ apoto sã nexiase,

\par }{\Q pata Ara tonahkase eya xine, Moape po.

\par }{\Q Ypy tõ tonahkase, tuna Aranõ inikahpozakoxi.


\par }{\Q \VS{29}Myhẽ matose, Moape põkomo!

\par }{\Q Oneponãmarykõ, Kemo eahmananomo,

\par }{\QB typoremãkase matose!

\par }{\Q Oneponãmarykõ omi poe osoutatukõ toepase mã toto,

\par }{\Q oẽxiry tõ tokarose Seõ,

\par }{\QB amoreu tõ tuisary namotome.


\par }{\Q \VS{30}Yrome seromaroro Hexipõ jamitunuru tonahse;

\par }{\Q Hexipõ poe Tipõ pona, emero tonahkase.

\par }{\Q Nopa tonahse, apoto toehse Metepa pona.”


\par }{\PP \VS{31}Naeroro Izyraeu tõ tõsesarise amoreu tõ nonory po.

\VS{32}Moromeĩpo ahno tonyohse Moeze a pata pona, Jazea enetohme. Mame ipatarykõ tapoise eya xine, amoreu tõ tonyohse moro poe eya xine.


\par }{\PP \VS{33}Morarame toeramase ropa toto tonuhtohkõme Pasã esemary ae. Mame Oke, Pasã tuisary tutũtase osetapase Izyraeu tõ maro pata Eterei po.

\VS{34}Ynara tykase Ritonõpo Moeze a:

\par }{\PP — Mokyro zuno pyra exiko. Toto tuisary ekarõko ase oya xine ipoetory tõ maro, inonory maro. Mame mokyro tyriko onyrihpyry sã Seõ, amoreu tõ tuisary a Hexipõ po.


\par }{\PP \VS{35}Naeroro Oke typoremãkase Izyraeu tomo a. Totapase ynororo eya xine, imũkuru tõ maro, ipoetory tõ maro porehme; epasaromepyra toh nexiase. Mame toto nonory tapoise eya xine tosarykõme.




\par }\Chap{22}{\SH Tuisa Parake oturutopõpyry Paraão a
\par }
{\PP \VerseOne{1}Mame Izyraeu tõ toytose osesarise ona pona, Moape nonory po, tuna Joatão poe xixi tũtatoh wino, pata Jeriko etonie, tuna moino Jeriko nexiase.


\par }{\PP \VS{2}Morarame Moape tõ tuisary, Parake, Zipoa mũkuru, zuaro toehse tahtao Izyraeu tõ nyrihpyry amoreu tõ poko,

\VS{3}tonaroxitapãse ynororo Izyraeu tõ poko, tuhke toto exiryke. Enaromỹke Moape tõ toehse rahkene Izyraeu tõ zuno.

\VS{4}Tõturuse Moape tõ mitianita tõ tamuximãkomo a, ynara tykase toto:

\par }{\PP — Senohne emero kuomye xine enahkãko mokaro imoihmãkomo, onahpoty enahkary samo pui orutua a.

\par }{\PP Mame moapita tõ tuisary, Parake a

\VS{5}omi aronanõ tonyohse Paraão, Peoa mũkuru a, enehtohme tyya. Pata Petoa po nexiase ynororo tuna Eupyrati pũto, Amawe nonory po. Ynara tykase omi aronanõ Paraão a: “Ahno imoihme tutũtase Ejitu poe, sero nono pehkãko mã toto. Seromaroro xiaro toehse mã toto osesarise yna pũtokoxi.

\VS{6}Ajohpame sã, osehko xiaro axiny mokaro ripotohme popyra. Ymotye jamihme mã toto. Popyra ehtoh tonehpose mokaro pona awahtao otarame mokaro poremãkapõko ase, toto aropotohme taroino. Zuaro ase: imehnõ kure tyripose ahtao oya, kure toto exĩko. Yrome popyra toto ehtoh tonehpose ahtao oya popyra ehtoh oehnõko toto pona.”


\par }{\PP \VS{7}Naeroro Moape tõ tamuximãkõ toytose mitianita tamuximãkõ maro. Tineru tarose eya xine popyra Izyraeu tõ ripotohtamitume. Toeporehkase toto ahtao Paraão esaka, Parake omiry tokarose eya xine Paraão a.

\VS{8}Mame ynara tykase Paraão eya xine:

\par }{\PP — Taro oẽmehtoko, kokoro Ritonõpo a ezuhtoh ekarõko ase oya xine.

\par }{\PP Naeroro mokaro Moape tõ tamuximãkõ moroto tõmehse Paraão maro.

\VS{9}Mame Ritonõpo tooehse Paraão a. Ynara tykase:

\par }{\PP — Onokãkõ mokaro amaro?


\par }{\PP \VS{10}Paraão a tozuhse, ynara tykase:

\par }{\PP — Parake a, moapita tõ tuisary, tõmiry tonehpose ya ynara kase:

\VS{11}Ahno tutũtase Ejitu poe, sero nono pehkãko mã toto. Jaropory se mana, popyra mokaro ripotohme. Moro tyrise ahtao otarame toto poremãkãko mana, toto aropotohme taroino.


\par }{\PP \VS{12}Ynara tykase Ritonõpo Paraão a:

\par }{\PP — Mokaro maro ytopyra exiko, popyra Izyraeu tõ onyripopyra exiko roropa, ahno kurãme tyripose toto exiryke ya.


\par }{\PP \VS{13}Yrokokoro pakeimo Paraão towõse, ynara tykase tamuximãkomo a, Parake nenyohtyamo a:

\par }{\PP — Ytotoko ropa oesaka xine. Amaro xine jaropopyra Ritonõpo mana.


\par }{\PP \VS{14}Naeroro toytose ropa toto, tõturuse toto Parake maro. Ynara tykase:

\par }{\PP — Paraão toepyry se pyra nexino yna maro.


\par }{\PP \VS{15}Imehnõ tuisame exiketõ tonyohse ropa Parake a, tuhkehxo, tuisamehxo exiketõ roropa.

\VS{16}Toytose toto oturuse Paraão maro, ynara tykase toto:

\par }{\PP — Ywy Parake, Zipoa mũkuru ynara ãko oya: Axĩ ke osehko xiaro!

\VS{17}Epehpyry ekarõko ase oya itamurume, emero ise oehtoh ekarõko ase oya. Ajohpame sã osehko, mokaro ahno popyra ripotohme.


\par }{\PP \VS{18}Ynara tykase Paraão:

\par }{\PP — Uuru emero ekaroryhtao Parake a ya, parata maro emero tytapyĩ konõto tao aexityamo, Ritonõpo omiry onytyoromasaromepyra ase. Aomiry onymotyẽkara ase, Ritonõpo nyripohpyry omipona pyra jexiryino.

\VS{19}Yrome seromaroro taro oẽmehtoko zuaro jehtohme. Otarame Ritonõpo oturutoh nae ro mana tõturutohme ya.


\par }{\PP \VS{20}Mame koko tooehse Ritonõpo Paraão a, ynara tykase:

\par }{\PP — Mokaro toehse exiryke okohmase tymaro xine oytotohme, atakimako toto maro oytotohme. Yrome ynyripory rokẽ tyriko.


\par }{\PP \VS{21}Naeroro tõmehse ahtao Paraão towõse, tãtakimase, tykyryry tõ tyrise jumẽtu nohpo pona, toytose moape tamuximãkõ maro.


\par }{\SH Jumẽtu te, Ritonõpo nenyokyhpyry
\par }
{\PP \VS{22}Tohne toehse Ritonõpo, toytose Paraão exiryke. Jumẽtu po typorohse Paraão nexiase toytoryme; imaro ipoetory tõ asakoro toytose roropa. Mõtoino rokẽ Ritonõpo nenyokyhpyry tyhtose osema taka, ytopyra aehtohme.

\VS{23}Mokyro, Ritonõpo nenyokyhpyry tomahpõke, tapema ke nexiase. Mokyro eneryhtao jumẽtu a osema turumekase eya, tãtapiakase ona pona toytotohme. Naeroro toky typipohse Paraão a aeramatohme ropa tosemataka.

\VS{24}Mame mya ropa Ritonõpo nenyokyhpyry toytose, toexikihmase osema tao. Moroto nexiase tupito uwa arykasẽ nexiase osetatoro. Moro rãnakuroko osema pitiko nexiase, osetatoro apuru tomo topu tõ risemy.

\VS{25}Moroto Ritonõpo nenyokyhpyry tonese ahtao jumẽtu a torõme toehse ynororo apuru pokona, Paraão axiry tysokorohmapose eya. Naeroro toky jumẽtu typipohse ropa eya.

\VS{26}Moromeĩpo Ritonõpo nenyokyhpyry toytose mya pitiko eraximase osema pitiko ehtoh pona. Moroto osema onurumekasaromepyra nexiase apotunuru wino, ipozery wino, enara.

\VS{27}Ritonõpo nenyokyhpyry tonese ahtao jumẽtu a, põme toehse ynororo nono po. Paraão tyekĩtapãse yronymyryme, toky typitypipohse eya myxi ke.

\VS{28}Mame Ritonõpo poe jumẽtu tomitapitose, ynara tykase Paraão a:

\par }{\PP — Oty yrino yzehno oehtohme? Oty katohme kypipohno oseruao?


\par }{\PP \VS{29}Tozuhse ynororo eya, ynara tykase:

\par }{\PP — Ajoajohpe toehse oexiryke, jomiry omipona pyra mase. Tytapemake jahtao, kueatãkary seromaroro!, tykase Paraão.


\par }{\PP \VS{30}Naeroro ynara tykase jumẽtu Paraão a:

\par }{\PP — Oekyme ase. Moino ro õmiry omipona ase topekahse jehtopõpyry poe. Kuenease õmiry omipona pyra, sero samo?

\par }{\PP — Arypyra, tykase ynororo.


\par }{\PP \VS{31}Mame Ritonõpo poe, Paraão a Ritonõpo nenyokyhpyry tonese moroto osema tao tapema ke tomahpõke. Paraão typorohse tosekumuru po nono pona, tõmyty po nono pokoxi.

\VS{32}Ynara tykase Ritonõpo nenyokyhpyry eya:

\par }{\PP — Oty katohme oeky jumẽtu mypipohno oseruao? Oehno oya oepekara samo aaropotohme ropa, onyriry zae pyra exiryke ya.

\VS{33}Yrome oeky, jumẽtu jeneno; toeramase ynororo ywinoino oseruao. Eramara tokurehse ynororo ahtao, pake kueatãkary, ynororo rokẽ typynanohse exiry isene ro aehtohme.


\par }{\PP \VS{34}Mame ynara tykase Paraão Ritonõpo nenyokyhpyry a:

\par }{\PP — Iirypyryme toehse ywy. Zuaro pyra exiase moroto osema tao oehtopõpyry poko jetypohkapotohme. Yrome seromaroro jytory se pyra awahtao morotona, eramãko ropa ase tapyi taka ropa.


\par }{\PP \VS{35}Ynara tykase Ritonõpo nenyokyhpyry:

\par }{\PP — Ytoko moxiã maro; yrome oturuko ynekarory ae rokene.

\par }{\PP Naeroro Paraão toytose mokaro tamuximãkõ, Parake nenyohtyã maro.


\par }{\SH Parake, Paraão maro
\par }
{\PP \VS{36}Mame Parake zuaro toehse ahtao Paraão oepyry poko toytose ynororo oseporyse imaro pata Ara pona, tuna Aranõ ehpikoxi, Moape nonory ehpio po.

\VS{37}Ynara tõturupose Parake:

\par }{\PP — Oty katohme ooepyry se pyra mexiase okohmaryhtao ya apitoryme? Kure oepehmasaromepyra jexiry menetuputyase otarame?


\par }{\PP \VS{38}Ynara tykase Paraão eya:

\par }{\PP — Yrome taro ase seromaroro amaro rahkene. Yrome oturusaromepyra ase jamoreme; Ritonõpo nekarory ke rokẽ ourũko ase, onymotyẽkara ase.


\par }{\PP \VS{39}Naeroro toytose Paraão, Parake maro pata Huzote pona,

\VS{40}moroto Parake a tynekarory tõ tyahkase pui orutua tomo te, kaneru tomo roropa. Mame tõsẽ zokonaka tokarose eya Paraão a, tymaro tamuximãkomo a roropa.


\par }{\SH Paraão oturutoh apitorymano
\par }
{\PP \VS{41}Yrokokoro tõmehse ahtao Paraão tarose Parake a Pamote-Paau pona. Moroto toto ahtao Izyraeu tõ zokonaka tonese eya xine.




\par }\Chap{23}{\PP \VerseOne{1}Mame ynara tykase Paraão Parake a:

\par }{\PP — Apoto apõ 7me tyriko taro, pui mũkuru tõ enehko 7me, 7me kaneru tõ maro.


\par }{\PP \VS{2}Moro tyrise Parake a, Paraão omiry omipona. Mame toiro pui mũkuru tyahkase eya xine toiro kaneru maro apoto apõ po emero.

\VS{3}Ynara tykase Paraão, Parake a:

\par }{\PP — Taro exiko onyahkahpyry pũto, morotona ytõko ase. Otarame Ritonõpo oehnõko ya oturuse. Mame inyripohpyry emero ekarõko ase oya.

\par }{\PP Naeroro Paraão tõnuhse toiroro somokyhmã emory pona.

\VS{4}Moroto Ritonõpo tõseporyse imaro. Ynara tykase Paraão:

\par }{\PP — Apoto apõ 7me yrino. Pui mũkuru tõ 7me tyahkase ya 7me kaneru tõ maro moro apoto apõ tõ po.


\par }{\PP \VS{5}Mame omi tokarose Ritonõpo a Paraão a ekarotohme Parake a. Mame tonyohse ropa ynororo eya Parake zurutohme.

\VS{6}Naeroro toytose ynororo Parake a. Tynyahkatopõpyry pũto ro nexiase Moape tamuximãkõ maro.


\par }{\PP \VS{7}Mame ynara tykase Paraão Ritonõpo poe:

\par }{\Q “Parake, Moape tõ tuisary,

\par }{\Q jenepyase xiaro, Xiria poe,

\par }{\QB ypy tõ poe xixi tũtatoh wino.

\par }{\Q ‘Osehko, — tykase ynororo ya,

\par }{\QB — ajohpãme sã popyra Izyraeu tõ tyripoko!

\par }{\Q Popyra ehtoh enehpoko Izyraeu tõ pona!’


\par }{\Q \VS{8}Mokaro popyra onyriposaromepyra ase,

\par }{\QB popyra toto onyripyra Ritonõpo ahtao.

\par }{\Q Toto onuãnohposaromepyra ase,

\par }{\Q toto wãnopyry se pyra Ritonõpo ahtao.


\par }{\Q \VS{9}Topuimo emory poe,

\par }{\Q ypy emory poe Izyraeu tõ enẽko ase.

\par }{\Q Oxiekyryme mã toto toiroro samo.

\par }{\Q Imehnõ ahno motye kure ehtoh tokarose Ritonõpo a, eya xine.

\par }{\Q Moro waro mã toto.


\par }{\Q \VS{10}Jako pakomotyã putoh katoh sã mã toto;

\par }{\Q tuhke mã toto, ikuhpỹme.

\par }{\Q Jorikyry se ase mokaro Ritonõpo poetory tõ samo.

\par }{\Q Jorikyry se ase torẽtyke pyra,

\par }{\QB ajohpe pyra exiketõ samo.”


\par }{\PP \VS{11}Mame ynara tykase Parake Paraão a:

\par }{\PP — Otara kyrino? Kuenehpoase xiaro popyra jepetõkara tyripotohme repe. Yrome kure rokẽ toto ripõko mase.


\par }{\PP \VS{12}Ynara tykase Paraão:

\par }{\PP — Ritonõpo nurutopõpyry rokẽ poko oturũko ase.


\par }{\SH Paraão oturutoh asakoro ehtopo
\par }
{\PP \VS{13}Mame ynara tykase Parake Paraão a:

\par }{\PP — Eropa imepỹ pona, moro poe Izyraeu tõ enẽko mase zokonaka rokene, emero pyra. Ajohpame sã popyra mokaro tyripoko moro poe.


\par }{\PP \VS{14}Tarose ynororo Parake a ona Zofim pona, ypy Pixika emory pona. Moroto apoto apõ tõ tyrise eya 7me. Epona xine tynekarory tyahkase eya toiro pui mũkuru toiro kaneru maro emero apoto apõ po.


\par }{\PP \VS{15}Mame ynara tykase Paraão Parake a:

\par }{\PP — Taro exiko onekarohpyry pũto. Morotona ytõko ase oseporyse Ritonõpo, Jesẽ maro.


\par }{\PP \VS{16}Mame Ritonõpo tõseporyse Paraão maro. Omi tokarose eya Parake zurutohme. Mame tonyohse ropa ynororo Parake a omi ekarotohme eya.

\VS{17}Naeroro tooehse ropa Paraão, tõseporyse Parake maro tynyahkahpyry pũto, Moape tõ tamuximãkõ maro. Parake a tõturupose eya Ritonõpo nekarohpyry poko.

\VS{18}Sero omi tokarose Paraão a Parake netaryme:

\par }{\Q “Osehko Parake, Zipoa mũkuru,

\par }{\Q etako ke ynekarory oya.


\par }{\Q \VS{19}Ahno sã pyra Ritonõpo mana,

\par }{\Q ajohpe exiketõ sã pyra;

\par }{\Q tõsenetupuhtoh onytyoromara mana.

\par }{\Q Tõmiry totapose ahtao Ritonõpo a,

\par }{\Q moro rĩko mana;

\par }{\Q ‘Tyrĩko ase,’ tykase ahtao Ritonõpo a tyrĩko mã rahkene.


\par }{\Q \VS{20}Tyripose ywy eya kure rokẽ tyripotohme;

\par }{\Q kure rokẽ tyripose ahtao eya,

\par }{\Q moro onytyoromasaromepyra ase.


\par }{\Q \VS{21}Enẽko ase imeĩpo Izyraeu tõ ehtopo,

\par }{\Q toto onyporemãkara exĩko imehnõ mana,

\par }{\Q toto onutuarimapopyra exĩko roropa mã toto.

\par }{\Q Ritonõpo, Izyraeu tõ Esẽ, toto maro mana,

\par }{\Q kohtãko mã toto Ritonõpo,

\par }{\QB Tutuisarykõme exiry poko.


\par }{\Q \VS{22}Tonehse toh nexiase Ritonõpo a Ejitu poe.

\par }{\Q Jamihmehxo mã ynororo pui orutua itu htaõ samo.


\par }{\Q \VS{23}Pyaxi tomo a, popyra toto ripory kukuruhtao

\par }{\QB toiparo rokẽ moro kuhnõko mã toto,

\par }{\Q Izyraeu tõ onyryhmara mã toto.

\par }{\Q Seromaroro ynara ãko mã toto emero Izyraeu tõ poko:

\par }{\Q ‘Enetoko ke Ritonõpo nyrihpyry!’


\par }{\Q \VS{24}Izyraeu owõnõko mana reão nohpory samo,

\par }{\Q reão sã roropa oseremara mana

\par }{\Q tykarimory onõpyra ro tahtao,

\par }{\QB imunuru onẽpyra ahtao roropa.”


\par }{\PP \VS{25}Mame ynara tykase Parake Paraão a:

\par }{\PP — Mokaro Izyraeu tõ popyra onyriposaromepyra awahtao, kure toto onyripopyra exiko roropa.


\par }{\PP \VS{26}Ynara tykase Paraão eya:

\par }{\PP — Morara exiryke moro sã tykase ywy oya, Ritonõpo nekarory rokẽ ekarõko ase oya, tykase ywy.


\par }{\SH Omi oseruaõ aehtopo
\par }
{\PP \VS{27}Mame ynara tykase Parake Paraão a:

\par }{\PP — Ajohpame sã ymaro eropa imepỹ pona. Otarame moro poe Ritonõpo zamaro exĩko mana popyra mokaro tyripory oya.


\par }{\PP \VS{28}Naeroro Paraão tarose Parake a ypy Peoa emory pona ona enetohme mya.

\VS{29}Ynara tykase Paraão eya:

\par }{\PP — Apoto apõ 7me tyriko, 7me pui mũkuru tõ zahkatohme 7me kaneru tõ maro.


\par }{\PP \VS{30}Moro tyrise Parake a Paraão omipona. 7me pui mũkuru tõ tyahkase eya 7me kaneru tõ maro moro apoto apõ tõ po.




\par }\Chap{24}{\PP \VerseOne{1}Morarame kure rokẽ Izyraeu tõ riry se Ritonõpo ehtoh tonetupuhse Paraão a. Naeroro mya ytopyra nexiase enetupuhpotoh eraximase Ritonõpo poe. Toeramase rokẽ ynororo ona amerehmã wino rokene,

\VS{2}Izyraeu tõ enese. Tõsesarise, oxiekyrymãkõ oximõme, tosarykõ po. Mame Ritonõpo Zuzenu poe tõturupitose Paraão:

\VS{3}Ynara tykase ynororo Ritonõpo poe:

\par }{\Q “Sero nase Paraão nekarory, Peoa mũkuru,

\par }{\Q ynekarory sero jenuru kure rokẽ osenuhmaryhtao,


\par }{\Q \VS{4}kure rokẽ Ritonõpo omiry etãko roropa.

\par }{\Q Jesekumuru po typorohse ywy,

\par }{\QB jenuru tõ onetõ sã,

\par }{\Q Ritonõpo a tyripose,

\par }{\QB Jamihmehxo Exikety enepotohme.


\par }{\Q \VS{5}Enekure potu oesarykomo, Izyraeu tomo!

\par }{\Q Enekure atapyĩkomo!


\par }{\Q \VS{6}Airiki panõ tõ sã mã toto,

\par }{\QB tarykase exiketõ samo atakenaka,

\par }{\Q tupito po sã tuna ehpio, tykyrysã samo

\par }{\Q tarykase ahtao Ritonõpo Kuesẽkomo a,

\par }{\Q apupari tõ samo ahtãko tuna tõ ehpio.


\par }{\Q \VS{7}Konopo itamurume nae Izyraeu tõ exĩko aukurukõme mana te,

\par }{\Q otyro puhturu ehxikatohme tarykase ahtao eya xine.

\par }{\Q Ituisarykõ jamihmehxo exĩko mana,

\par }{\Q Akake motye, tuisamehxo exĩko roropa mana tuisa tõ rãnao.


\par }{\Q \VS{8}Izyraeu tõ tonehse Ritonõpo a Ejitu poe

\par }{\Q epetõkara poremãkapõko mana pui orutua itu htaõ

\par }{\Q samo. Topetõkara enahkãko mã toto,

\par }{\Q Toto zehpyry akuakuhmõko mã toto,

\par }{\Q ipyrekõ tahtahkãko mã toto.


\par }{\Q \VS{9}Reão jamihmã sã Izyraeu mana:

\par }{\Q tynyhse ynororo ahtao

\par }{\QB ipakary zuno mã toto.

\par }{\Q Kure rokẽ Izyraeu tõ ripory se exiketõ,

\par }{\Q kure rokẽ exĩko mã toto.

\par }{\Q Popyra Izyraeu tõ riponanõ,

\par }{\Q popyra tyriposẽme exĩko mã toto.”


\par }{\PP \VS{10}Mame Parake tyekĩtapãse Paraão poko. Tomary totapase eya zakorõ ke zehno toexiryke, ynara tykase ynororo:

\par }{\PP — Kykohmase ooehtohme popyra jepetõkara ripotohme. Yrome kure rokẽ toto tyripose oya oseruao.

\VS{11}Seromaroro ytoko ropa atapyĩ taka. Oepehmary se exiase repe. Yrome Ritonõpo, Oesẽ oepehmapopyra mana.


\par }{\PP \VS{12}Ynara tykase Paraão:

\par }{\PP — Õmiry aronanomo a oturuase, ynara ase eya xine,

\VS{13}parata ke topehmase jahtao oya, uuru maro emero atapyĩ tao exikety, Ritonõpo, Jesẽ nyripohpyry omipona pyra ehsaromepyra ase. Mokaro zuruase: jamoreme emero rokẽ onyrisaromepyra ase, Ritonõpo omi poe rokẽ oturũko ase.


\par }{\SH Paraão omiry etyhpyrymano
\par }
{\PP \VS{14}Ynara tykase Paraão Parake a:

\par }{\PP — Seromaroro ytõko ropa ase wekyry tomo a; yrome osemazuhme ekarory se hano Izyraeu tõ nyriry poko opoetory tomo a imeĩpo.


\par }{\PP \VS{15}Mame ynara tykase ynororo imeĩpo ehtoh poko:

\par }{\Q “Sero nase Paraão otururu, Peoa mũkuru,

\par }{\Q ynekarohpyry sero jenuru kure osenuhmaryhtao,


\par }{\Q \VS{16}kure rokẽ Ritonõpo omiry etaryhtao,

\par }{\Q tuaro ehtoh apoitohme Imehxo Exikety wino.

\par }{\Q Jesekumuru po typorohse ywy,

\par }{\Q jenuru tõ onetõ sã Ritonõpo a tonepose ya, Jamihmehxo Exikety.


\par }{\Q \VS{17}Imeĩpo ehtoh enẽko ase,

\par }{\Q Izyraeu tõ enẽko.

\par }{\Q Tuisa konõto, xirikuato saeremehxo

\par }{\QB exikety sã exĩko mana mokaro wino.

\par }{\Q Tonesã samo oehnõko mana Izyraeu tõ poe.

\par }{\Q Moape tõ tuisamãkõ poremãkapõko mana.

\par }{\Q Mokaro ahno epyrypaketõ enahkapõko mana.


\par }{\Q \VS{18}Izyraeu tõ epetõkara poremãkãko mana, etomita tomo.

\par }{\Q Mokaro nonory apoĩko mana Izyraeu tõ nonoryme ehtohme.

\par }{\Q Tyjamitunuru enepõko Izyraeu tõ mana.


\par }{\Q \VS{19}Jako pakomotyã wino,

\par }{\Q orẽpyra exikety exĩko mana;

\par }{\Q pata põkõ enahkapõko mana.”


\par }{\PP \VS{20}Mame moro enepotoh ae amarekita tõ tonese Paraão a, naeroro ynara tykase:

\par }{\Q “Amareke tõ imehnõ motye orẽpyra toh nexiase repe.

\par }{\Q Yrome etyhpyryme tonahkasẽme exĩko mã toto jũme.”


\par }{\PP \VS{21}Mame enepotoh ae keneu tõ tonese Paraão a, ynara tykase ynororo:

\par }{\Q “Oesarykõ jamihme mana, omyny ewomahpyry sã topu konõto ao.


\par }{\Q \VS{22}Yrome tonahkasẽme exĩko matose tarose awahtao xine axirio tomo a typoetory tõme.”


\par }{\PP \VS{23}Ynara tykase roropa Paraão:

\par }{\Q “Onokãkõ mokaro ahno oximõnõko inikahpozakoxi?


\par }{\Q \VS{24}Xipere poe epetõkara oehnõko mã toto tywapukõ ae.

\par }{\Q Axirio tõ poremãkapõko mã toto,

\par }{\QB Hepea tõ maro.

\par }{\Q Yrome imeĩpo tonahkasẽme exĩko mã toto, jumãme.”


\par }{\PP \VS{25}Moromeĩpo tãtakimase ropa Paraão toytotohme tytapyĩ taka ropa. Parake roropa toytose ropa.




\par }\Chap{25}{\SH Paau-Peoa eahmatopõpyry Izyraeu tomo a
\par }
{\PP \VerseOne{1}Mame Izyraeu tõ tehme ahtao jakanahmã Akaxia tõ po, moapita nohpory tõ poko toehpitose Izyraeu tõ orutua kõ nexiase.

\VS{2}Oseahmatoh tonõ pona toahmase toto mokaro nohpo tomo a, tynekarory tõ tyahkase eya xine tyneponãmarykõ eahmatohme. Izyraeu tõ tõtuhse toto maro, toto neponãmarykõ toahmase roropa eya xine.

\VS{3}Moro saaro Izyraeu tõ tõximõse mokaro maro tyneponãmarykõ Paau-Peoa eahmary poko, morara exiryke tohne toehse Ritonõpo toto poko.

\VS{4}Ynara tykase ynororo Moeze a:

\par }{\PP — Oximõme Izyraeu tõ tuisary tõ enehpoko, jomi poe toto etapatohme jẽpataka saereme ahtao. Moro tyrise ahtao oya xine, mokaro zehno jehtoh mynyhpãnõko ropa mana.


\par }{\PP \VS{5}Ynara tykase Moeze tuisa tomo a:

\par }{\PP — Amarokõ ytotoko emero, oekyry tõ etapatohme, tyneponãmarykõ Paau-Peoa eahmase aytotyamo.


\par }{\PP \VS{6}Imoihmãkõ maro Moeze xitãko nexiase Ritonõpo Tapyĩ omõtoh ẽpataka. Mame nohpo mitianita tonehse Izyraeume exikety a tytapyĩ taka Moeze tõ neneryme.

\VS{7}Moro eneryhtao Pineia a, Ereaza mũkuru, Arão pary, towõse ynororo, tutũtase oximõtoh poe. Warata tapoise eya,

\VS{8}mokyro orutua tokahmase eya, tomõse itapyĩ taka, mokaro tuose eya warata ke zuakuru tõ pona, orutua, nohpo maro. Moro ke tyrohsẽ tymynyhpãkapose Izyraeu tõ rãnao.

\VS{9}Moro tyrohsẽ ke 24 miume ahno toorihse nexiase.


\par }{\PP \VS{10}Mame ynara tykase Ritonõpo, Izyraeu tõ Esẽ Moeze a:


\par }{\PP \VS{11}— Pineia nyrihpyry ke Izyraeu tõ zehno jehtoh tymynyhpãse. Ysamo Pineia mana: imehnõ neponãmary eahmary poko se pyra mana ipunaka. Jeahmary se rokẽ mana. Pineia nyrihpyry pokoino Izyraeu tõ onenahkara exiase toto zehno jehtoh ke.

\VS{12}Naeroro kaxiko eya, jomiry etapõko ase eya, imaro osepeme ase.

\VS{13}Ynoro, ipoenõ maro, ipakomotyã maro, jũme oturuketõme exĩko mã toto, imehnõ neponãmarykõ oneahmapopyra aexiryke Izyraeu tomo a, ywy ro rokẽ eahmatohme eya xine. Moro ke mokaro rypyry tykorokapose eya.


\par }{\PP \VS{14}Mokyro esety, totapase aexihpyry mitianita maro Ziniri nexiase, Saru mũkuru, tamuxime exikety Ximeão ekyryme.

\VS{15}Mokyro nohpo mitianita, tuose aexihpyry esety Koxipi nexiase, Zua ẽxiry. Tuisame Zua nexiase mitianita tõ maro.


\par }{\PP \VS{16}Ynara tykase Ritonõpo Moeze a:


\par }{\PP \VS{17}— Oetonatatoko mitianita tõ maro toto etapatohme.

\VS{18}Popyra ehtoh tonehse eya xine opona xine, oenekunopyrykõke aarorykohtao tyneponãmarykõ eahmatohme Peoa po. Tonekunohse roropa mexiatose Koxipi poko, mitianita tuisary ẽxiry. Tuose ynororo nexiase tyrohsẽ toehse ahtao, moroto ypy Peoa po.




\par }\Chap{26}{\SH Izyraeu tõ kuhtopõpyry ropa
\par }
{\PP \VerseOne{1}Moromeĩpo, tyrohsẽ tymynyhpãse ahtao, ynara tykase Ritonõpo Moeze tomo a, Ereaza maro, oturukety Arão mũkuhpyry:


\par }{\PP \VS{2}— Izyraeu tõ orutua kõ ikuhtoko emero 20me jeimamyry nae exiketomo, emero tapyi taõkomo, emero tõsetapary waro exiketomo.


\par }{\PP \VS{3-4}Naeroro Ritonõpo omiry omipona toehse Moeze tomo Ereaza maro, oximõme orutua kõ tonehpose eya xine soutatume exiketomo. Tõximõse toto ona Moape po, tuna Joatão ehpiõ po, pata Jeriko etonie, tuna Joatão moino Jeriko nexiase. Ynara toh nexiase Izyraeu tomo, Ejitu poe aepyhpyamo:


\par }{\PP \VS{5}Rupẽ tõ oxiekyrymãkomo (Rupẽ osemazuhme aenuruhpyryme nexiase Jako mũkurume): Ipoenõ nexiase Enoke te, Paru te,

\VS{6}Ezerõ te, Karami, enara.

\VS{7}Mokaro 43.730me orutua kõ nexiase.

\VS{8}Paru poe tonuruse Eriape,

\VS{9}imũkuru tõ maro: Nemueu te, Tatã te, Apirão (Tatã, Apirão maro tymenekase ahno a tuisame toto ehtohme. Yrome toeramase toto Moeze tõ omipona pyra Arão maro. Osepeme toh nexiase Kora maro, Ritonõpo omipona pyra.

\VS{10}Mame nono toẽtakase toto enahkatohme. Toorihse nexiase Kora tõ maro. Mame apoto a 250mãkõ tyahkase nexiase. Moro toehse imehnõ enaroximatohme.

\VS{11}Yrome Kora mũkuru tõ orihpyra toh nexiase.)


\par }{\PP \VS{12}Ximeão ekyry tomo: Nemueu tomo te, Jamĩ tomo te, Jakĩ tomo te,

\VS{13}Zera tomo te, Sauu tomo, enara.

\VS{14}Mokaro 22.200me orutua kõ nexiase.


\par }{\PP \VS{15}Kate ekyry tomo: Zepõ tomo te, Haki tomo te, Suni tomo te,

\VS{16}Ozini tomo te, Eri tomo te,

\VS{17}Arote tomo te, Areri tomo, enara.

\VS{18}Mokaro 40.500me orutua kõ nexiase.


\par }{\PP \VS{19-21}Juta ekyry tomo: Sera tomo te, Pereze tomo te, Zera tomo te, Ezerõ tomo te, Hamuu tomo, enara. (Juta mũkuru tõ asakoro toorihse toh nexiase Kanaã po, Ere te, Onã, enara.)

\VS{22}Juta tõ poe 76.500me orutua kõ nexiase.


\par }{\PP \VS{23}Isakaa ekyry tomo: Tora tomo te, Puwa tomo te,

\VS{24}Jasupe tomo te, Xinorõ tomo, enara.

\VS{25}Mokaro poe 64.300me orutua kõ nexiase.


\par }{\PP \VS{26}Zepurõ ekyry tomo: Serete tomo te, Erõ tomo te, Jareeu tomo, enara.

\VS{27}Mokaro poe 60.500me orutua kõ nexiase.


\par }{\PP \VS{28}Manase ekyry tomo, Eparaĩ ekyry tõ maro, Joze mũkurume mokaro toh nexiase.


\par }{\PP \VS{29}Manase ekyry tomo: Makia, Manase mũkuru, Kireate zumy nexiase. Kireate poe:

\VS{30}Iezea tomo te, Hereke tomo te,

\VS{31}Axirieu tomo te, Xikẽ tomo te,

\VS{32}Semita tomo te, Hepea tomo, enara.

\VS{33}Zeropeate, Hepea mũkuru tõxike rokẽ nexiase tumũkue pyra. Zeropeate ẽxiry tõ nexiase: Makara, Noa, Hokara, Miuka, Tiriza, enara.

\VS{34}Mokaro poe 52.700me orutua kõ nexiase.


\par }{\PP \VS{35}Eparaĩ ekyry tomo: Sutera tomo te, Pekea tomo te, Taã tomo te,

\VS{36}Erã tomo; Sutera mũkurume Erã nexiase.

\VS{37}Mokaro poe 32.500me orutua kõ nexiase. Mokaro Joze pakomotyãme toh nexiase.


\par }{\PP \VS{38}Pẽjamĩ ekyry tomo: Pera tomo te, Asapeu tomo te, Airão tomo te,

\VS{39}Supã tomo te, Hupã tomo te,

\VS{40}Arate tomo te, Naamã tomo, enara. Arate, Naamã roropa Pera pakomotyãme nexiase.

\VS{41}Mokaro poe 45.600me orutua kõ nexiase.


\par }{\PP \VS{42}Tã ekyry tomo: Suão tõ nexiase.

\VS{43}Mokaro wino 64.400me orutua kõ nexiase.


\par }{\PP \VS{44}Asea ekyry tomo: Imina tomo te, Ixiwi tomo te, Peria tomo te,

\VS{45}Hepea tomo te, Maukieu tomo, enara. Hepea, Maukieu roropa Peria mũkurume toh nexiase.

\VS{46}Asea ẽxiry esety Sera nexiase.

\VS{47}Mokaro poe 53.400me orutua kõ nexiase.


\par }{\PP \VS{48}Napatari ekyry tomo: Jazeeu tomo te, Kuni tomo te,

\VS{49}Jezea tomo te, Xirẽ tomo, enara.

\VS{50}Mokaro poe 45.400me orutua kõ nexiase.


\par }{\PP \VS{51}Atapona Izyraeu tomo 601.730me orutua kõ nexiase.


\par }{\PP \VS{52}Ynara tykase Ritonõpo Moeze a:


\par }{\PP \VS{53}— Nono apiakako Izyraeu tõ esaryme ehtohme. Tuhkehxo Izyraeu tõ ahtao oxiekyryme, nono zumohxo ekaroko eya xine.

\VS{54-56}Nono tapiakase ahtao imenekatoh ke nono ekamoko oxiekyry mãkõ nonoryme ehtohme; tuhkehxo oxiekyryme exiketomo a nono zumohxo ekaroko; tuhke hkopyra oxiekyryme exiketomo a nono zumo hkopyra ekaroko.


\par }{\SH Rewita tomo
\par }
{\PP \VS{57}Rewi ekyry tõ ynara kynexine: Jeresõ tomo te, Koate tomo te, Merari tomo te,

\VS{58}Ripani tomo te, Eperõ tomo te, Mari tomo te, Muxi tomo te, Kora tomo, enara. Koate toemũkuase Anarãome.

\VS{59}Anarão pytyme Jokepete nexiase, Rewi ẽxiry; tonuruse ynororo Ejitu po. Anarão maro Jokepete toemũkuase asakoro: Arão, Moeze maro. Tonuruse toiro ẽxiry roropa, esety Miriã.

\VS{60}Arão toemũkuase asakoropane: Natape te, Apiu te, Ereaza te, Itamaa, enara.

\VS{61}Yrome Natape, Apiu maro toorihse toh nexiase azahkuru toehse toto ahtao, apoto tyorõ tokarose ahtao eya xine tynekaroryme Ritonõpo a.

\VS{62}Rewita tõ tukuhse nexiase 23.000me orutua kõ rokene, toiro nuno motye exiketomo. Imehnõ Izyraeu tõ maro pyra tukuhse toh nexiase nono anapoipyra rewita tõ exiryke tynonorykõme, Izyraeu po.


\par }{\PP \VS{63}Mokaro oxiekyry tõ emero tukuhse toh nexiase Moeze tomo a, oturukety Ereaza maro, Izyraeu tõ tukuhse ahtao ona Moape po tuna Joatão ehpiõ, pata Jeriko etonie. Tuna Joatão moino Jeriko nexiase.

\VS{64}Mokaro maro pake tukuhse aexityã pyra nexiase, Moeze tomo a Arão maro, apitoryme ona tonorẽ Xinai po.

\VS{65}Ritonõpo omihpyry ae ro: Orihnõko mã toto emero porehme ona tonorẽ po, katopõpyry ae, toorihse toh nexiase. Karepe, Jepone mũkuru te, Jozue, Num mũkuru maro rokẽ orihpyra toh nexiase.




\par }\Chap{27}{\SH Zeropeate ẽxiry tomo
\par }
{\PP \VerseOne{1}Manase ekyry tõ maro nohpo tõ atakorõmãkõ omame nae nexiase: Makara, Noa, Hokara, Miuka, Tiriza, enara. Jũkõ Zeropeate nexiase, Hepea mũkuru, Kireate pary, Makia pary mũkuru, Manase pary, Joze mũkurume Manase kynexine.

\VS{2}Toytose mokaro nohpo tõ oturuse Moeze maro, Ereaza maro tamuximãkõ maro Ritonõpo Tapyĩ omõtoh tao. Ynara tykase toto:


\par }{\PP \VS{3}— Yna zumy toorihse ona tonorẽ po tumũkue pyra orutuame. Kora maro pyra nexiase, Ritonõpo omipona pyra exikety maro pyra, yrome tamoreme toorihse ynororo tyyrypyry emetakame.

\VS{4}Yna zumy tuenikehse ahtao Izyraeu tõ rãnao, tumũkue pyra exiryke orutuame zae pyra exiry. Nono ekaroko yna a papa ekyry tõ maro, yna esaryme.


\par }{\PP \VS{5}Mokaro omiry tarose Moeze a Ritonõpo a.

\VS{6}Mame ynara tykase Ritonõpo:


\par }{\PP \VS{7}— Zeropeate ẽxiry tõ nekaropohpyry zae mana. Nono ekaroko eya xine esarykõme jũkõ ekyry tõ pũto. Mame jũkõ nonory tokarosẽme exĩko mokaro nohpo tõ esaryme.

\VS{8}Izyraeu tõ zuruko: orutua toorihse ahtao tumũkue pyra orutuame, inonory tokarosẽme exĩko ẽxihpyry a.

\VS{9}Tõxike pyra ynororo ahtao inonory tokarosẽme exĩko zakorõ tomo a.

\VS{10}Takorõke pyra ahtao inonory tokarosẽme exĩko jumy akorõ tomo a.

\VS{11}Mame jumy takorõke pyra ahtao inonory tokarosẽme exĩko jekyry ameke pyra exikety a inonoryme ehtohme. Izyraeu tomo a morara tyripoko zae ehtohme, ywy, Ritonõpo nyripohpyry ae ro oya, Moeze.


\par }{\SH Jozue menekatopõpyry
\par }
{\R (Teuteronomiu 31.1-8)

\par }{\PP \VS{12}Mame ynara tykase Ritonõpo Moeze a:

\par }{\PP — Onuhko sero ypy Aparĩ pona moro nono enetohme, ynekarory Izyraeu tomo a.

\VS{13}Moromeĩpo, moro nono tonese ahtao oya, orihnõko mase orui, Arão orihtopõpyry saaro,

\VS{14}jomiry omipona pyra toehse oexirykõke asakoro ro moroto ona Zim po. Ykerekeremaryhtao imoihmãkomo a Meripa po yjamitunuru kurã enetuputyry se pyra mexiatose mokaro ẽpataka. (Meripa tuna enatyryme mana Kate po, ona tonore Zim po.)


\par }{\PP \VS{15}Mame ynara tykase Moeze:


\par }{\PP \VS{16}— Ritonõpo yna Esemy, opoe isene ynanase emero, onoky ymyakãme exĩko nae, mokaro, opoetory tõ aroneme

\VS{17}toto tuisaryme atatapoiry poko, kaneru sã pyra toto ehtohme tosẽke pyra toto ahtao?


\par }{\PP \VS{18}Ynara tykase Ritonõpo Moeze a:

\par }{\PP — Jozue ikohmako, Num mũkuru, orutua emese kure exiketyme mã ynororo, oemary tõ tyriko epona.

\VS{19}Mokyro xikihme tyriko oturukety Ereaza ẽpataka, imoihmãkõ ẽpataka roropa; omyakãme mokyro ekaroko toto neneryme.

\VS{20}Tuisame oehtoh zokonaka ekaroko eya, aomiry omipona Izyraeu tõ ehtohme.

\VS{21}Oturukety Ereaza omiry etãko mana ise jehtoh waro ehtohme. Ereaza ise jehtoh waro exĩko mana Urim eneryke eya Tumim maro. Moro ke Jozue amorepãko mana Izyraeu tõ maro ise jehtoh ritohme eya xine emero.


\par }{\PP \VS{22}Mame Ritonõpo nyripohpyry tyrise Moeze a. Jozue tonehse eya imoihmãkõ ẽpataka, Ereaza ẽpataka roropa.

\VS{23}Mame Ritonõpo omi poe tomary tõ tyrise eya Jozue zupuhpyry pona. Moro ke Moeze myakãme Jozue toehse.




\par }\Chap{28}{\SH Izyraeu tõ nekarotyã kokoro rokene
\par }
{\R (Exutu 29.38-46)

\par }{\PP \VerseOne{1}Ynara tykase Ritonõpo, Izyraeu tõ Esẽ Moeze a:


\par }{\PP \VS{2}— Ynara tyripoko Izyraeu tomo a: kokoro rokẽ inekarory tõ enehtohme ya, tõsemy, tonahsẽ maro zahkatohme typoxine exiketomo, yzamaro exiketomo.


\par }{\PP \VS{3}— Ynara enehpõko mase eya xine tõsẽme, toto nekaroryme kokoro rokene, jũme: kaneru mũkuru tõ asakoro, toiro jeimamyry exiketomo, atapuropyra exiketomo.

\VS{4}Toiro mokyro tyahkasẽme exĩko pakeimo te, zakorõ tyahkasẽme exĩko kokonie pukuro.

\VS{5}Kaneru mũkuru maro tiriiku kurã toiro kirume ekarõko matose otoxie azeite toiro riturumã maro.

\VS{6}Moro onekarory zahkãko matose tytororo, kokoro rokene. Moro tokarose apitoryme ypy Xinai po. Tonahsẽme moro onekarory mana, typoxine mana Ritonõpo Oesẽkomo a.

\VS{7}Kaneru mũkuru maro uwa eukuru jehnahpyry, toiro riturume ekarõko matose. Moro eukuru ikuãnõko matose Osa Kurã pona onekarorykõme Ritonõpo a.

\VS{8}Kokonie pukuro zakorõ kaneru mũkuru tyahkasẽme exĩko tiriiku maro toiro kirume, azeite maro, uwa eukuru jehnahpyry maro, pakeimo onekarohpyry samo. Moro onekarohpyry tonahsẽme mana ya, typoxine ya mana, yzamaro mana, tykase Ritonõpo.


\par }{\SH Onekarotyã oserematoh ae
\par }
{\PP \VS{9}— Mame oserematoh ae kaneru mũkuru asakoro enehnõko matose ya, toiro jeimamyry exiketomo, tynyrohke pyra exiketomo. Mokaro maro tiriiku kurã enehtoko asakoro kirume otoxie azeite maro, uwa eukuru jehnahpyry maro.

\VS{10}Moro onekarory zahkãko matose tytororo emero oserematoh ae, onekarorykõ maro kokoro rokẽ tyahkasẽme exiketõ maro, uwa eukuru jehnahpyry maro onekaroryme.


\par }{\SH Onekarotyã Oseahmatoh Nuno Kasenato ae
\par }
{\PP \VS{11}— Emero nuno po, ẽmepyry apitorymã po ynara enehtoko onekaroryme ya, Oesẽkomo a, oekykõ zahkatohme tytororo: pui mũkuru tõ asakoro te, toiro kaneru orutua te, 7me kaneru mũkuru tomo toiro jeimamyry exiketomo, tynyrohke pyra exiketomo, enara.

\VS{12}Toiro pui mũkuru maro oseruao kirume tiriiku kurã enehtoko otoxie azeite maro. Toiro kaneru orutua maro asakoro kirume tiriiku enehtoko otoxie azeite maro,

\VS{13}toiro kaneru mũkuru maro toiro kirume tiriiku enehtoko. Moro onekarory tõ tyahkasẽme exĩko mã kehko tytororo, onekarorykõme ya, typoxine exĩko mã kehko ya, Ritonõpo a.

\VS{14}Uwa eukuru jehnahpyry onekarorykõme ya ynara mana: toiro pui mũkuru maro asakoro riturume uwa eukuru jehnahpyry enehnõko matose, kaneru orutua maro 1½ riturume uwa eukuru jehnahpyry enehnõko matose, kaneru mũkuru maro toiro riturume uwa eukuru jehnahpyry enehnõko matose. Morohne enehnõko matose onekarorykõ zahkatohme tytororo ẽmepyry apitorymã po emero nuno po emero jeimamyry ae.

\VS{15}Moro onekarorykõ tyahkase aexihpyry tytororo maro, tonehse oya xine kokoro rokene, uwa eukuru jehnahpyry maro, toiro poti enehtoko roropa jahkatohme onekarorykõme Ritonõpo a, ahno rypyry korokapotohme eya.


\par }{\SH Onekarotyã Oseahmatoh Paxikoa poko
\par }
{\R (Exutu 12.1-13; Rewitiku 23.5-8; Teuteronomiu 16.1-2)

\par }{\PP \VS{16}Ẽmepyry 14mã po, nuno apitorymã po Oseahmatoh Paxikoa, Ritonõpo nenyokyhpyry ytotopõpyry poko oseahmãko matose Ritonõpo Oesẽkõ eahmaryme.

\VS{17}Yrokokoro, ẽmepyry 15me aehtoh po otuhtoh konõto rĩko matose; 7me ẽmepyry ae pão ohnõko matose iporutatoh maro pyra.

\VS{18}Sero otuhtoh konõto ẽmepyry apitorymã po erohpyra exĩko matose emero porehme; oximõnõko matose Ritonõpo eahmatohme.

\VS{19}Mame onekarorykõ enehtoko jahkatohme porehme onekarorykõme Ritonõpo a: pui mũkuru tõ asakoro te, toiro kaneru orutua te, 7me kaneru tõ, toiro jeimamyry exiketomo, tynyrohke pyra exiketomo.

\VS{20}Toiro pui mũkuru maro 3 kirume tiriiku kurã zahkãko matose otoxie azeite maro. Kaneru orutua maro 2 kirume tiriiku zahkãko matose otoxie azeite maro,

\VS{21}toiro kaneru maro toiro kirume tiriiku zahkãko matose.

\VS{22}Onekaroryme roropa Ritonõpo a poti enehko jahkatohme, ahno rypyry korokapotohme.

\VS{23}Morohne enehnõko matose onekarorykõme ya, kokoro rokẽ onekarorykõ maro jahkatohme porehme.

\VS{24}Mokarohne ke, kokoro rokẽ 7me ẽmepyry ae onekarorykõ Ritonõpo a jahkãko matose tonahsẽme, typoxine exiketyme eya. Morohne enehnõko matose onekarorykõme, kokoro rokẽ onekarotyã maro, jahkatohme porehme te, uwa eukuru jehnahpyry maro, onekarorykõme.

\VS{25}Mame ẽmepyry 7mã po oximõnõko matose Ritonõpo eahmatohme, moro ẽmepyry ae erohpyra exĩko matose emero porehme.


\par }{\SH Onekarotyã Oseahmatoh Tykyrysã Apoitoh poko
\par }
{\R (Rewitiku 23.15-22)

\par }{\PP \VS{26}Ẽmepyry apitorymã po Oseahmatoh Tykyrysã Apoitoh poko, Otuhtoh Konõto Semana tõ poko roropa, onekarorykõ enepyryhtao oya xine Ritonõpo Oesẽkomo a, anapoityãkõ apitorymã tiriiku tõkehko, oximõnõko matose jeahmatohme. Erohpyra exĩko matose, emero porehme.

\VS{27}Onekarory tõ enehnõko matose jahkatohme onekarorykõme ya, Ritonõpo a. Moro typoxine exĩko ya mana. Ynara enehnõko matose ya: pui orutua mũkuru tõ asakoro te, toiro kaneru orutua te, 7me kaneru mũkuru tomo, toiro jeimamyry exiketomo, tynyrohke pyra exiketomo.

\VS{28}Toiro pui mũkuru maro oseruao kirume tiriiku kurã zahkãko matose otoxie azeite maro. Kaneru orutua maro asakoro kirume tiriiku zahkãko matose otoxie azeite maro,

\VS{29}toiro kaneru maro toiro kirume tiriiku zahkãko matose.

\VS{30}Toiro poti enehtoko roropa jahkatohme ahno rypyry korokapotohme.

\VS{31}Morohne enehtoko uwa eukuru jehnahpyry maro onekarorykõme jahkatohme kokoro rokẽ onekarohpyrykõ maro, tiriiku tõkehko onekarotyãkõ maro.




\par }\Chap{29}{\SH Onekarotyã Jeimamyry Kasenato poko
\par }
{\R (Rewitiku 23.23-25)

\par }{\PP \VerseOne{1}Ynara tykase Ritonõpo Moeze a Izyraeu tõ ripotohme:

\par }{\PP — Ẽmepyry apitorymã po nuno 7mã po oximõtoko Ritonõpo eahmatohme, moro ae erohpyra ehtoko. Moro ẽmepyry ae rueimo etotoko.

\VS{2}Okyno tõ zahkãko matose tytororo onekarorykõme Ritonõpo a typoxine ehtohme: toiro pui mũkuru te, toiro kaneru orutua te, 7me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{3}Pui mũkuru maro 3 kirume tiriiku kurã enehtoko otoxie azeite maro. Kaneru orutua maro 2 kirume tiriiku enehtoko otoxie azeite maro,

\VS{4}toiro kaneru mũkuru maro toiro kirume tiriiku enehtoko otoxie azeite maro.

\VS{5}Toiro poti roropa jahkatoko onekaroryme Ritonõpo a ahno rypyry korokapotohme.

\VS{6}Morohne enehtoko, onekarorykõ maro jahkatohme tytororo ẽmepyry apitorymã po nuno po, onekarorykõ tiriiku tõkehko maro, onekarorykõ maro roropa jahkatohme kokoro rokene tiriiku tõkehko maro, uwa eukuru jehnahpyry maro. Morohne tonahsẽ zahkaryhtao onekarorykõme typoxine mana Ritonõpo a.


\par }{\SH Onekarotyã Ẽmepyry Ahno Rypyry Korokatoh poko
\par }
{\R (Rewitiku 23.26-32)

\par }{\PP \VS{7}— Ẽmepyry 10mã po nuno 7mã po oximõtoko Ritonõpo eahmatohme. Moro ẽmepyry ae otuhpyra ehtoko ipunaka erohpyra ehtoko, enara.

\VS{8}Okyno tõ enehtoko Ritonõpo a jahkatohme porehme onekarorykõme typoxine exiketyme eya. Ynara enehnõko matose: toiro pui mũkuru te, toiro kaneru orutua te, 7me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{9}Pui mũkuru maro 3 kirume tiriiku kurã enehtoko otoxie azeite maro. Kaneru orutua maro asakoro kirume tiriiku enehtoko otoxie azeite maro,

\VS{10}toiro kaneru mũkuru maro toiro kirume tiriiku enehtoko.

\VS{11}Poti mũkuru zahkatoko roropa onekarorykõme oorypyrykõ korokapotohme; morohne maro onekarotyã zahkatohme ahno kurãkatohme te, kokoro rokẽ onekarory maro zahkatohme tiriiku maro, uwa eukuru jehnahpyry maro.


\par }{\SH Oseahmatoh Tapyi Pisarara
\par }
{\R (Rewitiku 23.33-44)

\par }{\PP \VS{12}— Ẽmepyry 15mã po, nuno 7mã po oximõtoko Ritonõpo eahmatohme. Sero otuhtoh konõtome exĩko 7me ẽmepyry ae Ritonõpo eahmary poko.

\VS{13}Ẽmepyry apitorymã po sero oseahmatoh poko tonahsẽ enehtoko jahkatohme onekarorykõme Ritonõpo a, typoxine exikety jamaro ehtohme. Ynara enehtoko 13me pui mũkuru tomo te, asakoro kaneru orutua komo te, 14me kaneru mũkuru tomo, toiro jeimamyry exiketomo, emero tynyrohke pyra exiketomo.

\VS{14}Toiro pui mũkuru maro 3 kirume tiriiku kurã enehtoko otoxie azeite maro. Toiro kaneru orutua maro asakoro kirume tiriiku enehtoko otoxie azeite maro,

\VS{15}toiro kaneru mũkuru maro toiro kirume tiriiku enehtoko, uwa eukuru jehnahpyry maro onekarorykõme.

\VS{16}Poti roropa jahkatoko onekarorykõme ahno rypyry korokapotohme. Mokarohne jahkatoko onekarorykõme, moro kokoro rokẽ kaneru tõ zahkatoh maro, tiriiku maro, uwa eukuru jehnahpyry maro.


\par }{\PP \VS{17}— Yrokokoro, ẽmepyry asakoromã po 12me pui mũkuru tõ enehtoko jahkatohme onekarorykõme, kaneru orutua kõ asakoro te, 14me kaneru mũkuru tõ maro, toiro jeimamyry exiketomo, emero tynyrohke pyra exiketomo.

\VS{18-19}Mokaro maro morohne enehtoko onekaroryme emero Ritonõpo nenehpohpyry ẽmepyry apitorymã po.


\par }{\PP \VS{20}— Ẽmepyry 3mã po 11me pui mũkuru tõ enehtoko, 2me kaneru orutua komo te, 14me kaneru mũkuru tõ maro toiro jeimamyry exiketomo, emero tynyrohke pyra exiketomo.

\VS{21-22}Mokaro maro morohne enehtoko roropa emero Ritonõpo nenehpohpyry ẽmepyry apitoryme aexihpyry samo.


\par }{\PP \VS{23}— Ẽmepyry 4mã po 10me pui mũkuru tõ enehtoko, 2me kaneru orutua komo te, 14me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{24-25}Mokaro maro morohne enehtoko roropa emero Ritonõpo nenehpohpyry ẽmepyry apitoryme aexihpyry samo.


\par }{\PP \VS{26}— Ẽmepyry 5mã po 9me pui mũkuru tõ enehtoko, 2me kaneru orutua komo te, 14me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{27-28}Mokaro maro morohne enehtoko roropa emero Ritonõpo nenehpohpyry apitoryme aexihpyry samo.


\par }{\PP \VS{29}— Ẽmepyry 6mã po 8me pui mũkuru tõ enehtoko, 2me kaneru orutua komo te, 14me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{30-31}Mokaro maro morohne enehtoko roropa emero Ritonõpo nenehpohpyry ẽmepyry apitoryme aexihpyry samo.


\par }{\PP \VS{32}— Ẽmepyry 7mã po 7me pui mũkuru tõ enehtoko, 2me kaneru orutua komo, 14me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{33-34}Mokaro maro morohne enehtoko roropa emero Ritonõpo nenehpohpyry ẽmepyry apitorymã po jahkatohme.


\par }{\PP \VS{35}— Ẽmepyry 8mã po oximõtoko Ritonõpo eahmatohme, erohpyra ehtoko.

\VS{36}Okyno enehtoko jahkatohme tytororo onekarorykõme Ritonõpo a typoxine exiketyme eya. Ynara enehtoko: toiro pui mũkuru te, kaneru orutua toiro te, 7me kaneru mũkuru tomo toiro jeimamyry exiketomo, emero tynyrohke pyra exiketomo.

\VS{37-38}Mokaro maro morohne enehtoko roropa emero Ritonõpo nenehpohpyry ẽmepyry apitoryme aehtoh ae.


\par }{\PP \VS{39}— Morohne tyripõko ase oya xine okyno tõ enehtohme jahkatohme tytororo tiriiku tõkehko maro, uwa eukuru jehnahpyry maro onekarorykõme Ritonõpo a osepeme ehtohme oseahmatoh poko awahtao xine, ẽmepyry inymenekahpyry toehse ahtao. Mokarohne enehpõko ase oya xine enehtohme onekarorykõme Ritonõpo a te, onekarorykõ maro omihpyry ae ro totapose ahtao oya xine te, imepỹ ropa onekarorykõ ekarory se rokẽ awahtao xine amoreme xine, enara.


\par }{\PP \VS{40}Naeroro Izyraeu tõ turuse Moeze a morohne emero Ritonõpo nyripohpyry eya xine.




\par }\Chap{30}{\SH Ahno a tõmiry totapose ahtao
\par }
{\PP \VerseOne{1}Mame Moeze tõturuse Izyraeu tõ oxiekyry tõ tuisary tomo a. Ynara tykase:

\par }{\PP — Sero nase Ritonõpo nyripohpyry oya xine:

\VS{2}Õmirykõ totapose ahtao oya xine onekarorykõ enepyry poko Ritonõpo a te, õmirykõ totapose ahtao oya xine otytyko riry poko oya te, otytyko onyripyra oehtohkõ poko roropa, õmihpyrykõ omipona ehtoko emero porehme.


\par }{\PP \VS{3}— Mame nohpo oryximã tumy tapyĩ tao ro tahtao tõmiry etaporyhtao otytyko ekarory poko Ritonõpo a te, otytyko riry poko eya te, otytyko onyripyra toehtoh poko roropa,

\VS{4}jumy moro waro ahtao, oturupyra ynororo ahtao, zae mokyro nohpo mana moro riryhtao eya emero tynetapohpyry ae ro.

\VS{5}Yrome moro waro toehse jumy ahtao, moro onyripopyra ahtao, mokyro nohpo zae ro mana onyripyra tahtao. Iirypyry korokãko Ritonõpo mana, aomiry onyripopyra jumy exiryke.


\par }{\PP \VS{6}— Nohpo, tynioke pyra exikety, tõmiry totapose ahtao Ritonõpo a, osenetupuhpyra ahtao te, tuaro ynororo ahtao roropa, otytyko ritohme te, onyripyra toehtohme roropa, mame niotãko mana,

\VS{7}inio moro waro tahtao oturupyra ynororo ahtao, zae mokyro nohpo mana morohne riryhtao tõmihpyry ae ro.

\VS{8}Yrome, inio moro waro toehse ahtao, moro onyripopyra ahtao eya, mokyro nohpo zae ro mana tõmihpyry onyripyra tahtao. Iirypyry korokãko Ritonõpo mana.


\par }{\PP \VS{9}— Pytỹpo tomo te, tynio a turumekase aexityã roropa tõmiry totapose ahtao tynekarory poko Ritonõpo a te, otytyko riry poko te, otytyko onyripyra toehtoh poko roropa, zae mã ynororo tõmihpyry ae emero riryhtao eya.


\par }{\PP \VS{10}— Nohpo tynioke exikety tõmiry totapose ahtao eya tynekarory poko Ritonõpo a te, tõmiry totapose ahtao eya otytyko riry poko te, otytyko onyripyra toehtoh poko,

\VS{11}inio moro waro toehse ahtao, oturupyra ynororo ahtao, zae mokyro nohpo mana morohne riryhtao eya tõmihpyry ae ro.

\VS{12}Yrome inio moro waro toehse ahtao, moro onyripopyra ynororo ahtao eya, mokyro nohpo zae ro mana tõmihpyry onyripyra tahtao. Iirypyry korokãko Ritonõpo mana inio aomihpyry onyripopyra exiryke eya.

\VS{13}Inio ỹme se ahtao typyty omihpyry poko zae mana. Tyripory se pyra inio ahtao zae ro mana onyripopyra ahtao.

\VS{14}Yrome moro waro inio toehse ahtao, mame yrokokoro oturupyra ro mana, zae nohpo mana moro riryhtao eya emero, tynetapohpyry ae ro. Inio ỹme toehse mana typyty omihpyry maro oturupyra exiryke tuaro toehse ahtao moro poko.

\VS{15}Yrome imeĩpo inio moro onyripopyra toehse ahtao, tõmihpyry totapose nohpo ahtao, tuãnohsẽme exĩko inio mana, nohpo onuãnohpyra exĩko mana.


\par }{\PP \VS{16}Morohne Ritonõpo nyripohpyry Moeze a tõmihpyry totapose ahtao nohpo a tynioke pyra exiketyme ahtao te, tynioke exikety roropa, enara.




\par }\Chap{31}{\SH Etonatoh mitianita tõ maro
\par }
{\PP \VerseOne{1}Mame ynara tykase Ritonõpo Moeze a:


\par }{\PP \VS{2}— Izyraeu tõ enyohko etonatohme mitianita tõ maro, emỹpotohme popyra toto nyrityã poko Izyraeu tomo a. Moromeĩpo orihnõko mase.


\par }{\PP \VS{3}Naeroro ynara tykase Moeze Izyraeu tomo a:

\par }{\PP — Opyrekõ tyritoko oytotohkõme emero pyra etonatohme mitianita tõ maro, emỹpotohme zae pyra toehse toto exiryke Ritonõpo Kuesẽkomo a.

\VS{4}Emero oxiekyry tõ toiro miume soutatu tõ imenekatoko, aropotohme etonatohme.


\par }{\PP \VS{5}Naeroro Izyraeu tõ oxiekyry tõ poe 12 miumãkõ tymenekase ytotohme etonatohme; emero oxiekyry tõ poe toiro miumãkõ tymenekase.

\VS{6}Mokaro 12 miumãkõ taropose Moeze a etonatohme, Pineia poetoryme, oturukety Ereaza mũkuru. Ritonõpo kyryry tõ kurã tarose roropa eya, rueimo tõ maro tuaro ehtoh enetupuhpotohme.

\VS{7}Mame Ritonõpo nyripohpyry Moeze a omipona tõsetapase toto mitianita tõ maro; orutua kõ totapase eya xine emero porehme.

\VS{8}Aorihtyã ekepyry tõ maro Ewi nexiase te, Rekẽ te, Zua te, Huru te, Repa, enara; 5me mitianita tuisary tomo. Paraão roropa totapase eya xine Peoa mũkuru.


\par }{\PP \VS{9}Mitianita nohpory tõ tarose Izyraeu tomo a typoetory tõme, poeto tõ maro. Kaneru tõ roropa tapoise eya xine, poti tõ maro, pui tõkehko maro, imõkomohpyry maro.

\VS{10}Apoto tukase eya xine mitianita tõ patary tõ zahkatohme, soutatu tõ tapyinỹpyry tõ tyahkapose roropa eya xine emero porehme.

\VS{11}Mame imõkomohpyry tapoise eya xine, ahno maro, okyno tõ maro.

\VS{12}Morohne emero tarose eya xine Moeze a, oturukety Ereaza a roropa, imoihmãkõ Izyraeu tomo a roropa, tosarykõ po toto ahtao, ona Moape po, tuna Joatão ehpiõ pũto, pata Jeriko etonie. Tuna moino Jeriko nexiase.


\par }{\SH Izyraeu tõ soutatu tõ oehtopõpyry ropa
\par }
{\PP \VS{13}Mame Moeze tomo, oturukety Ereaza maro, Izyraeu tõ tamuximãkõ maro tutũtase toto tosarykõ poe oseporyse soutatu tõ maro.

\VS{14}Tohne toehse Moeze, soutatu tõ tuisary tõ zehno, miumãkõ tuisary tomo te, 100mãkõ tuisary tõ maro.

\VS{15}Ynara tykase Moeze:

\par }{\PP — Oty katohme mokaro nohpo tõ emero typynanohse oya xine isene ro?

\VS{16}Wenikehpyra ehtoko, nohpo tõ nexiase Paraão omi poe Izyraeu tõ ewokananõme toehse, Ritonõpo Omihpyry omipona pyra Izyraeu tõ ehtohme, tyneponãmarykõ Paau-Peoa eahmatohme eya xine. Morara exiryke tyrohsẽ toehse Ritonõpo poetory tõ pona.

\VS{17}Seromaroro mokaro mũkuru tõ emero etapatoko, nohpo tõ maro emero orutua maro toehse aexityamo.

\VS{18}Yrome mokaro ẽxiry tõ ipynanohko nohpo tõ maro, emero orutua maro exipitopyra exiketomo; opoetoryme mã toto.

\VS{19}Seromaroro amarokõ emero, ahno etapahpõkomo te, ekepyry apoihpõkõ roropa omõpyra matose atapyĩkõ taka, 7me ẽmepyry aropotoko jarãnaka. Ẽmepyry oseruaõ po, 7mã po roropa, amarokõ opoetory tõ maro ekurikatoko.

\VS{20}Oupõkõ roropa ikurikatoko, okyno pihpyry risẽ roropa te, poti hpoty risemy te, wewe risẽ roropa emero.


\par }{\PP \VS{21}Mame ynara tykase oturukety Ereaza, mokaro orutua komo a toehse ropa aexityamo a etonatoh poe:

\par }{\PP — Ritonõpo Kuesẽkõ nyripohpyry Moeze a ynara mana:

\VS{22-23}Mõkomo emero zahpyra exiketõ apoto ke, uuru te, parata te, metau te, kurimene te, exitanio te, xũpu, enara tyriposẽme exĩko apoto htaka ikurãkatohme nuriame pyra ehtohme. Yrome mõkomo emero apoto ke zahketomo, morohne ikurikãko matose tuna ke.

\VS{24}Mame ẽmepyry 7mã po, ekurãkatohme oupõkõ ikurikatoko emero. Moromeĩpo omõnõko ropa matose oesaka xine.


\par }{\SH Mitianita tõ mõkomohpyry apiakary poko
\par }
{\PP \VS{25}Mame ynara tykase Ritonõpo Moeze a:


\par }{\PP \VS{26}— Pape pona imerotoko, emero mokaro nenehtyã mitianita tõ poe, oturukety Ereaza ãkorehmãko mana te, tamuximãkõ ãkorehmãko roropa mã toto. Ahno tõ imeroko, okyno tõ roropa.

\VS{27}Mame morohne apiakako irãnakuroko, asakoro zokonaka ehtohme, oxisamo. Toiro zokonaka soutatu tõ kyryryme exĩko; toiro zokonaka imehnõ ahno kyryryme exĩko.

\VS{28}Mame soutatu tõ kyryry poe zokonaka pitiko apoĩko matose ekarotohme Ritonõpo a: 500me ahno ahtao toiro ahno ekarõko matose Ritonõpo a. Morararo pui tomo te, jumẽtu tomo te, kaneru tomo te, poti tomo, enara.

\VS{29}Moro Ritonõpo kyryry tõ apoiko ekarotohme oturukety Ereaza a.

\VS{30}Mame moro ahno kyryry poe apiakako: 50me ahno ahtao toiro touko te, pui tomo te, jumẽtu tomo te, kaneru tomo te, poti tomo te, imehnõ okyno tõ roropa ekarotohme rewita tomo a, Ritonõpo Tapyĩ Kurã poko erohketomo a.


\par }{\PP \VS{31}Mame Ritonõpo nyripohpyry tyrise Moeze tomo a Ereaza maro.


\par }{\PP \VS{32}Ynara tymerose eya xine soutatu tõ napoityamo, (onymeropyra nexiase mõkomo tapoise ahtao soutatu tomo a tykyryrykõme rokene) 675 miume kaneru tomo poti tõ maro te,

\VS{33}72 miume pui tomo te,

\VS{34}61 miume jumẽtu tomo te,

\VS{35}32 miume ahno tomo, enara.

\VS{36}Moro zokonaka soutatu tõ eky tõme 337.500me kaneru tõ nexiase poti tõ maro.

\VS{37}Moro poe 675me tapiakase Ritonõpo eky tõme.

\VS{38}Pui tomo 36 miume nexiase soutatu tõ ekyme. Mokaro wino 72me tapiakase Ritonõpo eky tõme.

\VS{39}Jumẽtu tõ 30.500me soutatu tõ ekyme nexiase. Mokaro wino Ritonõpo ekyme 61me nexiase.

\VS{40}Nohpo tomo 16 miume nexiase soutatu tõ poetoryme nexiase. Mokaro wino 32me tokarose Ritonõpo a.

\VS{41}Moro zokonaka pitiko tokarose Moeze a Ereaza a tynekaroryme kurã Ritonõpo a Izyraeu tõ Esemy, Ritonõpo nyripohpyry omipona.


\par }{\PP \VS{42}Moro zokonaka ahno kyryryme oxisã nexiase soutatu tõ kyryry maro.

\VS{43}337.500me kaneru tõ nae nexiase poti tõ maro te,

\VS{44}36 miume pui tomo te,

\VS{45}30.500me jumẽtu tomo te,

\VS{46}16 miume ahno maro, enara.

\VS{47}Mame Ritonõpo nyripohpyry ae ro moro zokonaka ahno tõ kyryry poe 50me ahtao toiro tapoise Moeze a Ritonõpo kyryryme ahno, okyno tomo, enara. Mame Ritonõpo kyryry tõ tokarose eya xine rewita tomo a, Ritonõpo Tapyĩ Kurã poko erohketõme toto exiryke.


\par }{\SH Soutatu tõ tuisary tõ nekarohpyry
\par }
{\PP \VS{48}Mame soutatu tõ tuisary tomo, miumãkõ tuisary tomo, 100mãkõ tuisary tõ maro toytose toto oturuse Moeze a.

\VS{49}Ynara tykase toto eya:

\par }{\PP — Soutatu tõ tukuhse yna a, yna poetory tomo emero isene ro mã toto.

\VS{50}Naeroro ynanekaroryme uuru risẽ ynanenehno keti tomo te, omekumy tomo te, omahtao tomo te, panasere tõkehko, Ritonõpo epehpyryme “Kure mase” katohme yna ewomaryke eya.


\par }{\PP \VS{51}Morohne tapoise Moeze tomo a Ereaza maro.

\VS{52}Moro uuru tukuhse ahtao atapona 191 kirume nexiase soutatu tõ tuisary tõ nekarohpyry Ritonõpo a.

\VS{53}Soutatu tõ tuisame pyra exiketomo a tynapoityã tukurãkase tykyryrykõme rokene.

\VS{54}Mame moro uuru, soutatu tõ tuisary tõ nekarohpyry tarose Moeze a Ereaza maro Ritonõpo Tapyĩ taka wenikehpyra ehtohme Izyraeu tõ ewomaneme Ritonõpo ehtoh poko.




\par }\Chap{32}{\SH Tuna Joatão poe xixi tũtatoh wino
\par }
{\R (Teuteronomiu 3.12-22)

\par }{\PP \VerseOne{1}Mame Rupẽ ekyry tõ Kate ekyry tõ roropa tokyke tuhke nae toh nexiase, pui tõkehko. Moro nono, Jazea nonory te, Kireate nonory roropa tonese ahtao eya xine, nono kure pui tõ nahpatohme,

\VS{2}toytose toto oturuse Moeze tomo a, oturukety Ereaza maro, Izyraeu tõ tuisary tõ maro. Ynara tykase toto:


\par }{\PP \VS{3-4}— Sero nono typoremãkase Ritonõpo Kuesẽkomo a, Izyraeu tõ esaryme, pata Atarote te, Tipõ te, Jazea te, Ninira te, Hexipõ te, Ereau te, Sepã te, Nepo te, Peõ, enara; sero nono kure mana pui tõ nahpatohme. Tokyke ynanase tuhke pui tõkehko.

\VS{5}Naeroro azamaro yna ahtao sero nono ekaroko yna a, yna esaryme ehtohme, tuna Joatão mõpozakoxi yna anaropopyra oehtohme.


\par }{\PP \VS{6}Yrome ynara tykase Moeze Kate tomo a Rupẽ tõ maro:

\par }{\PP — Tehme oehtohkõ se hmatou taro imehnõ Izyraeu tõ ytoryhtao etonatohme?

\VS{7}Oty katohme oekyrykõ, Izyraeu tõ omipohtomãko matou, ytopyra toto ehtohme moro nono pona, Ritonõpo nekarory pona?

\VS{8}Moro sã tyrise omy tomo a taropose toto ahtao ya Kate-Panea poe sero nono enetohme.

\VS{9}Toeporehkase toto ahtao jakanahmã Exikou pona, nono tonese eya xine; yrome tooehse ropa toto ahtao, ahno taomipohtomase eya xine, omõpyra tokurehse toto nono, Ritonõpo nekarory pona.


\par }{\PP \VS{10}— Morarame moro ẽmepyry ae tohne toehse Ritonõpo nexiase. Ynara tykase ynororo:

\VS{11}“Mokaro orutua kõ, Ejitu poe aehtyã 20me jeimamyry motye exiketõ jomihpyry omipona pyra toehse. Naeroro jomiry etapõko ase: moro nono onenepyra ekurehnõko mã toto, sero ekarõko ase oya, katopõpyry ya Aparão a, Izake a, Jako a, enara.”

\VS{12}Karepe rokẽ, Jepone mũkuru, kenezeume exikety, Jozue roropa, Num mũkuru, Ritonõpo omiry omipona exikehpyra toh nexiase.

\VS{13}Izyraeu tõ zehno toehse Ritonõpo exiryke toto taropose eya toytorykõ poko ona tonorẽ poro 40me jeimamyry ae; mokaro emero Ritonõpo zamaro pyra aexityã orihtoh pona.

\VS{14}Seromaroro enetoko ke, amarokõ omykõ myakãme matose, iirypyryme matose roropa, Ritonõpo Izyraeu tõ zehnohxo ripõko matose.

\VS{15}Ritonõpo omiry omipona se pyra awahtao xine Izyraeu tõ rumekãko ropa mana ona tonorẽ po, tonahkasẽme exĩko mã toto opokoino xine.


\par }{\PP \VS{16}Mame Moeze ẽpataka toehse toh nexiase. Ynara tykase toto:

\par }{\PP — Topu ke kaneru tõ esary rĩko ynanase taro, pui tõ esary roropa, pata tõ rĩko roropa ynanase yna poenõ esaryme yna pyxiã maro.

\VS{17}Moromeĩpo typyreke ytõko ynanase imehnõ Izyraeu tõ maro osetapase toto akorehmaryme nono apoitohme toto esaryme. Yrome yna poenomo yna pyxiã maro tehme exĩko mã toto taro pata tõ tapuruse aexityã ao, towomase imehnõ sero nono põkõ wino.

\VS{18}Oehpyra ropa ynanase exĩko otyhkara ro kuahtao xine Izyraeu tõ nonory apoiry poko, ekamory poko roropa eya xine toto esarykõme.

\VS{19}Nono anapoipyra exĩko ynanase moroto Izyraeu tõ rãnao tuna Joatão moinakoxi, nono tapoise yna exiryke taro Joatão poe xixi tũtatoh wino.


\par }{\PP \VS{20}Mame ynara tykase Moeze:

\par }{\PP — Ajohpe pyra awahtao xine tyritoko õmihpyrykõ ae ro Ritonõpo neneryme, opyrekõ tyritoko oytotohkõme etonase.

\VS{21}Mame amarokõ, orutua kõ typyreke exiketõ emero tuna Joatão akuohnõko matose Ritonõpo Kuesẽkõ omipona, kuepetõkara emero aropotohme Ritonõpo ẽpataka,

\VS{22}moro nono poremãkatohme. Imeĩpo oehnõko ropa matose xiaro, Ritonõpo Oesẽkõ nyripohpyry tyrise oya xine exiryke, Izyraeu tõ takorehmase oya xine exiryke. Mame sero nono oesarykõme exĩko mana Ritonõpo poe tuna Joatão poe xixi tũtatoh wino.

\VS{23}Yrome, õmihpyrykõ omipona pyra awahtao xine iirypyryme exĩko matose Ritonõpo a; tuaro ehtoko tuãnohsẽme exĩko matose oorypyrykõ pokoino.

\VS{24}Pata tõ tyritoko opyxiãkõ esaryme opoenõ maro, oeky tõ esary tõ tyritoko roropa: kaneru tõ esary tomo, pui tõ esaryme roropa. Tyritoko emero õmihpyrykõ ae ro.


\par }{\PP \VS{25}Ynara tykase Kate tomo, Rupẽ tõ maro Moeze a:

\par }{\PP — Onyripohpyry omipona exĩko ynanase.

\VS{26}Yna poenomo, yna pyxiamo, yna eky tomo: kaneru tomo te, poti tõ maro, pui tõ maro emero taro rokẽ exĩko mã toto pata tõ po Kireate po.

\VS{27}Yrome yna orutua kõ emero ytõko ynanase etonatohme. Õmiry omipona ytõko ynanase tuna Joatão mõpozakoxi etonatohme Ritonõpo omiry omipona.


\par }{\PP \VS{28}Naeroro tõmiry tokarose Moeze a Rupẽ tõ poko, Kate tõ poko roropa oturukety Ereaza a te, Jozue, Num mũkuru a te, Izyraeu tõ tuisary tomo a roropa.

\VS{29}Ynara tykase ynororo:

\par }{\PP — Ritonõpo omiry omipona, Kate tõ, Rupẽ tõ maro ytõko mã toto tuna Joatão mõpozakoxi typyrekõ maro etonatohme. Moro nono typoremãkase oya xine ahtao Joatão poe xixi omõtoh wino, sero nono Kireate ekarotoko eya xine esarykõme.

\VS{30}Yrome tuna Joatão anakuohpyra toto ahtao typyrekõ maro, amaro xine, nono apoĩko rokẽ mã toto Kanaã po asã xine.


\par }{\PP \VS{31}Ynara tykase Kate tomo Rupẽ tõ maro:

\par }{\PP — Ỹ, Ritonõpo Kuesẽkõ nyripohpyry omipona tyrĩko ynanase.

\VS{32}Aomiry omi poe ytõko ynanase tuna Joatão mõpozakoxi yna pyre tõ maro etonatohme Kanaã nonory po. Yrome sero nono tuna Joatão poe xiaro yna esaryme exĩko mana.


\par }{\PP \VS{33}Morara exiryke ynara tokarose Moeze a, Kate tomo a te, Rupẽ tomo a te, Joze mũkuru, Manase zokonaka a: Seõ nonory amoreu tõ tuisary te, Oke nonory, Pasã tuisary te, pata tõ maro, nono maro moro pata tõ zomye.

\VS{34}Mame pata tõ tyrise ropa Kate tomo a: Tipõ te, Atarote te, Aroea te,

\VS{35}Atarote-Sofã te, Jazea te, Jokopea te,

\VS{36}Pete-Ninira te, Pete-Harã. Apuru tõ tyrise eya xine moro pata tõ apurume, okyno tõ apurutoh roropa.

\VS{37}Mame pata tõ tyrise ropa Rupẽ tomo a: Hexipõ te, Ereau te, Kiriataĩ te,

\VS{38}Nepo te, Paau-Meõ, (moro pata tõ esety tytyorõmase nexiase) te, Xipima, enara. Imehnõ esety ke pata tõ tosehpase eya xine tyrise ahtao eya xine.


\par }{\PP \VS{39}Oxiekyry tõ Makia ekyrymãkõ, Manase mũkuru, toytose toto Kireate pona. Moro põkõ typoremãkase eya xine, amoreu tomo. Taropose toto moro poe eya xine.

\VS{40}Naeroro Kireate tokarose Moeze a Makia tomo a, moroto toto esaryme ehtohme.

\VS{41}Imehnõ amoreu tõ patary tõ typoremãkase Jaia a, Manase pary. Moro pata tõ tosehpase eya “Jaia patary” me.

\VS{42}Mame pata Kenate typoremãkase Nopa a pata pisarara maro moro pata zomye. Moro pata tosehpase eya Nopame, tosety ae ro.




\par }\Chap{33}{\SH Ejitu poe Moape pona
\par }
{\PP \VerseOne{1}Sero nase Izyraeu tõ ytotopõpyry poko toesyryhmase toto ahtao Ejitu poe oxiekyrymãkõ maro, tarose toto ahtao Moeze tomo a, Arão maro.

\VS{2}Ritonõpo nyripohpyry omipona, osa tõ esety tymerose Moeze a ytoytopitoryhtao. Ynara tymerose Moeze a toytorykõ poko:


\par }{\PP \VS{3}Ejitu poe Izyraeu tõ toytose ẽmepyry 15mã po, nuno apitorymã po. Yrokokonie Otuhtoh Paxikoa apitorymã tonahse eya xine. Mame pata Ramese poe toytose toto orẽpyra samo, Ejitu põkõ neneryme,

\VS{4}tumũkuru tõ zonemyryke eya xine, osemazuhme aenurutyã totapase Ritonõpo a exiryke. Moro ke Ejitu põkõ neponãmarykõ motye tyjamitunuru tonepose Ritonõpo a, Ejitu põkomo a.

\VS{5}Morotoino Ramese poe Izyraeu tõ toytose osesarise Sukote pona.

\VS{6}Morotoino Sukote poe toytose toto Etã pona osesarise ona tonorẽ ehpiõ pona.

\VS{7}Morotoino Etã poe toeramase toto Pi-Hairote pona, Paau-Zepõ poe xixi tũtatoh wino, osesarise Mikitou pũtokoxi.

\VS{8}Morotoino Pi-Hairote poe toytose toto tuna konõto Tahpiremã rãnakuroko ona tonorẽ Sua pona. Toytose toto oseruao ẽmepyry ae ona tonorẽ poro osesarise Mara pona.

\VS{9}Morotoino toytose toto Erĩ pona osesarise. Moroto Erĩ po 12me tuna enatyry nae nexiase, 70me airiki panõ tõ roropa.

\VS{10}Morotoino toytose toto Erĩ poe osesarise tuna Sueze pũtokoxi.

\VS{11}Morotoino toytose toto osesarise ona tonorẽ Xĩ pona.

\VS{12}Morotoino toytose toto osesarise Topika pona.

\VS{13}Morotoino toytose toto Topika poe Aru pona osesarise.

\VS{14}Morotoino toytose toto Aru poe osesarise Repitĩ pona. Yrome moroto tuna pyra nexiase ahno okurume.


\par }{\PP \VS{15-37}Morotoino toytorykõme Repitĩ poe mya ypy Hoa pona tõsesarise toh nexiase ynara pona: ona tonorẽ Xinai pona te, Kiporote-Ataawa te, Hazerote te, Ritima te, Rimõ-Pereze te, Ripina te, Risa te, Keerata te, ypy Sepea te, Harata te, Makerote te, Taate te, Tera te, Mitika te, Hasamona te, Moserote te, Pene-Jaakã te, Hoa-Hajitikate te, Jotopata te, Aparona te, Eziõ-Kepea te, ona tonorẽ Zim te, (esety akorõ Kate mana), ypy Hoa roropa Etõ tõ nonory ehpiõ po kynexine.


\par }{\PP \VS{38}Moroto Ritonõpo nyripohpyry omipona oturukety Arão tõnuhse ypy Hoa pona. Toorihse ynororo moroto, ẽmepyry apitorymã po, nuno 5mã po, 40me jeimamyry taropose ahtao Izyraeu tomo a, tutũtatopõpyrykõ poe Ejitu poe.

\VS{39}123me jeimamyry Arão nae nexiase. Mame toorihse ynororo.


\par }{\PP \VS{40}Mame kananeu tõ tuisary Arate tosake nexiase ikurenae Kanaã nonory po. Izyraeu tõ oepyry poko zuaro toehse ynororo.


\par }{\PP \VS{41-49}Morotoino ypy Hoa poe toytorykõme Moape tõ nonory pona; ynara pata tõ pona toytose toto osesarise: Saumona te, Punõ te, Opote te, patãpo Aparĩ, Moape ehpio po te, Tipõ-Kate po te, Aramõ-Tipirataĩ te, ypy tõ Aparĩ te, ypy Nepo pũto, nono topohmã po Moape po, irãnao Pete-Jeximote poe jakanahmã Akaxia tõ po, tuna Joatão poe xixi tũtatoh wino, pata Jeriko etonie. Jeriko kynexine tuna moinakoxi.


\par }{\SH Kanaã põkõ aropotopõpyry Ritonõpo a
\par }
{\PP \VS{50}Mame nono topohmã po Moape po, tuna Joatão ehpiõ, pata Jeriko etonie, tõturuse Ritonõpo Moeze a,

\VS{51}ynara katohme Izyraeu tomo a:

\par }{\PP — Tuna Joatão takuohse ahtao oya xine, omõtohme Kanaã pona,

\VS{52}moro põkõ aropotoko emero porehme moro nono poe. Mokaro neponãmary tõ enahkatoko: metau risemy te, topu risẽ maro te, mokaro eahmatoh roropa, emero.

\VS{53}Moro nono apoitoko oesarykõme, ekarõko ase oya xine.

\VS{54}Moro nono apiakatoko ekamotohme imenekatoh ke, oxiekyry tõ esaryme. Oxiekyry tõ tuhkehxo ahtao, nono zokonaka zumohxo ekarotoko eya xine; oxiekyry tõ tuhke hkopyra ahtao, nono zokonaka zumo hkopyra ekarotoko eya xine.

\VS{55}Yrome moro põkõ anaropopyra awahtao xine moro nono poe, moroto ro aexityã omoxino tõ sã exĩko mã toto oenurukõ ao, purutõ sã roropa õparykõ poko. Atatapoĩko mã toto amaro xine moro oesarykõ po.

\VS{56}Morarame oritorỹko ase mokaro riry se jehtopõpyry samo.




\par }\Chap{34}{\SH Izyraeu tõ nonory ehpio
\par }
{\PP \VerseOne{1}Mame ynara tykase Ritonõpo Moeze a:


\par }{\PP \VS{2}— Ynara tyripoko Izyraeu tomo a: Oeporehkarykohtao Kanaã pona, nono ynekarory oya xine, ynara sã ehpiõme exĩko mana:


\par }{\PP \VS{3}— Ehpio ikurenae exĩko ona tonorẽ Zim poe Etõ nonory ehpikuroko. Ehpio xixi tũtatoh wino exĩko tuna konõto Aorikyhpyry potyry ikurenae poe.

\VS{4}Moro poe ytõko ikurenaka onuhtoh Akarapĩ pokoxi, Zim rãnakuroko Kate-Panea pona. Morotoino ytõko Hazaa-Ataa poro Azamõ pona.

\VS{5}Morotoino Azamõ poe ytõko iporiry ehpikoxi, Ejitu ehpiome exikety tuna konõto Metiteraneu pona.


\par }{\PP \VS{6}— Moro tuna konõto Metiteraneu ononorykõ ehpiõme exĩko xixi omõtoh wino.


\par }{\PP \VS{7}— Ononorykõ ehpio inikahpozakoxi exĩko tuna konõto Metiteraneu poe ypy Hoa pona.

\VS{8}Morotoino ytõko onuhtoh Hamate pona, moromeĩpo Zetate pona.

\VS{9}Zetate poe ononorykõ ehpio inikahpozakoxi ytõko Zipirõ pona, mame Hazaa-Enã pona, etyhpyryme.


\par }{\PP \VS{10}— Ononorykõ ehpio xixi tũtatoh wino exĩko Hazaa-Enã poe Sepã pona.

\VS{11}Mame Sepã poe ytõko Ripira pona, Aim poe xixi tũtatoh wino. Morotoino ononorykõ ehpio yhtõko ikuhpo Karirea ehpikuroko xixi tũtatoh wino.

\VS{12}Tuna Joatão rãnakuroko ytõko ikurenaka tuna konõto Aorikyhpyry ehpikoxi.

\par }{\PP — Morohne ononorykõ ehpiõ asakoropane.


\par }{\PP \VS{13}Mame ynara tyripose Moeze a Izyraeu tomo a:

\par }{\PP — Sero nono apiakãko matose imenekatoh ke ononorykõme. Sero nono Ritonõpo Kuesẽkõ nekarohpyryme mana ekamotohme 9½me oxiekyryme exiketomo a.

\VS{14-15}Ynara exiryke: nono tapoise tosarykõme tuna Joatão poe xixi tũtatoh wino, pata Jeriko etonie 2½me oxiekyryme exiketomo a, Kate tomo te, Rupẽ tomo te, zokonaka Manase tomo a, enara. Tuna Joatão moino Jeriko nexiase.


\par }{\SH Ritonõpo nymenekatyã nono apiakananõme
\par }
{\PP \VS{16}Ynara tykase Ritonõpo Moeze a:


\par }{\PP \VS{17}— Oturukety Ereaza, Jozue maro, Num mũkuru, nono ekamõko mã toto ahno esaryme.

\VS{18}Imehnõ tamuximãkõ imenekatoko roropa, toiro orutua toiro oxiekyrymãkõ wino ãkorehmatohme nono apiakary poko.


\par }{\PP \VS{19-28}Ynara ikohmatoko ãkorehmatohkõme:

\par }{\LI Juta tõ tuisary Karepe, Jepone mũkuru.

\par }{\LI Ximeão tõ tuisary Samueu, Amiute mũkuru.

\par }{\LI Pẽjamĩ tõ tuisary Eritate, Kixirõ mũkuru.

\par }{\LI Tã tõ tuisary Puki, Jokiri mũkuru.

\par }{\LI Joze (Manase) tõ tuisary Hanieu, Epote mũkuru.

\par }{\LI Eparaĩ tõ tuisary Kemueu, Xipitã mũkuru.

\par }{\LI Zepurõ tõ tuisary Erisapã, Paranake mũkuru.

\par }{\LI Isakaa tõ tuisary Pautieu, Azã mũkuru.

\par }{\LI Asea tõ tuisary Aiute, Seromi mũkuru.

\par }{\LI Napatari tõ tuisary Petaeu, Amiute mũkuru.


\par }{\PP \VS{29}Mokaro tymenekase Ritonõpo a nono apiakatohme Kanaã po ekamotohme Izyraeu tomo a tosarykõme.




\par }\Chap{35}{\SH Rewita tõ patary tomo
\par }
{\PP \VerseOne{1}Mame nono pipahmã Moape po, tuna Joatão ehpio pũto pata Jeriko etonie tõturuse Ritonõpo Moeze a. Tuna mõpoe pata Jeriko nexiase. Ynara tykase Ritonõpo Moeze a:


\par }{\PP \VS{2}— Ynara tyripoko Izyraeu tomo a: nono tapoise oya xine ahtao pata tõ ekarotoko rewita tomo a, toto esaryme ehtohme ona maro pata tõ zomye.

\VS{3}Moro pata tõ rewita tõ esaryme exĩko mana, moro tao tytapyĩke toto ehtohme, moro pata tõ zomye ona pui tõ esaryme exĩko, kaneru tõ esaryme, poti tõ maro, imehnõ okyno tõ maro.

\VS{4}Moro okyno tõ esary pata tõ zomye exĩko 450 meturume pata apuru poe.

\VS{5}Moro ehpio 900 meturume exĩko tahramehme samo, xixi tũtatoh wino xixi omõtoh pona, inikahpoe roropa ikurenaka. Moro pata exĩko irãnao, onahpoty exĩko pata zomye.


\par }{\PP \VS{6}— Pata tõ 6me ekarotoko rewita tomo a moro taka epaketõ ytotohme. Imepỹ etapary se pyra orutua ahtao te, osenekunopyryhtao ahno etaparyhtao, moro pata pona epãko mã ynororo. Morohne maro imehnõ 42 pata tõ ekarotoko rewita tomo a.

\VS{7}Naeroro atapona 48me pata tõ ekarõko matose rewita tomo a ona maro toto zomye.

\VS{8}Moro pata tõ imehnõ oxiekyrymãkõ rãnao tuhkehxo exĩko moro oxiekyrymãkõ nonory zumohxo ahtao. Tuhke hkopyra exĩko moro nono zumo hkopyra ahtao.


\par }{\SH Pata tõ epaketõ esaryme
\par }
{\R (Teuteronomiu 19.1-13; Jozue 20.1-9)

\par }{\PP \VS{9}Tõturuse Ritonõpo Moeze a,

\VS{10}ynara Izyraeu tõ zurutohme:

\par }{\PP — Tuna Joatão takuohse ahtao oya xine Kanaã nonory pona oytotohkõme,

\VS{11}pata tõ imenekatoko, moro taka epaketõ ytotohme, imepỹ etapary se pyra exikety te, osenekunopyryhtao imepỹ totapase ahtao eya.

\VS{12}Moro tao exĩko mana towomase aorikyhpyry ekyry tõ wino, emỹpory se toto ahtao. Mame orihpyra exĩko mana anapiakara ro ahtao ahno ẽpataka.

\VS{13}6me pata tõ imenekatoko moro taka epaketõ ytotohme.

\VS{14}Oseruao pata tõ tuna Joatão poe xixi tũtatoh wino, oseruao roropa Kanaã nonory po.

\VS{15}Moro 6me pata tõ epaketõ ewomatohme exĩko mana: Izyraeu tõ ewomatohme te, imehnõ nonory põkõ ewomatohme roropa amaro xine toehse aexityamo axĩtao rokẽ amaro xine toehse toto ahtao, jũme toehse toto ahtao roropa.


\par }{\PP \VS{16-18}— Imepỹ tapurose ahtao orutua a kurimene risẽ ke te, topu ke te, wewe ke, mokyro orihmaporyke, tyyrypyhpyke mã ynororo, aorikyry ke tuãnohsẽme exĩko mana.

\VS{19}Mame mokyro aorikyhpyry ekyry toehse ahtao, tyekyry etapahpõ etapãko mana.


\par }{\PP \VS{20}— Imepỹ tupurohmase ahtao orutua a zehno toexiryke te, otyro emaryhtao epona iiryhmatohme, mame taorihmapose ynororo ahtao,

\VS{21}topekara typipohse ahtao orutua a, mame taorihmapose ahtao roropa ynororo, mokyro etapahpono tuãnohsẽme exĩko aorikyry ke ahno totapase eya exiryke. Aorihtyã ekyry, toeporehkase ahtao, tyekyry etapahpõ etapãko mana.


\par }{\PP \VS{22}— Yrome otarame ahno tupurohmase orutua a iiryhmary se pyra ahtao, osepeme toto ahtao; otarame iiryhmary se pyra ahtao otyro emãko mana epona.

\VS{23}Otarame onenepyra ahtao topu emãko mana, mame moro topu epukãko ahno pona, aorihtohme. Yrome mokaro asakoro osepeme toh nexiase. Tope etapary se pyra nexiase repe.

\VS{24}Moro toehse ahtao ynara apiakãko ahno tõ mana: mokyro onuãnohpyra matose, ahno totapase eya etapary se pyra ahtao. Naeroro mokyro onekaropyra ehtoko aorikyhpyry mỹpone a.

\VS{25}Mokyro ewomãko imoihmãkõ mana etapary se pyra ynororo exiryke, mokyro onetapara aorikyhpyry ekyry ehtohme. Mokyro arõko ropa mã toto pata epatoh taka, moroto aehtohme Oturukety imehxo exikety orihtoh pona, typopase exikety azeite kurã ke, Ritonõpo kyryry ke.

\VS{26}Yrome mokyro, imepỹ etapahpono tũtaryhtao pata poe, epatoh poe,

\VS{27}mame aorihtyã mỹpone a tõseporyse ahtao mokyro totapasẽme exĩko mana. Mokyro etaparyhtao eya zae ro mana. Onuãnohpyra matose.

\VS{28}Mokyro, imepỹ etapahpono tehme exĩko mana moro pata epatoh po, Oturukety imehxo exikety orihtoh pona. Moromeĩpo ytõko mana tytapyĩ taka ropa.

\VS{29}Sero ynyripohpyry omipona ehtoko, opoenõ maro, apakomotyã roropa emero nono pona oytorykohtao.


\par }{\PP \VS{30}— Imepỹ etapahpono tuãnohsẽme exĩko mana, totapasẽme exĩko mana, tonese ahtao asakoro enenanomo a te, tuhkehxo enenanõ ahtao; yrome toiro rokẽ enene ahtao, mokyro onetapara ehtoko.

\VS{31}Ahno totapase ahtao orutua a aorihmapotoh ke tuãnohsẽme exĩko mana. Tineru ke onepehmasaromepyra mana orihpyra toehtohme. Mokyro etapatoko.

\VS{32}Tineru anapoipyra ehtoko roropa toepase exikety wino epatoh taka. Otarame toytory se ropa mã ynororo tytapyĩ taka orihpyra ro Oturukety imehxo exikety ahtao.

\VS{33}Ononorykõ onyripyra ehtoko nuriame. Ahno etaparyhtao nuriame nono exĩko mana. Moro toehse ahtao ahno etapahpõkõ totapasẽme exĩko mana nono kurãkatohme ropa.

\VS{34}Omõnõko matose ononorykõ pona osesaritohme. Moro ononorykõ nuriame onyripyra ehtoko, ynara exiryke: Ywy roropa moroto ase. Ywy, Ritonõpo, Izyraeu tõ Esẽ amaro xine ase.




\par }\Chap{36}{\SH Tynioke exiketõ nono esẽme ahtao
\par }
{\PP \VerseOne{1}Morarame tamuximãkõ, Kireate ekyry tõ, Makia ekyry, Manase mũkuru, Joze mũkuru, toytose oturuse Moeze tomo a tuisa tõ maro. Ynara tykase toto eya:


\par }{\PP \VS{2}— Ritonõpo Kuesẽkõ nyripohpyry omi poe sero nono tapiakase imenekatoh ke. Aomi poe ro nono tokarose zokonaka yna ekyry Zeropeate a, ẽxiry tõ maro.

\VS{3}Yrome mokaro nohpo tõ tyniotase ahtao orutua kõ maro, imehnõ oxiekyrymãkõ maro, inonorykõ yna oxiekyrymãkõ kyryryme pyra exĩko mana, moro oxiekyrymãkõ kyryryme exĩko imaro tyniotase ahtao. Morarame moro toehse ahtao yna oxiekyrymãkõ nonory zumo hkopyra exĩko mana.

\VS{4}Mame Jeimamyry Emyhpokatoh ropa toehse ahtao, inonorykõ imehnõ oxiekyrymãkõ kyryryme exĩko imaro tyniotase exiryke, yna oxiekyrymãkõ kyryryme pyra.


\par }{\PP \VS{5}Mame ynara tykase Moeze, Ritonõpo nyripohpyry omi poe ro:

\par }{\PP — Moxiã Joze ekyry tõ zae mã toto. Ritonõpo nyripohpyry Zeropeate ẽxiry tomo a ynara mana:

\VS{6}Inymenekatyã maro niotãko mã toto tumykõ ekyryme ynororo ahtao.

\VS{7}Moro sã Izyraeu tõ nonory onytyoromara exĩko mana, toiro oxiekyrymãkõ poe imepỹ pona. Mame Izyraeu tõ tynonory esẽme exĩko mã toto jũme samo, tumy nonory esẽme exĩko mã toto.

\VS{8}Mame ẽxiry tõ emero, nono esẽme toehse ahtao, niotãko mã toto orutua maro, jumy ekyryme ynororo ahtao.

\VS{9}Mame Izyraeu tõ mũkuru tõ nono esẽme exĩko tumykõ myakãme jumy ekyry tõ maro. Nono esẽ onytyoromara mana toiro oxiekyrymãkõ wino imepỹ pona. Emero oxiekyry tõ jũme tynonory esẽme exĩko mana.


\par }{\PP \VS{10-11}Naeroro Makara, Tiriza, Hokara, Miuka, Noa maro, Zeropeate ẽxiry tomo Ritonõpo nyripohpyry omipona toehse toh nexiase. Tyniotase toh nexiase tumykõ ekyry mũkuru tõ maro.

\VS{12}Tyniotase toto Manase ekyry tõ maro, Joze mũkuru, inonorykõ moroto rokẽ nexiase Joze ekyry tõ nonory maro.


\par }{\PP \VS{13}Enara nexiase Ritonõpo nyripohpyry tõ Moeze a ekarotohme Izyraeu tomo a moroto nono pipahmã Moape po tuna Joatão ehpiõ po, pata Jeriko etonie. Tuna Joatão mõpoe pata Jeriko nexiase.

\par }