\NormalFont\ShortTitle{KÃTIKU}

{\MT KÃTIKU

\par }{\MTB Saromão Eremiatopõpyry

\par }{\MTC Cântico dos Cânticos

\par }{\IMT Ekarotopo

\par }{\IP Sero
{\BK{Kãtiku}} eremiatoh tonõ mana nohpo netaryme, ezuhtoh nae roropa nohpo a.

\par }{\IP Typyty niome Ritonõpo ehtoh enetuputyry poko sero eremiatoh mana, juteu tõ ipytyme ahtao. Jezu Kyrixtu pytyme tokahmananõ ehtoh poko roropa sero eremiatoh nase. Naeroro sero eremiatoh ke oseahmãko mã toto, tyniokõme Jezu eahmãko roropa mã toto.

\par }{\IOT Sero pape ao

\par }{\IO Eremiatoh apitorymano
{\IOR{1.1—2.7}}

\par }{\IO Eremiatoh asakoromano
{\IOR{2.8—3.5}}

\par }{\IO Eremiatoh oseruaono
{\IOR{3.6—5.1}}

\par }{\IO Eremiatoh asakoropanemano
{\IOR{5.2—6.3}}

\par }{\IO Eremiatoh omamemano
{\IOR{6.4—8.4}}

\par }{\IO Eremiatoh omazũpona mano
{\IOR{8.5-14}}



\par }\ChapOne{1}{\PP \VerseOne{1}Sero nase Saromão eremiatoh imehxo exikety, imehnõ eremiatoh motye kurehxo exiketyme nase.


\par }{\SH Eremiatoh osemazupu
\par }
{\SP Nohpo omiryme

\par }{\Q \VS{2}Ah ypohno typotapihpyryke!

\par }{\Q Ypyno oehtoh uwa eukuru jehnahpyry motye kure mana.


\par }{\Q \VS{3}Typoxine mase;

\par }{\Q oesety etaryhtao ya moro typoxine oehtoh oehnõko ropa ya mana, josenetupuhtoh aka.

\par }{\Q Nohpo tõ emero, opyno exikehsaromepyra mã toto.


\par }{\Q \VS{4}Kuaroko amaro! Eropa axiny!

\par }{\Q Ytuisaryme exiko, mame kuaroko onyhtoh taka.

\par }{\SP Imoihmãkomo

\par }{\Q Tuisa konõto, atãkyemãko ynanase opokoino,

\par }{\Q eremiãko ynanase opoko, opyty pyno oexiry poko,

\par }{\Q amaro ehtoh kure mana yna a, eukuru jehnahpyry motye.

\par }{\Q Naeroro, tuisa, emero opyno ynanase.


\par }{\SP Nohpo

\par }{\Q \VS{5}Nohpo tomo, Jerusarẽ põkomo, xinukutumehme sã ypihpyry nase.

\par }{\Q Yrome oryxime ase.

\par }{\Q Xinukutumehme sã ywy, tapyi tõ sã ona tonorẽ po, kamisa tyhwyme exikety samo Saromão tapyĩ konõto tao.


\par }{\Q \VS{6}Jenepyra ehtoko xinukutumehme sã jexiryke, tyahkase jexiryke xixi a.

\par }{\Q Ypiry tõ yzehno toexiryke yrohmanohpoase toto uwa zoko tõ poko.

\par }{\Q Morara exiryke osepyno exisaromepyra exiase.


\par }{\BB \par }
{\Q \VS{7}Kaxiko ya, pihpi, otoko oeky tõ nahpãko mah, kaneru tomo?

\par }{\Q Otoko na toto arõko mah toto oserematohme tãxiahtao?

\par }{\Q Kuuruko ytoytopyra jehtohme oupiry poko imehnõ eky tõ rãnakuroko.


\par }{\SP Orutua

\par }{\Q \VS{8}Zuaro pyra awahtao, kuku, imehnõ nohpo tõ motye oryximehxo mase,

\par }{\Q imehnõ eky tõ ekahmako onahpoty enetohme oeky tõ poti tõ nahpatohme, toky tõ pyno exiketõ tapyĩ tõ pũto.


\par }{\Q \VS{9}Enekure potu mase, kuku, kawaru tõ samo, Parao kahu aronanõ samo.


\par }{\Q \VS{10}Oẽmyty enekure mana, oũsety maro, panasere maro.

\par }{\Q Opymyry kure potu mana osenao maro, uuru risemy!


\par }{\Q \VS{11}Osenao rĩko sytase okyryryme, uuru risẽ parata maro emeporyme.


\par }{\SP Nohpo

\par }{\Q \VS{12}Ytuisary kohrame toehse ahtao upũtokoxi, typorohtoh po,

\par }{\Q ixtaratu typoxine exikety ke osa pehkãko nexiase.


\par }{\Q \VS{13}Mokyro ypyno exikety typoxine mira sã mana, aoseremaryhtao ymanatyry tõ po.


\par }{\Q \VS{14}Ypyno exikety otyro ekuru sã mana ona po, uwa tõ esao roropa Keti po.


\par }{\SP Orutua

\par }{\Q \VS{15}Oryxime mase, kuku, opyno ase ipunaka!

\par }{\Q Oryximehxo mase!

\par }{\Q Utuku enuru sã oenuru mana, zemime mana.


\par }{\SP Nohpo

\par }{\Q \VS{16}Nuaseme mase, pihpi, opyno ase yronymyryme.

\par }{\Q Yzamaro mase ipunaka!

\par }{\Q Onahpoty potu kynyhtohme exĩko mana.


\par }{\Q \VS{17}Apupari moro kytapyĩ weweme exĩko mana,

\par }{\Q pinieiro tõ kytapyĩ amotohme exĩko mana.




\par }\PoetryChap{2}{\Q \VerseOne{1}Ona ekurume ase Sarõ po;

\par }{\Q ririome ase jakanahmã po.


\par }{\SP Orutua

\par }{\Q \VS{2}Ririo samo omoxino tõ rãnao, moro sã mase, kuku, nohpo tõ rãnao.


\par }{\SP Nohpo

\par }{\Q \VS{3}Masã zoko sã mase wewe tõ rãnao itu htao, moro sã mokyro mana ypyno exikety, imehnõ orutua kõ rãnao.

\par }{\Q Typorohse jahtao imaro tãkye ase ipunaka.

\par }{\Q Ypyno aexiry anusasamã sã mana ya.


\par }{\Q \VS{4}Jaroase ynororo oseahmatoh taka otuhtoh konõto pona.

\par }{\Q Soutatu tõ kamisã sã konõto tanỹse jupuhpyry epoe ynara tymerose: “Opyno ase.”


\par }{\Q \VS{5}Uwa epery asarahtyã enehko ynapyryme yjamihtanohpotohme ropa, masã tõ roropa enahtohme,

\par }{\Q ynara exiryke apotũkehnõko ase opyno jehtoh ke.


\par }{\Q \VS{6}Emary opozery wino jupuhpyry zopino mana,

\par }{\Q japoĩko mana tomary ke apotunuru wino.


\par }{\Q \VS{7}Nohpo tomo, Jerusarẽ põkomo, õmirykõ etapoko kapau tõ netaryme, kapau nohpory tõ netaryme roropa,

\par }{\Q yna onerekohmara oehtohkõme tohrame yna ahtao oximaro.


\par }{\SH Eremiatoh asakoromano
\par }
{\SP Nohpo

\par }{\Q \VS{8}Omi etãko ase, ypyno exikety omiryme.

\par }{\Q Oehnõko mana axiny, ypy tõ poe yhtõko mana,

\par }{\Q somohmã poe pyhseky ãko,

\par }{\Q tururume oehnõko ya.


\par }{\Q \VS{9}Ypyno exikety kapau sã mana, kapau mũkuru samo.

\par }{\Q Mose apuru moino ypyno exikety mana,

\par }{\Q jarao osenuhmãko tapyi taka osenuhmatoh ae.

\par }{\Q Tera kuroko jenẽko mana,


\par }{\Q \VS{10}Oturũko mã ypyno exikety ynetaryme.

\par }{\SP Orutua

\par }{\Q Osehko xiaro, ynymenekahpyry;

\par }{\Q eropa ymaro opyno ase ipunaka.


\par }{\Q \VS{11}Kuenime ehtoh tonahse,

\par }{\Q konopo toehkehse roropa,


\par }{\Q \VS{12}ona po emero ekutãko mana.

\par }{\Q Eremiatoh toehse mana;

\par }{\Q utuku tõ osetãko mana tupito tõ po.


\par }{\Q \VS{13}Fiku tõ epery exipitõko mana,

\par }{\Q uwa zoko tõ roropa eperytapitõko mana, typoxine mã kehko.

\par }{\Q Owõko kuku, ỹpynu, oryxime exikety, eropa ty!


\par }{\Q \VS{14}Tõtonẽse mase utukuimo samo topu tõ rãnao, eutary aka osenepyra ehtohme.

\par }{\Q Oẽmyty enexi; õmiry etaxi,

\par }{\Q anusasame õmiry ya mana,

\par }{\Q oẽmyty enekure roropa mana.


\par }{\SH Oximõme exiketomo
\par }
{\Q \VS{15}Soesoe tõ sapoine, soesoe poenomo, kynarykahpyry ryhmaryino, uwa zoko tõ ekutaketomo.


\par }{\SP Nohpo

\par }{\Q \VS{16}Ypyno exikety pyno ase ynymenekahpyryme mana.

\par }{\Q Inymenekahpyryme ase roropa.

\par }{\Q Toky tõ arõko mana, kaneru tomo, onahpoty pona ririo tõ rãnakuroko,


\par }{\Q \VS{17}ẽmehtoh pona, koko enahtoh pona.

\par }{\Q Ỹpynume exikety osehko ropa axiny, tururume kapau samo, kapau mũkuru sã roropa ypy tõ Petea pona.




\par }\PoetryChap{3}{\Q \VerseOne{1}Tohrame jahtao jynyhtoh po, kokoro rokẽ tykohmãse ahtao tõsenehse ywy ỹpynume exikety poko;

\par }{\Q tupise ynororo ya repe,

\par }{\Q yrome onenepyra tokurehse ywy.


\par }{\Q \VS{2}Mame towõse sã ywy,

\par }{\Q ytoase sã pata poro porehme, osema tõ ae, oximõtoh kuroko.

\par }{\Q Ỹpynume exikety zupiase;

\par }{\Q zupiase repe, onenepyra tokurehse ywy.


\par }{\Q \VS{3}Erase tomo a, pata enery poko toto ahtao, tonese ywy.

\par }{\Q Ekaropoase eya xine: “Ỹpynume exikety menetou?”


\par }{\Q \VS{4}Mokaro turumekase ahtao ya, enease.

\par }{\Q Tapoise sã ynororo ya.

\par }{\Q Onurumekara ropa exiase,

\par }{\Q mokyro arotohto ya aja tapyĩ taka, jenurutopõpyry taka.


\par }{\BB \par }
{\Q \VS{5}Nohpo tomo, Jerusarẽ põkomo, õmirykõ etapoko kapau tõ netaryme,

\par }{\Q kapau nohpory tõ netaryme roropa,

\par }{\Q yna onerekohmara oehtohkõme tohrame yna ahtao oximaro.


\par }{\SH Eremiatoh Oseruaono
\par }
{\SP Nohpo

\par }{\Q \VS{6}Onoky mokyro oehnõko nae ona tonorẽ poe?

\par }{\Q Orexĩto sã mana, typoxine mira ke, ixtaratu ke roropa,

\par }{\Q emero rokẽ ixtaratu tokamose exikety osepekahketõ nekamory samo?


\par }{\Q \VS{7}Eneko ke! Saromão kahu oehnõko mana,

\par }{\Q 60me soutatu tõ maro kurehxo exiketomo Izyraeume exiketomo, tuisa konõto ewomananomo.


\par }{\Q \VS{8}Mokaro emero emese kure mã toto osetapary poko tapema ke,

\par }{\Q tamorepase ynaroro osetapary poko.

\par }{\Q Typyreke roropa mã toto tõsewomatohkõme koko ahtao, zehnotokõ winoino.


\par }{\BB \par }
{\Q \VS{9}Tuisa apõ kurã tyripose tuisa Saromão a, wewe kurã ke, tykahu ao.


\par }{\Q \VS{10}Xikihme exiketõ moro ao tapuhse eya parata ke;

\par }{\Q tyripose kamisa kurã ke te, uuru ke tomepore exikety samo.

\par }{\Q Apõ moro ao kamisa risẽ mã arazumano tyrise tomeseke sã nohpo tõ Jerusarẽ põkomo a.


\par }{\BB \par }
{\Q \VS{11}Nohpo tõ Xião põkomo, osehtoko tuisa enese!

\par }{\Q Tuisa Saromão typarimãke zupuhpyry po, jẽ nekarohpyry eya ipytatoh po, atãkyematoh po.




\par }\Chap{4}{\SP Orutua

\par }{\Q \VerseOne{1}Enekure mase, kuku, jenuru zamaro mase!

\par }{\Q Oryxime mase ipunaka!

\par }{\Q Oenuru tõ zemime mã kehko ypyno oehtoh ke kamisa mykae!

\par }{\Q Oũsety mirimirime potu mana, poti tõ imoihmãkõ samo,

\par }{\Q toto yhtoryhtao ypy tõ poe Kireate po.


\par }{\Q \VS{2}Ozery karimutume mana, kaneru tõ samo ihpoty tysahkase ahtao, ikurikasenãme toto ahtao.

\par }{\Q Moroto emero tosao mã toto,

\par }{\Q kure potu mã toto.


\par }{\Q \VS{3}Opotapihpyry kamirarame mana,

\par }{\Q õtary enekure mana,

\par }{\Q oẽmyty roropa kamirarame mana,

\par }{\Q zemime mana kamisa notao.


\par }{\Q \VS{4}Opymyry enekure mana, tuisa Tawi namohpyry kaetokohxo exikety samo,

\par }{\Q amiamime mana. Oesenao miume osewomatoh tyhwyme mana,

\par }{\Q soutatu tõ jamihmãkõ mõkomory sã osetaparyhtao.


\par }{\Q \VS{5}Amanatyry asakoro kapau poenõ kamarame exiketõ sã mana,

\par }{\Q aotukurukohtao onahpoty ekuru tõ rãnao.


\par }{\Q \VS{6}Ytõko ase ypy mira pona, ypy ixtaratu tõ pona,

\par }{\Q ẽmehpyra ro ahtao saereme ehtoh exipitoryhtao.


\par }{\Q \VS{7}Oryxime mase, kuku, jenuru zamaro mase!

\par }{\Q Enekure mase ipunaka!


\par }{\Q \VS{8}Eropa ymaro, kuku, ypytyme exikety, ypy tõ Ripano poe.

\par }{\Q Oyhtoko ymaro ypy Amana poe, ypy Senia poe, ypy Heremõ poe roropa.

\par }{\Q Moroto reão tõ esary kaikuxi tamuru tõ esary roropa.


\par }{\Q \VS{9}Kuku, opyno ase ipunaka, toiro jeneryhtao oya

\par }{\Q okyryry osenao tonese ahtao ya jeano tomatonanohse oya,

\par }{\Q opyno toehse ywy yronymyryme.


\par }{\Q \VS{10}Kure kuhse ya ypyno oehtoh mana, kuku, ynymenekahpyry ypytyme!

\par }{\Q Ypyno oexiry kurehxo mana eukuru jehnahpyry motye.

\par }{\Q Typoxine oehtoh kurehxo mana, imepỹ ixtaratu motye.


\par }{\Q \VS{11}Opotapihpyry anusasame mana ano zeni samo.

\par }{\Q Onuru mana suhsu maro ano zeni zoximahpyry samo.

\par }{\Q Oupony typoxine mana ypy Ripano typoxine ehtoh samo.


\par }{\BB \par }
{\Q \VS{12}Kuku, tupito arykahpyry sã mase,

\par }{\Q tuna kurã enatyry maro apuruhpyry sã roropa mase.


\par }{\Q \VS{13}Moroto otupi po sã otyro kure ahtãko mana;

\par }{\Q kure eperytãko roropa mana romã tõkehko, hena te, naratu roropa,


\par }{\Q \VS{14}asaparão nae, kanera te, jasamĩ ezuezumano,

\par }{\Q emero rokẽ typoxine exiketomo, ixtaratu maro, mira te, aroe te, imehnõ otyro roropa typoxine exiketomo.


\par }{\Q \VS{15}Tuna enatyryme mase utupi po, tuna kurano, iporiryme tururume yhtõko ypy Ripano poe.


\par }{\SP Nohpo

\par }{\Q \VS{16}Owõko tyryrykane inikahpozakoxi!

\par }{\Q Osehko tyryrykane ikurenae!

\par }{\Q Tyryry kaxiko utupi pona typoxine osa ehtohme porehme.

\par }{\Q Ah ypyno exikety noehno tutupi pona, epery kurã menekatohme, tynapyryme, enahtohme tyya.




\par }\Chap{5}{\SP Orutua

\par }{\Q \VerseOne{1}Ytoase utupi pona, kuku, ypytyme exikety.

\par }{\Q Mira apoĩko ase imehnõ otyro typoxine exiketõ maro;

\par }{\Q ano zeni ẽnõko ase, jokuru, uwa eukuru jehnahpyry roropa, suhsu maro.

\par }{\SP Nohpo tomo

\par }{\Q Otuhtokose osepyno exiketomo.

\par }{\Q Eukuru ẽtokose, oetỹtoh pona osepyno ehtoh ke.


\par }{\SH Eremiatoh asakoropane
\par }
{\SP Nohpo

\par }{\Q \VS{2}Nyhnõko exiase, yrome ukurohtao typakase exiase.

\par }{\Q Mame ypyno exikety omiry etase ykohmãko omõtoh po.

\par }{\SP Orutua

\par }{\Q Omõxi, kuku, ypytyme exikety, opyno ase utuku pitiko, atapuropyra exikety.

\par }{\Q Jupuhpyry tahxikure nase konopo ke,

\par }{\Q jũsety roropa tahxikure mana konopo ke.


\par }{\SP Nohpo

\par }{\Q \VS{3}Yrome tupoke pyra ase, touse ya.

\par }{\Q Upo amururu se ropa hma ya?

\par }{\Q Upupuru tõ roropa tukurikase ya.

\par }{\Q Oty katohme ixikuromãko ropa ywy?


\par }{\Q \VS{4}Tomary tyrise omõtoh pokona ypyno exikety a,

\par }{\Q atãkyemãko exiase moe pyra toehse ynororo exiryke.


\par }{\Q \VS{5}Towõse ywy etapuruhmakatohme, ypyno exikety omõtohme.

\par }{\Q Jemary tahpase mira ke, jemahxikyry roropa,

\par }{\Q omõtoh epuru apoiase etapuruhmakatohme.


\par }{\Q \VS{6}Mame omõtoh etapuruhmakase ypyno exikety omõtohme repe,

\par }{\Q yrome pake toytose ropa ynororo.

\par }{\Q Aomiry etary se exiase yronymyryme!

\par }{\Q Upiase repe, onenepyra exiase;

\par }{\Q ykohmase, yrome jezuhpyra nexiase.


\par }{\Q \VS{7}Pata erase tõ jenease;

\par }{\Q typipohse ywy eya xine,

\par }{\Q totatotapase roropa ywy eya xine;

\par }{\Q jupõ tupuxihkase apuru erase tomo a.


\par }{\BB \par }
{\Q \VS{8}Ynara ãko ase oya xine, nohpo tomo, Jerusarẽ põkomo:

\par }{\Q mokyro pyno jexiryke eneryhtao oya xine kaxitoko eya:

\par }{\Q apotũkehnõko ase ipyno jehtoh ke ipunaka.


\par }{\SP Nohpo tomo

\par }{\Q \VS{9}Omoro, oryximehxo exikety, imehnõ nohpo tõ motye, yna zuruko:

\par }{\Q opyno exikety imehnõ motye kure nae?

\par }{\Q Oty nae ynororo imehnõ nohpo pyno exiketõ motye kurehxo aehtohme?

\par }{\Q Oty pokoino yna omiry etapõko mah moro samo oya?


\par }{\SP Nohpo

\par }{\Q \VS{10-11}Orutua kõ 10 miumãkõ ahtao, mokyro, ypyno exikety enekurehxo mana,

\par }{\Q jamihmehxo exiketyme roropa mana.

\par }{\Q Ẽmyty enekure mana ipunaka, nuaseme potu.

\par }{\Q Zũsety mosa mana,

\par }{\Q mirimirime potu mana, xinukutume roropa titiko arokyry samo.


\par }{\Q \VS{12}Enuru utukuimo enuru sã mana iporiry ehpio exikety samo,

\par }{\Q utukuimo karimutume suhsu samo,

\par }{\Q epỹko ynororo opotunety ehpio.


\par }{\Q \VS{13}Ẽmyty enekure mana, tupito po otyro typoxine exiketõ arykahpyry samo.

\par }{\Q Ipotapihpyry ririo sã mana,

\par }{\Q aomiry kure mana ixtaratu samo.


\par }{\Q \VS{14}Emary tõ kure rokẽ mã tyrise,

\par }{\Q omahtao emeporyme uuru risẽ joia tõ samo.

\par }{\Q Zoko kure mana maafim tykorokase exikety samo,

\par }{\Q sapira tõ risẽ emeporyme.


\par }{\Q \VS{15}Jaxiry maamore risẽ sã mana xikihme, tapõ po uuru risẽ kurã po.

\par }{\Q Ypyno exikety ypy tõ sã mana Ripano po, enekure apupari mosahxo aexityã samo.


\par }{\Q \VS{16}Anusasame mana ĩtapihpyry potyry ya,

\par }{\Q emero ipoko yzamaro mana.

\par }{\Q Moro sã ypyno exikety mana, moro sã yniome exikety, nohpo tõ Jerusarẽ põkomo.




\par }\Chap{6}{\SP Nohpo tomo

\par }{\Q \VerseOne{1}Omoro, oryximehxo exikety, imehnõ nohpo tõ motye, yna ezuhko:

\par }{\Q aza nytono opyno exikety?

\par }{\Q Otoko esemary nae?

\par }{\Q Ãkorehmãko ynanase mokyro enetohme ropa oya.


\par }{\SP Nohpo

\par }{\Q \VS{2}Ypyno exikety tyhtose tutupi pona, tynarykatyã enese, otyro typoxine exikety.

\par }{\Q Toky tõ kaneru tõ nahpãko mana tutupi po,

\par }{\Q ekuru tõ, ririo tõ apoĩko roropa mana.


\par }{\Q \VS{3}Ypyno exikety nypynume ase, jepeme roropa mã ynororo.

\par }{\Q Toky tõ kaneru arõko mana onahpoty pona toto nahpatohme, ririo tõ rãnakuroko.


\par }{\SH Eremiatoh omame exikety
\par }
{\SP Orutua

\par }{\Q \VS{4}Kuku, opyno ase, oryxime mase,

\par }{\Q enekure mase pata Jerusarẽ samo, kure ehtoh enetupuhpotohme mase pata Tiriza samo,

\par }{\Q osenuruhkatohme sã roropa mase moro pata tõ asakoro ehtoh samo.


\par }{\Q \VS{5}Jenepyra exiko, kuku, typoremãkase ywy oenuru tomo a.

\par }{\Q Oũsety mirimirime potu mana, poti tõ tuhkãkõ samo, mokaro yhtoryhtao ypy Kireate poe.


\par }{\Q \VS{6}Ozery karimutume mana, kaneru hpoty samo tysahkase ahtao, ikurikahpyry samo.

\par }{\Q Moroto emero tosao mana, kure potu mana.


\par }{\Q \VS{7}Oẽmyty kamirarame mana,

\par }{\Q zemime mana kamisã notao.


\par }{\Q \VS{8}Imepỹ pyra mana isã exikety sero nono po.

\par }{\Q 60me tuisa tõ pyxiã ahtao, 80me imehnõ nohpo tõ kurã maro,

\par }{\Q oryximãkõ ikuhpỹme exiketõ maro!


\par }{\Q \VS{9}Yrome toiro rokẽ pyno ase, atapuropyra exikety, utukuimo samo.

\par }{\Q Jẽ ẽxiryme mã toirono,

\par }{\Q nupunato jeny a mana.

\par }{\Q Imehnõ nohpo tõ emero ynymenekahpyry eneryke tyya xine: “tãkye mana,” ekarõko mã toto.

\par }{\Q Tuisa tõ pyxiamo, imehnõ nohpo tõ kurã roropa mokyro eahmãko mã toto. Ynara ãko:


\par }{\Q \VS{10}“Onoky mose ro ẽmepyry ehtoh samo,

\par }{\Q oryximehxo exikety nuno samo,

\par }{\Q zemime exikety, xixi samo,

\par }{\Q enekure moro asakoro zemime exiketõ samo xirikuato tõ maro kapu poko?”


\par }{\BB \par }
{\Q \VS{11}Yhtoase utupi pona amẽtoeira tõ esaka,

\par }{\Q otyro tõ enese jakanahmã po uwa zoko tõ ekutary enese roropa,

\par }{\Q wewe tõ, romãzeira tõ ekutary enese roropa.


\par }{\Q \VS{12}Tykytyky tykamexipose ywy oya.

\par }{\Q Ose jexiryke rowohpe sã tyripose ywy oya, kahu arone sã etonatoh taka toytory se toehtoh samo.


\par }{\SP Nohpo tomo

\par }{\Q \VS{13}Osehko ropa, osehko ropa, suramita.

\par }{\Q Osehko ropa; awary enery se ynanase.

\par }{\SP Nohpo

\par }{\Q Oty katoh jenery se hmatou

\par }{\Q pytatoh watoh poko tuhkãkõ neneryme?




\par }\Chap{7}{\SP Orutua

\par }{\Q \VerseOne{1}Tuisa ẽxirymano! Enekure opupuru mana, asãtajã tamuruse ahtao!

\par }{\Q Ãxiry te, awãtykyry roropa joia sã mana, aputyhpyry samo emese kure exikety a.


\par }{\Q \VS{2}Oponuru eukuru ẽ pitiko sã mana,

\par }{\Q moro ao eukuru enahpyra mana.

\par }{\Q Awakuru tiriiku myhtoh sã roropa mana, tapuruse ekuru, ririo tõ ke zomye.


\par }{\Q \VS{3}Kapau poenõ asakorõ exiketõ sã amanatyry mana, kamarame aenurutyã samo.


\par }{\Q \VS{4}Opymyry tapyi kaetokohxo exikety sã mana, maafim risẽ samo.

\par }{\Q Oenuru tõ tuna pẽkamã sã mã kehko pata Hexipõ po, moro pata imehxo exikety omõtoh pũto.

\par }{\Q Oeunary nupunato mana, tapyi kaetokohxo exikety sã Ripano po.

\par }{\Q Moro poe pata Tamaxiku osenẽko mana.


\par }{\Q \VS{5}Oupuhpyry jũme tanỹse mana, ypy Karameru samo.

\par }{\Q Oũsety kamisa kurã sã mana.

\par }{\Q Moro kure ehtoh eneryke tuisa a tymyhse sã exĩko mana, anamotome samo.


\par }{\Q \VS{6}Oryxime mase, kuku, enekure mase.

\par }{\Q Yzamaro mase ipunaka, tãkye ase amaro jahtao!


\par }{\Q \VS{7}Enekure mase, kuku, airiki mosa exikety samo,

\par }{\Q amanatyry asakorõ epery tamara tõ oxikone aexityã sã mana.


\par }{\Q \VS{8}Onuhnõko ase moro airiki pokona moro epery pohtohme.

\par }{\Q Amanatyry uwa epery sã mana ya.

\par }{\Q Õtary ixtaratu sã mana masã samo.


\par }{\Q \VS{9}Opotapihpyry uwa eukuru jehnahpyry sã mana ya, anusasame potu.

\par }{\SP Nohpo

\par }{\Q Morara ahtao ah moro eukuru jehnahpyry ẽno ypyno exikety.

\par }{\Q Ah moro eukuru rino tỹtaka, tyzery tõ pona roropa.


\par }{\Q \VS{10}Ypyno exikety nymenekahpyryme ase,

\par }{\Q yse mã ynororo.


\par }{\Q \VS{11}Eropa, ypyno exikety, eropa tupito pona;

\par }{\Q ẽmehnõko sytase uwa zoko tõ rãnao.


\par }{\Q \VS{12}Owõnõko sytase pakeimo, uwa zoko tõ enese.

\par }{\Q Otarame exipitõko mana.

\par }{\Q Otarame ekutapitõko mana, imehnõ wewe tõ roropa.

\par }{\Q Otarame romãzeira tõ ekutãko mana.

\par }{\Q Moroto opyno jehtoh ekarõko ase oya.


\par }{\BB \par }
{\Q \VS{13}Mãtarakora tõ typoxine mana.

\par }{\Q Imepỹ epery tõ emero nae kytapyĩ omõtoh tao.

\par }{\Q Ypyno exikety, epery tõ tukurãkase ya anapyryme, emero rokẽ epery exisenã tomo, asarahtyã roropa.




\par }\PoetryChap{8}{\Q \VerseOne{1}Kure exiry ypiryme awahtao, aja a tysuhsuru ke tohpase awahtao!

\par }{\Q Morarame tõseporyse kuahtao osema tao, epohnõko sexiry, mame imehnõ oty kara exiry.


\par }{\Q \VS{2}Kuarory aja tapyĩ taka, moroto ahtao kuamorepary.

\par }{\Q Eukuru kurã ekarory oya, uwa eukuru jehnahpyry, romã risẽ roropa õkurume.


\par }{\Q \VS{3}Emary opozery wino jupuhpyry zopino exĩko mana,

\par }{\Q japoĩko mana tomary ke ãpotunuru wino.


\par }{\BB \par }
{\Q \VS{4}Nohpo tomo, Jerusarẽ põkomo, õmirykõ etapoko yna a onerekohmara oehtohkõme tohrame yna ahtao oximaro.


\par }{\SH Eremiatoh 6mano
\par }
{\SP Nohpo tomo

\par }{\Q \VS{5}Onoky mokyro oehnõko ona poe, ipyno exikety maro,

\par }{\Q oximaro ytoytõko mã toto?

\par }{\SP Nohpo

\par }{\Q Moroto masã wewe zopino kuẽpakase, oenurutopõpyry po.

\par }{\Q Moroto asa a tonurumase mexiase.


\par }{\Q \VS{6}Jesety rokẽ imeroko okurohtao, imehnõ pyno pyra exiko.

\par }{\Q Ywy ro rokẽ apoiko ãpory tõ ke, imehnõ pyra.

\par }{\Q Opyno jehtoh jamihme mana orihtoh samo.

\par }{\Q Amaro se jehtoh joorikyry zuno jehtoh motye mana.

\par }{\Q Apoto zukary sã mana,

\par }{\Q mame jahkãko mana apoto konõto samo.


\par }{\Q \VS{7}Opyno jehtoh onezehkasaromepyra tuna mana.

\par }{\Q Tuna zueme ahtao ro onerymaposaromepyra mana.

\par }{\Q Ipyno ehtoh epekatyry se ahno ahtao tineru ke, uuru tõkehko ke, toiparo rokẽ exiry.

\par }{\Q “Moky kahpyry,” ãko rokẽ mana ipoko.


\par }{\SP Nohpo piry tomo

\par }{\Q \VS{8}Tooryxike ynanase tymanahke pitiko rokene.

\par }{\Q Otara ãko ynanae nuasemã tooehse ahtao yna oryxiry ekaropose ipyno toehtohme?

\par }{\Q Orutua poko exipitopyra mana.

\par }{\Q Towomatoh se ro mana.


\par }{\Q \VS{9}Apurume sã ynororo ahtao ewomãko ynanase tapyi kaetokohxo exikety ke, parata risẽ ke.

\par }{\Q Omõtohme sã ynororo ahtao, wewe apupari ke apuru rĩko ynanase ewomatohme.


\par }{\SP Nohpo

\par }{\Q \VS{10}Apurume ase, ymanatyry tõ tapyi kaetokohxo exiketõ sã mana.

\par }{\Q Ypyno exikety zuaro mana:

\par }{\Q imaro jahtao tãkye ase, torẽtyke pyra ipunaka.


\par }{\BB \par }
{\Q \VS{11}Saromão tutupike nexiase, uwa zoko tomo, Paau-Hamõ po.

\par }{\Q Erohketõ ipoko tymenekase eya.

\par }{\Q Toiro erohkety miume parata ke topehmase eya.


\par }{\Q \VS{12}Saromão, osehko otinerũ miume parata apoise.

\par }{\Q Erohketomo, osehtoko otinerũ 200me parata apoitoko oerohtamitukõme.

\par }{\Q Yrome ywy tutupike roropa ase; uwa zoko tarykase ya, ywy ro rokẽ ypenetatoh rĩko ase ipoko!


\par }{\SP Orutua

\par }{\Q \VS{13}Kuku ỹpynu, õmiry etary se mã jepe tomo.

\par }{\Q Ywy roropa õmiry etary se ase ynarykahpyry po.


\par }{\SP Nohpo

\par }{\Q \VS{14}Osehko axiny ypyno exikety, tururume kapau samo, kapau mũkuru tõ samo pyhseky ãko ypy po, typoxine exiketõ po. Enara rokene.

\par }